
UStraszburgu operiraju psa. 

— Brzo! — Za ime Božje — brzo! Spasite oca, 
gospodine profesore! Dođite brzo! Molim vas, go- 
spodine profesore, dođite odmah! 

Gosti su se, sakupljeni oko stola, uplašeno okre- 
nuli. 

Na otvorenim je vratima stajao bespomoćno i 
zbunjeno sluga, što ga je napola odgurnula na stranu 
neka mlada djevojka u ružičastoj večernjoj haljini. 

— Molim vas, oprostite, što provaljujem k va- 
ma, promucala je, blijeda kao vosak, sva zadihana i 
dršćući čitavim tijelom. — Otac mi je u nesvjestici. 
Spasite gai, gospodine profesore, — mi stanujemo 
odmah tu u susjedstvu — samo nekoliko kuća od 
vas — ja sam, sva prestrašena, smjesta amo dojurila 
— molim vas, molim, dođite odmah, molim, gospo- 
dine profesore, odmah! 

Profesor Naunyn, domaćin, uputio se već dotle 
do potpuno zbunjene djevojke. 

— Saberite se, dijete, progovori svojim toplim, 
srdačnim glasom. Ta, evo me, ja ću odmah s vama; 
i pri odlasku, okrenuvši se još jednom dobaci go- 
stima: A vi, gospodo, ostajte svi na miru, ne dajte 
se smetati, — vjerojatno cio ovaj slučaj ne će biti 
ni pola tako težak, i ja ću se brzo povratiti. — Smi- 
jem li vas zamoliti, dragi Minkowski! 

Stasit, mlad čovjek s naočarima na crnoj traci 
i s brkovima zavinutim prema modi vremena spre- 
mno se digao. To je bio doktor Oskar MinkowSki, 
asistent profesora Naunyna, kojega je slavni klini- 
čar poveo sa sobom iz Konigsberga, kada je prošle 

godine primio časni poziv da - P-eli -o, u 
Straszburg. marljivost i izdržljivost 

nije CU6 hS male dosta nedostataka; ali je to više 
jer SU Cjelovito poimanje mladoga liječnika, nje- 

go e vu°tjelesnu slSbe^tako da 

se°Minkowski osjećao ras- 

polaganje kvarne članu, gotovo kao ukućanin. Zato 
?e i sada, bez ikakva pitanja, odmah ušao u doma 

brzim korakom za profesorom i djevojkom. 

U vrtu, u kojemu je bilo sikomara . jedna lije- 
pa katalpa, a odjeljivao je dvorac od ulice, stiga 

iC ^ LJpravcT je mogao^čuti, kako je djevojka sigurno 

E€Ssr5irs^m«vS 

pritom^užasno°hropće i Itfno SS, f. 

dragi gospodine profesore, pomozite mu sada, usr 

d "° ža S to°šu m irijeme prispjeli do kraja Elizabetine 
ulice do jedne od ono malo krasnih kuca, sto se na 
lazcf’u toj starovječnoj ulici; djevojka »protao™ 

aSšrr-SSTK 

SSS«K£‘Se 

disao. 

Do njega je stajala u nijemom očaju jedna žena* 
u šeširu i kaputu, onako kako se vratila s koncerta. 

Naunyn je brzo posegnuo za b'ilom onesviješte- 
na čovjeka, dok je Minkowski dohvatio drugu ruku, 
što je nepomično visjela i opipavao također bilo. Sag- 
nuo se nad bolesnika, koji je stalno hroptao: »Pomi- 
rišite, gospodine profesore — promrmlja — aceton. 

Profesor potvrdi. — Bez sumnje, dijabetička 
koma, odgovori tiho, a onda se okrene gospođi 
i upita glasnije: Vaš je muž bolovao — vaš muž 
sigurno boluje od šećerne bolesti? 

Gospođa je samo nijemo kimnula glavom. 

— Već godine i godine, objasni mjesto nje dje- 
vojka, već mnogo godina ima šećera. 

Naunyn je još pažljivo pregledao veoma sti- 
snute zjenice. Reagirale su vrlo tromo. Iza toga se 
opet polako uspravio. — Da, reče i prijeđe polagano 
rukom preko brade, bit će najpametnije, da otpra- 
vimo vašega muža na moju kliniku, gdje se sve ono, 
što je potrebno, može mnogo bolje i brže obaviti 
nego ovdje. Gospodin će doktor Minkowski odredi- 
ti sve, što je potrebno. 

Asistent se tiho nakloni. 

Kada se profesor Naunyn spremao da izađe iz 
sobe, uhvati ga gospođa za rame drhtavom rukom. 
— Gospodine profesore, prošapće promuklo, recite 
mi pravu istinu: ima li još nade? 

Liječnik ju je neko vrijeme nijemo promatrao, 
a onda konačno okolišajući odgovori: Na klinici 
će se sve poduzeti, štogod je moguće. Dotle se mo- 
ramo strpiti i ne napustiti nadu. 

Izišavši na ulicu, profesor duboko uzdahne. Sr- 
ce, njegovo otvrdnulo liječničko srce, koje je bilo 
naviklo na tolike patnje, odjednom mu je otežalo. 
Siromašni ljudi — mislio je u sebi — kako mora da 
je užasno, kada se čovjek bezbrižno vraća s koncer- 
ta, a nađe u agoniji muža i ljubljena oca! Upravo je 
još danas prije podne u bolnici, kojom upravlja 


šaleći se melankolično sa svojim asistentima, kako 
je to već bio njegov običaj, skovao rečenicu, dok 
mu je jedno oko bilo tužno a drugo nasmijano: Ako 
može biti nešto strašnije od jednoga slučaja dijabe- 
tičke kome, to su onda . . . takva dva slučaja! Jer 
dva su se slučaja dogodila toga zlosretnog dana: 
jedan muškarac iz okoline i jedna mlada Ruskinja, 
pacijentkinja iz Konigsberga, koja je došla čak u 
Straszburg za svojim liječnikom, jer je u njega ima- 
la povjerenja, i tu je, tako daleko od domovine, 
podlegla sudbini. A sada eto još i ova treća smrt — 
zar to nije bilo nešto malo odviše i za liječničku du- 
šu, koja je već navikla na umiranje? 

Dapače i za njega, »šećernoga-Naunyna«, spe- 
cijalistu, koji je naprosto zato vidio kudikamo više 
gadnih i žalosnih slučajeva od svih drugih liječnika, 
jer su k njemu dolazili dijabetičari sa svih strana 
svijeta. Kolika li je već neobična i neobično velika 
procesija žrtava, koje su patile od te podmukle bo- 
lesti, prošla kroz njegovu ordinaciju! Djeca, koju 
bolest uništava za nekoliko mjeseci; mladi ljudi, u 
naponu životne snage, koji su se odjedared iz pri- 
vidno silna zdravlja jednoga dana samo srušili, sta- 
riji ljudi, koji su se pola ljudskog vijeka tvrdokorno 
odupirali bolesti, jedni abnormalno debeli, a drugi 
osušeni, sama kost i koža! Godinama su se čuvali 
svakoga komadića šećera, kao najžešćega otrova, a 
s vremenom su se počeli čuvati i kruha, krumpira, 
tjestenine i riže. Zbog toga, što su se sva ta jela već 
u ustima pretvarala u šećer. Ali što im je konačno 
koristila najstroža dijeta i najveći oprez. Na koncu 
se čak maslac u njihovu tijelu pretvarao u otrov, 
svaki se zalogaj u njima kvario, tako da su i pored 
svega obilja bijedno izgladnjeli! 

Sva kipteći od snage i ljepote, došla je ona Rus- 
kinja prije godinu danai k njemu u Konigsberg, sre- 
tna, tek udana, majka dvoje male djece. Došla je da 
mu se jedino potuži na išijas, doduše na išijas s ob- 

je strane. Bolovi s obadvije strane pričinili su mu se 
odmah sumnjivi, te je istraživanje uputio na šećer i 

ga - Jatros J e ^ žena umrla u straszburškoj 
Klinici kao uvela stara ženica. A naveče opet taj čo- 
vjek, koji je popodne osjetio malu glavobolju, jedva 
spomena vrijednu, tako da je otpravio ženu i kćer- 
ku na koncerat — a kada se koncerat svršio, ležao 
je u agoniji! ’ 

Profesor je još jednom uzdahnuo. 

.v,. Gd j e 5! t0 u °P će nalazi ? Naravno, duboko za- 
mišljen, otišao je predaleko, pa je već odavno pre- 
sao svoj dvorac Trebalo se što brže okrenuti, ako 
je jos želio zateći goste. ’ 

Što ima čovjek od toga, što vrši tako smiješno 
besmisleno zvanje! Ne moći ništa uraditi, ne mod 
nikome pomoći a pritom ipak uvijek biti spreman 
na skakanje, vječno biti spreman, i danju i noću; ni- 

D^ate^a S T J h 1 1 đ - UZ - e *• U ™ ru pos j ed i eti s nekoliko 
A JC Vece opet i edam Put pokva- 

A 0 j Kakvoga je imalo smisla ostaviti dru- 
štvo na cjedilu samo zato, da bi poslao u bolnicu 
jednoga umirućeg? K tomu još tako ugodno Tu 

nlavni! {ak0 1 .-! e P nm amljivo izgledala njegova mala 
plavokosa susjeda za stolom, kako li ga je dražesno 
ispitivala, gdje je položio profesorski ispit. I kako li 
je naivno zapljeskala rukama, kada joj je razložio 

to "i 10 ™ polagati is P ita > • uzviknula: »E, 

Franzak< da *” ° k3 ° stvoreno zvan J e za moga brata 

Naunyn se glasno nasmijao, sjećajući se toga. 

Je usao u salon, našao je goste pri stolu u 
najživljem raspoloženju. Pometnja, koju j'e izazvala 
iznenadna pojava zbunjene mlade djevojke, koja je 

bo^vlJna" 10 , H P r° Ć 23 ° Ca ’. bila i e već °davn 0 za ' 

nS J v na ’ 3 duho yi su se svih ovih liječnika i liječ- 
ničkih žena vec odavno opet smirili. Jer svi su ovi 

verz°iL n ;/°f bl1 ! Profesori ili učenici Uni- 

ziteta, ah svakako učenici, i njihova su imena u 

So 0 rfGa«evsUoga a i^ 

SLL£ra v WeuS.“^r s fo k r b rs“ 

frŠfeSSHB«B 

^5a»«s.*sus 

tanjima^ njega erna uzviknu la je radozna- 

lo. Ali kako dolazi pri tome do nesvjestice. 

. _ Da, vidite li, draga gospođice, uzvrati profe- 

cnr tn ni ; e nnsve lako protumačiti, a osobito se to 
S „e M u“ vije rUe«. Ali. ako već mora biti, onda cu 
ipak pokušati. 

— Mora biti, jer inače ne ću cijele noći moći 
da zaspim od želje za znanjem. Zbog toga lijepo m - 
Pm zlalni gospodine profesore, održite mi predava- 
nje’, koje će biti samo meni namijenjeno, a ja cu vr o, 
vrlo napeto paziti, da bih sve razumjela. 

— E onda dobro, gospođice Ilsa, nasmiješi se 
Naunvn ier umijete tako lijepo moliti. No, ja cu vas 
oS toga Toma strogo ispitati i srušit ću vas ti« 

Tobr S o^moHm: S Za 10 svakr'ra , d^p C otreban a 'tmrn je šećer 

£? ESS- - $ TTSZ 

fu° što le pri zgaranju os obada, za vožnju, a vi is- 
Sr«Uj%= "nerllju, Uja se oslobodava pri sagon- 

jevanju šećera, za rad. t w 

_ Ali ja nikada ništa ne radim, ili - gotova 

nikada. 

— U tome se silno varate, dijete moje. Dok sa 
mnom razgovarate, vi radite, kao što i radite, kad 
me pažljivo slušate, kada jedete, hodate, razmišljate. 
Da, čak i u snu ne mirujete, jer vam pluća bez pre- 
stanka dišu, srce neprestano kuca, a bubrezi neu- 
morno izlučuju. 

— Tko bi rekao, da sam tako marljiva, nasmije 
se mlada gospođica, ali nastavite! Dosada sam sve 
razumjela: šećer mi treba zbog toga, što sam tako 
marljiva, zar ne? 

— Točno. Ali ako vam šećer, iako ste velika sla- 
dokuska te ga obilno jedete, nije uvijek na raspola- 
ganju, radi toga, što odlazi u krv mjesto u spravišta 
vašega tijela, to vam onda on propada. Uzalud ćete 
pokušati, da gubitak nadoknadite time, što ćete više 
jesti i više piti: jedini je uspjeh u tome, što strahovit 
glad i gorljiva žeđ postaju upravo obilježjem šećer- 
ne bolesti, ali šećer vam i nadalje nedostaje ondje, 
gdje vam je potreban. Namjesto toga on je svuda 
ondje, gdje ga čovjek ne treba, i počinje da smeta i 
da se očituje u želučanim bolovima, glavoboljama, 
kožnom svrbežu i živčanim upalama. 

— Sve sam shvatila! pobjedonosno je klicala go- 
spođica Ilsa. Samo jedno nisam razumjela: zašto se 
čovjek može onesvijestiti, kada se šećer nalazi on- 
dje, kamo ne pripada? 

— Upravo to je vrlo jednostavno! — Profesor 
je i protiv volje upao u dociranje. — Gledajte, gos- 
pođice Ilsa. Vlada li u kućanstvu nered, to se onda 
lako događa, da se jelo ukiseli, a vlada li u tjeles- 
nom našem kućanstvu nered, to se također može sva 
primljena hrana ukiseliti, ili kako se kaže u kemiji: 
nastaju kiseline. Te su kiseline naravno škodljive, pa 
zato i nema nikakve razlike između slučaja, kada 
škodljiva tekućina uđe u tijelo, jer smo je popili iz 
bočice, ili slučaja, kada se ona stvara u samom na- 
šem tijelu. Posljedica je uvijek ista, kiseline djeluju 
u krvi kao otrov, pa ako ih ima previše, one omam- 

' JUiU i0 „ V 4 ka „e “adi 7*1 ‘pTJetaoT 
™upaX* Sto srni |a mi UjeCnicl, navikli nazivat! 

dij ^rT pr“pWo uiazak 

nieS Nitko S mTse nije obratio ni s 
nego je £ak i razgovorljiva gospođi« » Mink J 0 „: 
Ona je razumjela pogled, sto ga je ao 
ski dobacio svom šefu. 

Oči su joj se ovlažile. . 

Nanovo je vidjela pred sobom blijedo, zbunjeno 
lirp mlade djevojke u ružičastoj večernj j ] > 

dok To j je u Sa zvučao strahovit zvuk njena gla- 
sa koiim je tako očajnički zazivala: »Spasite ga, g 
spodine^rofesore, J ime Božje, spas te m, ocak 
F Ilsa je polagano pristupila asistentu. Je li mno 
go trpio? — upita tiho. v . * 

Glas ie doktora Minkowskoga zvučao mekše n - 
rm S a podrugljiva su mu se usta pričinjala 
nježni a ma da je napola sa smiješkom odgovorio 
SS dStom na njeno pitanje: »Milost, v, su bo- 
govi darovali prije užasne smrti komu«. 

_ Profesor mi je baš održao učeno predavanje, 
posebno predavanje samo za mene, ^priP 0 ^ i 1 

Sasvim mi je točno protumačio, .u čemu se sastoj 

šećerna bolest, ali mi nije rekao kako nastaje. 

Mladi liječnik slegne ramenima. 

_ O tome ima isto toliko brojnih, koliko i raz- 
ličitih teoriha draga gospođice. Ako se na primjer 
povrijedi 0 inozak na mjestu koje regulira stvaranje 

f„ r i pSje k t rStkh \h "Smu^Sajr'rv £ 

se " a „Si n medicini ie uvijek tako: imamo li pro- 

uzroka za postanak neke bolesti, to onda znači, da 
pravi uzrok na žalost ne poznajemo. 

— Što? Zar vi ne poznajete uzrok ove tako če- 
ste i raširene bolesti? Mlada je gospođica doista već 
bila sita ovoga suhog tona. — Treba da se stidite! 
Hoćete da budete liječnici, a ne znate još ni danas, 
na koncu devetnaestoga vijeka, u 1889. godini, ka- 
ko nastaje šećerna bolest? Kako ćete onda pomoći 
drugima, ako niste sami sebi kadri pomoći? 

I onda stade da se ismijava liječnicima. Nije ona 
uzalud liječnička kćerka, umije ona to! Razbacivati 
oko sebe latinske i grčke izraze, to znadu; ali jao, 
ako se radi o tome, da izliječe i najmanju hunjavicu! 
Za druge ljude imaju smjesta pri ruci učene teorije, 
ali ako sami malo obole od trbobolje, to njihovo za- 
pomaganje i hipohondrija ne poznaju mjere i gra- 
nice! Tako je ovih dana imao njen gospodin otac . . . 

I ona započe da pripovijeda smiješnu historiju, 
kako je njen otac činio upravo ono, što je stalno 
kudio kod svojih pacijenata. Drugi su gosti pristu- 
pili do nje, svaitko je znao da ispripovijeda po jednu 
anegdotu, u 'kojoj je liječnik prikazan kao smiješna 
osoba, a kako ništa ne stvara vedrijega raspoloženja 
od stručnjačkoga bockanja, to je društvo doskora 
opet postalo najbolje volje i u tom raspoloženju os- 
talo cijelo veće. 

Bilo je već veoma kasno, kada su gosti u Eliza- 
betinoj ulici stali stiskati ruke za rastanak i među- 
sobno željeti »laku noć«, i kada se društvo počelo 
razilaziti u najrazličitijim smjerovima. 

Doktor se Minkowski pridružio fiziologu von 
Meringu, jer je išao s njime u istom pravcu. Oba su 
čovjeka šuteći koračala jedan pored drugoga, sa za- 
paljenim cigarama u ustima; koraci su im odzvanjali 
po tihim ulicama noćnoga Straszburga. 

Obojica su duboko uronila u razmišljanje. 

Minkowski je razmišljao o objema ženama, ko- 
je sada sigurno sjede pored mrtvaca. Koliko li bi 

dao, da im je to mogao prištedjeti, da im je mogao 
snasti muža i oca! Sve je pokušao. Ispumpao je že- 
ludac uštrcao u krv čitavih osamdeset grama natro- 
na protiv prejake količine kiseline u krvi; da bi osla- 
bljeno srce pojačao, dao je najjača sredstva, digi a- 
lis i kofein. No, što je to sve koristilo? 

A kako ie i moglo koristiti? 

Zar nije J već unaprijed moralo biti beznadno 
svako nastojanje, da se spriječi P osl J e ^ e 
nje otrova, kada se godinama nije sprečavalo, da se 

otrov neprestano razvija u tijelu? Htjeti na ishod 
bolesti utjecati, a ne znati, gdje joj je začetak htjeti 
konac zaustaviti, a ne poznavati početak, to je uisti- 
nu značilo stvar naopako započeti. 

Gospodin se asistent duboko sramio pred stu- 
dentom, koji mu je bio dodijeljen na praktični rad, 
»da bi kod njega učio«. 

Kakav li ie prvi utisak o čuvenoj medicini mo- 
rao dobiti — ovaj razborito pristali i vedri američki 
Nijemac, sigurno tek nešto iznad dvadeset godina, 
koji je večeras kod propisane »praktičke vježbe« 
vjerojatno po prvi put u životu stajao pored bo es- 
ničke postelje? Kako li su se njegove žive i znanja 
željne oči, koje su spočetka gledale s toliko straho- 
poštovanja — ispunile grozom, kada mu je postala 
jasna uzaludnost svih nastojanja, kada je bio prisi- 
ljen da spozna, da su bezbrojna sredstva, sto i J 
naučio iz knjige, sva skupa jadno zatajila? _ 

Zato će dobro učiniti, da se kod prve iduće pri- 
like opet pobrine za njega. Jer bila bi ipak prevelika 
šteta, kada bi ovaj simpatični, otvoreni ‘ ^rljiv 
mladić — no, kako se samo zove? jest doista Karl 
Weller mu je ime - kada bi ovaj Karl Wel er od- 
mah pri svom prvom li ječničkom doživljaju izgubio 
vjeruju medicinu. Minkovvski odluci, da ce ga pozva- 
li kod prve prilike, pri kojoj će biti nešto vise izgle- 
da na uspjeh, nego što ga je bilo kod ovoga slučaja 
dijabetičke kome. 

Odjedared ga trgne iz misli glas njegova pra- 
tioca. 

Von Mering je za vrijeme te duge šutnje raspo- 
redio sutrašnji dan, odredio i spremio svoju radnu 
osnovu, kako je to običavao svako veče. On se, kao 
prvi asistent Hoppe - Seylera, bavio proučavanjem 
probave masti, te je upravo istraživao fiziološki pro- 
ces , koji nastaje, kada se mast, što se nalazi u 
hrani, prerađuje u crijevu u oblike, koji treba da po- 
spješe i olakšaju njen primitak u krv. Polazeći od 
teoretskih razmišljanja, on je tek nedavno uveo no- 
vu vrstu jetrenoga ulja, koje bi imalo da bude bolje 
od dosadašnje vrste, jer bi se, po njegovu shvaćanju, 
moglo brže probaviti. 

Naravno, njega je, teoretika, naročito zanimalo, 
kakva su iskustva doživjeli klinički liječnici s njego- 
vim preparatom, te je svakoga od njih ispitivao, čim 
bi samo kojega uhvatio. Zato mu ni asistent Nauny- 
nove klinike nije smio umaći. 

— Recite, Minkows:ki, upita ga, jeste li na svom 
odjelu uopće već pravili pokuse s mojim novim je- 
trenim uljem? 

Minkowski se dobrodušno nasmije. — Zašto da 
prepisujemo svojim bolesnicima mast, koja je na 
umjetni način postala užežena? naruga se von Me- 
ringu. 

— Ne smijte se! odgovori Mering. To, što vi ka- 
žete, da je postala užežena, u svojoj je osnovi samo ke- 
mijsko rastvaranje masti, oslobođavanje masnih ki- 
selina, a to ipak mora bezuvjetno probavu potpuno 
olakšati. 

— Bezuvjetno? U medicini vrijedi kao »bez- 
uvjetno« samo ono, što se u svako doba može eks- 
perimentom dokazati. Kako ćete vi dokazati svoiu 
tvrdnju? 

— Vrlo jednostavno. Kada bi se mogla jednoj 
životinji ukloniti gušterača, dokaz bi bio tu. Jer ta- 
da bi bilo 

— Pa uklonite je zaboga! 

Ali Minkowski ! Ta, vi znate baš kao i ja, da 

nijedna životinja to ne bi preživjela. To je vec po- 
kušao Claude Bernard bez ikakva uspjeha. 

_ I zato, što nije njemu uspjelo, vjerujete vi i 
svi drugi, da ne bi moglo nikome uspjeti! Ali sad 
čujte, dragoviću, i divite se: jutros sam prolazio 
»staretinarskim trgom« i zamislite, stoje tu ležalo 
na stolu jednoga antikvara? Jedna knjižica iz 108 1 . 
godine, koju je napisao neki Conrad Brun " e ^. Z ° v .g 
se »Experimenta nova circa pancreas«, a prikazuje 
na naslovnom bakrorezu psa, kojemu izrezuju guš- 
teraču. Ako su se prije dva stoljeća mogli praviti 
»Novi pokusi oko gušterače«, zašto bi to onda dana. 
bilo nemoguće? Dajte mi psa, kolega Mering, i ja c 
mu izrezati pankreas, da će i za njega i za vas i • 
pravo veselje! .. 

— Držim vas za riječ: kada vam smijem donije- 
ti psa? v v . 

— Kada? Kad hoćete! Što se mene tiče, možete 

i sutra. 

Minkowski se smijao. 

Ali Meringu se radilo o ozbiljnoj stvari. Sutra- 
dan, prije podne, osvanuo je u bolnici, sa psom nešto 
sumnjiva rodoslovlja na uzici. , 

Kada je prolazio bolničkim dvorištem, nabasao 

je na profesora Naunyna. 

Ovoga vodim vašemu gospodinu Minkovv- 

skom, izjavi Mering i pokaže psića, koji je veselo 
skakutao oko profesora. Obećao je, da ce mu izre- 
zati pankreas. 

To bi Minkowskom bilo posve nalik, odvrati 

Naunvn, protiv očekivanja, bez imalo ironije. Zar ni- 
je tek nedavno ekstirpirao jednoj životinji čitavu 
jetru, a životinja je ostala na životu? 

\ li s gušteračom to još nije nikada nikome 

uspjelo, ustraja Mering u svojoj sumnji. 

— To ništa ne znači, Minkowski umije koješta,, 
što drugi ne umiju. Njegovo je najznačajnije svoj- 
stvo lakoća, s kojom se dobro snalazi na svima po- 
dručjima. Njegov mi je brat jednom pripovijedao, 
da je kao dječak običavao izrađivati školske zadat- 
ke u očevoj poslovnici, i to vrlo marljivo, ne bri- 
nući se za ono, što se oko njega događa: unatoč to- 
me, znao je za kratko vrijeme najrazličitije vrste ži- 
tarica, što su u dućanu naokolo ležale, tako točno, 
da su i najspretniji trgovci dolazili k njemu po sa- 
vjet. On posjeduje upravo nevjerojatnu lakoću shva- 
ćanja, a uz to ima i najveću manuelnu spretnost, što 
sam je ikada vidio. Prošle je nedjelje jednom paci- 
jentu izvadio iz grkljana tako neznatnoga polipa, da 
se nijedan čovjek u Straszburgu, pa ni najbolji spe- 
cijalist, ne bi htio odvažiti na tu stvar. — Vi ćete se 
začuditi, moj dragi gospodine, kako spretno i sigur- 
no operira taj Minkowski. 

Mering se o tome mogao uvjeriti na djelu, kada 
je četvrt sata kasnije asistirao Minkowskome pri 
operaciji. Prije nego što se čovjek i mogao snaći, 
Minkowski je već psa narkotizirao pomoću etera, 
položio ga na leđa i, svezavši mu sve četiri noge, pri- 
tisnuo ga na stol. U tren je oka obrijao kožu na tr- 
buhu, oprao je razrijeđenim sublimatom i omotao 
je tako brižljivo steriliziranim krpama, da je ostao 
slobodan samo uski razrez za ono mjesto, na kojemu 
je kanio izvršiti operaciju. Potom je dug i brz zah- 
vat noža odijelio kožu i trbušno mišičje, za nekoliko 
je časaka bila utroba otvorena. Svojim je spretnim 
prstima izvukao drob iz trbušne šupljine, raširio je 
po čistim zavojima, podigao uvis veliko crijevno 
klupko i tako jasno istaknuo gušteraču 

To se sve dogodilo munjevitom brzinom, te je 
Mering imao osjećaj, da je operacija jedva tek po- 
čela. 

Ali Minkowski je već privezao krvne sudove,, 
koji su snabdjevali taj organ, podvezao svaki od njih 

-svilenim uzicama, svaki od njih dvostruko podvezao: 
Sada je mogao, a da nije potekla ni kap krvi, izre- 
zati žlijezdu u čitavoj njenoj duljini sigurno iz- 
vedenim zahvatom noža. . . 

Pacijent je još ležao u dubokoj besvijesti, ah: 

.živio je. . . , . . v ., ,. .. 

U tom času donese laboratorijski poslužitelj Me- 
singu brzojav. 

— Imate sreću, Minkowski, progovori, pošto je 
pročitao brzojav. U mojoj je porodici netko obolio, 
moram smjesta otputovati i tako ne ću moći da bu- 
dem svjedokom, kako će vaša žrtva danas popodne 
uginuti. 

Međutim žrtva nije uginula. 

Naprotiv. Psić se već za nekoliko dana potpuno 
oporavio i počeo ugrožavati cio laboratorij. Ugro- 
žavati i — prljati! Jer tek što je uzmogao opet nao- 
kolo skakutati, a već nije, u tim svetim dvoranama, 
bilo više nijednoga suhog mjesta. 

Ma koliko da se Minkowski time ponosio, sto 
mu je mali pacijent ostao na životu: ipak bi se rado 
bio odrekao tih očitih znakova života. 

Čujte; reče Minkowski sluzi, vi inače tako 

dobro razumijete, da naučite naše životinje čistoći. 
Zašto ne biste mogli i ovoga Meringova psa priučiti 
boljim manirama? 

— Jer ovaj prokleti pas ima posve drugi karak- 
ter nego sve druge moje životinje, neki gadan ka- 
rakter, — izmrmlja srdito sluga. Cio božji dan ne 
radi ništa drugo nego samo loče, a čim napuni tr- 
buh vodom, odmah je pušta poda se. Pravo pravca- 
to bure bez dna! Od jutra do mraka čovjek bi mo- 
rao za njim ići s otiračem, i kada bih ovdje imao sa- 
rmo ovakve pse, ja bih se najljepše na tome zahvalio, 
gospodine asistente. 

Minkowski se lecne. 

Zašto je morao ovaj pas, upravo ovaj, nepre- 
stano lokati vodu i neprestano je puštati? Pojačana 

žeđ i pojačano izlučivanje mokraće — nisu li to obje 
glavne značajke — zar da je uklanjanje gušterače 
kod njega — zar da bi uklanjanje gušterače možda 
uopće — ? ? 

Mozgom mladoga asistenta počele su divlje ju- 
riti misli jedna za drugom. On je proživljavao osje- 
ćaje, koje mora da je proživljavao Newton, kada je 
zapazio jabuku, gdje pada na zemlju, i odatle zaklju- 
čio na zakon gravitacije; duša mu je bila u raspolo- 
ženju, u kojemu je morala biti Galilejeva duša, kada 
su se svjetiljke u pizanskoj katedrali stale njihati, i 
tako mu otkrile zakone njihala; on je doživljavao 
trenutak, koji je doživio Galvani, kada se žablje be- 
dro, koje je visjelo na jednoj vlažnoj vrtnoj želje- 
znoj ogradi, počelo trzati i stalo stvarati u glavi pro- 
matračevoj koncepciju o suštini elektriciteta; onaj 
uzvišeni trenutak, u kojemu je James Watt prona- 
šao parni stroj, jer je poklopac njegova samovara 
počeo poskakivati. 

Kao da ga je groznica potresla, osjetio je Oskar 
Minkowski onaj munjeviti blijesak, što zablisne i 
udari pri svakom velikom otkriću, da bi zapažanje 
razgorjelo u misao; osjetio je momenat, koji se 
pretvara u ideju, onaj slavni trenutak »inspiracije«, 
za kojim će onda slijediti, ah, mnogi satovi »transpi- 
racije«. -< 

Mladi je naučenjak bio u nekoj vrsti transa. Go- 
tovo nesvi jesno otvorio je stolnu ladicu i izvukao iz 
nje staklenu teglicu. Iza toga je kleknuo na pod po- 
red još mokre lokvice i stao da brižljivo usisava u 
teglicu, kao da se radi o najdragocjenijoj tekućini,, 
vodu, što ju je ovdje pustio operirani pas. S drhta- 
vim ju je rukama istresao u staklenku za reagencij«;, 
usuo u nju iz jedne bočice nekoliko kapi i ugrijao 
sve to na Bunsenovu žišku, tom »vječnom svijetlu« 
Kemije, što bez prestanka gori u svakom laborato- 
riju. 

Za nekoliko se^dijp^ 

^bojadisSI: “istraživana je mokraća psa sadrža- 
šcccr ! 

Uzbuđeno koračajući jurio . £ Ko^edeT r^d 
Je ifp^rfao ta] dosada toliko zago- 

rno n :r se »»**>. 

£;:S“sS ^ oblL n ovapnjenj^ .arterija 

b' Aotda je^baš* on' otkri^taj i°rok7u n&o“,a 
ie osića uklanjanje gušterače izazvalo šećernu 
lest P »mokraćnu grizu«, navalu mokraće oja je ^ 

3SS£S£S*.& 

eSffiafjSBfcia 

bi prouzrokovati šećernu bolest. 

Ako je ova pretpostavka točna - kako se onda 
divnog ive svesti pod istu kapu ^vi^n- 

**? re ^'?r„, u 

mozgu naišla na smetnje, ili je opet drugi put fun 
• i nve žliiezde pri probavi osjetila smetnju 
1 vakom se ovom staćaju radilo upravo o gušterac, i 
o tome da je njeno djelovanje postalo nedovoljno. 
Šećerna' se boles! pojavljivala uvijek samo zbog ne- 
dovoljnosti ovoga organa; diabetes je uvijek bio . . . 
slamo posljedica bolesti, koja je zahvatila zhjezdu. 

Asistent se mučio, da ove misli poreda i do kra- 
ja izvede, jednu za drugom. No, to je teško uspije- 
valo! Neprestano su mu nove uzgredne misli kružile 
glavom. Dakle, on je — Oskar Minkowski — izvršio 
otkriće, veliko otkriće, jedno od najvećih, što je 
uopće u medicini ostvareno! To će otkriće ući u sve 
udžbenike, u iste one udžbenike, koje je još prije ne- 
koliko godina po prvi put otvarao sa mnogo straho- 
poštovanja i proučavao ih zadivljen onolikom uče- 
nošću. U svakom će tom udžbeniku pisati, morat će 
pisati: Oskar Minkovvski utvrdio je 1889., da je uz- 
rok diabetesa funkcionalna poremetnja pankreasa! 

On će postati primarni liječnik, docent, profe- 
sor! Još više: slavni profesor, besmrtni pronalazač, 
proslavljeni junak u carstvu znanosti! 

Silna ga je radost ispunjala. To mora smjesta 
saopćiti drugima, s njima podijeliti taj svoj veliki 
doživljaj, tu prekretnicu u povijesti svoga života, 
koja je u isti čas i prekretnica u povijesti medicine. 

On, Oskar Minkowski, postao je u zadnjih pet 
minuta bez sumnje velik čovjek! 

Bez sumnje? 

Odjedared se u pjanost njegova oduševljenja 
ušulja sumnja, zaokupi ga misao dvojbe i tako ga 
užasno prestraši, da su mu koljena počela podrhta- 
vati. Morao je da sjedne. Bože moj, Bože moj 

što onda, ako je pas već prije, ako je već prije ope- 
racije bolovao od šećerne bolesti? 

Onda bi čitavo njegovo otkriće bilo samo ob- 
mana, strašna zabluda, smiješan slučaj, koji ga je po- 
vukao za nos! 

A kako je to lako bilo moguće; da, što je duže 
o tome razmišljao: kako li je to čak bilo vjerojatno! 
Zar je on psa uopće prije pregledao? Zar je on znao, 
da li njegova mokraća već odavno ne sadržava še- 
ćera? Što je on znao o psu? Ništa, apsolutno ništa! 
Mering je doveo psa, a on ga je, eto, sam operirao, 
a da se i nije brinuo o tome, da li je možda njegova 

pacijenta mučila duže vremena užasna žeđa, da li je 
izgubio na težini i da li je možda pokazivao sve 
ostale znakove šećerne bolesti. Sigurno je on to sve 
imao, i asistent je Dr. Oskar Minkowski bez ikakva 
razmišljanja izrezao psu, oboljelu od šećerne bolesti, 
gušteraču, a pas naravno i nadalje baš tako boluje 
od šećerne bolesti, kao što je i prije ^oga bolovao. 
Ništa ne će biti od primarnog li ječništva, docenture, 
profesorstva, slave i pronalazaštva! Njegovo ime ne 
će zasada ući u udžbenike, i sreća je, što još nikome 
nije mogao da išta ispripovijeda o svom velikom 
»otkriću«. Bruka bi bila i odviše bolna. 

Ali u prirodi Minkowskoga nije ležalo, da oba- 
ra glavu predugo i preduboko. Naravno, nije baš bi- 
lo ugodno, što ga je sreća povukla za nos kao bu- 
dalu, a uz to — »gotovo« već izvršiti veliko otkriće, 
bilo je mnogo gore, nego ga uopće ne izvršiti. Sada 
će morati da se utješi i zaboravi čitavu stvar! 

A konačno, ništa još nije bilo potpuno riješeno. 
Bilo je moguće, da je pas već prije operacije bolo- 
vao od šećerne bolesti, ali isto je tako bilo i moguće,, 
da je obolio tek sada, pošto mu je izvađena žlijezda. 
Na svaki je način valjalo, prije no što se oružje baci u 
zapećak, doći do sigurna uvjerenja i ponoviti pokus. 
Samo ovaj će put biti pametniji, te će životinje pre- 
gledati prije eksperimenta, a ne poslije njega. 

Zato je sada bilo najvažnije: pribaviti životinje. 

Asistent skine laboratorijsku kecelju i pojuri 
preko bolničkoga dvorišta prijeko, u fiziološki insti- 
tut; odanle odjuri jednom trgovcu, koji se bavio 
prodajom životinja; od njega pohrli drugome i naj- 
poslije trećemu. Sada je ipak prije svega trebalo na- 
baviti onoliko pokusnoga materijala, koliko ga se 
moglo bilo gdje dobaviti. Kunići su bili malo po- 
godni za ekstirpaciju pankreasa, pa je stoga Min- 
kowski nabavio pse, mačke i čak jedno prase. Sto 
god mu je došlo pod ruke, to je nemilosrdno operi- 
rao, svakom stvoru, do kojega je na bilo koji način: 

došao, izrezao bi gušteraču. Sve su životinje prije 
operacije bile pregledane i pronađene kao zdrave, 
sve su životinje preživjele operaciju i sve su imale 
iza četiri do pet sati šećera u mokraći. — 

Ono, što je trebalo dokazati, bilo je sada doka- 
zano; otkriće je bilo točno. 

Kada se Mering poslije osam dana vratio u 
Straszburg, mogao je Minkowski da mu saopći kao 
sigurnu činjenicu, utvrđenu po svima pravilima nau- 
ke, da svaka životinja, koja živi bez gušterače, izlu- 
čuje šećer. 

Mering je naravno pronašao, da je ovo saopće- 
nje vrlo zanimljivo. No, njega je još više zanimalo 
pitanje, kako je ekstirpacija ovoga organa . . . dje- 
lovala na probavu masti? 

Na ovo pitanje nije Minkowski umio da odgo- 
vori. 

Smeteno se česao po glavi. Dakako, dakako, 
Mering mu je prije osam dana upravo samo zato i 
doveo psa, da bi mogao nešto pobliže saznati o utje- 
caju operacije na rastvaranje primljene masti. Da- 
kako, dakako! To je međutim dobri Minkowski po- 
sve i potpuno zaboravio! 

— U tom smjeru, — morao je da prizna, — ni- 
sam poduzimao nikakvih pokusa. 

Kao Saul, sin Kisov, pošao je Minkowski da po- 
traži očeve magarice, a našao je kraljevstvo. Zar 
mu se moglo u zlo upisati, što više uopće i nije mi- 
slio na magarice? Ali s druge strane: tko bi mogao 
da zamjeri starom Kišu, što ih i on nije isto tako 
laka srca zaboravio? 

Ništa nije bilo u osnovi prirodnije, nego da Me- 
ring — ma koliko da je visoko cijenio značenje na- 
laza Minkowskoga — nije namjeravao da napusti 
prvotni red svojih misli. On je htio da izreže gušte- 
raču jedino i samo zato, da vidi, kako će se bez nje 
obavljati rastvaranje masti. Ako se tom prilikom 
pokazalo, da gubitak žlijezde ima za posljedicu iz- 

lučivanje šećera, to je bez sumje sasvim zanimljivo, 
ali to ga ipak ne treba da odvede od cilja, zar ne? 
Njegov je cilj bio da objasni resorpciju masti, a od 
svoga se jedamput utvrđenog cilja ne da upravo od- 
mamiti ozbiljni, sustavni i energični istraživač, ma 
koliko bili privlačni uzgredni putovi. 

Čovjek može lako zamisliti, da bi Kolumbo, ko- 
ji je tražio put za Indiju, pustio Ameriku s lijeve 
strane i produžio plovidbu u ravnom pravcu, da 
je znao, da je pronađena zemlja Amerika, a ne 
Indija: sa ovoga je gledišta Mering posve dosljedno 
postupao, kada je nastavio svoja proučavanja u 
započetom smjeru, a prepustio Minkowskome, da 
ispituje veze, što postoje između pankreasa i dia- 
betesa. 

Fiziolog je sve rjeđe sudjelovao pri radovima 
kliničara i s vremenom se sasvim povukao. 

Ali i Minkowski nije mogao da ostane sam, bez 
pomagača, koji bi mu bio pri ruci kod njegovih još 
potrebnih istraživanja. Pa iako naravno ne će ni- 
pošto biti jednakovaljana zamjena za Meringa, to 
ce ipak na svaki način biti pomoć, ako uzme jednoga 
studenta za »famulusa«. 

Kako se samo zvao onaj pristali, vedri i simpa- 
tični američki Nijemac, koji je onomadne obavljao 
»praktičke vježbe«, one večeri, kada je na klinici 
podlegao dijabetičkoj komi otac mlade djevojke, 
koja je Naunyna i njega digla baš iz večernjega dru- 
štva? Jest, točno, Weller mu je ime, Karl Weller. 
Ovaj Weller treba da sada dođe u unaprijed sprem- 
ljenu priliku, kako bi upoznao medicinsku znanost 
s bolje strane, nego što ju je upoznao uz mrtvačku 
postelju. A osim toga: zar ga nije sreo baš one zna- 
menite noći, u kojoj je, u povodu njegova razgovo- 
ra s Meringom, bio udaren temeljni kamen za čitav 
njegov pronalazak? 

Studenta medicine Karla Wellera doveo je dakle 
gospodin asistent Minkowski kao famulusa u labo- 
ratorij. I tu je Weller doživljavao čudesa. 

Ponajprije je uzmogao da vidi pokus s »para- 
biotički sjedinjenim« životinjama. 

Nikada ne bi Karl Weller pomislio, ma da je 
potjecao iz zemlje neograničenih mogućnosti, da bi 
znanost mogla omogućiti, da se tako reći umjetno 
stvore »sijamski blizanci!« Ali Heyde i Sauerbruch, 
slavni kirug, dođoše na misao, da iz dva psa na neki 
način načine jednoga uspostavljanjem trajne veze 
između obadviju kucavica sjedinjenih životinja. 
Tako su stvorili neku vrstu Cerbera sa dvije glave, 
naravno i sa dva tijela, čudovište sa »dva srca i 
jednim bilom«. Svaka životinja ima svoj želudac, 
svoja pluća, svoju jetru, svoje bubrege, svoju gušte- 
raču, ali ono, što ti organi prerade, dolazi u zajedni- 
čku blagajnu: oni imaju različite žile, a ipak imaju 
u punom smislu jednu i istu krv, koja u njima kola. 

I Minkovvski je sebi napravio dva ovakva ne- 
svojevoljna krvna brata, i samo je čekao, da se na- 
viknu na nov i zajednički život. Tek što su sretno 
dotle dotjerali, a Minkowski je bar jednom psu na- 
pravio ono, što je sada običavao učiniti svakom psu: 
izrezao mu je gušteraču. 

Famulus je Weller smio da kod operacije učini 
nekoliko pokreta, a poslije toga je dobio častan za- 
datak, da smije mokraću operirane životinje svakih 
nekoliko sati istraživati, da li ima šećera. To je bio 
prvi samostalni zadatak u njegovu medicinskom ži- 
votu, pa je Weller i bio potpuno svijestan svoje od- 
govornosti i svoje važnosti. 

Stoga se to jače prepao, kad pri svom prvom 
istraživanju — nije našao šećera! Što ima to da zna- 
či? Ovom je psu nedostajao pankreas, dakle je mo- 
rao, bezuvjetno je morao biti dijabetičan. Ali, on to 
nije bio! Je li Weller krivo istraživao. Ponavljao je 
pokus da dođe do šećera: rezultat je bio isti. 


27 


Weller se jedva i usudio da saopći tu vijest svom 
šefu. Kako da ga što obazrivije izvijesti, da se čita- 
vo veliko otkriće rasplinulo kao mjehur? Pravilo je 
dobilo rupu, i više nije stajalo, da »životinja bez gu- 
šterače stalno izlučuje šećer«. 

Krzmajući uputio se mladi student Minkow- 
skomu. 

— Gospodine doktore, promuca, ovaj put nije 
pokus uspio. Triput sam ga izveo: u ovom psu nema 
šećeru ni traga. 

Minkowski je sjedio na visokom stolcu ispred 
mikroskopa, u kojemu je nešto pažljivo promatrao.. 
Polako se okrenuo. 

Hoće li napraviti jako zaprepašteno lice? 

Ali lice, koje se sada okrenulo famulusu, nije ni 
najmanje bilo zaprepašteno, čak bi se prije moglo 
reći, da je bilo ljubazno. Ako svi znaci ne varaju, bi- 
lo je čak ozareno; a čovjek, kojemu je pripadalo to 
lice, trljao je zadovoljno ruke. 

— Fino! uzvikne smiješeći se i ponovi: To je fi- 
no! Tome sam se nadao. 

Weller nije razumio ni riječi. 

Što bi pri tome trebalo da bude fino? Zašto se 
on tobože tome »nadao?« 

Minkowski je vidno uživao u smetenosti famu- 

lusovoj. v 

A sada već jedamput dobrostivo pokušajte, 

da poprimite nešto inteligentniji izraz lica, reče mu 
konačno. Tako, Mister Weller, to je već bolje. Sada 
pokažite, što ste naučili, i ispripovijedajte mi sve, 
što znate o gušterači. Naprijed, gospodine kandi- 
date! , vi . .. 

Ne morajući ni časka da razmišlja, Weller zapo- 
če U toj je stvari doista, hvala Bogu, bio dobro upu- 
ćen. Nije on uzalud za tih zadnjih večeri, otkada mu 
je ukazana čast, da smije pomagati asistentu pri nje- 
govim studijama o pankreasu, temeljito prečitavao 
poglavlja, koja govore o tom organu i gorljivo ih 

proučavao u svom udžbeniku fiziologije i anatom- 
skom atlasu. Potpuno siguran u toj stvari, ispuca 
Weller odgovor: 

— Gušterača ili pankreas je dugoljasta žlijezda, 
koja leži iza želuca; odvodni kanali njezinih najma- 
njih žlijezdanih elemenata, koji su nalik na pljuvačne 
žlijezde, udružuju se u kanal, što ide duž čitava ovog 
organa s lijeva na desno i završava se u dvanaestpa- 
lačnom crijevu. Onamo on dovodi sok, koji se stva- 
ra u žlijezdi, a taj sok ima zadaću, da s hranom 
unesenu mast rastvori, jer se mast kemički ne mije- 
nja ni u ustima ni u želucu. 

— Je li to sve? upita ispitivač. 

Famulus je napeto razmišljao. 

— Ne trudite se! začuje glas Minkowskoga; va- 
ma će još glavica biti veoma potrebna u Americi; 
zato je ne razbijajte, Mister Weller! A pored toga 
ne ćete i onako ni do čega doći. Jer ono, što ste sa- 
da izgovorili, sadržava doista uglavnom sve ono, što 
se do današnjega dana zna o tome dijelu našega ti- 
jela. Zapamtite: do današnjega dana. Od danas će se 
doduše nešto više znati, znat će se, naime, da gušte- 
rača nema samo izvanjsko izlučivanje u crijevo, o 
kojemu ste malo prije govorili, nego da ima i drugo, 
unutrašnje izlučivanje, takozvanu »nutarnju sekre- 
ciju«, koja direktno ulazi u krv. Je li vam to jasno? 

Ispitivani je student mucao: Baš posve mi jasno 
nije, gospodine asistente. 

— E, onda, dobro pripazite! uzvrati Minkovvski. 
Pritom je poprimio takav izraz lica, kakav je vjero- 
jatno običavao poprimati Scherlock Holmes, kada bi 
svom doktoru Watsonu opet jedamput objašnjavao 
zapanjujuću jednostavnu i logičku činjenicu, kako 
je i na koji način mogao po čiku cigare doći do sa- 
znanja, da čovjek, koji ga je odbacio, mora biti ban- 
kovni pronevjeritelj. — Dakle, pripazite dobro: vi 
ste rekli, ako sam dobro čuo, da je pankreas žlijez- 

da, koja ispražnjava pomoću odvodnoga kanala svoj 
sok u crijevo, zar ne? 

Student žustro potvrdi. 

Dalje! Ako tu žlijezdu zajedno s njenim od- 
vodnim kanalom izvadimo jednoj životinji — nadam 
se da smo to ovdje sada već dosta cesto vidjeli — 
to’ ova životinja gubi šećer.. Događa li se to zbog to- 
ga što sok iz njezina pankreasa ne otječe vise u cri- 
jevo? Zbog toga, što je na taj način ometeno nje- 
govo rastvaranje? 

— Možda. 

Nipošto! zagrmi Minkovvski i skoči bijesno 

sa stolca. Užurbano je jurio po sobi gore - dolje, 
ali se konačno zaustavi pred preplašenim famulusom 
i prihvati jedno dugme na njegovoj operacionoj 
kecelji. — čovječe! Zar ne shvaćate? To je upravo 
najodlučniji momenat na našem zadnjem pokusu sa 
parabiotički sjedinjenim psima. Jedan od naših »si- 
jamskih blizanaca« također više nema žlijezde, u 
njegovo se crijevo ne slijeva više sok: a ipak ne- 

ma šećera! Je li to možda zbog toga, što mu njegov 
brat blizanac ispomaže sa svojom sadržinom crije- 
va? Sigurno nije! Ta, svaki pas ima svoje vlastito 
crijevo i između crijeva jednoga i drugoga psa nema 
nikakve veze: Jedino, što bi jedan pas mogao da da- 
de svom drugu, koji je ostao bez pankreasa, to je: 
— krv! Dakle u krvi mora . . . 

Dakle, u krvi mora, otme mu student riječ iz 

usta, dakle u krvi mora nešto biti, što sprečava iz- 
lučivanje šećera! 

IMo ( napokon! usklikne Minkowski, sada vec 

malo nježnije, — a to nešto, ta supstanca, koja 
sprečava izlučivanje šećera, mogla je da prispije u 
krv samo iz gušterače. Prema tome ona mora imaj 1 
nutarnju sekreciju, mora biti krvna žlijezda. aze 
li se to? 

Famulusu kao da pade mrena s očiju. 

— Naravno, promrmlja zbunjeno. Pankreas je 
krvna žlijezda, baš kao što je i štitna žlijezda! Ni 
ona ne izlučuje svoj sok napolje, nego unutra, di- 
rektno u krvni tok. 

Sada je došao red na Karla Wellera da se uzru- 
ja. Jer sada je tek potpuno razumio smisao Min- 
kowskovih pokusa, sada je tek otkrio značenje stva- 
ri u njenom punom opsegu. 

Oči su mu gorjele. 

— Ali, gospodine doktore, — ta, vi onda nistie 
izvršili samo jedan pronalazak, nego u isti čas dva! 
Jedan veći od drugoga! Najprije ste pokazali, da gu- 
šterača nije jedino i samo probavni organ, kako se 
dosada mislilo, nego da je što više i prava krvna 
žlijezda. A poslije ste dokazali, da ona regulira u ti- 
jelu šećerno stanje. 

Minkowski nešto promrmlja. — Dokazao baš 
nisam ništa, sve je samo: pretpostavka! Dokazano će 
tek biti, kada nam uspije da utvrdimo pokus. 

— A kako ćete ga utvrditi, gospodine asisten- 
te?, upita famulus, veoma obradovan, što je u izgle- 
du nov zanimljiv posao. 

— To ćete još uvijek u pravo vrijeme saznati, 
Mister Weller. Stvar, koja se vas prije svega tiče, sa- 
stoji se u tome, da će nam opet trebati nekoliko pa- 
sa, i da će biti vaša nova sveta dužnost, da nam ih 
što prije pribavite. Jer sada dolazi najvažnije: mi 
moramo utvrditi pokus! Stoga pojurite, dragi sura- 
dniče, pojurite, što god vas mlade noge mogu da 
ponesu, i pribavite nam primjerke za naš pokus! 

Sav oduševljen, izjuri famulus iz laboratorija. 
Ali njegov se učitelj nanovo vrati prekinutom poslu. 
Fićukajući glasno i radosno, sjedne opet za pisaći 
sto, skine cviker sa kratkovidnih očiju i zagleda se 
u mikroskop. Pregledavao je preparat, što ga je zgo- 
tovio od izvađene gušterače. U njemu je zapažao one 
najmanje tvorevine, što su bile tako nalik na gušte- 
rače, i među njima zagonetne otočiće posve drugoga 

tkiva, što ih je — upravo je prošlo dvadeset godina od 
njihova otkrića — 1869. godine po prvi put opisao 
anatom Langerhaus. Čemu su oni služili, nije nitko 
znao. Ni Minkowski to nije znao, kada ih je danas, 
dvadeset godina poslije njihova otkrića, pažljivo 
promatrao. On uopće nije došao na misao, da se od 
njih sastoji ona tvar, koja direktno otječe u krv i 
regulira sadržinu šećera u krvi. Nije mu uopće palo 
na um, da će ih povijest medicine jednom dovesti u 
vezu s njime i s njegovim istraživanjima: jer kako je 
i mogao slutiti, da će se jedamput kasnije iz tih 
Langerhansovih otočića (lat. insula) .... dobiti in- 
sulin! 

Njega je jedino i isključivo zanimalo praktično 
utvrđivanje pokusa, što ga je spremao. 

Dotle je famulus lomio po čitavu Straszburgu 
noge, da bi pribavio pse. 

On je toliko bio zanesen pokusima, pri kojima 
je smio sudjelovati, jednako već izvršenim kao i 
predstojećim pokusima, da je naveče, iako mrtav 
umoran od jurenja, osjećao potrebu, da o tome s ne- 
kim razgovara. Pa ma i sa svojom gazdaricom. Tek 
je nekoliko dana stanovao kod te gazdarice, koja je 
pred kratko vrijeme izgubila muža i koja je zato i 
uzela američkoga studenta na stan i hranu, da bi 
malo povećala svoje udovičke prihode. 

Kada je Weller počeo kod večere objema žena- 
ma, gazdarici i njenoj lijepoj blijedoj kćerci, goreći 
od oduševljenja, pripovijedati o svojim radovima, 
pripovijedao je naravno odmah i o svom učitelju 
Minkovvskom. Ali tek što je spomenuo njegovo ime, 
odloži majka vilicu i nož i okrene glavu na stranu. 
Weller je morao zamijetiti, da je nehotice dodirnuo 
ranjavo mjesto. 

— Mi poznajemo doktora Minkowskoga, pro- 
šapće djevojka. Došao je s profesorom Naunynom, 
kada sam ga zadnje večeri dovela k ocu . . . 

Nastala je šutnja. Iza toga je student, jer je bio 
-vrlo pažljiv, stao da pripovijeda o drugim stvarima. 

Tako i Weller nije saznao, da je ono bio muž 
njegove gazdarice, otac ovoga dražesnog stvorenja, 
pri čijoj se bolesničkoj postelji susreo po prvi put u 
svom medicinarskom životu sa smrću, one iste noći, 
kada je upoznao Minkowskoga. 

Idućega su jutra nastavljeni novi pokusi oko 
pankreasa. 

Metodika se ovih pokusa razlikovala od meto- 
dike, koju je do sada primjenjivao Minkowski. Ako 
se dosada brižljivo trsio, da uvijek isiječe čitavu žli- 
jezdu, sada mu je, obrnuto, bilo jedino stalo do to- 
ga, da njene dijelove ostavi u tijelu psa. On je do- 
duše izrezao njen odvodni kanal, ali nije isjekao sve 
njene pojedinačne krpe. Uspjeh je bio baš onakav, 
kakav je želio: pokusni psi nisu dobivali šećerne bo- 
lesti, čim bi samo neki dijelovi gušterače preostali u 
njima. 

Sada je došlo ono, što je Minkowski uvijek na- 
zivao »utvrđivanje pokusa«. 

Famulus je htio da zna, što se pod tim ima 
razumjeti. 

To je naprosto ponavljanje pokusa, ali poduze- 
to sa protivnog kraja — tako mu je bilo protuma- 
čeno; kontrola postignutoga rezultata u obrnutom 
redu razmatranja. 

— Ako su moja zaključivanja točna, docirao je 
Minkowski, onda je pankreas organ, koji ima dvije 
zadaće: otposlati jedan sok u crijevo, a drugi sok u 
krv. Da bi mogao izvršiti prvu zadaću, mora da leži 
u trbuhu, u blizini crijeva; da bi ispunio drugu zada- 
ću, može ležati bilo gdje, na bilo kojem mjestu tijela. 
Ja ću zato ukloniti gušteraču s njezina običnog mje- 
sta i namjestit ću je na mjestu, koje je od toga polo- 
žaja najudaljenije, uz unutrašnjosti tijela na njegovu 
periferiju, iz trbuha pod kožu. Ako sam imao pravo 
■sa svojom tvrdnjom, to će onda žlijezda i tu funkcio- 

nirati, moći će i tu otpošiljati svoj sok u krv, jei 
krvi ima na svakom mjestu tijela. 

—Budući da ne možemo kemijski dokazati da 
taj sok postoji, kako ćete znati, da li on teče i u no- 
vom položaju pankreasa? upita Weller. 

Vrlo ste točno pitali! pohvali ga asistent. Vi 

napredujete, dragi Mister! Moram priznati, da ne mo- 
gu kemijski dokazati postojanje ovoga soka, jer ga 
uopće ne poznam. Ali poznajem njegovo djelovanje. 
Znam, da njegova nazočnost sprečava pojavljivanje 
šećera. I po tome ću ga poznati. Ako mi pođe za ru- 
kom, da presadim pa'nkreas nekamo u tijelo, recimo, 
pod kožu, a da unatoč tome ne prouzrokujem diabe- 
tes, e, tada je dokazana istinitost moje tvrdnje. 

A ona je bila uistinu dokazana, pokus je kod 
ovoga postupka potpuno uspio. 

Već iza nekoliko dana trčkao je veselo po labo- 
ratoriju psić, koji nije više nosio gušteraču u trbu- 
hu, nego vrlo čisto sašivenu neposredno ispod svo- 
je dlakave kože. A stari se mrzovoljni laboratorijski 
sluga nije niukoliko mogao da potuži na njegove- 
manire. Psić nije pio više vode od svojih drugova, 
nije bio ni deblji ni mršaviji od njih: bio je norma- 
lan i zdrav psić bez ikakva traga šećerne bolesti! 

Kada je psić bio dolično predstavljen šefu kli- 
nike, profesoru Naunynu, on mu se iskreno obrado- 
vao. 1 psiću i uspjesima, koji su proizašli iz njegova 
laboratorija i koji će ga za sva vremena proslaviti. 

— Čestitam vam od svega srca, dragi moj Min- 
kowski !, reče priprosto, ali s izvjesnim malim uzbu- 
đenjem, dok je svome asistentu stalno i uvijek izno- 
va potresao obje ruke. — Vi ste time izvršili velik, 
važan i neprolazan pronalazak! Ovih sam dana našao 
u jednoga engleskog filozofa lijepu riječ, koja tvr- 
di, da ima tri puta, što su kadra da izvedu čovjeka 
iz’ tame, u kojoj živi: čovjek može da se pipanjem 
s§m probija kroz tamu, ili opet može da nađe ruku, 
koja ga vodi, ili napokon može da zapali svijetlo.. 

koje mu upravlja hod. — Vi ste, dragi moj Minkow- 
ski, čini se, išli svima trima putovima u isto vrijeme,, 
ili ste ih redom slijedili jedan za drugim. Vi ste, pi- 
pajući posve u mraku, operirali psa i dokazali, da se 
i bez pankreasa može živjeti; poslije vas je slučaj, 
uzeo za ruku i izveo iz one guštare, u kojoj smo za- 
peli nemajući ni pojma o značenju toga organa; ko- 
načno ste poslije mudroga razmišljanja i pokusa sa- 
mi zapalili svijetlo, što vas je izvelo iz duboke tame,, 
u kojoj se za sve nas sakrivala suština i uzrok šećer- 
ne bolesti. Još jedamput, Minkowski: čestitam vam 
od svega srca na vašim otkrićima, vama i klinici, ko>- 
ja se s vama ponosi. 

Minkovvski se zbunjeno smješkao i malo se ne- 
spretno naklonio. Ali u svojoj je nutrini kliktao od 
radosti, kako samo mlad čovjek umije da klikti, čo- 
vjek, kojega ispunja svijest o časno izvršenoj zada- 
ći i koji vidi, da mu je nastojanje okrunjeno punim 
uspjehom. On je proživljavao onaj posve rijetki tre'- 
nutak, u kojemu je čovjek potpuno sretan. 

Radi toga i nije mogao da poslije profesorova 
odlaska duže izdrži u laboratoriju. Brzo se preobu- 
kao, napustio kliniku i učinio ono, što već mjesece 
nije učinio: asistent Dr. Osk&r Minkowski, koji je 
inače od jutra do večeri bio zaokupljen u bolnici, 
pošao je na šetnju, pošao je jednostavno u po bijela 
dana na šetnju! 

Kada je došao na šetalište, na korzo elegantno- 
ga straszburškog svijeta, sreo se s gospođicom II- 
som, s ljepušastom mladom damom, koja je ono- 
madne bila također u večernjem društvu kod Nau- 
nyna, one znamenite večeri, kada mu je razgovor s 
Meringom dao pobudu za sav ovaj rad, koji je sada 
s toliko uspjeha bio završen. A 

Od onda je nije vidio. 

— Znate li, poštovana gospođice, reče poslije', 
prvoga pozdrava, smiješeći se, — da se ne ćete mo- 
ći ubuduće izrugivati nama liječnicima? Nikada nas. 


više ne ćete smjeti da izazivate: da nas sramotite, što 
ne znamo uzrok šećerne bolesti! Jer mi ga sada zna- 
mo: ja sam ga upravo otkrio! 

— Doista? uzvikne oduševljeno mlada gospođi- 
ca. To je veličanstveno! E, onda vam moram što 

brže čestitati, gospodine doktore. Vama i svima si- 
romašnim bolesnicima. Jer odsad ćete moći da lije- 
čite tu gadnu bolest, zar ne? 

Minkowski se lecne. 

Liječiti? Začudo, na to uopće još nije niti mislio! 


DRUGO POGLAVLJE 

Znanost juri čitavom Evropom za jed- 
nim medikamentom. 

Sa katedrale, sa crkve Uršulinki, sa crkve Kar- 
melićanki i sa svih bezbrojnih tornjeva grada Bresla- 
ve, koji je pun crkava, razlijegao se glas večernjih 
zvona. Doduše, sat je tek pokazivao pola sedam; ali 
toga se jesenjeg dana već prilično rano smrklo. 

Posljednji posjetioci, koje je redovni profesor 
breslavskoga Univerziteta primio za svoga popodne- 
vnog primanja, bijahu majka i kći, jedna još dosta 
mlada gospođa sa svojom desetgodišnjom djevojči- 
com. Nespretno i ravnodušno sjedjelo je dijete na 
naslonu fotelja, dok se majka digla i stajala u nepo- 
srednoj blizini liječnika, koji je prao ruke i uljudno 
okrenuo glavu svojoj subesjednici. 

— Ja se naravno ništa ne razumijem u medicini, 
započe ona odmah s uzbuđenom živahnošću, — ali 
po mom nemjerodavnom shvaćanju dolazi sve oda- 
tle, što dijete prenaglo raste. Uspravi se, Ema! Vi 
-ne možete sebi predstaviti, dragi gospodine profe- 
sore, kako je ovo djevojče lijeno. Ja nisam kadra da 
to gledam, — ja koja sam uvijek bila^ kao živo sre- 
bro! I kako postaje mazna! Kako se pušta voditi! Tre- 
ba da se uspraviš, Ema, zar nisi čula? 

Profesor je već odviše dugo prao ruke, duboko 
zaronivši u misli. Pregledao je malu sistematski i 
metodički, pretražio joj srce, pluća i bubrege, i pro- 
našao, da je njegova strašna sumnja na žalost, na ža- 
lost opravdana. Emina »lijenost«, njena »vječita 
umornost«, njena »razmaženost« — imale su i pre- 
više ozbiljan uzrok. Desetgodišnja je djevojčica bo- 
lovala od šećerne bolesti. 

Minkowski je polako otirao ruke, a pri tome se 
sam sa sobom savjetovao. Zar da ovoj lakoumnoj, 
koprcavoj i površnoj majci saopći svoju dijagnozu? 
Zar da otkrije istinu ovoj ženi, koja sasvim sigurno 
ne će smoći ni najmanje razumijevanja za zamašaj 
toga saopćenja? 

Ne! On će radije za sutra pozvati oca; njemu će 
onda moći da otkrije pravu istinu. 

Stoga je izbjegavao da pogleda ženi u oči, dok 
je govorio: — Mi ćemo Emu najprije još neko vri- 
jeme promatrati, a poslije toga ćemo tek poduzeti 
konačne mjere. 

Majka se malo razočarala. 

— Zar ni recepta, gospodine profesore?, upita 
negodujući. Nikakvih propisa? 

— Zasada nikakvih. I dok se opraštao sa posje- 
titeljicama, profesor je sažalno i nježno prelazio pre- 
ko Emine plavokose glavice. 

Preko plavokose glavice te drage male djevoj- 
čice, koja je nemilosrdno bila izručena smrti. Siroto,, 
bijedno dijete, — mislio je u sebi liječnik — sa dć? 
set godina imati već šećernu bolest! Sigurno je na- 
stala poremetnja u sustavu otočića na gušterači, „ — 
vjerojatno radi konstitucionalne dispozicije — sutra 
će ocu podijeliti stroge dietalne propise — dati upu- 
te za cio način života — ali što će time postići. Slu- 
čaj, kod kojega bi uspjelo da se dijabetičko dijete 
spase, bio mu je, dosad, nepoznat. Profesor je Min- 
kovvski prišao k prozoru i ukočeno se zagledao na- 
polje. 

U tome času ranoga sumraka električne su se 
svjetiljke svjetlucale kao da su pokrivene nekim ve- 
lom, osvijetljena su se prozorska stakla pričinjala 
kao da vise nad ponorom, a sprovodne sipke elek- 
trične željeznice blijeskale su se fosfornoplavim is- 
krama. To je bio trenutak, kada se prazne svi ure- 
di i kada se čini, da se čitava trgovačka četvrt seli 
iz sredine grada. Živa i zbijena masa kotrljala se 
pločnicima. Stisnut u mnoštvo koračao je i jedan čo- 
vjek od neko četrdeset godina. v 

Profesoru se učinilo, da mu je nešto poznato na 
tom čovjeku, koji se sada zaustavio pred njegovom 
kućom, pažljivo proučavao malu crnu tablu sa zla- 
tnim slovima, i potom ušao. 

Ali kada je čas kasnije zazvonilo na vratima 
stana i kada je odmah iza toga sluga donio posjet- 
nicu, Minkowski je ipak posve zbunjeno buljio u nju. 
Charles Weller, M. D. Cleveland (Ohio), pisalo 

ie na posjetnici. ... v. • 

Tek kada se zagledao u pametne i vedre oci, ja- 
vilo se sjećanje. . . . , 

Wellerl, krikne. Moj famulus iz Straszburga! 

Moj Mister! čovječe, ta, odakle dolazite? 

Zar me još doista prepoznajete, poslije go- 
tovo dvadeset godina? Došljak se od veselja dobrano 
pocrvenio. — Odakle dolazim? Direktno iz Amerike 
i ravno k vama, gospodine profesore! 

Minkowski se iskreno obradovao. Lijepe strasz- 
burške godine uskrsnuše pred njim, te se neumorno 
stade sjećati sa svojim famulusom svih sitnica nji- 
hova zajedničkog rada. Iza toga je htio da sazna, sto 
je iz njega postalo, kako mu je u Clevelandu, da li je 
fiziolog ili kliničar? 

Oh na žalost, ja nisam ništa od svega toga, 

-uzdahne Dr. Weller. Odmah po svršenom doktoratu, 
oženio sam se, uz to još sirotom djevojkom, kćer- 
kom moje straszburške gazdarice; zbog toga je va- 
ljalo što brže pomišljati na zaradu. Stoga sam se i 

nastanio u svom rodnom kraju kao praktični lije- 
čni, kao posve obični seoski liječnik. 

— A jeste li zadovoljni? 

— Bože, pa ja sam pravi »Doc«, kako se to kod 
nas kaže, jer se ni za to nema vremena, da se riječ 
»Doktor« izgovori u čitavoj svojoj dužini. — Ame- 
ričanin slegne, smiješeći se, ramenima. — No moja 
potajna ljubav — nastavi iza toga — pripada od on- 
da, otkada sam smio da bacim pogled u radionicu 
istraživanja, samo njoj, jedino i isključivo nauci. Svih 
ovih dvadesetih godina sanjao sam o tome, kako bih 
opet uzmogao udisati blaženi zrak njemačkih uni- 
verziteta, i ja sam sada presretan, što se to konačno 
ostvarilo: Toliko sam uštedio, da mogu sa svojom 
ženom godinu dana putovati Njemačkom. I sada eto 
hoću, da isto onako kao što drugi moji zemljaci pu- 
tuju od muzeja do muzeja — da ja putujem od jed- 
noga medicinskog fakulteta do drugoga, da osvježim 
stare uspomene i steknem nove dojmove. A s Bre- 
slavom započinjem; ili točnije rečeno s vama, gospo- 
dine profesore. 

— U koliko bih vam mogao pri vašem kružnom 
putovanju kroz medicinu poslužiti kao vodič, stojim 
vam, naravno, s najvećim zadovoljstvom na raspola- 
ganju, — odgovori toplo Minkowski. — Osjećate li, 
dragi kolega, naročitu ljubav za koju određenu stru- 
ku ili za koje određeno područje? 

" — Na svaki način, odvrati Weller, na svaki na- 
čin imam i ja naravno svoje mušice. Bit će da je 
-svaki rimski nadničar, koji je smio Michelangelu do- 
nositi kamenje za gradnju Petrove crkve, osjećao 
cijeloga svog života posve naročit i ličan odnos pre- 
ma toj katedrali, jer ju je pomalo promatrao kao 
svoje vlastito djelo. Sasvim je slično i sa mnom: od 
onih slavnih straszburških dana, kada sam doživio 
veliku sreću, da sam, iako samo kao neznačajni nad- 
ničar, smio^ sudjelovati pri vašim radovima, od onih 
mi dana ništa ne leži toliko na srcu i u misli kao is- 

traživanje diabetesa. Nalik na izgnanika iz raja, na- 
stojim i ja da uvijek kroz plot zavirujem u izgublje- 
ni vrt Eden, kako bih saznao što se ondje događa. 
Ali neka Gospod zna! Da li je taj plot toliko gust ili 
to dolazi odatle, što je moja udaljenost od središta 
nauke tako velika — na svaki način, ja sam za tih 
dvadeset godina uspio zamijetiti vrlo malen napre- 
dak u borbi protiv šećerne bolesti. Možda je upravo 
to glavni razlog, koji me je vukao u Evropu; da na 
samome mjestu vidim, zašto nema na tom području 
napretka. 

— No opet tako malo, kako bi se dalo zaklju- 
čiti iz vaših riječi, konačno ipak nije učinjeno, us- 
protivi se profesor Minkowski s malim osmijehom. 
Kako za ta pitanja pokazujete naročito zanimanje, 
onda vam sigurno nije izmaklo, da je doskora iza 
našega otkrića pan'kreas-diabetesa pronađen i diabe- 
tes nadbubrežne žlijezde .... 

Weller potvrdi kimanjem glave. 

... Vi prema tome znate i to, da se danas više 
ne uzima, kao u naše straszburško doba, samo neis- 
pravno funkcioniranje jedne jedine žlijezde kao uz- 
rok šećerne bolesti, nego da se poremetnja u ravno- 
teži svih žlijezda, nesklad u njihovoj zajedničkoj igri 
uzima kao bitno obilježje; da sok gušterače u meha- 
nizmu ovoga kolesja, igra u stvari samo ulogu koč- 
ničke naprave, on je neke vrste »pridušivač« za pre- 
komjeran šećer. 

— Da, da, to je doprlo i do mene na moj div- 
lji zapad, žurno odvrati Weller. Ali upravo zato, što 
su stvari tako jasno spoznate, ne mogu razumjeti, 
zašto se iz toga saznanja konačno ne povuku kon- 
sekvencije. Ako ste utvrdili, da oboljenje i nered na- 
staje ondje, gdje nema toga krotitelja, zašto ga on- 
da nanovo ne uvedete, da napravi red? Zašto niste 
išli do kraja puta? 

— Zašto nisam išao do kraja puta? Profesor za- 
mišljeno utone sasvim u fotelju. — Vjerojatno zbog 

toga, što to nije . . . bio moj put! Meni je bilo suđe- 
no, da otkrijem znanstvenu stranu problema, i ona 
je sada potpuno objašnjena. Ono, što ostaje da se 
riješi, u najveću je ruku čisto tehničko pitanje. 

— Čisto tehničko pitanje! usklikne Weller. Ali 
napokon, gospodine profesore, medicina ne postoji 
zato, da sabire i sređuje naučna zapažanja; na kraju, 
je ipak njen cilj u tome, da se bori protiv bolesti. 
Ako u želucu nema solne kiseline, onda je dajete u 
kapljicama, zar ne? Zašto također ne dati sok guš- 
terače, gdje ga nema dosta? Jedno je upravo tako 
lijek, kao što je i drugo — pa zašto ga ne načinite? 

— Zar mislite, da nisam pokušao? uzvrati Min- 
kowski. Već godine — ali pričekajte malo — kada 
ste vi ono bili u Straszburgu? 1889.? jest, dakle već 
četiri godine kasnije, 1893., uštrcao sam jednom 
psu ekstrakt iz pankreasa, ali jedini je uspjeh bio u 
tome, da je pas na mjestu uboda dobivao abscese. 

I tako sam se pomalo okanio toga. 

Američanin je promatrao profesora s jedva skri- 
venim zaprepaštenjem. Je li to moguće? Ovaj se čo- 
vjek namjerio na zlatnu žilu, a zadovoljio se time, 
da je s mnogo ljubavi promatra, namjesto da je isko- 
risti! 

U mirnom i bez strasti vodenom razgovoru ove- 
dvojice ljudi sudarila su se dva svijeta. Novi svijet 
Američanina, koji nije mogao razumjeti, da se zna- 
nost može gajiti i u nekom drugom cilju osim u ci- 
lju praktičke primjene; kojemu nije išlo u glavu, da 
jedna stvar ne postane žarište interesa upravo u ča- 
su, kada se radi o njenom tehničkom rješenju. I sta- 
ri svijet njemačkoga, evropskoga naučenjaka, koje- 
ga primamljuje samo »Zašto«, samo napon 7.a saz- 
nanjem, samo radost u otkrivanju istine. 

Pa ipak, oduševljeno pregalaštvo clevelandskoga: 
»Doc-a« (doktora) nije ostalo bez utiska na breslav- 
skog kliničara. To više, što su riječi američkoga li- 
ječnika našle u profesorovoj duši pogodno tlo, ko- 

je je bilo pripremljeno prethodnim posjetom male 
plavokose Eme, dijabetičkoga djeteta. Nema li ovaj 
»Doc« sa svojim praktičkim shvaćanjem u stvari pot- 
puno pravo, — morao je Minkowski da se zapita. 
Zar nije u stvari malo smiješno: postaviti točne hi- 
poteze, a pustiti da pored njih ljudi mirno umiru? 
Zar nije tisuću puta važnije spasti plavokosu Emu 
sa njenih deset godina nego postavljati učene i do- 
mišljate teorije o antagonizmu između nadbubrežne 
žlijezde i gušterače? 

Nema sumnje, teorija je potpuno jasno posta- 
vljena. Sada se znade, da sok pankreasa bdi nad tvar- 
nom izmjenom šećera; ali u isti se mah zna i to, da 
još uvijek ima na svijetu milijun dijabetičara i da od 
njih svake godine umire sto tisuća. Zar nije već kraj- 
nje vrijeme, da se konačno iz spoznaji izvede prak- 
tična primjena? 

Kako je to ovaj seoski liječnik u svom primiti- 
vnom načinu izražavanja rekao: »Ako u želucu ne- 
ma solne kiseline, to je onda dodajemo u kapljicama 
— a zašto da se ne doda i sok gušterače, ako ga ima 
premalo?« 

Naravno, takav jedan američki praktični liječnik 
umije dobro pripovijedati! Jamačno sebi predstavlja, 
da je i ova stvar upravo tako jednostavna, kako je 
jednostavno pripremanje kapljica solne kiseline: jed- 
nostavno se smiješa kuhinjska s6 sa sumpornom ki- 
selinom i na taj se način dobiva onoliko solne kise- 
line, koliko se samo čovjeku prohtije. Ovom će nai- 
vnom »Doc«-u valjati jednom zgodom malo poka- 
zati, na kakve zapreke nailazi pripremanje upotre- 
bljivoga pankreasova ekstrakta. 

Profesor se Minkowski smješkao. Upravo mu je 
pala na pamet jedna misao. 

— Čujte me, dragi gospodine kolega, reče po- 
tom: Predložit ću vam nešto. Započnite svoje medi- 
cinsko kružno putovanje s Wiesbadenom i otpratite 
rne onamo. Za nekoliko će se dana ondje otvoriti 

kongres za nutarnju medicinu, i ja se nadam, da će 
tom prilikom biti vrlo mnogo govora o diabetesu. 
Sigurno ćete koješta saznati, što vas zanima. 

VVeller smjesta i radosno prihvati poziv. 

Wiesbaden, ta jedinstvena mješavina kozmopo- 
litskoga grada i lječilišta, bijaše već sam po sebi za 
njega senzacija, a velik će kongres biti upravo pra- 
va ouvertura za njegovo naučno putovanje po ev- 
ropskoj medicini. 

Odmah od prvoga dana osjećao se Weller sa- 
svim u svom elementu. Nije propuštao nijedne dru- 
štvene priredbe, nijedne minute za naučnih rasprava. 

Ta, već čisto izvanjska slika kakve sjednice bu- 
dila je u njemu nepomućeni užitak. Duboko pošto- 
vanje, koje je ispunjalo nekadašnjega mladog strasz- 
burškog studenta pred uzvišenim majstorima njego- 
ve struke, nije ostavilo ni malog clevelanskog liječ- 
nika. Pun strahopoštovanja sjedio je na svom uga- 
onom sjedištu u drugom redu — prvi je red bio od- 
ređen za naročite odličnike — i gledao prema nešto 
uzdignutoj estradi, na kojoj je zauzelo mjesto pred- 
sjedništvo kongresa. Što je tu pored tajnih savjetni- 
ka von Leydena, Goldscheidera, Senatora i svih 
ostalih kapaciteta i njegov specijalni učitelj, što je i 
Oskar Minkowski smio da svijetli među tima zvije- 
zdama prvoga reda, nije u Charlesa Wellera razbuk- 
tavalo neznatan ponos. 

Zato je bijesno pogledavao na one grupe, koje 
su se, ma da tiho, usred predavanja pozdravljale, te 
je bio krajnje ogorčen, kada bi koji slušalac napu- 
štao mjesto uz škripanje cipela. 

Sam doktor Weller jedva se usuđivao i disati, 
sav se pretvorio u oko i uho. Naročito pak u času, 
kada se raspravljalo o diabetesu i o pokusima, da se 
šećerna bolest liječi sokom iz pankreasa. Napeto je 
slušao, kada se raspravljalo o tome, kako je Francuz 
Lepine ili onaj drugi, Hedon, pokušao, da onu tajan- 
stvenu tvar, koja regulira stvaranje šećera privede u 

djelovanje, na taj način, što ju je od zdrava čovjeka 
pomoću transfuzije krvi prenosio na bolesnika. Po* 
kusi Slavena Soboleva zanimali su ga jednako, kao 
i pokusi Holanđanina Watermanna ili Belgijanca De 
Meyera, iako nijedan od njih nije došao do praktič- 
nih rezultata, iako nijedan od ovih istraživača nije 
uspio da pronađe ekstrakt. I Talijan je Battistini 
pronašao neki ekstrakt i poslije uštrcavanja toga 
ekstrakta — stvarno postigao da se smanjilo izlu- 
čivanje šećera; ali kako je u isto vrijeme promijenio 
i dietu, to kongres nije mogao da prihvati njegove 
radove i rezultate i da ih proglasi potpuno dokaza- 
nim. Murlin je također pokušao s prekuhavanjem 
pankreasova soka, što ga je pripremio pomoću za- 
kiseljene Ringerove otopine, ali ni on nije došao do- 
korisnih rezultata. A E. L. Scotta njegovi su vlastiti 
pokusi, najprije sa jednim alkoholnim, a poslije sa 
jednim vodenim iscrpkom iz žlijezde, tako malo za- 
dovoljili, da je sam zabacio svoju metodu kao ne- 
praktičnu. 

Što je više istraživača podnosilo izvještaje, to 
su se doktoru Welleru pričinjale sve nesavladljivije 
zapreke, koje su se ispriječile rješenju ovoga »teh- 
ničkog pitanja«. Polako je »Doc«-u postajalo jasno, 
zašto se Minkowski smješkao, kada ga je naivno za- 
pitao, zbog kojega razloga jednostavno ne pridoda 
ono, što nedostaje; baš onako, kako se čovjeku, 
oboljelu od želuca, pridodaje solna kiselina. 

To je još bolje shvaćao, kada bi naveče sjedio 
s predavačima u pivovari i slušao, što pripovijedaju 
o praktičnim pojedinostima svojih istraživalačkih ra- 
dova. Jer u ličnom su razgovoru postajale nelične 
naučne apstrakcije konkretnim ličnim doživljajima. 
Za takva bi pripovijedanja odjedared ugledao pred 
sobom Battistinija ili Lepina ili Watermanna, Murli- 
na, De Meyera, ili već onoga s kim je upravo razgo- 
varao, u njihovoj radionici. Ugledao bi onu malu 
odaju, neznatniju od najmanje uzgredne komore 

tvorničke, i u takvu je laboratoriju stajao običan 
sto, prosta drvena klupa, nekoliko visokih stolica, u 
stalcima nekoliko epruveta, mikroskop, čitav niz 
fantastičnih boca, koje su međusobno bile povezane 
gumenim cijevima i staklenim cjevčicama. U takvoj 
su komori učenjaci provodili sedmice i mjesece na- 
pornoga i najminucioznijega sitnog rada, vadili živo- 
tinjama gušteraču, pravili ekstrakte s alkoholom, fil- 
trirali ih, sušili filtrat i onda ga opet topili u vodi. 

Kunić je za kunićem morao ovdje žrtvovati svoj 
pankreas; žlijezda se za žlijezdom istiskivala, samo 
da bi se istisnula i posljednja kap njena soka, — ali, 
ah, kunići su bili mali, njihove žlijezde sitne, a iz nji- 
hovih žlijezda istisnute kapljice bile su uistinu samo 
kapljice u moru bola! 

— Toliko kunića, smijao se doktor Weller, toli- 
ko kunića nema na najvećim američkim prerijama, 
koliko bi trebalo, da se jedan čovjek trajno opskrbi 
potrebnim sokom iz njihovih žlijezda! Ovo, čega se 
na taj način pothvaćate, očajno podsjeća na pothvat, 
da se lopatom raznesu Rocky Mountains. Ako želite 
postići svoj veliki cilj, poštovani gospodine profeso- 
re, to ćete onda morati primijeniti i velika sredstva: 
bojim se, da će noge kunića biti i prekratke i presla- 
be, da vas daleko odvedu. 

— Toga se i ja bojim, odgovori profesor, a znam 
to i previše dobro! Ali što tu možete, dragi kolega? 
Kao za svaki rat, tako treba i za rat protiv bolesti, 
kako je poznato, troje: novca, novca i opet novca. 
Odakle ga uzeti, a ne krasti? 

— Kod nas biste u Americi u tom stadiju svoga 
posla sigurno smjesta dobili novac na raspolaganje, 
nastavi Dr. Weller. Naši bi se bogataši natjecali me- 
đusobno, tko bi vas smio prvi ponuditi. Bogataši u 
staroj Evropi, čini se, u tom su pogledu mnogo ma- 
nje skloni za natjecanje. Ali uza sve to i ovdje će se 
moći da nabavi taj jadni novac! 

Učenjaci iz svih krajeva svijeta, među kojima je- 
sjedio Weller, gorko su se smješkali ili su se čak smi- 
jali, oporo i podrugljivo. Što li sve nisu poduzimali, 
da bi namakli novac za svoja istraživanja! 

Jedan je pripovijedao, kako se obratio za po- 
moć Akademiji svoje zemlje. Jer odakle da dođe po- 
moć u stvarima nauke, ako ne od ljudi nauke? Uni- 
verzitet je imao na raspolaganju jednu zakladu i 
koja se bolja primjena mogla za tu svrhu naći nego 
da se upotrebi za proizvođenje novoga spasonosnog 

lijeka? . • 

Naravno, učenjaku je unaprijed bilo jasno, da 
mu ni tu ne će pasti pečeni golubovi u usta, nego da 
će na njih morati da priredi odlučan lov. Stoga je va- 
ljalo uvjeriti ne samo jednoga jedinog nego čitavo 
mnoštvo članova zbora, jer su svi imali pravo glasa. 
Svaki član, koji je imao utjecaja na podjeljivanje za- 
klade, morao je napose biti »prerađen«, svakomu je 
osobno morao biti objašnjen zamašaj stvari za me- 
dicinsku nauku, za nacionalno naučno istraživanje 
i za spasenje tolikih bolesnika. Mnogo je nedjelja — 
tako je izvještavao pripovjedač — bio potpuno uro- 
nuo u propagandističku vojnu, na koju je naravno 
bio posve nenaviknut, i za to se vrijeme sam sebi pri- 
činjao kao politički kandidat, koji priprema svoj 
izbor. 

Naposljetku je prispio odlučan dan; svemoćnici 
su Univerziteta bili svi obaviješteni o tome, da su 
novčana sredstva potrebna radi toga, da bi se spa- 
sao život stotinama tisuća dijabetičara. Nato su do- 
nijeli gotovo jednoglasno zaključak, da će se nakla- 
da najbolje upotrebiti, ako se . . upotrebi za neka 
historijska iskopavanja. Zaključak se i donio u tom 
smislu. 

Neki drugi je naučenjak bio praktičniji i trgo- 
vački sposobniji. On se obratio farmaceutskoj veli- 
koj industriji, protumačio joj, da dobročinstvo, kao 
što je poznato, uvijek odbacuje kamate, a proizvo- 


46 


denje će lijeka protiv šećerne bolesti vjerojatno čak 
donijeti osobito masne kamate. Ako prije nije mje- 
sece izlazio iz laboratorija svoje bolnice, to sada ni- 
je sedmice izlazio iz ureda kemijskih tvornica, u ko- 
jima su se proizvodili lijekovi. Svuda, gdje je poku- 
cao, bio je priman s najvećim poštovanjem, svuda 
su mu direktori i predsjednici, neobično obradovani, 
pružali ruke. Ali, te su ruke bile na žalost prazne, a. 
i ostale su prazne. Sva su ta gospoda imala najveći 
tek na kestenje, a ipak nitko nije pokazivao volje — 
da ga vadi iz vatre! 

Učenjak je zorno prikazivao, kako je gorko oka- 
jao, što je iz svoje mirne učenjačke sobice stupio na 
trg, i to upravo na sredinu trga, gdje se poslovi 
najviše razvijaju, pa je rezignirano odlučio, da zau- 
vijek napusti svoje poslovne pohode. Upravo u tom 
se času jedna stara ugledna tvrtka pokazala sprem- 
nom da mu stavi na raspolaganje potrebna novčana 
sredstva. 

Ali novčana su sredstva u njegovu slučaju zna- 
čila: materijal, staklenke, laboranti i prije svega ži- 
votinje u primjerenoj množini, i što je bilo još važni- 
je, bez obzira na cijenu, dakle u primjerenoj ve- 
ličini. 

On je sada mogao, ma da su bili osjetljivo sku- 
plji, mjesto kunića upotrebi jivati pse, koji imaju 
mnogo opsežniju i sadržajniju gušteraču. Doduše, 
on je unatoč tome uspio da sa svojim neobično pri- 
mitivnim prešama i sa svojim još početničkim meto- 
dama proizvede dragocjenoga soka samo u malim 
količinama; ali njegov rad, njegove ruke i njegova 
tehnika vidljivo su dobivali na okretnosti. A imao je 
i pomoćnike uza se. 

Poslije prvih pipavih pokusa pokazalo se, da 
taj put, kako se čini, vodi k uspjehu. Dakako, mjesto 
Buchnerove preše i ostale ponešto početničke maši- 
nerije valjalo bi namjestiti nove aparate; bilo bi po- 
trebno, da se organizira dobivanje svježih životinj- 

skih žlijezda i da se to dobivanje preudesi tako, da 
se može vršiti proizvodnja u velikim količinama, bi- 
la bi prijeka potreba, da se mali zanatlijski lad labo 
ratorijski pretvori u tvornički rad velikih razmjera. 

Samo je po sebi bilo jasno nastavi učenjak 
pričanje — da su sve te nabavke zahtijevale velika 
sredstva, i da bi njegova tvrtka morala duboko za- 
grabiti u kesu. Ali u tom stadiju sigurno ne će biti 
teško — mislio je naučenjak — uvjeriti spretne tr- 
govce o potrebi investiranja, bar sada, gdje uspjeh 
nije više u pitanju. 

Tako je najavio posjet upravi farmaceutskog 
poduzeća s vrlo mnogo pouzdanja. Ovaj put ne do- 
lazi samo s projektima, gotovo kao molitelj, koji 
doduše donosi bogatu ideju, ali ipak samo ideju. Ne, 
ovaj put on ne dolazi da ponudi samo teoriju, nego 
postupak. Ako danas traži od tvrtke, da uloži u tu 
stvar mnogo više novca, nego što je za to već ulo- 
žila, to je ipak rizik za tu veliku sumu manji, nego 
što je bio dosada za kudikamo manju. 

S osjećajima, bitno različitim od onih, što ih je 
još imao prije nekoliko mjeseci, uspinjao se nauce- 
njak uza stepenice, koje su vodile k dvorani odre- 
đenoj za održavanje sjednica. 

Ne samo da ga je očekivao generalni direktor, 
nego su za razgovor bili pozvani i tehnički upravi- 
telj čitavoga posla i poslovni direktor. 

Sva su trojica gospode obasula profesora čestit- 
kama i riječima najlaskavijega priznanja. 

On je još jedamput opširno prikazao svoje do- 
sadašnje radove i završio predavanje zahtjevom, da 
se odsada započne proizvodnja u velikim razmjeri- 
ma, kako bi se postepeno moglo tim medikamentom 
opskrbiti čitavo ljudstvo. 

Kada je završio, nastala je stanka. 

Potom je odjeknuo ljubazni glas generalnoga 
direktora: Svi smo mi ovdje potpuno uvjereni o ne- 
izmjernoj vrijednosti vaših rezultata, poštovani gos- 

podine profesore, te znamo njihovo značenje u pot- 
punosti cijeniti. Unatoč tome, vi ćete razumjeti, da 
mi, kao trijezni trgovci, moramo stvar promatrati i 
sa drugih gledišta, da se mi tako reći » s olovkom u 
ruci« moramo razgovarati. Da započnemo odmah s 
najvažnijim dijelom: naš će nam poslovni upravitelj 
možda moći približno točno reći, do koje se svote 
penju današnji troškovi proizvodnje za vaš ekstrakt? 

Poslovni se direktor nakašljao. — Troškovi za 
proizvodnju jedne ampule lijeka iznose oko pedeset 
maraka? 

— A koliko će takvih ampula biti po vašem mi- 
šljenju potrebno za jedno liječenje, gospodine pro- 
fesore? 

— To se ne da unaprijed reći. U početku će lije- 
čenja naravno bolesnik morati da dobije nekoliko 
ampula na dan, a kasnije vjerojatno sve manje. Ali 
kako se tu radi o supstanciji, koja bolesniku trajno 
nedostaje, to će mu se ona morati stalno pridoda- 
vati, po svoj prilici čitava života. 

Gospoda su se zbunjeno pogledala. Naročito se 
pričinjalo, da je generalni direktor duboko potresen. 

— Da, pa to je onda lijek ne za gornjih deset 
tisuća, kako se to obično kaže, nego u najboljem slu- 
čaju za gornju . . . desetoricu!, usklikne naposljetku 
s bolnim osmijehom. — Pod ovakvim je okolnostima 
nemoguće na tu stvar i pomišljati! 

Profesora je ovaj razgovor malo izbacio iz kon- 
cepta. — Ali proizvodnja će ipak vremenom moći da 
pojevtini, promuca naučenjak. 

No, generalni se direktor nije dao primiriti. — 
Pedeset maraka za jednu jedinu ampulu! vikao je bez 
prestanka i ponavljao uzvik. — Molim vas, dragi 
profesore: ako snizimo troškove na polovinu, na 
četvrtinu, pa i na još manje — o stvari se i nadalje 
ne da raspravljati. Lijek, kada bismo ga i mogli pro- 
izvoditi za desetinu one svote, mogli bi platiti samo 
milijunari, i zato on ne može nikada postati roba. 

Ne, ne, ne dolazi uopće ni u obzir, da bismo se ikada 
mogli izbliže zainteresirati za vaše prijedloge, go- 
spodine profesore. 

Treba li to da znači, da odustajete od daljnih 

investicija? upita smeteno profesor. Ali mi ne mo- 
žemo valjda uvijek ostati samo kod ovoga malog 
pothvata . . . 

— To treba da znači, da nemamo interesa ni za 
malu ni za veliku proizvodnju! — Generalni je di- 
rektor polako dolazio k sebi. — To treba da znači, 
da smo na žalost prisiljeni odustati od proizvodnje 
preparata, kojemu su troškovi tako golemi. Da se 
uopće moramo povući. 

Sada je došao na profesora red, da se zaprepa- 
sti. — Ali, moja gospodo, — vikao je profesor vi 
valjda ne ćete tako kratkovidno postupati i pustiti 
iz ruku lijek, koji može da bude za vašu tvrtku, za 
čitavu zemaljsku industriju, za čitav svijet od nepro- 
cjenjive vrijednosti — naprosto zato, što su prvi 
početni pokušaji stajali više novaca no što smo svi 
mi mislili. 

Za gospodu je međutim stvar bila riješena. Po- 
stali su opet vrlo ljubazni. Naravno, oni bi sami, oni 
bi lično, s užitkom žrtvovali svoj imutak, pa i svoj 
život, samo da na taj način posluže nauci i bolesnom 
čovječanstvu ... ali na žalost, na žalost, oni nara- 
vno nisu tako nezavisni kao što je jedan naučenjak. 
Oni su samo skromne sluge svojih dioničara. Mnogi 
su dioničari udovice i sirote, kojima cio imutak leži 
u njihovu poduzeću. Društvo je prema njima preu- 
zelo obaveze, koje mora održati na svaki način. I za- 
to su prisiljeni, da što savjesnije izračunaju troškove 
za proizvodnju uopće i za pojedini preparat napose. 

' — Ja sam siguran, da ne govorim samo u svoje 
ime, nego i u ime svojih suradnika, završi generalni 
direktor svoj dugi govor, koji je zvučao obavezno i 
nepokolebljivo, — kada vas uvjeravam, da bismo svu 
svoju radnu snagu s predanošću založili za vaš tako 

bitak. Ali na našu najveću žalost sile nas navedeni 
razlozi da potpuno odustanemo od daljnjega provo- 
đenja posla. 

I razočarani naučenjak, koji je sve to pripovi- 
jedao Dr. Welleru za jednim već stalnim večernjim 
stolom u wiesbadenskoj pivovari, završio je pripovi- 
jedanje s opaskom, da je sišao niza stepenice, koje 
su vodile u dvoranu za sjednice, s kudikamo manje 
poleta nego što se prije pola sata uza njih uspinjao. 

Kimajući glavom slušao je američki liječnik sve 
ove melankolične i rezignirane pripovijetke svojih 
evropskih kolega. Dakle, njima je toliko bilo oteža- 
no da riješe jedno »tehničko pitanje«, tolike su im 
se zapreke ispriječile na putu, čim su samo pokušali 
napraviti taj na oko tako sitan korak od teorije do 
primjene! Sigurno su svi ti neuspjeli pokusi imali ne- 
ki zajednički, dosad još nepoznati nedostatak, kako 
je on to već razabrao iz prijepodnevnih rasprava i 
predavanja u kongresnoj dvorani. Ali sigurno bi se 
— o tome su ga uvjeravali večernji razgovori pri 
čaši piva — sigurno bi se taj nedostatak lakše pro- 
našao i svladao, kada bi se eksperimenti mogli pra- 
viti onako u punom opsegu, s obilnim materijalom 
i s dovoljnim pripomoćnim silama. Nesumnjivo su 
prije svega ostalog ove beskrajne smetnje i ograni- 
čenja kriva, što za dvadeset godina, koje su prohu- 
jale od otkrića Minkowskoga, još uvijek nije izve- 
den praktični zaključak iz njegova pronalaska. 

Taj je utisak odnio doktor Weller s kongresa za 
unutrašnju medicinu, i kada je poslije svečane zavr- 
šne sjednice otputovao iz Wiesbadena te krenuo u 
Berlin, opširno je o tome raspravljao sa svojim su- 
drugom iz coupe-a, s jednim berlinskim liječnikom. 
1 ovaj se profesor Georg Zuelzer već dugo bavio tim 
pitanjima, pa je spomenuo Welleru svoju čvrstu od- 
luku da se odsada svom snagom baci na problem. Pa 
ma životinjske žlijezde, koje mu trebaju, morao po- 

jedinačno kupovati kod mesara, uzviknuo je s pu- 
nom odlučnosti. Naravno, njegov mesar s najbližega 
ugla sigurno ne će imati ove toliko netečne robe; ali 
negdje bi se ipak morale dobiti gušterače od svježe 
zaklanih životinja. Ta, grad Berlin ima svoju vlastitu 
centralnu klaonicu, pa je profesor odlučio da potraži 
taj »trbuh Berlina«. 

Dr. Weller upita, da li bi ga pri tome smio 
pratiti. 

— Ako vas zanima, s najvećim zadovoljstvom. 

Kao pravi Berlinčanin, učenjak naravno nije 
imao pojma, gdje bi mogao naći taj velegradski eta- 
blissement. Zato je tek morao pribaviti potanka oba- 
vještenja, kako se ide onamo. Jedni su mu preporu- 
čivali tramway liniju 176, koja svakako prolazi duž 
čitava Berlina, od krajnjeg zapada do krajnjeg isto- 
ka, drugi su preporučivali kružnu prugu, koja do- 
duše zaobilazi oko čitava grada, ali unatoč tome sti- 
že za najkraće vrijeme do cilja. 

Odlučili su se za ovaj putni plan, te su jednoga 
od idućih dana u rano jutro ušli na stanici »Zoo«, 
vozili su se najprije prema sjeveru, pored Weddinga, 
i kada su konačno izašli na dvadesetoj stanici, Wel- 
ler se veoma iznenadio, što se ne nalazi negdje na 
selu, nego još uvijek usred velegrada. Široke su ce- 
ste i visoke kuće prilično isto izgledale kao i u dru- 
gim četvrtima Berlina. 

A i ljudi. Jedino je na njima udaralo u oči, što 
im je kao pokrivalo služila plitka kapa, i što su mno- 
gi muškarci, ali i neke žene, nosili ponad odijela još 
i bijele platnene kecelje. 

No jedva što su oba liječnika prevalila još ne- 
koliko stotina metara, slika se promijenila. Cesta, 
koja je dijelila dva gigantska kompleksa zdanja cen- 
tralne klaonice, bila je odjedared pretrpana stadima 
i kolicima sa svježe zaklanom robom, koja se pre- 
vozila iz jednoga dvorišta u drugo. Životinje, koje 
je, čini se, potpuno napustio njihov vrlo glasoviti ži- 

votinjski instinkt, nisu možda prestrašeno i »bezvolj- 
no« jurile na klaonicu, nego nekako zadovoljno ble- 
jeći i rokćući, dok su uz put sa zanimanjem njuškale 
po preostacima svojih već u vječnost preseljenih dru- 
gova. 

Bježeći pred jednim takvim čoporom svinja pri- 
spješe obadvojica ponajprije u golemi trijem, u ko- 
jemu su bile smještene prodavaonice za one trgovce, 
koji su ovdje na malo kupovali. Na bezbrojnim su 
kukama uredno visjele i bile u redu svrstane očišće- 
ne glave i jezici, a u plitkim su zdjelama pred njima 
ležali bubrezi, želuci, srca i crijeva. 

Posjetioci su dobili dojam, da ih je slučaj od- 
mah doveo na pravo mjesto: činilo se, da se ovdje 
smješta »utroba«, pa bi se ovdje morao dobiti i pan- 
kreas. 

Liječnici su se neodlučno pustili, da ih neko vri- 
jeme nosi val ljudi; konačno su se zaustavili pred 
jednim divom, koji je brusio silan nož. 

— Imate li možda gušterače? upita ga bojažlji- 
vo profesor. 

— Šta to?, zagrmi div u najdubljem basu, ali 
ipak nipošto neljubazno. 

— Gušterače, u nekim je krajevima zovu i bijela 
džigerica, promuca naučenjak, kojemu tek sad pade 
na um, da uopće ne zna narodnoga izraza za pan- 
kreas. 

Džigerice želite? Onda treba i dobrostivo re- 
, rr }°j gospodine, od koje vrste želite. Svinj- 

ske džigerice? Teleće džigerice? Goveđe džigerice? 
v Ne, ne džigerice nego .... Profesor je poku- 
šao da protumači, što je gušterača i gdje joj je ana- 
tomsko mjesto. 

No za mirno objašnjavanje ovdje uistinu nije bi- 
. vremena ni mjesta. Prije nego što je svršio, valo- 
V1 , -l . b k°ji su se gurali, ispitivali, mjerili i pogađali, 
odnijeli su i odgurali već davno njega i Američanlna. 
ogh su samo još izdaleka vidjeti svoga diva, te su 

se bespomoćno predali vrtlogu. Odjednom se nađoše 
— kako li su se samo provukli kroz te zamršene pre- 
grade — u posve drugoj četvrti. Vjerojatno u dije- 
lu, koji je određen za klanje svinja. Zaglušno pišta- 
nje, roktanje, ridanje, vikanje ispunjalo je uzduh. 
Kada su neočekivano stigli u jedan od bezbrojnih 
trijemova, zahukaše se profesoru u tren još i naočari 
od vruće pare, koja je strujala prema njemu. Oslije- 
pio od pare, oglušio od vike, posrtao je naučenjak 
amo-tamo, nemoćan da shvati, što se tu događa. U 
pregradama su još bile nagomilane žive životinje — 
neposredno pored toga klale su se druge — u idu- 
ćem su trenutku već bile bačene u parne spremnice 
s vrelom vodom. Ali u isti su čas i odatle već opet 
bile izvučene, a polugoli mesarski pomoćnici bacali 
se na njih, odnosili ih na sto, strugali im čekinje, sje- 
kli te gomile mesa, rezali ih, pilili i cijepali, prelije- 
vali ih vodom iz gumenih cijevi, debelih kao ruka, i 
vješali dijelove obilježene brojem i s udarenim peča- 
tom na kuke. 

Kada se profesor malo sabrao, zapazio je, da 
stoji pored nekoga mladolikog, crvenokosog, debe- 
log momka, koji je marljivo strugao ošurenu svinju. 
Momak je namigivao poluveselo, poluradoznalo, ali 
uglavnom dobrohotno prema naučenjaku. 

Profesor se ojunači. Pokušao je da crvenoko- 
som momku svom žestinom i svom svojom rječito- 
sti objasni, što traži. Ali oči, kojima ga je momak 
promatrao, bile su upravo onako bezbojne kao da ne 
shvaćaju. 

Umiješao se neki drugi momak. 

— Ah tako, promrmlja, gospodin bi htio »Siet- 
sche«. 


Bit će da je to neki naročiti izraz za gušteraču, koji 
možda upotrebljavaju mesari, a ja sam ga ostavio tako zbog 
teksta, koji slijedi. (Op. pr.) 

Profesor žustro potvrdi. Činilo se, da je to prava 
riječ. Hvala Bogu, da je napokon ima, da konačno 
zna, kako to ovdje zovu, i kako treba da pita. 

Samo do kada će moći da upamti taj zamršeni 
naziv? Glasi kao Nietzsche, pomisli u sebi, samo ima 
na početku S. 

— Što biste htjeli s time? ispitivao je čovjek, ko- 
ji je izgovorio spasonosnu riječ. Pa to nije nikakva 
pečenka za takva dva fina gospodina. 

Profesor je nešto promrmljao o naučnim svr- 
hama. 

— Aha! nasmije se lukavo drugi momak. Bit će 
valjda određeno za salamuru! Potražite sebi luđaka, 
koji ima da rasiječe i rastrga čitavu svinju, da bi 
vam izvadio gušteraču. Takvoga ne ćete kod nas na- 
ći, dragi moj gospodine, nikako. Tu ne ćete imati 
sreće. Ovdje se to sve zajedno, onako kako je tu — 
čitava ta hrpa baca u topionicu za loj. 

Protiv svakoga očekivanja pade crvenokosom 
na pamet jedna misao. 

— Možda, ako se gospodin obrati tetki Reziki, 
reče teškom mukom, ona se bavi takvim stvarima. 
Ako se tko u tome razumije, to je onda ona. 

— To bi moglo biti posve dobro, izjavi oprezno 
drugi. Tetka Rezika, koja se inače zove udova Hu- 
we, šalje slezene u Miinchen. Ondje jedu tu odurnu 
stvar, pridoda objašnjavajući, a pritom ga potrese 
laka jeza. Tko zna, možda ondje jedu i gušteraču. 

Oba su se mesara glasno i srdačno smijala zbog 
pomisli, što se sve da pretpostaviti s obzirom na is- 
kvareni ukus Miinchenaca. 

Profesor se smijao zajedno s njima. Od veselja, 
što se u toj magli, premda iz daleka, po prvi put 
ukazao trak svjetlosti. Pun nade spremio se odmah 
da pođe za tim trakom. 

Udovicu je Huwe pronašao u susjednom dvoriš- 
tu, u klaonici za goveda. 

Kao što za pljuska ostane voda na asfaltu, tako 
su u toj dvorani kalići, kojima je bio popločen pod, 
bili preliveni krvlju. I isto onako oprezno, kako za 
pljuska hodamo po ulici te se unatoč tome uprska- 
mo, tako je polako i oprezno doktor Weller pružao 
nogu ispred noge, a ipak je uprljao cipele krvlju. 

— Pripazite, čovječe, poviče netko za njim, plo- 
čnik je ovdje crven. 

Oborivši oči k zemlji, pošao je Weller dalje. 
Kad ih je podigao, našao se nasuprot dvojici ljudi, 
između kojih je mirno i bezbrižno preživao lijep i 
debeo vo. 

U ono vrijeme još nije postojao »bezglasni« re- 
volver, ova životinjama naklona sprava, koja munje- 
vitom brzinom stjera u glavu žrtve, određene za kla- 
nje, oko dvadeset centimetara dugi željezni klin, ta- 
ko da životinja smjesta pogiba. U ono se vrijeme još 
»tuklo«. Dok je jedan čovjek rukom držao vola za 
ular, kojim je bila stegnuta njegova široka njuška, 
desnicom je dobrodušno i mirno česao njegov gole- 
mi vrat. Iznenada ga je drugi čovjek teškim čekićem 
zviznuo po glomaznoj čelenci. 

Bez muka srušio se vo na koljena. Već su mu u 
ždrijelo ugurali i dugi željezni klip, da bi zapriječili 
bljuvanje, i prije no što je Weller uopće i uspio da 
postane svijestan onoga, što se oko njega događa, 
tekao je već debeo mlaz krvi iz rasječene kucavice 
u neku plitku zdjelu. Odatle se krv izlijevala u ka- 
bao i u njemu se smjesta revnosno miješala pomoću 
štapa, kako joj se ne bi dalo vremena da se zgruša. 

Sve se to događalo ne samo munjevitom brzi- 
nom, nego u isti mah s toliko čistoće i mirnoće, da je 
čovjek jedva imao osjećaj, da je čas prije u stvari 
bio nazočan jednom hladnokrvnom ubistvu. A ni me- 
sari nisu izgledali onako, kako obično sebi predsta- 
vljamo ubice. Nisu izgledali krvoločno, divlje i suro- 
vo, pa čak ni brutalno, i kada se profesor sada obra- 
tio jednome od njih i zapitao ga za tetku Reziku, 

nasmiješio se upitani mesar vrlo ljubazno i susretlji- 
vo, te pokazao prema »komori br. I.« 

Gospođa Tereza Huwe, tetka Rezika, svačija i 
svakome tetka, kako su je u čitavoj centralnoj klao- 
nici zvali, bijaše osrednja, snažna žena od neko četr- 
deset ili najviše četrdeset i pet godina. Ostavši rano 
udovica, razvila je — kao što se to često da zapa- 
ziti kod odlučnih priroda — upravo u svom udovanju 
tek pravu djelotvornost i odlučnost, jer je ostala 
potpuno prepuštena samoj sebi. Razumjela je, da se 
poslije muževljeve smrti posve uživi u mesarski po- 
sao i pritom je umjela da specijalistički razvije sa- 
svim naročitu poslovnu granu: udovica je Huwe stal- 
no kupovala kod svih velikih mesnica sve slezene i 
razašiljala ih u Južnu Njemačku. 

Tek što joj je profesor iznio svoje želje, a već 
je pročitao iz njenih pametnih očiju, da ovdje može 
računati na potpuno razumijevanje. 

Danas se dakako ne da više rekonstruirati, što 
se u onom trenutku zbivalo u glavi gospođe Tereze 
Huwe, — danas kada je tvrtka Huwe već odavno, 
već od prije mnogo godina, postala neograničeni go- 
spodar na berlinskoj klaonici, ukoliko je riječ o op- 
skrbljivanju kemijsko-farmaceutskih tvornica. Ne 
samo da opskrbljuje sve prijestoničke velike tvrtke, 
dakle ne samo Shering-Kahlbauma, Freuda i Redli- 
cha, Laboschina, Dr. Henniga & Co. i kako li se sve 
zovu, nego i najudaljenije pokrajine, čak Hoffmann- 
Laroche u Švajcarskoj, naručuju od nje svježe žlije- 
zde, koje im trebaju za neke lijekove. Svakoga da- 
na odlazi ortak tetke Rezike sa svojim čistim i ure- 
dnim kablom od jedne velike mesnice do druge, i od- 
mah skuplja iza obavljena klanja gušterače, ali i šti- 
tne žlijezde, jajnike, nadbubrežne žlijezde, hipofize 
i muda, te ih šalje, spakovane u velikim kutijama, i 
to po četiri kutije svezane u jedan poštanski paket, 
u cio svijet. Već prema tome, koliko uspije da na- 

makne, odlazi katkada mnogo stotina pošiljaka sa- 
mo u jednom jedinom danu. 

Njen veliki uspjeh, kao što to vjerojatno u živo- 
tu biva sa svakim velikim uspjehom, nije sigurno do- 
broj tetići pao nezasluženo u krilo. Jer svakome se 
čovjeku u osnovi događaju samo one stvari, koje mu 
odgovaraju; karijera, pa i prividno najslučajnija, ne 
zavisi na kraju po svoj prilici ipak samo o izvanjskim 
razlozima, nego sigurno kudikamo više o nutarnjim. 
Čovjek postizava na ovom svijetu ono, što mu je od- 
ređeno njegovim unutrašnjim bićem, i zar ono, što 
se onako u svakidašnjem govoru zove »sreća«, — ni- 
je, ako se bolje promotri, u stvari osobina jednoga 
čovjeka, sposobnost, koja se osniva na karakteru? 

Bit će, da ni s usponom, kojim je gospođa Hu- 
we počela da kroči od onoga prvog sastanka s pro- 
fesorom Zuelzerom, nije bilo drugačije. Zar nije bila 
njena najosobnija, njena najličnija zasluga, što je 
njen razgovor s naučenjakom postao ishodnom toč- 
kom nenadana uspjeha, koji je bio suđen njezinu po- 
slu u toku vremena? 

Da nije tetka Rezika bila onako razborita, ener- 
gična i odlučna ličnost, kakva je upravo bila, to bi 
ona — najveći bi dio ljudi to na njezinu mjestu si- 
gurno bio učinio — po svoj prilici ismijala profesora, 
kada bi saznala za njegove želje. Ili bi vidjela samo 
poteškoće i neugodnosti, što sigurno nisu stajale ni 
u kakvom omjeru s korišću, koja se mogla od toga 
očekivati. 

Jer kako bi se uopće moglo mnogo zaraditi na 
gušteračama? Na tom smiješnom komadu mesa, koji 
je tako lagan na vagi, a uz to je još određen da se 
ne upotrebi ni za kakvu pametnu svrhu! Svaka živo- 
tinja ima samo jedan jedini takav organ. Zato nje- 
zina vlastita stoka ne bi bila kadra da namiri po- 
trebe; ona će tegotno morati da kupuje gušteraču 
kod mesara, koji na veliko kolju, i da pobere samo 
posrednički dobitak. A koliko bi on mogao biti? 

Ali, gospođa je udova Huwe imala instinktivan 
njuh za svoj posao. Pored toga je po rođenju i sklo- 
nosti bila žena uslužna i spremna da pomogne. Ovaj 
je naučenjak htio, (kuriozno i za normalne ljude ne- 
shvatljivo, kakvi već naučenjaci jesu) upravo gušte- 
rače, zašto da mu ih čovjek ne pribavi? Ako je osim 
toga u izgledu manji ili veći dobitak — to bolje. Jer 
to je revnoj udovici moglo uvijek dobro doći. 

U istom je času Tereza Huwe također razabrala, 
u čemu su glavne poteškoće pothvata. Naime u to- 
me, što će mesarima biti previše zamorno i previše 
dosadno, da iznađu iz klupka ostale utrobe te raz- 
mjerno sitne žlijezde, da ih potom oprezno izvade, a 
onda prodadu za nekoliko para. Majstori, i to ne sa- 
mo u svom zanatu, po pravilu su konzervativne pri- 
rode, unaprijed i instinktivno nesklone svemu no- 
vom; većina je njih, naročito u mesarskom zvanju, 
pored toga vrlo imućna, tako da oni uopće nemaju 
previše volje, da se muče s takvim sitnicama. 

Još manje će se moći da pridobiju mesarski 
momci, pomoćnici i šegrti, za neznatnu uzgrednu 
zaradu. 

No konačno: čemu je ona onda opće omiljela te- 
tića? 

Gospođa je Huwe dakle od zgode do zgode raz- 
govarala s ovim ili s onim momkom, jednoga je ob- 
darila cigarom, a drugoga kojom parom, i tako je 
s ovom metodom postizavala od dana do dana sve 
veći uspjeh. Ako je spočetka mogla da profesoru sa- 
mo posve pojedinačno, samo od vremena do vremena 
pošalje jednu gušteraču, to je malo pomalo rastao 
taj broj, te je profesor već za kratko vrijeme mogao 
imati onoliko tih organa, koliko je god želio. Ortak 
tetke Rezike — ili, ako je on bio spriječen, njegova 
žena — sjedao je svakoga jutra na kotač i donosio 
u profesorovu bolnicu još posve svjež i topao ma- 
terijal. 

U profesorovu se laboratoriju sada razvijala ži- 
va djelatnost, to napornija, što se iz novoga načina 
pribavljanja žlijezda porodiše i novi problemi. Kako 
se sada nije više »kod kuće klalo«, to jest, kako vi- 
še nisu dolazili u obzir kunići i psi kao dobavljači 
pankreasa, to je uskrsnula potreba za postu-nkom, 
kako da se očuva svježe to meso, koje se inače pre- 
više brzo raspadalo, kako da se održi u stanju, koje 
dopušta prerađivanje i neko vrijeme poslije klanja. 
Najprije je profesor došao na misao, da za dopremu 
upotrebljava tekući zrak, koji je osiguravao, da će 
smjesta i potpuno prestati svako vrenje i svako ras- 
padanje. To je bila izvrsna ideja. Ali, vrlo brzo se 
pokazalo, da zrak samo onda ništa ne stoji, kada je u 
plinovitu stanju: tekući zrak na žalost stoji čitavu 
hrpu novaca. A tu hrpu nije mogao naučenjak, koji 
je svaku paru plaćao iz svoga džepa, za vječnost se- 
bi dopustiti. Zato je i dalje istraživao i pronašao po- 
stupak, da svježu gušteraču, sitno samljevenu, po- 
miješa s jevtinom trpkom soli; na ovaj način dobive- 
nu smjesu mogao je sada čovjek po volji spremiti,, 
bez opasnosti da će se raspasti. 

Tako se konačno, poslije tolikih opasnosti, uka- 
zala spasonosna luka. Sada je bilo toliko žlijezda na 
raspolaganju, toliko izobilno brojem, vrstom i veli- 
činom, koliko se samo moglo poželjeti, a bio je pro- 
nađen i postupak, kako se mogao po volji i prema 
potrebi izabrati čas za njihovo prerađivanje. Od po- 
četka svoga rada nikada nije profesor bio tako bli- 
zu cilju — pa što mu je još preostalo da poželi? 

Kad čovjek jedamput sam sebi pomogne, onda 
mu i drugi priskaču u pomoć. Prema tom načelu na- 
došla je iznenada, ma da nije bila više toliko potre- 
bna, dakako i pomoć izvana. Direktor neke velike i 
jake tvrtke sjetio se odjednom, da već ugled njego- 
va društva zahtijeva, da pomogne takvo novo i oso- 
bito područje istraživanja. Stoga je sagradio profe- 
soru u njegovoj bolnici laboratorij i u njemu zapo- 

slio jednoga znamenitoga kemičara, učenika slavno- 
ga nosioca Nobelove nagrade — Willstattera. Tre- 
balo je da u tome Dru. Kamilu Reuteru, rođenu Luk- 
semburžaninu, naučenjak nađe predana pomagača, 
obdarena s neizostavnim istančanim osjećajem, koji 
je bio prijeko potreban za rješenje zadaće, da se pro- 
izvede djelotvoran, a neškodljiv preparat. 

No, sada se moralo sve iznova izmijeniti. Profe- 
sor je Zuelzer mogao silno razdragan pripovijedati 
svom prijatelju Dru. Welleru, da će, ako svi izgledi 
ne varaju, posao moći da započne u punoj mjeri, da 
je napokon poslije sedam mršavih godina na pomo- 
lu sedam debelih; on je eto danas dobio sto kilogra- 
ma pankreasa, čitavih sto kilograma, čitavu veliku 
centu svježeg materijala — on, koji je dosada bio 
već navikao da mora štedjeti i decigrame. 

Ova je nečuveno velika množina bila izvađena 
iz konjskih tjelesa. Pothvatljiva je tvrtka nakupovala 
u Istočnoj Pruskoj veću količinu konja, koje je voj- 
ska »izlučila« kao nesposobne, dopremila ih u Ber- 
lin i nastanila u stajama centralne klaonice. Tu su 
bili u svako doba pri ruci, ako je trebalo njihovih 
žlijezda. 

Neki su konji odmah po dopremi bili zaklani, te 
su tako postali materijal za prerađivanje, koje se sa- 
da po prvi put trebalo da razvije u velikom stilu. 

Profesor i Dr. Reuter, to jest i liječnik i kemi- 
čar, baciše se s istom revnošću na novi posao. 
To je bio za njih užitak, što ovaj put imaju ta- 
ko nevjerojatno veliko mnoštvo žlijezda — čitavu 
jednu centu — na raspolaganju. Metode za dobiva- 
nje soka bile su već iskušane i istančane, pa je tre- 
balo još samo urediti jedan sitan, no na svaki način 
dosta važan detalj: trebalo je pronaći za preparat 
pouzdan način »baždarenja«. 

O svakom se dakako medikamentu mora znati, 
u kojoj se dozi može davati. Kao što je točno pozna- 
to, da toliko i toliko miligrama morfija ima to i to 

djelovanje, tako je bilo potrebno utvrditi i mjerilo 
za djelovanje gušteračnoga soka. Ali dok ista i jed- 
nako teška količina morfija ima uvijek isto djelova- 
nje, dotle se kod organskih sokova, čovjek ne može 
jednostavno ravnati prema težini: jedan može imati 
više, a drugi opet manje presudne tvari. Radi toga 
treba za svaki ekstrakt utvrditi njegovu vlastitu mje- 
ru, pronaći »skalu« za njegovu jačinu. 

No, to je za biološki školovane glave bila samo 
sitnica, i istraživači su vrlo brzo pronašli način, da 
svoj medikamenat doziraju, i kako da utvrde, koliko 
je jak, koliko ima »jedinica«. 

Sada se sve egzaktno odvijalo kao u apoteci. 

Kada je profesor ušao sutradan ujutro u labora- 
torij, mogao je, trljajući u najboljem raspoloženju 
ruke, postaviti Dru. Reuteru vrlo precizno pitanje: 
Dakle, dragi moj Reuteru, koliko jedinica ima danas 
naš preparat? 

Odgovor je isto tako precizno glasio: 

— Nijedne jedine jedinice! vikne bijesno Dr. 
Reuter. — Nijedne jedine!, ponovi, sok iz svih stoti- 
nu kilograma konjskih žlijezda ne sadržava ni naj- 
sitnijeg traga kakve djelotvorne supstance! Mogli 
smo odmah čitavu tu gomilu mesa pobacati na sme- 
će, kao što ćemo to učiniti sada, poslije svega ovog 
mučnog prerađivanja. 

Ali profesor je danas bio dobro raspoložen, te 
nije htio dopustiti, da mu se raspoloženje pokvari. 

— Ne uzmite to k srcu, Reuteru! Bit će da je 
tome kriv kakav glup slučaj, ili kakva pakosna pod- 
muklost samoga objekta, tješio je kemičara. — Ta, 
imamo još čitavo stado konja na raspolaganju, sutra 
ćemo zaklati nekoliko drugih, pa ćemo u tili čas do- 
biti opet centu žlijezda zajedno — vidjet ćete! — s 
bezbrojnim jedinicama. 

Sutradan se nanovo klala svježa roba. Gospođa 
udova Huwe brinula se oko toga, da njezin ortak od- 
nese u laboratorij na dvokolici materijal bez gubitka 

jedne jedine sekunde. S trpkom soli pomiješane i fi- 
no isječene žlijezde bile su ovaj put u profesorovoj 
nazočnosti još brižljivije i savjesnije, nego dan prije, 
pomoću alkohola isisane — tako da novi sok nije u 
stvari bio baš potpuno bez ikakva djelovanja. Sadr- 
žavao je bar tragove tražene supstance. Ali doista 
samo tragove. 

Profesor je gledao kemičara, kemičar je gledao 
profesora. Obadvojica su bila zabezeknuta. 

Šta se tu događa? Gdje je pogreška? 

Na nekom slučaju teško da se osnivala pogreška. 
Indignirano i vrlo zagrižljivo nastaviše istraživači 
svoj rad. Gotovo svakoga su dana dali klati, bez 
prestanka su pravili ekstrakte i iskušavali ih na baž- 
darenim objektima. I doista: svakoga je dana bilo 
nešto više jedinica u preparatu, ali onako napola 
uspješan medikamenat dobili su tek onda — kada su 
zaklali posljednjega konja. 

U tom su času tek otkrili rješenje zagonetke. 

Utvrdilo se, da konji, kada ih je već sudbina jed- 
nom osudila na to, da ih vojska »izluči«, nisu bili 
pravo hranjeni. Poslije toga su morali tri - četiri 
dana putovati iz Istočne Pruske do Berlina, a nisu bi- 
li ni tečajem puta preveć obilno hranjeni. Zar je on- 
da uz takve okolnosti bilo čudo, što su jadne životi- 
nje izgladnjele i odlazile na klaonicu s potpuno pra- 
znim žlijezdama? One su zbog dugoga posta ostale 
ne samo bez snage, nego — a to je za nauku bilo još 
neugodnije — gotovo i bez sokova. 

Tek u klaoničkim stajama stali su se polako 
oporavljati. Obratno od onoga, što se dogodilo onom 
magarcu, kojega je gospodar htio da priuči glado- 
vanju i koji je baš tada krepao, kada se napokon 
obikao, dogodilo se s ovim konjima: oni su se tek 
malo pomalo opet navikli žderanju, i kada su se pot- 
puno tome priučili, kada su konačno opet imali pu- 
ne žlijezde, onda su upravo morali životom platiti! 

Ma koliko da je stvar bila žalosna, oba su se na- 
učenjaka morala protiv volje nasmijati, kada su ot- 
krila saveznost izmedju tih pojava. 

— Ja sam očekivao, reče profesor svome surad- 
niku, da će sada poslije sedam mršavih godina na- 
stupiti sedam masnih, a mislio sam pri tome na mrša- 
ve i debele krave iz Biblije, — no, misliti na mršave, 
i to preveć mršave konje nije mi dakako ni u snu pa- 
lo na um. Ali konačno, što mari? Kako ono kaže pje- 
snik: Kein Ungliick ist so grosz, es hat ein Gliick im 
Schosz. (Svako zlo ima svoje dobro). Bar smo u toj 
svojoj smoli i nešto naučili. 

Nauku su opet jedamput, kao što je često biva- 
lo, samo štete izvele na pravi put, te je došla bar do 
saznanja, da ubuduće mora unaprijed temeljito tovi- 
ti životinje, kojima hoće da upotrebi žlijezde za 
prerađivanje. 

Ovaj je izvor zabluda i pogrešaka bio na taj na- 
čin sada zauvijek zatrpan, pa se činilo, da je došao 
trenutak, kada je valjalo misliti i o tome, da se naj- 
zad dobiveno sredstvo okuša na čovjeku. Naravno, 
na bolesnu čovjeku. Točnije rečeno: na teško bolesnu 
čovjeku. 

Sdmo se gotovo po sebi razumije, da se novi 
preparat iskušavao isključivo na ljudima, koji su i 
bez njega sigurno bili izgubljeni, na potpuno bez- 
nadnim slučajevima, na onima, s kojih su liječnici 
već digli ruke. Takvim se bolesnicima sigurno više 
nije moglo naškoditi, već samo koristiti. Uz to je još 
pridolazilo, da se medikamenat, jer je bio raspoloživ 
u tako neznatnim količinama, morao najštedljivije 
primjenjivati, i da se smio upotrebljavati samo u naj- 
većoj opasnosti, u slučaju, koji je bio po život pogi- 
beljan. Zato je profesor Zuelzer davao svoj lijek sa- 
mo u agoniji, protiv »Come«, pa ga je odatle i pro- 
zvao »A-comatol«. 

Koma je, unatoč čestoj pojavi šećerne bolesti i 
unatoč njenoj strahoti, na sreću ipak slučaj, koji se 

ni u velikoj berlinskoj bolnici ne događa svaki dan. 
Radi toga nije profesor mogao da ograniči upotrebu 
svoga acomatola samo na svoj bolesnički odio. Mo- 
rao je da uključi amo i druge bolnice i da zamoli 
njihove upravitelje, da ga obavijeste, čim imaju u 
svojim odjelima pogodne slučajeve. 

Sama je situacija sa sobom nosila, da je profe- 
sor mogao uvijek biti pozvan samo u predzadnjem 
trenutku; a da bi spriječio, da to ne postane zadnji 
trenutak onome, komu se pomoć ukazivala, morao 
je dan i noć biti spreman. Tako se dogodilo, da je 
profesor neko vrijeme živio u besprimjernoj hajci, u 
ratu protiv smrti, koji je doista svojim tempom odu- 
zimao dah, jer ga je valjalo voditi na svima strana- 
ma, u isti mah u svima gradskim četvrtima golemoga 
Berlina. Ako se profesor vozio iz svoje ordinacije, 
koja je ležala u zapadnom dijelu, u južni dio grada, 
gdje mu je bila bolnica — a vozio se na kojem pro- 
metnom sredstvu onoga vremena, u kojemu je auto 
još imao toliku vrijednost rijetkosti, da je njegova 
upotreba bila očit znak, da je netko milijunar — to 
je mogao biti siguran, da će idući telefonski poziv 
doći iz sjevernog dijela grada. 

— Halo! Ovdje je Charite, kirurški odio. Po na- 
logu gospodina primarnog liječnika imam vam saop- 
ćiti, da smo danas operirali jednom čovjeku veliki 
crni prišt na zatiljku. Neposredno iza operacije pao 
je u dijabetičku agoniju. Gospodin primarius moli 
gospodina profesora, da bi po mogućnosti smjesta 
amo došao i uštrcao injekciju svoga lijeka. 

Poziv je stigao na sreću u pravi čas: upravo je 
naime bilo toliko raspoloživoga acomatola, koliko 
je trebalo. Profesor je dakle odjurio iz svoje četvrti 
u »Latinsku četvrt«, našao čovjeka još na životu — 
veliki su čirovi na zatiljku pripadali najopasnijim 
komplikacijama šećerne bolesti — te mu je mogao 
još uštrcati lijek. 


5 


65 


Drugi put je opet došao poziv za pomoć iz koje- 
bolnice u istočnom dijelu Berlina. Kod jednoga je pa- 
cijenta, koji baš nije bio naročito star, nastupio di- 
jabetički »vučac« (gangraena), ono užasno obamira- 
nje pojedinih udova pri živom još tijelu. I u ovom je 
slučaju Zuelzer uspio da se u pravi čas nađe na sa- 
mom mjestu i da spriječi ono najgore. 

Novi se preparat pokazao koristan još u nizu 
teških slučajeva. Kod jednoga bolesnika, kod kojega 
se izlučivanje šećera popelo čak na 500 miligrama u 
danu, pošlo je profesoru za rukom, da ga potisne 
gotovo na ništicu; u druga tri slučaja uspjelo je ot- 
kloniti acetilovu octenu kiselinu do najmanjih pre- 
ostataka. 

Unatoč tome još uvijek nisu bile svladane sve 
poteškoće. Doduše, kod polovine je pacijenata, koje 
je profesor Zuelzer liječio, šećer pao, ali uštrcavanje 
je proizvelo neugodne, gotovo pogibeljne sporedne 
učinke; pratila ga je groznica, omamljivost, letargi- 
ja, tako da se čovjek nije mogao osloboditi dojma, 
da se s kiše samo sklonio pod strehu. Naučenjak je 
marljivo tragao za razlozima ovih neželjenih popra- 
tnih pojava. 

— Jeste li se pri pripremanju lijeka posve točno 
pridržavali svih propisa? upita svoga suradnika, Dra. 
Kamila Reutera. 

— Dakako, odgovori utučeno kemičar. 

— Zar niste baš ništa, pa ni kakvu beznačajnu 
malenkost promijenili pri postupku? 

— Ma, sigurno nisam ništa promijenio, vikne 
Dr. Reuter. Van ako, doda iza kratkog razmišljanja, 
nije promjena u tome, što sam ovaj put upotrebio 
bakrene posude. Možda je zbog ovoga metala došlo 
do nekih spojeva, koji djeluju otrovno, te izazivaju 
one pojave. . . . 

— Vidite li, izjavi radosno profesor, čovjek mo- 
ra u tako teškoj stvari upravo na sve misliti i pe- 

dantno ništa ne pustiti s vida, ma koliko mu se to' 
pričinjalo beznačajno. 

Ali — ah — bakrene posude nisu prouzrokovale 
grčeve! Vjerojatno tome nije bio razlog ni druga 
koja supstanca, koja bi bila slučajno primiješana 
preparatu. Doduše, mnogi su stručni drugovi profe- 
sora Zuelzera, kojima je on saopćio svoje rezultate 
u »Časopisu za eksperimentalnu patologiju«, pretpo- 
stavljali, da se njegov ekstrakt onečistio škodljivim 
primjesama, osobito bjelančevinastim tjelešcima. No, 
mnogi su bili skloni vjerovanju, da nije po srijedi taj 
slučaj, da tako teško dobiveni sok nije onečišćen, da 
čak uopće nije ni loš, nego da je naprotiv dobar, sa- 
mo . . . previše dobar! 

Danas se naime zna, da ekstrakt gušterače, upra- 
vo kada proizvodi neobično jako djelovanje, kad 
njegov učinak premašuje mjeru, popraćuju posve sli- 
čni neželjeni popratni učinci. Ali kako se to onda 
moglo znati? Tek mnogo, mnogo kasnije, tek kada 
su se tečajem dugih godina sabrala iskustva sa »in- 
sulinom«, počeli su se takvi slučajevi točnije upo- 
znavati i razumijevati. Sada, naravno, zna svaki lije- 
čnik, da uštrcani gušteračin sok ne udaljuje iz krvi 
samo šećer, koji je suvišan, nego prema prilikama i 
potreban šećer, i da takav prejaki gubitak šećera 
može izazvati grčeve. Danas poznaje te grčeve, tu 
takozvanu »hipoglikemičku reakciju« svaki liječnik, 
i uklanja je začas, gotovo kao nekim čarobnim pos- 
tupkom, na taj način, što ulijeva ili uštrcava boles- 
niku nešto šećerne rastopine. To je i svakom laiku 
poznato, a dijabetičar, kojega stalno liječe insuli- 
nom, nosi uvijek nekoliko komadića šećera u džepu 
ili samo slatku naranču, da bi je smjesta mogao str- 
pati u usta, ako bi mu medikamenat prejako djelo- 
vao te bi mu oduzeo previše šećera iz krvi. 

Nije isključeno, da su to bile upravo iste one. 
pojave, koje su se pokazivale na acomatolu profeso- 
ra Zuelzera i koje su ga zavele na pretpostavku, da 

se njegovo sredstvo moralo nečim onečistiti. Ali ta- 
da ne bi naprosto bilo došlo do onoga zlog udesa, 
koji obično prati svakoga istraživača, ne bi bilo do- 
šlo, kao kod one epizode s izgladnjelim konjima, do 
toga, da ga sam materijal podmuklo nasamari. 
— Što je profesor, kada je po prvi put dobivao u 
obilju žlijezde, dobivao samo nedovoljne žlijezde, sa- 
mo prazne žlijezde, bila je bez sumnje smola, koja 
nije bila baš posve lišena komike. Ali ovdje je, dodu- 
:še, u obrnutom redu prema antiknom teatru, posli- 
je svršetka satirske igre tek započela tragedija. 

Jer zar ne bi uistinu bila tragedija, da je profe- 
sor poslije sretne pobjede nad tolikim bezbrojnim, 
tolikim raznovrsnim, tolikim odvratnim smetnjama i 
poteškoćama imao doista preparat potpuno gotov, 
samo .... da to nije znao? 

U stvari je zaista moguće, da se tako nešto do- 
godi, a ne bi to ni bilo tako čudnovato. Pa ni stari 
biblijski Noa nije u svoje vrijeme vjerojatno mogao 
sebi objasniti, zašto ga je vino, koje je tek otkrio, 
toliko omamilo. Ta, on se htio samo proveseliti, a 
eto sada se napio, postao je »intoxicated«, kako bi se 
to danas reklo u Americi, to znači: otrovao se. Da je 
bio kemičar, to bi po svoj prilici i on povjerovao, da 
mu je vino sigurno otrovano, da mora sadržavati ne- 
ku primjesu, koja ga je onečistila. Na misao, da je 
vino jednostavno prejako, na tu misao ‘možda kemi- 
čar uopće i ne bi došao! 

Profesor Zuelzer i njegov suradnik, kada su za- 
mijetili neugodni sporedni učinak svoga sredstva, 
svakako nisu došli na slične misli. Nije im palo na 
pamet, da je njihov sok možda čist, ali da se samo 
mora u manjoj dozi davati. Oni su mjesto toga na- 
stojali, da ga još temeljitije očiste, pa su mislili, da će 
to najbolje postići, ako ga filtriraju još češće i briž- 
jjivije nego dosada. 

Međutim, profesor je ipak točno osjećao, da se 
radi samo još o sitnici, koju valja ukloniti, da bi mo- 

gao svoj medikamenat konačno predati liječnicima i 
bolesnicima čitava svijeta. Radi toga je i pisao, pošto 
je tih dana opet jednom odašiljao pismo Dru. Wel- 
leru — »Doc« se međutim već davno opet morao 
vratiti u Cleveland — u vrlo pouzdanom tonu. Sada 
se radi samo još o nekoliko nedjelja, — tako je ja- 
vljao američkom prijatelju, — pa će se njegov pre- 
parat napokon pojaviti u javnosti. Poslije rada od 
toliko godina ne može više igrati neku ulogu taj 
kratki vremenski rok, a on želi da savjesno oslobodi 
svoj pronalazak i od posljednjih malih nedostataka, 
prije no što ga objavi. On će po njemu tako reći još 
prevući zadnju polituru, dat će mu na neki način po- 
sljednji sjaj. 

Odgovor je Dra. Wellera stigao ovaj put tele- 
grafski. Njegov je kablogram od riječi do riječi 
glasio: »Banting s univerziteta Toronto pretekao vas 
stop upravo objelodanio uspio proizvod gušteračno- 
ga ekstrakta stop neka vas to ništa ne smeta vaša 
slava ne će biti umanjena«. 

Poslije rada od toliko godina ipak se eto radilo 
o tom kratkom vremenskom roku! 

Jutarnji su listovi već sutradan donosili brzo- 
jave s glomaznim natpisima: 

Američani otkrivaju lijek protiv šećerne bolesti! 

Kako se javlja iz Toronta u Kanadi, uspjeli su 
naučenjaci ondašnjega univerziteta: Banting, Macle- 
od i Best pronaći lijek protiv šećerne bolesti. Dobi- 
va se iz takozvanih otočića (lat. insula) životinjskih 
gušterača, a zove se insulin. 


69 


TREĆE POGLAVLJE. 


»Treba biti mlad, da učiniš velika dje- 
la«, a Amerika — je mlada. 

— Halo, Doc! Kada ćete? 

— Sutra! prodere se doktor Weller i odjuri da- 
lje, jer je u tom času prometni redar digao ruku. 

U stvari: sutra, 15. travnja 1932., trebalo je da 
putuje, da putuje u Evropu. Konačno, konačno je do 
toga došlo! Već godine i godine čezne za tim. Ali 
su ga zadržali poslovi i pacijenti. Prijatelji su mu se 
već rugali i raznijeli glas, da »Doc« ne može otpu- 
tovati zbog šećerne bolesti, i to zbog šećerne bo- 
lesti .... drugih ljudi. No, sada se nitko više ne će 
moći da ruga, i sutra će napokon osvanuti veliki dan. 

Sutra! Ali zbog toga ni današnji dan ne će biti 
manje »velik«, velik naravno samo u radu. Jer čo- 
vjek ne može biti nekažnjeno u milionskom gradu 
jedan od najtraženijih, a možda i najzaposleniji spe- 
cijalist za šećernu bolest, pa će zato trebati vraški 
zasukati rukave, prije no što tolikim bolesnicima od- 
redi posljednje liječničke upute za tako dugo vrije- 
me. Stoga se i liječnik naročito ljutio, što upravo 
danas odmiče u pužeyljevu tempu. Nikada mu se još 
nije put pričinjao tako beskrajno dug, put od nje- 
gova obiteljskog stana u otmjenoj clevelandskoj če- 
tvrti do njegove »prakse« u središtu grada. 

Ondje, gdje je srce grada najglasnije tuklo, to- 
čno nasuprot mnogospratnoj velikoj trgovačkoj kući, 
nalazila se ordinacija doktora Wellera, taj »office« 
velikoga američkog liječnika, što se blistao od por- 
culana i nikla. Čekaonice su, unatoč ranom jutru, sa- 
<da već bile dupkom pune. Doduše »Doc« je većinu 
svojih pacijenata već zadnjih dana vidio i otpustio, 
opskrbivši ih dobro nalozima, kojih će se pridržava- 
ti za njegove nenazočnosti, a jedino je pozvao milje- 
nike u oproštajnu posjetu. Ali takvih miljenika nije 
baš bilo malo. Njega je vezala lična, katkada naro- 

čito srdačna veza s jednim posve osobitim nizom lju- 
di i žena, koji su se sa svojim diabetesom kod njega 
već godinama liječili, a neki među njima čak od svo- 
ga djetinjstva. 

Nekada je Dr. Weller morao dugo razmišljati, a 
pri tome mu je razmišljanju titrao oko usta dobro- 
dušan osmijeh, i prije se to jedva ikada dogodilo; ni 
on ni ijedan drugi liječnik nije došao u priliku da li- 
ječi tečajem dugih godina ljude i žene, koji su još 
kao djeca započeli da se liječe. Jer dijabetička se 
djeca jednostavno nisu ni razvijala u odrasle ljude. 
Nisu dotle uopće dospjela. Ali sada, u deceniju, koji 
je prohujao od otkrića insulina, postalo je pravilom 
upravo obrnut slučaj, tako da on gotovo nikada ni- 
je doživljavao bol zbog gubitka svojih malih pacije- 
nata. Sva su ta djeca, ma da i nisu posve ozdravila, 
ipak uzrasla i stalno dolazila k svom dobrom, starom 
»Doc-u«. 

Najveći je dio dolazio dakako samo u velikim, 
po nekoliko mjeseci dugim razmacima. Svi su se oni 
odavno naučili, da sami na sebi prave šećerne poku- 
se, da sami sebi uštrcavaju insulin, a razumijevali su 
se i u svojoj dieti. Živjeli su kao i drugi ljudi, goto- 
vo kao zdravi ljudi, bavili se sportom, studirali ili 
vršili službe. Tako su i danas došli u ordinaciju dok- 
tora Wellera, ne možda zato da potraže liječnički sa- 
vjet, nego u stvari samo zato, da stisnu ruku spasi- 
telju svoga života i da mu zažele svako dobro uoči 
njegova velikog putovanja. 

Zato se i primanje — nove pacijente naravno ni- 
je liječnik danas više primao — moglo odvijati i to- 
ga posljednjeg dana pred odlazak u prilično brzom 
tempu, premda je bilo mnogo posjetilaca. Konzulta- 
cija se u najviše slučajeva ograničavala na nekoliko 
kratkih pitanja. Nekolicinu je lakomislenih pacijena- 
ta opomenuo, da se strogo pridržavaju diete; neke 
je opet morao podsjetiti na to, da nikada ne izlaze 
bez komadićka žutog šećera u džepu ili bez naranče; 

samo kod maloga se broja posjetnika našao liječnik: 
ponukan, da temeljito pregleda i odredi detaljnije 
propise. 

Uza sve to, što su danas posjetioci prolazili is- 
pred njega kao na pokretnoj vrvci, što se danas or- 
diniranje sastojalo ponajviše samo od predaje i pri- 
manja cvijeća, od shake-handsa i šaljivih oproštajnih 
poljubaca — koliko li je mnoštvo uspomena prošlo 
ispred liječnikovih očiju? 

Njegovi su pacijenti pripadali svima krugovima 
i klasama; među njima je bilo doseljenih Slovaka, 
Rumuna i Madžara, baš kao i stoprocentnih puno- 
krvnih Američana. Dok se klijentela drugih cleve- 
landskih liječnika obično sastojala pretežno od jedno- 
ga određenog društvenog sloja, dotle je među bole- 
snicima doktora Wellera jedva bilo ikakve druge za- 
jedničke veze, osim što su gotovo svi bili dijabetira- 
ri. Jer na neki se način u toku vremena počelo pre- 
pričavati (iako iskićeno s mnogo lažnih pojedinosti), 
da je »Doc« igrao neku ulogu pri otkriću uzročnika 
ove bolesti, a isto tako i pri pronalasku lijeka za nje- 
zino pobijanje. I zato su se dijabetičari svih redova, 
svih stepena, svih oblika tiskali k njemu. 

Tu je eto na primjer bio čovjek, kojega on više 
od petnaest godina liječi i koji mu je zadao više bri- 
ge od petnaestorice drugih: jedamput se samo teš- 
kom mukom očuvao od nesreće, da mu nisu amputi- 
rali nogu; drugi put se opet u jednom društvu u ča- 
su, kada je partija pokera dosegla svoj najnapetiji 
vrhunac, srušio kao mrtav, jer ga je posve iznenada 
zgrabila duboka koma. 

Tu je bila i jedna gospođa, koja se prije mnogo 
godina morala podvrći operaciji i koja se, neposre- 
dno poslije operacije, razboljela na život i smrt, te 
gotovo i nije više bilo nade, da će se izvući; otada se 
ona udala, izrodila djecu i samo ju je od vremena 
do vremena valjalo usrdno opomenuti, da se nt iz- 
laže prevelikim naporima. 

Naravno, došla je i ona mlada djevojka, kojoj 
je onomadne drhtavom rukom dao svoju prvu in- 
sulin-injekciju, — onu najprvu, koju je uopće ikada 
dao. Njemu su je donijeli kao dvanaestgodišnje di- 
jete, i to u takvu stanju, da je »Doc« osjećao svojom 
dužnošću, da pripremi očajne roditelje na neizosta- 
vni svršetak, ili da ih bar upozori na to, da je, na- 
ravno, za insulin, koji je tek pred nekoliko nedjelja 
otkriven. "moguće reći, da li će biti kadar prod«' 
žiti život i kako dugo. Kod današnje je oproštajne 
posjete morao strogo naložiti sada već dvadesetidvo- 
godišnjoj studentici, da se ipak izvoli posvetiti inten- 
zivnim tjelesnim vježbama, jer je prijetila opasnost, 
da će postati previše jaka. 

U neprekidnom nizu prolazili su danas jedan za 
drugim, stari i mladi, teški i laki slučaji; a kada su, 
iza dugih napornih sati, sada sretno svi prošli ispred 
njega, imao je on pomalo osjećaj, što bi ga sigurno 
imao trgovac, kada bi njegovi nizovi brojaka oživje- 
li i stali da stupaju pred njim, da bi mogao povući 
svoju bilancu. Oni su prodefilirali pred njim toga po- 
sljednjeg clevelandskog radnog dana kao neka veli- 
ka parada njegova cjelokupnog životnog rada, i ka- 
da se za zadnjim pacijentom umorno srušio u fotelj, 
koji je stajao pred pisaćim stolom, bilo mu je pr* 
duši, kao da je komad historije prošao ispred njega, 
historije njegova života, ali i historije čovječanstva 
u isti mah. 

Četrdeset je godina, više od jednog ljudskog vi- 
jeka, prohujalo, otkako je on, kao posve mladi stu- 
dent, onomadne u Straszburgu smio prisustvovati 
polaganju temeljnog kamena, na kojemu danas po- 
čiva teorija njegove specijalne znanosti. Dvadeset je 
gotovo godina prošlo od onog vremena, kada je bio 
nazočan na kongresu u Wiesbadenu i promatrao ka- 
ko se pokušavaju prvi koraci od teorije k praksi. A. 
zar nije proteklo i opet jedno desetljeće od onda, 

otkada su načinjeni i posljednji koraci, otkada je sav 
taj rad okrunjen otkrićem i pojavom insulina? 

Četrdeset godina! Gotovo pola stoljeća! Kao što 
je to vrijeme ostavilo tragove na nauci, tako je osta- 
vilo tragove i na njemu, na doktoru Charlesu Welle- 
ru lično! Doduše, lice mu je još bilo bez bora i okru- 
glo kao dječje, a kosa bujna i u gustim pramenovi- 
ma padala, — ali je bila kao snijeg bijela, a sam je 
on katkada već osjećao vrlo velik umor. 

Naročito je osjećao umor u dane velikih napre- 
zanja, kakav je bio i današnji! Takav je dan osjećao 
u ostarjelim već kostima, takav i mnoge takve pret- 
hodne dane, pa je bilo mnogo razloga, što je »Doc« 
donekle iscrpljen sjedio u dubokoj fotelji pred pisa- 
ćim stolom. 

Preko pisaćega stola pao mu je pogled na veli- 
ku trgovačku kuću, koja se dizala njemu nasuprot. 

Imala je četiri ili pet katova, kada se amo dose- 
lio, ali svake se godine dograđivao po jedan novi 
sprat, i prilikom svake nove gradnje nosila je u me- 
tar dugim slovima ponosno skroman natpis: »We 
are growing!« »Mi rastemo!« I danas je postala naj- 
viši neboder u Clevelandu i doktor je Weller opet bio 
jedan od najznamenitijih liječnika toga velikog gra- 
da, a znanost je dograđivala kat za katom, sve dok 
nije jednu od najstrašnijih bolesti prisilila, da padne 
pred njom na koljena. We are growing! Doista, mi 
smo narasli! 

Telefon je glasno zazvrndao. 

— Dragane! govorio je glas njegove žene, — 
Dragane, to je bila jedina riječ, koju su muž i žena 
još upotrebljavali u materinskom jeziku — možeš li 
mi reći koje knjige da spakujem? 

— Ostavi samo, draga, ja ću ih sam izabrati, od- 
vrati Dragan na telefonu, doskora ću stići kući. Pri- 
manjem sam sretno završio, no još ne znam, što ću 
započeti s ovom hrpom cvijeća, koja se ovdje sa- 
brala. 

Kada su idućega jutra sjedjeli u vlaku, u lijepim 
pullman-kolima, koja su ih imala dovesd do lađe, 
Mrs. Weller se toliko stisnula uz svoga muža, kao da 
nisu već preko četrdeset godina bili oženjeni. 

— Reci mi, Dragane, raduješ li se ti uopće Evro- 
pi, našoj staroj lijepoj Evropi i svima svojim tamoš- 
njim prijateljima?, upita Mrs. Weller. 

Doktor nije odmah odgovorio. 

— Naravno, veselim se, odvrati konačno. Radu- 
jem se iz svega srca Francuskoj, Italiji, Njemačkoj, 
ali samo s pola srca mogu da se radujem susretu sa 
svima onim ljudima, koji su tako marljivo radili na 
problemu insulina, a ostali su ipak tako jadno na po 
puta. Kada se sjetim, koliko su malo požnjeli od sve- 
ga svog truda Lepine i Hedon, Sobolev, Watermanri, 
Battistini! I de Meyer, koji je već 1910. skovao naziv 
»insulin«, koji je dakle krstio dijete, prije no što se 
i rodilo! A zar se Murlin i Scott, koji su već bili tako 
blizu otkriću, nisu morali sebi pričiniti kao ljudi, ko- 
ji se oprezno penju uza stepenice stubu po stubu, a 
pretječe ih jedan brzonogi, koji odjedared preskače 
sve stube? A što li je tek s mojim starim prijateljem 
Zuelzerom? Kako li je morao podnijeti činjenicu, ka- 
da je zamijetio, da mu upravo u času, dok sam ispru- 
ža ruku, druga ruka ubire cvijet pred nosom? 

— Da, on mora da je uistinu mnogo pretrpio, 
uzdahne gospođa, a njen se uzdah možda manje od- 
nosio na njemačkoga naučenjaka nego na nju samu, 
jer je taj problem već tako često morala da pretresa. 
No, ona je bila strpljiva kao uvijek, te je i opet ka- 
zala ono, što bi obično svakom zgodom rekla, kada 
se razgovor nanovo vratio na tu točku: »Ali Banting 
je ipak potpuno priznao sve njegove zasluge«. 

— Sigurno, to je učinio, odgovori Dr. Weller. 
Sigurno, čovjek mu ne može ništa prigovoriti i ne 
može doista ništa drugo reći, nego da se Banting u 
svakom pogledu ponio fair i vrlo pošteno. Međutim, 
Nobelovu je nagradu konačno ipak on dobio, baš kao 

i doživotnu rentu od kanadskoga parlamenta, a i za- 
kladu države Ontario! 

Mrs. Weller je šutjela. Poznavala je tu pjesmu, 
a i znala je, da njena melodija nije uvijek ista. Već 
prema raspoloženju, osjećao bi njen muž katkada su- 
ćut prema njemačkom profesoru, koji je imao smo- 
lu, da požnje za svoj život, pun rada, samo napome- 
nu ispod crte u knjizi nauke, a i prema staroj, siro- 
mašnoj Evropi uopće, koja je bila toliko siromašna i 
toliko stara, da nije mogla pribaviti ni novca ni svje- 
žine za nove pronalaske. 

Drugom bi se opet zgodom pričinjalo njemu, ro- 
đenom Američaninu, da ipak ima neke pravednosti u 
tome, što su mlada zemlja i mlad čovjek stvorili 
upravo u onoliko mjeseci ono, što starijoj zemlji i 
starijem čovjeku nije uspjelo stvoriti u isto toliko 
godina. Amerika nije ni časa oklijevala, da dade 
svom naučenjaku deset asistenata, s kojima je on u 
jednoj godini dalje došao, nego njemački naučenjak 
u deset godina s jednim asistentom. Bit će, da je doi- 
sta trebalo biti onako mlad, kako je bio Banting u 
vrijeme svoga pronalaska, da bi čovjek mogao na- 
glavce skočiti u vodu, namjesto da samo oprezno po- 
gnjuri noge, a tek poslije toga da pažljivo i poste- 
peno pokvasi prsi i čelo. 

Doktor je Weller u »Uspomenama iz života« 
svoga najmilijeg pisca Josepha Conrada veoma pod- 
vukao jedno mjesto pri čitanju te lektire: »Bilo mi 
je otprilike devet godina, kada sam, promatrajući 
jednu kartu Afrike iz onoga vremena, pokazao prs- 
tom na ono bijelo mjesto, koje je onda još predsta- 
vljalo neriješenu tajnu afričkoga kontinenta, te sam 
sam sebi rekao s najvećim pouzdanjem i začudnom 
smionošću, koje danas više nema u meni: onamo ho- 
ću da odem«. 

I on je doista, iako naravno kasnije, otišao« 
»onamo«. 

Ovoga se mjesta Dr. Weller uvijek sjećao, kad 
je razmišljao o Bantingu i njegovu pronalasku. Nije 
li Bantinga nosila ista prostodušnost i bezbrižnost 
mladosti? 

Dopustimo, da je poznavao Zuelzerovu publika- 
ciju iz 1908. godine. Ali da je poznavao i sve poteš- 
koće, koje su joj prethodile i koje su je kasnije za- 
desile — tko zna, da li se i njemu ne bi dogodilo kao 
onoj stonogi iz bajke, koja nije bila više kadra da 
učini i jedan korak, kada je uskrsnulo pitanje, s ko- 
jom da od svojih sto nogu započne koračati? 

Weller je morao da se odmah sjeti toga, čim je 
prvi put vidio Bantinga licem u lice. S radošću se sje- 
ćao onoga svježeg i simpatičnog utiska, što ga je na 
nj proizveo onomadne taj mladi čovjek, kada ga je 
vrlo skoro, iza objavljivanja njegova pronalaska, 
potražio u Torontu. On se smjesta — ta, od Cleve- 
landa je to bio samo kratak skok — onamo odvezao, 
ali mu nije spočetka bilo lako, da navede na razgo- 
vor ovoga Fredericka Granta Bantinga, jer je bio 
već od prirode očito vrlo malo sklon, ne samo inter- 
vjuistima, nego i svima drugim radoznalim posjetio- 
cima. »Publicity« nije bila njegova osobina. I svjet- 
skom slavom ovjenčani naučenjak nije doista još ni 
do danas htio dopustiti da ga unesu u veliki leksi- 
kon znamenitih ljudi »Who is Who«, u to biogra- 
fijsko djelo, u kojemu je čak i onaj zapisan, o koje- 
mu je jedamput izašla kakva novinska bilješka. 

S mukom se Dr. Weller probio do njega, ali ko- 
načno Banting ipak nije mogao do vijeka uskratiti 
sastanak čovjeku, koji je pratio cio razvitak oko is- 
traživanja diabetesa, koji je — zamislite! — još s 
Minkowskim surađivao. 

Kada se jedamput zagrijao, onda je brzo stao da 
pripovijeda, kako je došao do pronalaska. 

Što? Kako je došao do svoga otkrića? Bože, pa 
to i ne može pravo reći! Sve je upravo samo od sebe 
<lošlo. 

Kao fiziolog po struci, i on se naravno zanimao' 
za funkciju gušterače. Uvijek, još i onda, kada je bio 
asistent na Fiziološkom institutu londonskoga Wes- 
tern University — dakako ne u velikom Londonu, 
nego u kanadskom gradiću, u državi Ontario — da, 
već onda mu je bilo jasno, u čemu bi morala ležati 
poteškoća, da se supstanca ove žlijezde, pošto je iz- 
gubila šećer, opet učini djelotvornom. Bez sumnje u 
tome, što se nutarnji sok, — sok, koji regulira stva- 
ranje šećera, ne podnosi s izvanjskim sokom. A taj je 
izvanjski sok upravo probavni sok. I on, eto grubo 
govoreći, baš probavlja onaj drugi sok! Jasno, zar 
ne? 

Zbog toga se i insulin ne može . . . jesti. Jer u 
tome bi slučaju bio probavljen, dakle promijenjen, 
i zato nedjelotvoran. Trebalo je prema tome učiniti, 
da se oba neprijateljska soka lijepo odijele jedan od 
drugoga. 

Ali na koji način? 

Onda je jednoga dana (sjeća se još posve točno, 
kada je to bilo: u studenom 1920.) čitao u svom stal- 
nom medicinskom časopisu, koji se zove »Surgery, 
Gynaecology and Obstetrics«, jednu radnju od Mo- 
sesa Barrona. U njoj se govorilo o promjenama pan- 
kreasova tkiva, do kojih dolazi, kada se izvodni ka- 
nal ove žlijezde zatvori kamenčićima. I u tom času 
kao da mu je mrena pala s očiju. Naravno, ako se 
izvodni kanal jedne žlijezde začepi, onda se ona mo- 
ra promijeniti, onda mora zacijelo zakržljaviti! To 
znači, da pankreas nije jedna jedinstvena žlijezda, 
nego sadržava pored žlijezdanih elemenata još i one 
druge elemente, otočiće, koji jedino dolaze u obzir 
za liječenje diabetesa. Kada bi pošlo za rukom, da se 
ti otočići oslobode, da se izoliraju, pošto bi se nji- 
hova okolina razorila — zar onda ne bi morali da 
postanu opet djelotvorni? 

S tom idejom u glavi pošao je mladi, tada još 
ni tridesetogodišnji Frederick Grant Banting iz svo- 

ga malog Londona i preselio se u mnogo veći Toron- 
to. Tu je iznio svoju ideju upravniku sveučilišnoga 
Fiziološkog instituta, također još mladenačkom i 
pothvatljivom Macleodu. 

Doktor je Weller vrlo dobro poznavao ovoga 
Johna Macleoda još iz vremena, dok je bio profesor 
fiziologije u Clevelandu. On je mogao sebi jasno 
predstaviti, kako je morao naučenjak s lijepom i 
muževnom glavom dočekati ovoga mladog čovjeka 
s njegovom idejom. Sigurno ga je dugo i prođimo 
promatrao svojim energičnim očima, sigurno je stao 
čupkati svoje guste, na englesku podrezane brkove, 
i konačno svojim mirnim načinom rekao: 

— Dobro, Mister Banting. Ovdje vam je labora- 
torij, ovdje vam je kemičar gospodin Best, koji do- 
duše još studira, ali je uza sve to vrlo valjan, te će 
vam moći da bude od prvorazredne pomoći. Ovdje 
imate i pokusnih životinja, koliko vam god ustreba. 
Dakle, na posao mladi čovječe, dokažite svoju hipo- 
tezu! Jer, da dosada nije ništa drugo nego samo hi- 
poteza, ne ćete valjda ni sami poricati? 

No, eto, i onda ju je mladi čovjek i dokazao! 

Ponajprije je pronašao, da se kod telećih embry- 
ona tek u četvrtom mjesecu njihova embryonalnog 
života pojavljuju u pankreasu žlijezdane stanice; do- 
tle se organ sastoji samo iz tkiva otočića. Tu je pri- 
roda u neku ruku dobrovoljno izvršila potrebnu izo- 
laciju, pa je trebalo iz čitave te tvorevine, onakve 
kakva je bila, napraviti samo ekstrakt, i čovjek je 
već imao čisti ekstrakt supstance, što regulira stva- 
ranje šećera. Prvi je dokaz za tvrdnju, da otočići sa- 
državaju ono, što se kasnije nazvalo insulin, bio eto 
potvrđen. 

Za drugi se dokaz pobrinuo Macleod. 

Njemu, rođenom Škotu, koji je studirao u Aber- 
deenu, palo je na um, da je ondašnji zoolog Rennie 
pokazao, da neke kuštunjače, takozvane prečnous- 
tašice (Selachii) čitava svog života nose u tijelu svoj 


79 ' 


aparat otočića odijeljeno od pankreasova probavnog 
aparata. Kod njih ne sačinjavaju oba aparata, kao 
kod svih ostalih životinja, jedan jedinstveni organ; 
kod njih leži što više jedan dio kao posve slobodno 
carstvo otočića daleko od gušterače izolirano u tr- 
bušnoj šupljini. Dakle i tu je opet gotova stvar; od 
same je prirode izvršena točna razdioba i za upotre- 
bu pripremljena izolacija. Treba samo ovaj autonom- 
ni »otočni« organ s nešto alkohola iscrpsti, i eto naj- 
ljepšega insulina. 

Tako je hipoteza bila nedvojbeno dokazana, pa 
prema tome nije više bila hipoteza nego teorija. Ali 
praksa je od toga imala još uvijek malo koristi; jer 
se nije moglo ni pomisliti, da se proizvodnja na ve- 
liko započne s telećim embryonima, koštunjačama i 
sličnim raritetima; ne, za tu je svrhu trebalo naći put, 
koji bi omogućio da se upotrebljavaju dohvatne i u 
velikim količinama pristupačne gušterače obične sto- 
ke za klanje. 

I taj se put doskora našao. 

Za to je trebalo »samo« znanja, trebalo je znati, 
što je nauka u tom smjeru već učinila, pa se trebalo 
»samo« genijalno domisliti, kako da se primijene po- 
stojeće sličnosti za slične postupke! 

A znanja su o tome imali i Macleod i Banting. 
Njima je bilo poznato, da je prije kratkog vremena 
Steinach u Beču, dakako na posve drugoj žlijezdi sa 
dvostrukom funkcijom, na muškoj spolnoj žlijezdi 
pokazao, da se jedna funkcija može pojačati, ako se 
druga spriječi, t. j. u bukvalnom smislu riječi — 
»podveže«. U tome je času sinula i misao: zašto da 
^e to isto ne pokuša i sa gušteračom? Zato se pod- 
vezao izvodni kanal, koji odvodi probavni sok; što 
se na taj način prignječilo, — propalo je, a preosta- 
tak se mogao jače raširiti. 

Banting je dakle operirao psa. Podvezao mu je 
izvodni kanal pankreasa, potom je pustio da rana 
opet zaraste i hranio je četveronožnoga pacijenta 

dobro i obilno otprilike dva mjeseca. Iza toga mu je 
izvadio gušteraču, napravio iz nje ekstrakt i uštrcao 
taj ekstrakt jednom dijabetičkom psu. Izlučivanje je 
šećera jednim mahom prestalo. Životinja se nije po- 
našala, i onda, kada bi joj se davalo meso i kruh i 
mlijeko, drukčije nego zdrave životinje njene vrste. 

U svibnju 1921. započeo je Banting s Macleo- 
dom i Bestom i sa čitavim stožerom torontskoga Fi- 
ziološkog instituta da radi; 31. srpnja mogla se već 
prva injekcija okušati na čovjeku! 

Ona je imala pun uspjeh, baš kao i druga i tre- 
ća i četvrta — a iduće su godine već mogli kanadski 
istraživači budnoj i pažljivoj svjetskoj javnosti pod- 
nijeti temeljit i konačan naučni izvještaj! 

Kao da je bilo juče, Weller se još vrlo točno sje- 
ća, kakav je to utisak proizvelo na njega samoga. 
Popodne je stiglo pismo od profesora Zuelzera iz 
Berlina, u kojemu mu je javljao radosnu vijest, da je 
konačno njegov pronalazak »gotovo« pri kraju. A 
naveče je Dr. Weller ponio sa sobom posljednji sve- 
zak svoga medicinskog časopisa, da bi ga prije spa- 
vanja još malo prolistao. Prvi mu je pogled pao na 
objavu torontskih istraživača. 

Čitave noći nije sklopio oči od uzbuđenja. 

Odmah sutradan ujutro poslao je u Berlin ka- 
blogram, a Bantingu je otputovao, čim je samo ma- 
lo ugrabio vremena. 

Njegovi osjećaji prema Bantingu nisu bili veo- 
ma dobrohotni. Kanađanin mu se u neku ruku pri- 
činjao kao zločinac (ma da on nije bio svijestan svo- 
ga djela), kao razbojnik s obzirom na siromašne ev- 
ropske naučenjake. Ali kada je poslije sjedio suče- 
lice Bantingu u njegovu malom laboratoriju i kada 
mu je mladi čovjek tako svježe i prostodušno pripo- 
vijedao o svojim radovima, o svojoj ideji, o svom 
prvom posjetu kod Macleoda, o telećim embryonima, 
o koštunjačama i o operiranom psu, onda se nije 
mogao duže ljutiti, već ga je naprotiv toliko razbo- 

ritosti i djelatnosti i toliko mnogo uspjeha jedno- 
stavno zanijelo! 

Još i sada, kada je Dr. Weller već sjedio u pull- 
man-kolima, koja su ga sve dalje odnosila od Cleve- 
landa i nosila prema Evropi, još i sada, kada je mi- 
slio na onaj čas i na ozareno lice mladoga Bantinga, 
bilo mu je vrlo toplo pri duši. Gotovo do opipljivo- 
sti je jasno gledao pred sobom to lice i slušao riječi, 
kojima je simpatični glas Bantingov završavao pri- 
povijedanje: 

— Vi ne možete ni zamisliti, Doc, kakva je sada 
nastala strka, rekao je Banting, dok su mu oči sije- 
vale. Pacijenti su se tiskali k nama u velikim gomila- 
ma, kao da smo dijelili ulaznice za box-matsch, i k 
tomu još besplatne. Nije nam preostalo drugo nego 
da ih počnemo rešetati. Pregledali smo sve, koji su 
došli, a onoga, za kojega smo pronašli da predsta- 
vlja lak slučaj, otpravljali smo samo s dietalnim pro- 
pisom. Sav onaj insulin, što smo ga mogli zgotoviti 

— a sada smo ga već mogli prilično proizvesti, jer je 
naš kemičar pronašao postupak, koji mu je dopu- 
štao, da postigne kemičkim putem ono isto, što se 
postizavalo pomoću podvezivanja izvodnoga kanala 

— dakle, sav onaj insulin, što smo ga mogli proiz- 
vesti, bio je određen za teške bolesnike. Ali i takvih 
je bilo čitavo mnoštvo; posla je bilo na pretek, i do- 
ista je to bilo fino doba! Poslije je doduše postalo 
strašno: svaki drugi, koga smo primili, raskrinkao se 
kao simulant, nije uopće bio bolestan, nego novin- 
ski fotograf ili reporter. A kada je kasnije došla čak 
i Nobelova nagrada, e, onda se uopće nije više dalo 
izdržati. Doduše, sama se nagrada dala posve dobro 
izdržati, — i dok je to govorio, nisu mu sijevale sa- 
mo oči nego i svih trideset i dva zuba — ali sva ona 
prokleta primanja i banketi, koji su bili s njome 

skopčani o razumnom radu sada nije više moglo 

biti ni govora! 

Onda smo im jednostavno sve poklonili. Proiz- 
vođenje je insulina — ili kako ga oni zovu, iletin — 
preuzela velika tvornica Eli Lilly u Indianopolisu, pa- 
tent i zaštitno pravo na proizvode prepustili smo 
Univerzitetu, a Univerzitet je onda osnovao insulin- 
komitet, koji nadzire proizvodnju u čitavu svijetu. A 
mi — hvala Bogu — nemamo nikakva posla sa čita- 
vom tehničkom ili financijalnom stranom, cijela nas 
se stvar ništa ne tiče, i napokon sada možemo opet 
mirno raditi! 

Tako je Banting pripovijedao svoju historiju. 

Ali doktoru su Welleru Bantingove oči kudika- 
mo više govorile od duge i opširne pripovijetke; 
smijeh, geste, čitava ličnost ovoga mladog Američa- 
nina objasniše mu, zašto je i kako je upravo on ot- 
krio insulin. Sa tolikim uživanjem u radu, sa toli- 
kom dozom radosnoga prijanjanja za posao svaka je 
stvar već unaprijed bila napola dobivena! 

Drugu su pak polovinu pridodale »neograničene 
mogućnosti« Amerike. 

Jer gdje bi se to još igdje na svijetu moglo do- 
goditi, što se tu dogodilo? Jedan nepoznat mlad čo- 
vjek dolazi iz kanadskoga gradića s jednom idejom 
u glavi. Molim, hajde pokaži, što je ona! I što si ti 
sam! Trebaju ti teleći embryoni? Molim, evo ih. Tre- 
baju li koštunjače? Molim, sutra ćeš ih imati u labo- 
ratoriju. 

Gdje je to još igdje na svijetu moguće? U sta- 
ro m svijetu sigurno nigdje. Siromašni njemački 
profesor — da bi mogao praviti pokuse s koštunja- 
čama, trebalo bi da otputuje u Italiju i da se ondje 
zadrži mnogo mjeseci. Tko bi mu za tu njegovu smi- 
onu hipotezu, ma da je imao i ime i ugled, dao no- 
vac? Dopust? Vrijeme? Godine je potrajalo, dok je 
ctobio nekoliko konja i mogao ih zaklati — a i ti su 
onda bili izgladnjeli! 

Ne, ne, dragi moj mladi Američanine, tebi f 
Americi, vama je uistinu bolje, — razmišljao je Dr. 


83 


Weller i promatrao kroz širok vagonski prozor da- 
leku, bogatu zemlju, koja je bez prestanka izmicala 
ispred njegovih očiju. To nije nipošto značilo uma- 
njivati Bantingovu zaslugu, ako je čovjek tako mi- 
slio. On je bio marljiv, imao je znanja, fantazije, do- 
mišljatosti — ali on je našao i novčana sredstva, bez 
kojih se danas ne može pronaći nijedan lijek. U jed- 
noj staroj zemlji imaju se novotarije svake vrsti bo- 
riti s tisućustrukim uvriježenim tradicijama; naprotiv 
u jednoj mladoj zemlji svatko s nestrpljenjem oče- 
kuje napredak i nastoji da ga svim sredstvima olakša. 

Nitko to nije mogao bolje osjećati od Charlesa 
Wellera, koji je pripadao objema zemljama, objema 
kulturama. On nije mogao da misli o Bantingovu 
uspjehu, a da nije sažaljavao profesora Zuelzera, no 
u njegovu se žalost zbog poraza Nijemaca ipak mi- 
ješala i ponosna radost zbog pobjede Američanina. 

Taj je unutrašnji sukob stalno osjećao, za svih 
tih godina. Ali, kako je već bilo prirodno, on je u to- 
ku vremena rjeđe o tome razmišljao, a katkada se 
ne bi i čitave mjesece toga sjetio. Zanimljivo, kako 
mu upravo zadnjih dana često pada na pamet histo- 
rija pronalaska! Bit će da je to u savezu s predstoje- 
ćom posjetom Zuelzeru, i sa strahom, što ga osjeća 
pred tim posjetom. On već dugo, vrlo dugo nije pri- 
mio od svoga njemačkog prijatelja nikakvih vijesti 
— kakva li će ga zateći? — Sigurno kao ogorčena, 
stara čovjeka, kojemu se čini, da su mu sramotno 
ukrali plodove njegova životnog rada. Ako Zuelzer 
osjeća, da ga je sudbina prevarila, onda bi on, Wel- 
ler, još mogao smoći razumijevanja za to. Ali zar 
nije trebalo kudikamo prije pretpostaviti, da se osje- 
ća prevaren od američkih istraživača? Od tih korek- 
tnih i plemenitih naučenjaka, koji su se odrekli mili- 
juna; koji su svoj lijek, mjesto da ga lično iskoriš- 
ćuju, poklonili čovječanstvu i u najvećoj tišini nasta- 
vili svoj istraživački rad? Čuti bijesne i prezrive rije- 
či protiv ovih ljudi iz usta svoga prijatelja, a da im 

vrlo oštro ne protivurječi, bit će Welleru jedva mo- 
guće; i baš zbog toga, što je vjerojatno, da bi moglo 
doći do toga sukoba — jer, gdje je onaj nesretnik, 
koji ne krivi druge ljude zbog svoje nesreće? — nije 
se dobri »Doc« iz svega srca radovao putu. 

Na sreću nije bilo mnogo vremena, da bi se mo- 
gao previše intenzivno predati takvim tužnim pred- 
osjećajima. Već za vrijeme vožnje ustupali su oni sve 
više i više pred svima onim stalno novim utiscima, 
poznanstvima i događajima. A kada je već jednom 
bio prijeko; kada je već jednom stigao u Francusku, 
u prvu zemlju toliko željene Evrope, onda je valjalo 
da se svom dušom i svim srcem preda doživljajima, 
te doista nije niti dospijevao da razmišlja o budućim 
neugodnim susretima. 

Ni Dr. Weller ni njegova žena nisu nikada prije 
bili u Parizu. 

Idućega su jutra savjesno započeli propisano 
kružno putovanje od jedne znamenitosti do druge, 
i stalno su imali blažen osjećaj, da se nalaze u sre- 
dištu ljepote, u središtu ukusa, gracije, svijetla. 

Da se nalaze u isti mah i u središtu rada, nauke 
i istraživanja, to nije Dr. Weller mogao onako di- 
rektno pokazati svojoj ženi. No, stoga ju je to jače 
upozoravao na taj momenat, vodio je pored Sorbon- 
ne, pored slavnih klinika i pored Pasteurova Institu- 
ta, te »Mekke biologije«. I kao da mu je bila duž- 
nost, da svuda, gdje bi se god našao, pronađe neku 
vezu s poviješću diabetesa, pripovijedao je o onom 
tajanstveno zapečaćenom spisu, koji je fiziolog pro- 
fesor Gley već 1905. predao Biološkom društvu (So- 
ciete de Biologie) i koji je, kada se po njegovoj že- 
lji otvorio poslije otkrića insulina, na sveopće izne- 
nađenje sadržavao prilično točan prikaz čitave teo- 
rije o insulinu. 

Samo se po sebi razumije, da su ove veze s po- 
viješću diabetesa postale još tješnje, kada su putnici 
poslije stigli u Straszburg. Ako je Mrs. Weller bila 

sada u svojoj domaji, to je njen muž bio u gradu, 
koji je postao odlučan za cio njegov liječnički i ljud- 
ski život. Na svakom su koraku susretali muž i žena 
značajne sjene prošlosti. Posjetili su Naunynov mali 
»Chateau«, a naravno i laboratorij Minkowskoga. I 
kada su stajali na groblju pored grobova roditelja 
gospođe Weller, rađao se je u liječniku osjećaj goto- 
vo neugodnih saveznosti: zar nije tajanstveno, da je 
čovjek, koji ovdje leži, umro upravo od šećerne bo- 
lesti; da je on bio prvi čovjek, uz čiju je mrtvačku 
postelju započeo kasniji specijalist za diabetes svoju 
liječničku karijeru; i da se on oženio — kao da je 
udes htio uspostaviti i neku ličnu vezu — kćerkom 
toga dijabetičara? I sve to, a da onomadne nije ništa 
ni slutio o toj saveznosti! 

Sentimentalno raspoloženje, koje je Straszburg 
udahnuo mužu i ženi, ostavilo ih je potpuno tek on- 
da, kada su se našli u Berlinu. Ovdje nije bilo mjesta 
takvim raspoloženjima. Naročito je za liječnikovu 
ženu, ma da je i inače živjela u velegradu, ma da je 
poznavala Newyork i upravo dolazila iz Pariza, Ber- 
lin bio pojam pravoga velegrada. 

Ona se dakle najpotpunije i najugodnije zaba- 
vljala, za sve ono vrijeme, što ga je njen muž pro- 
vodio na klinikama, u laboratorijima ili na izložba- 
ma najmodernijih medicinskih aparata. Uzalud je on 
nastojao, da i svoju ženu onamo povede. Za takve 
stvari nema sada ama baš nikakva smisla, — izjavila 
je kategorički Mrs. Weller. Jedino, što bi je moglo 
primamiti, bila bi možda tvornica insulina. Već go- 
dine sluša stalno pripovijesti o tom medikamentu, o 
njegovoj teoriji i njegovim pronalazačima, a nije 
kadra da stvori ni najbljeđe predodžbe, na koji se 
način i u kakvim se prostorijama upravo proizvodi. 

Dr. je Weller bio prisiljen da se nasmije. Dola- 
zili su iz Amerike, gdje postoji Eli Lilly et Company, 
ne samo prva, nego vjerojatno i najveća tvornica za 
proizvođenje insulina na čitavu svijetu, a eto sada 


86 


zar da razgledaju — tvornicu insulina u Berlinu? No, 
njegova je supruga uvjeravala, da sigurno nikada ne 
će doći u Indianopolis, a ovdje se već nalaze, pa je 
tako Dr. Weller pribavio od jednoga člana insulin- 
komiteta preporuku za razgledanje Shering-Kahl- 
baum A.-G. 

Tu su ih vrlo ljubazno primili. Već im je vratar 
— bio je unaprijed obaviješten o tome američkom 
posjetu — iskazao primjerene počasti i dodijelio im 
boya, kojemu je naložio, da odvede njihova gospod- 
stva šefu propagande. 

Prolazeći kroz nekoliko dvorišta, pored škrip- 
ljivih vitlova i zaglušnih dizalica, pored otvorenih 
vrata, kroz koja kao da su navirali mirisi Ara- 
bije, ali i svi neugodni zadasi te zemlje, prispjeli su 
do jednospratne zgrade, očito najstarije u čitavu 
zdanju. 

Prošli su duž čitava prizemlja, stupajući hodni- 
kom, koji je s obadviju strana bio ograđen stakle- 
nim zidovima a iza njih su se mogli vidjeti muškarci 
i djevojke, zaposleni za pisaćim stolovima i pisaćim 
mašinama. 

— To je sigurno glavna poslovnica? upita Wel- 
ler boya, koji je išao pred njima. 

— Oh, ne, ona je tamo prijeko! odgovori boy 
i pokaže u neodređenu daljinu. — Ovdje je samo, 
doda dostojanstveno, književni bureau, i to za nutar- 
nju zemaljsku službu. Ali mi imamo drugi ured za 
inozemstvo. 

Mrs. Weller se dosta začudila, što tvornica lije- 
kova treba toliki džinovski aparat činovnika isklju- 
čivo za to, da se brine za književnu propagandu, pa 
se sada po prvi put počeo u njenoj svijesti stvarati 
pojam o tome, koliko mora da je posla iza onih sva- 
kodnevnih poštanskih pošiljaka, koje njen muž prima 
x\ obliku reklama i prospekata, i koje ona sama u tu- 
cetima baca u korpu za papir. 

U toku njihova razgledavanja imala je prilike 
da se češće još čudi. Tako na priliku, kad bi, da skra- 
te put, iznenada prolazili kroz potpuno uređenu tis- 
karu, ili kroz golemu prostoriju za ispiranje boca, 
ili kroz gigantsku halu, koja je jedino i isključivo 
služila za pakovanje, ili kada bi prolazili pored ka- 
kve druge grane poslovanja, koja je bila određena 
samo za neke daleke pomoćne svrhe, a obavljala se 
u prostoriji takvih dimenzija, u kojoj se udobno mo- 
gla smjestiti samostalna tvornica srednje veličine. 

Već sam institut za istraživanje, što ga je podi- 
glo poduzeće u svoje vlastite svrhe, bio je svijet za 
sebe. Njime je upravljao jedan profesor — Dr. Wel- 
ler se sjeća, da je njegovo ime često čitao u stručnim 
medicinskim časopisima; — taj ih je profesor proveo 
bibliotekom i slušaonicom, u kojoj je ploča, ispisa- 
na tajanstvenim formulama, pokazivala, da se ovdje 
doista drže prava i stroga naučna predavanja. Potom 
je predao posjetioce predstojniku bakteriološkoga 
odjela njihova instituta, privatnom univerzitetskom 
docentu. 

Ma koliko bi »Doc« bio rado slušao tumačenje 
ovoga učenjaka uz pomoć slika i filmova, ipak se 
morao odreći te želje, iz obzira prema ženi, da je to 
ne bi dosađivalo i prerano zamorilo; zato se zadovo- 
ljio, da samo onako u letu prođe pored svih onih mi- 
kroskopa, da baci samo letimičan pogled u bezbroj- 
ne prostorije sa rasplodnim ormarima, u kuhinje, u 
kojima se proizvode hranjive podloge, i u laborato- 
rije, u kojima se gaje kulture bakterija. 

Pa ipak i pored toga je bilo dosta teško, da se 
pobudi zanimanje jedne dame za ova uređenja, što 
ne služe proizvodnji nego samo nauci. U kemijskom 
odjelu na primjer, kojim je i opet upravljao univer- 
zitetski docent, samo naravno jedan drugi, prolazila 
je ona posve nemarno dvoranama, što su bile pune 
retorti, staklenih tikava, boca, lijevaka i cijevi. Nije 
uopće slušala sav taj razgovor o sintezi i izoliranju. 

već joj je privukao pažnju bijeli i smeđi prašak sa- 
mo zato, što je bio začudo razasut po .... igraćim 
kartama. 

No stoga se to zabavnija učinila gospođi Weller 
biološka stanica. Ponajprije se iznenadila, koliko je 
se malo doima, što se nalazi u dvorani, u kojoj sta- 
nuje pet tisuća štakora. Doduše, oni su bili vrlo či- 
sti, po troje ili po četvero smješteni u malim limenim 
kavezima, koji su stajali u beskonačnom nizu, jedan 
pored drugoga i jedan nad drugim; tu su živjeli sa 
toliko komforta, da im se odatle i karakter civilizi- 
rao. A kako i ne bi! Ta, ukazivala im se tolika briga 
i njega, te im se čak stvorila klima, koja im naroči- 
to prija, i to pomoću hladnjaka ljeti, a pomoću gri- 
jalica zimi. 

Odmah do ove štakorske dvorane nalazile su se 
staje za mnogo stotina kunića, kojima je bila odre- 
đena u tom poslovanju osobita misija. Oni su ovdje 
bili u najtočnijem smislu riječi pokusni kunići, jer se 
na njima svaka nova doza — insulina okušavala, 
standardizirala i baždarila. 

Kuniće su samo tanka vrata dijelila od njihovih 
zakletih neprijatelja, od pasa, koji su dočekali goste 
zaglušnim lajanjem i, poneseni radošću zbog nena- 
dane novosti, stali da skaču po prečkama svojih 
kaveza, u kojima su bili smješteni kao dragocjeni 
egzotični primjerci u kakvom zvjerinjaku. S obzi- 
rom na ovu psečju galamu, bilo je gotovo tiho u su- 
sjednoj dvorani. Tu su naime stanovali majmuni, ko- 
ji su se, čini se, malo brinuli za taj američki posjet. 
Samo jedan je od njih postao nemiran, čak neprija- 
zan: kako je pripovijedao biolog, koji se brinuo za 
ovaj odio, majmun je sklopio čudno prijateljstvo s 
jednim bijelim — štakorom, koji se zadržavao u 
njegovu kavezu. — Čim bi im se približio stranac, 
pobojao bi se majmun odmah izdaje i nagloga svr- 
šetka svoga prijateljstva. 

Mrs. Weller se teško i nerado rastala od ovoga 
čudnog para, — no tako je moralo da bude, jer sa- 
da su prispjeli do glavne stvari, do fabrikacije insu- 
lina. 

Upravo su ušli u neku drvenjaru, u kojoj su ve- 
liki sudovi sadržavali silne hrpe sirova mesa, obilno 
prožeta mašću i, kako se oku kućanice gospođe Dr. 
Weller činilo, ne previše »lijepa« mesa. Bile su to 
svježe gušterače, koje bi još uvijek svakoga dana 
slala iz klaonice udova Huwe. 

Odmah do tih sudova stajale su visoke slamne 
košare, napunjene nekom suhom masom, koja je iz- 
gledala kao piljevina. Bili su to oni ostaci, koji pre- 
ostaju, kada se istisne sok, a bili su posve suhi i po- 
slije upotrebe kao isprani. Kao hrana nisu se mogli 
više upotrebiti pa su zato služili za gnoj. Međutim, 
sok se spremao zajedno s denaturiranim alkoholom 
u velike staklene posude, koje su nalik po izgledu i 
obliku na boce za ukuhavanje. Stajale su na sirovim 
drvenim stolovima; mnoge su od njih sadržavale is- 
pod žutoga alkoholnog sloja sivkasti talog, druge 
opet bijeli talog ispod bezbojne tekućine. One su pr- 
ve sadržavale prve ekstrakte još pune bjelančevinas- 
tih tjelešaca i drugih primjesa, koje su ih bojadisale 
tamnom bojom; one druge bile su već mnogo čistije 
i radi toga prozirne. Čim su bile posve bistre, čim da- 
kle alkohol nije našao nikakve nečistoće, koju bi mo- 
gao da upije; onda se pustilo da alkohol ishlapi. 

Ishlapljivanje se vršilo u dvorani, koje bi zrak 
služio na čast najvećoj rakijašnici. Ovdje je čovjek 
imao osjećaj, da ga mora uhvatiti najteže pijanstvo, 
ako ostane samo nekoliko trenutaka u toj atmosfe- 
ri. Visoke su police stajale jedna do druge, podsje- 
ćajući na police za knjige, a na njihovim su daska- 
ma stajale plitke limene zdjele, u koje je bio izliven 
sadržaj onih boca. Jedna je vrsta umjetnoga samu- 
ma bez prestanka pirkala nad njima, stalno zata- 
lasana topla zračna struja, koja je sušila alkohol. Po- 


90 


slije svega toga preostao je bijeli, kristalni prašak. 

— A skupi se alkohol ovdje u tisućama litara je- 
dnostavno predaje vjetru? upita Mrs. Weller, u kojoj 
se opet javila domaćica. 

— Jest. Mnogo smo se trudili, da ga uhvatimo 
i poslije opet upotrebimo. Ali taj je alkohol bio 
mnogo skuplji i od onoga u najskupljoj ljekarni, 
objasni joj docent. 

— A ovaj bijeli prašak, koji preostaje? 

— To je insulin. 

U laboratoriju, odmah do te prostorije, pokaza- 
la im je jedna mlada dama s bijelom radnom kece- 
ijom, doktorica kemije i izvanredno cijenjena speci- 
jalistkinja u pripremanju insulina, punu času toga 
dragocjenog praha. 

— To je kilogram i po insulina, reče smiješeći 
se, dobiven iz 12.000 kilograma svježih gušterača. 

Dvanaest tisuća kilograma! Gospođa Dr. Weller 
zalomi rukama iznad glave. Međutim, njen se muž 
nužno morao sjetiti pobjedonosnoga poklika, kojim 
je nekad uskliknuo profesor Zuelzer, kada je trijum- 
firajući mogao objaviti, da mu je konačno, konačno 
omogućeno da sto kilograma, čitavih sto kilograma 
preradi! 

No, uto se opet javi glas njihova vodiča. — Sa- 
da bismo mogli dalje, otpoče; kako od ovoga praš- 
ka nastaje rastopina, kako se ona puni u ampule i 
sprema za upotrebu bolesnika, to ćete vidjeti kod ta- 
kozvanoga konfekcioniranja. Prije toga bih vam još 
htio pokazati, na koji se način insulin iskušava i baž- 
dari, da bi se mogao točno dozirati. 

Prošli su opet jednim dvorištem, ušli u novu 
zgradu i prispjeli do prostorije, u kojoj je tempera- 
tura doista bila ubilačka. U toj su se komori najpri- 
je ostavljale pet dana insulinove rastopine: ako za 
to vrijeme i u toj vrućini, pogodnoj za umjetno ras- 
plođivanje, nisu isklijale nikakve bakterije, to je on- 
da pouzdano značilo, da su bez ikakvih klica i sasvim 


sigurno neškodljive. Do kojega su pak stepena ko- 
risne, to se moralo utvrditi pomoću baždarenja. 

Baždarenje se vršilo na kunićima, a nisu ga vrši- 
li možda liječnici ili biolozi nego posve obične radni- 
ce, koje su dakako morale biti naročito školovane i 
naročito .... čiste. One su vadile svakoj životinji — ■ 
obilježenoj brojem — nekoliko kapi krvi, da bi ispi- 
tale, kolika joj je sadržina šećera; a da bi se vađenje 
krvi što neosjetljivije obavljalo, to se nije vršilo kao 
nekada na kunićevu uhu, nego — ubodom u srce. 
Ma koliko se to gospođi Weller u prvom trenutku 
pričinilo odvratno, ipak se mogla na svoje oči uvje- 
riti, da kunići pri tom postupku očito ništa ne trpe. 
Radnica bi okretno i sigurno obuhvatila malo kuni- 
ćevo tijelo lijevom rukom, napipala mjesto, na koje- 
mu je srce udaralo o prsnu stijenku, a desnom bi 
rukom ubola. Životinja se ne bi ni maknula za to 
vrijeme, dok bi fina igla prodirala u srce. U tren je 
krv bila izvučena, pregledana, i potom ubrizgan in- 
sulin. 

Insulin uzrokuje kod normalne životinje opa- 
danje šećerne sadržine u krvi, a opadanje je to veće, 
što je insulin jači i što ima više jedinica. Na kuniću 
se mora iskušati, koja mjera odgovara međunarod- 
nom insulin-standardu, jedinici, koju je ustanovilo 
Društvo naroda za čitav svijet. 

Kada je preparat na taj način »obaždaren«, onda 
je valjalo da iskušaju njegovo djelovanje, prema 
propisu insulin-komiteta, njegovi članovi, profesori, 
koji su tu službu obavljali kao počasnu dužnost. Po- 
slije toga se tek mogao »konfekcionirati«, spremiti 
za sveopću upotrebu u paketima od 100 i 200 je- 
dinica. 

Da bi se kod toga izbjegla svaka zabuna, bilo je 
sve ono, što je bilo u savezu sa fabrikacijom od sto 
jedinica, obojadisano zelenom, a sve ono, što se od- 
nosilo na pakete sa dvjesta jedinica, obojadisa- 
no plavom bojom. Ali prije no što bi uopće došlo da 

pakovanja, morala se još obaviti podrobna i izvan- 
redno složena manipulacija, koja je jamčila, da će se 
bočice čisto napuniti. 

Ponajprije su prazne bočice dolazile u aparat 
za ispiranje, koji ih je isprao običnom vodom; po- 
slije toga su dolazile u vrlo složenu napravu rotira- 
jućih četaka, i napokon u novi aparat za ispiranje, 
ovaj put s destiliranom vodom. Tek sada su smjele 
da prime insulinovu rastopinu, koja se u njih ulije- 
vala kroz sterilan filter. Bočice su se punile na stolu, 
koji je, poput onih stolova u dobro uređenim posla- 
stičarnicama, potpuno sakriven u staklenoj kućici, a 
ostavljena su samo dva mala otvora, kroz koja je 
radnica mogla provlačiti ruke. Ona nije mogla ni 
kašljem ni dahom zahukati ampulu, a jednako tako 
nije mogao ući ni najsitniji djelić prašine ili najmanja 
bakterija. 

Sada su ampule došle u stalak, koji je njihov 
vrh prevlačio preko vrućega plamena, tako da se vr- 
šak pri tome stopio; ili bi se opet ampulama nasa- 
đivale gumene kapice i tako je postajalo suvišno, da 
se bočice za upotrebu otvaraju. Dovoljno je bilo da 
se samo iglom, pomoću koje se insulin htio izvući, 
jednostavno probodu. Sada je još trebalo, da se 
male bočice — bilo plavim bilo zelenim — natpisima 
ne možda oblijepe, nego da se natpisi u njih utisnu, 
kako bi se očuvala prozirnost; poslije toga je pre- 
parat bio u onom obliku, u kakvu ga je Dr. Weller 
tisuću puta upotrebio u svojoj praksi. 

Naravno, on nije nikada mislio o tome, koliko 
je trebalo bezbrojnih, svakovrsnih i podrobnih pro- 
cedura, dok je došlo dotle, da se iz ljekarne mogao 
donijeti insulin! 

Kada je u ovom času prolazio sa svojom ženom 
pored magazina, u kojima su ležali sanduci, spako- 
vani u gomilama, a određeni za Buenos-Aires i Kal- 
kutu, vrtjela mu se glava. Od svega onoga, što je vi- 
dio, čuo a i . . . mirisao, bio je kao omamljen. 

Kada je pomislio na to, da čitava ova gigantska 
industrija ima začetak u onoj maloj straszburškoj 
sobici Minkowskoga, pričinjalo mu se to groteskno. 
Gledao je pred sobom bučne strojeve, stotinu mar- 
ljivih radnika, pet tisuća štakora — a u isti čas i onu 
rupu od laboratorija s običnim kuhinjskim stolom, 
prostom drvenom klupom, s nekoliko staklenih epru- 
veta i sa dva jadna kunića, kojima su se ekstirpiraie 
njihove sitne žlijezde. 

Kao da je sve bio san. 

Ljepotu je ovoga sna doduše u neku ruku sla- 
bila misao na Zuelzera, umanjivalo ju je tjeskobno 
čuvstvo, da još nije bio u tome neizostavnom po- 
sjetu. 

Iznenada se Doktor Weller okosi na ženu: Danas 
ću popodne pohoditi Zuelzera. 

Kada mu je profesor otvorio vrata, bio je prvi 
utisak neobično ugodno iznenađenje: stari je prija- 
telj izgledao gotovo nepromijenjeno. Iako je i on već 
prešao šezdesetu, imao je kao i nekad zdravu boju 
lica, brkovi su jedva nešto više posijedili, a kosa — 
no, kose nije ni onda imao. 

Gosta je primio s iskrenom toplinom, te mu je 
morao opširno i točno pripovijedati o sebi, o svom 
udesu i svom radu. Poslije je pripovijedao profesor, 
i onda je, — onda je došlo ono, što je moralo aoći: 
razgovarali su se o insulinu. 

Zuelzer je sebi prisvajao ono, što mu je pripa- 
dalo, a divio se Bantingovoj ideji s podvezivanjem 
izvodnog kanala. Ali radnu je metodu Američanino- 
vu nazvao »upravo klasičnom«. 

I prije nego što se Dr. Weller sabrao, profesor 
mu se primaknuo i saopćio prijatelju s mnogo za- 
grijanosti, da se sada bavi posve novom stvari, po- 
sve novom i veoma velikom stvari! Radi se naime o 
problemu šarlaha, i profesor je o tome govorio bez 
prekida pun sat. 

Doktor je Weller sjao od radosti. Duboko se 
stidio, što se toliko bojao, da će naći stara ogorče- 
na čovjeka. Ne, ovaj čovjek, koji je tu govorio, bio 
je sve samo ne star i ogorčen, bio je upravo prava 
suprotnost tome, mladenačka usijana glava, što je 
napravila križ nad prošlosti i živjela samo zbog sa- 
dašnjosti i — budućnosti. To je eto bila ona prava 
vrsta istinskih, pravih naučenjaka! Ne ljutiti se, ili se 
bar odviše ne ljutiti, kada tko drugi postigne veće 
uspjehe, i . . . dalje raditi! Dobrom se »Doc«-u srce 
topilo od veselja, i on bi bio najradije zagrlio prija- 
telja. 

Veseo, kako već davno nije bio, vratio se u ho- 
tel. More, koja ga je već godine i godine pritiskivala, 
nestalo je. Zato Dr. Weller odluči, da ovaj radosni 
dan svečano proslavi, i to tako, što će se predati naj- 
većoj razuzdanosti, koju je kadar izmisliti: pozvat 
će Mrs. Weller da provedu večer u etablissementu 
Kod otadžbine. 

Ovo ga je dobro raspoloženje držalo još i čita- 
va preostalog boravka. Ni rastanak s Evropom, koji 
je sigurno bio posljednji, nije mogao da mu pomuti 
dobru volju. 

Bez sumnje to je bio završetak — ali zar nije bio 
dobar završetak? U Straszburgu je vidio mjesto svo- 
ga medicinskog djetinjstva; pohodio je Berlin, grad, 
s kojim su ga vezali najjači interesi njegova mužev- 
nog doba, — a sada se eto vraćao u Ameriku, u ze- 
mlju, u kojoj su se ostvarili snovi njegova života. 
Na najčudnovatiji je način njegov život bio povezan 
s borbom protiv šećerne bolesti, ali ta se borba pri- 
vela dobru kraju. Kao običan vojnik, ili, ako baš že- 
lite, samo kao potucalo učestvovao je u križarskoj 
vojni protiv diabetesa, ali pri radostima je smio su- 
djelovati baš kao i svaki vojskovođa. S Minkowskim 
je doživio, kako je došlo do problema; prijateljujući 
s Zuelzerom mogao je da promatra, kako se problem 
odvija; a kada je Banting riješio problem, onda je i 

*011 s njime požnjeo uspjeh, te je stotinama ljudi mo- 
gao pomoći. Njegov je život po riječima psalmo- 
pjevca bio trud i muka, ali zar nije bio i veličan- 
stven ? 

Doc je imao mnogo velikih razloga da bude ve- 
seo i zadovoljan. Takav je bio i za čitave vožnje. Na- 
lazio je, da je vrijeme divno, lađa krasna, a društvo 
suputnika neobično ugodno. Naročito mu je društvo 
jednoga starijeg gospodina i njegove prekrasne se- 
damnaestgodišnje kćerke, baš kao i njegovoj ženi, 
uvelike godilo. 

Zato su Dr. Weller i Mrs. Weller bili vrlo žalo- 
sni, kada njihovih suputnika nije bilo jedne večeri 
kod diner-a a silno su se prestrašili kada je mlada 
djevojka iznenada nahrupila na vrata trpezarije i, 
ma da već obučena za večeru ,u ružičastoj večernjoj 
haljini, uletila u sobu blijeda i dršćući. 

— Brzo — za ime Božje, — brzo, spasite mi 
oca! zavapila je. 

Brodski je liječnik odmah skočio, a za njim je 
u stopu pošao i Dr. Weller. Na postelji je u kajiti le- 
žao, odjeven, otac mlade dame, sasvim nepomičan, 
modrocrven u licu, teško i duboko dišući. 

Doc se nagnuo nad onesviještena čovjeka: Osje- 
ćate li, gospodine kolega?, promrsi. — Aceton! 

Brzo su pregledali bolesnika i utvrdili, kakvo je 
šećerno stanje u krvi. 

— Naravno, reče Weller, dijabetička koma. Ima- 
te li pri ruci insulina i grozdovca? 

Brodski liječnik potvrdi. — Što mislite, gospo- 
dine kolega, jedno pedeset jedinica? 

Kada se doktor Weller vratio u trpezariju, nije 
više zatekao svoje žene. A nije ju našao ni u kabini. 
Naposljetku ju je pronašao na palubi kako nagnuta 
nad ogradom ukočeno gleda u crno, glatko more. 

— Što se dogodilo? upita Mrs. Weller i ne okre- 
nuvši se. 

— Dijabetička koma, promrsi »Doc« onim nešto 
odbojnim tonom, kojim se liječnici tako rado služe, 
kada izvan službe govore o bolestima. 

Kada je i on stao do nje i nagnuo se preko 
ograde, zamijetio je odjedared, da su joj oči vlažne. 

— Za ime Božje, poviče prestrašeno, zar si pla- 
kala? 

— Ne ljuti se, Dragane, nasmiješi se ona, već je 
prošlo. Svladalo me, kada je nahrupila djevojka, jer 
se baš sve onako dogodilo, kao i onda, kada je meni 
umro otac. Opet je iznenada upala mlada djevojka u 
ružičastoj večernjoj haljini u večernje društvo, i opet 
su pohrlila dva liječnika zajedno s njome, opet . . . 

— Opet jedan čovjek u dijabetičkoj agoniji, za- 
vrši »Doc«. Ali kod toga se ponosno uspravio. — Sa- 
mo ovaj put s malom razlikom: ovaj čovjek ne će 
noćas umrijeti; on će sutra opet ustati, i ako znaci 
ne varaju, imat ćemo sutra zadovoljstvo, da zajedno 
s njime sjedimo kod večere. 

Koraci su se oprezno približavali vratima. Onda 
se iznenada pojavilo na sagu pismo, gurnuto u sobu 
ispod vrata. 

Christian se smješkao. Tako je dakle shvaćala 
gazdarica, gospođa Zottel, njegov strogi nalog, da 
ga ne smetaju za vrijeme rada! Ona nije kucala, oh, 
nipošto, ona se samo oprezno došuljala do vrata i 
proturila pismo, — kao da ga tek to ne bi moralo 
pravo smesti i potaći da ustane i digne pismo 
s poda. 

Prepoznao je rukopis. Od njegova brata Fritza, 
od dobroga Fritza! Sigurno isto onakvo pismo, ko- 
je točno šalje svakih osam dana, kada je na njemu 
red. No, to se doista može i kasnije čitati. 

Zato je Dr. phil. Christian Neitschke odložio 
neotvoreno pismo na stolić pored divana i vratio se, 
uzdišući, poslu. Svojoj velikoj radnji »O vezama iz- 
među bolesti i umjetnosti«, koja je imala da donese 
čast i slavu mladom književnom historiku, i prije 
svega docenturu. 

Sada se baš zadržavao na poglavlju »Sifilis stva- 
ralaca«. Bezbrojne su knjige bile oko njega nasla- 
gane, jer je bio bezbrojan niz pjesnika, slikara, mu- 
zičara, koji su bolovali od sifilisa, i kojih je umjet- 
nost, po mišljenju Christiana Neitschkea, stajala 
pod utjecajem te bolesti. Mnoga je naučna djela već 
proučio, djela Erazmova i djela o njemu, Firenzu.- 
ola, Huttena, Celiusa, Chamfortova djela i radnje a 
njemu, Eugena Sue-a, E. T. A. Hoffmanna, Heinea 
sve do Maupassanta i Baudelairea. Ali još je čitavo 
čudo valjalo proučiti, valjalo je još prostudirati bio- 
grafije i spise Gogoljeve i cijeloga Grabbea; iza to- 
ga Leutholda, Lenau-a, slikara Rethela, kompozito- 

re Donizettija i Huga Wolfa. I još mnogo, mnogo 
drugih. 

Sada se baš bio zadubao u život i bolest Nietz- 
scheovu. Pred njim je ležala radnja Dra. E. F. Po- 
dacha: »Nietzscheov slom, neobjelodanjeni doku- 
menti iz zadnje stvaralačke periode i bolesti filo- 
zofove.« 

S uzbuđenjem je Dr. Christian Neitschke to či- 
tao. Kako je veliki filozof stigao 21. rujna 1888. u 
Turin, pisao svojim prijateljima i svojoj porodici 
oduševljeno o . . . niskim cijenama, koje su za njega, 
ah, bile tako važne; za njega, koji je ipak u to vri- 
jeme već poklonio svijetu svoja glavna djela. Samo 
25 lira plaća mjesečno za sobu prodavaču novina Da- 
vidu Fino, kod kojega stanuje. Uključivši u tu svotu 
poslugu i čišćenje cipela! Hvali čistoću, urednost, pa- 
žljivost, i ističe velike porcije u Trattoriji, gdje ru- 
čak stoji 1.15 lire. 

Sve to utječe toliko, da se Nietzsche osjeća sre- 
tan, kako se već odavno nije osjećao. A i grad mu 
prija sa svojim slikovitim obalama, velikim alejama 
i visokim porticima, sa svojim aristokratskim mi- 
rom usred velegradske vreve. A tek vrijeme! Dan na 
dan plavo nebo i obilje sunca. Zlatno lišće i zlatno 
voće. 

»30. rujna velika pobjeda, sedmi dan; dokono 
šetanje jednoga boga duž Poa — piše Nietzsche — 
onoga istoga dana, kada se približila kraju prva 
knjiga o obrtu svih vrednota! Toga savršenog dana, 
gdje sve zri, a ne zori samo grožđe, pade upravo 
sunčani trak na moj život: gledao sam unatrag, gle- 
dao sam napolje, vidio sam toliko mnogo i toliko 
dobrih stvari ujedamput. Nisam uzalud pokopao svo- 
ju 44. godinu; ja sam je mogao pokopati, — ono, 
što je u njoj bilo života, to je Spašeno, to je besmr- 
tno. Prva knjiga o obrtu svih vrednota, pjesme Za- 
ratustrine, Sumrak idola, moj pokušaj da s čekićem 
filozofiram — sve su to darovi te godine, čak njene 

posljednje četvrti! Kako da ne budem zahvalan čita- 
vom svom životu?« 

Je li to bila euforija, koja tako često prethodi 
potpunom slomu? Ili je to možda bilo nalik na ne- 
bo, koje se to vedrije pričinja, što će iznenadnije iz 
njega udariti grom? — Nije bez dubljeg razloga, — 
tako je mislio Christian — jezik, koji sve naslućuje, 
pronašao izraz, po kojemu kaplja udara čovjeka uvi- 
jek jednoga »lijepog« dana. 

I uistinu, to je bio lijep dan »u ovoj zlatnoj jese- 
ni, najljepšoj, što sam je ikada doživio«, kada se 
imala oluja da obori na Nietzscheovu glavu. U naj- 
boljem je raspoloženju ujutro otišao iz stana, kadli 
je opazio na piazzi Carlo Alberto, na mjestu odre- 
đenu za fijakere, kako neki surovi kočijaš muči sta- 
ro, izmoreno kljuse. Munja je udarila: jecajući i za- 
štićujući baca se Nietzsche oko vrata mučenom ko- 
nju, a zatim pada. Nastaje strka, koja primamljuje 
i prodavača novina Fina, te on prepoznaje u zbunje- 
nom čovjeku svoga stanara, njemačkoga profesora, 
i s dosta ga muke vodi kući. 

Nijemo i nepomično leži Nietzsche dugo vreme- 
na na divanu u svojoj sobici, a kada dolazi k sebi, 
postaje očito, da ga je udarila kap. Čvrsti je duh 
raskidan; osjeća se kao dvostruko božanstvo, kao 
Dioniz i »Raspeti« u jednoj osobi. Hoće da ujedini 
Evropu i upravlja njome. Na velikim, brižljivo izli- 
niranim arcima finoga papira piše sigurnim i pate- 
tičkim pismenima pisma talijanskom kralju: »Svom 
ljubljenom sinu Umbertu«, njemačkim saveznim kne- 
zovima — »Djeco, ne radite dobro, ako se upuštate 
s ludim Hohenzollernima . . . povucite se skromno u 
privatan život«; Strindbergu: »Zapovjedio sam, da 
se u Rimu sastanu knezovi, jer hoću da dam ustri- 
jeliti mladoga cara«, a potpisuje se: Raspeti. 

A Jakobu Burckhardtu, obožavanom učitelju u 
Baselu, šalje poslanicu, u kojoj ističe, da bi naravno 
radije bio baselski profesor nego bog, ali da se ne 

usuđuje da dotle ide sa svojim privatnim egoizmom.- 
Ali i kao bog ostaje filozof, prost od svake taštine, 
pa iako se i rodio u Palazzo Carignano kao kralj 
Vittorio Emanuele, to će se i nadalje zadovoljiti ti- 
me da drži u najmu malu studentsku sobu nasuprot 
toj palači, jer mu ta sobica osim toga dopušta, da 
sluša božansku muziku ispod sebe sa svoga pisaćeg 
stola; a i nadalje plaća samo dvadeset i pet lira (za- 
jedno s poslugom!), sprema sebi sam čaj i sve sam 
kupuje, trpi zbog poderanih čizama i svakoga se ča- 
sa zahvaljuje nebu za onaj stari svijet, za koji ljudi 
nisu bili dosta jednostavni i mirni. Burckhardt neka 
samo dođe, neka se ništa ne usiljava u saobraćaju s 
kraljem i s ocem kraljeva, i tako neka bude neusi- 
ljenost u odijevanju upravo uvjet uglađenosti . . . 

Kada je budući privatni docent Dr. Christian 
Neitschke dotle došao u čitanju, praveći pri tome 
marljivo zabilješke, skinuo je naočari, protrljao 
kratkovidne oči i zagledao se zamišljeno kroz pro- 
zor. Jesu li to doista pisma luđaka? Naravno, da je 
kakav knjižar odjedared poslao u svijet pismo, u 
kojemu javlja, da je bog, onda uopće ne bi moglo 
biti sumnje. No, u ovom se slučaju ne radi o pismi- 
ma prosječna čovjeka, nego o Nietzscheovim pismi- 
ma! Zar ne bi ta pisma mogla naprosto značiti svr- 
šetak jednoga razvitka, koji je, po njegovim vlasti- 
tim riječima, bio nalik na skupljanje dinamita, što je 
preopteretilo zrak eksplozivnim tvarima? Njega je 
zapala zadaća, da izvrši preokret Evrope bez Ceza- 
rovih legija i Napoleonovih armija, da izvede obrt 
svih vrednota ovoga svijeta — zar onda nije imao 
pravo da se simbolički nazove bogom? »Moja je du- 
žnost, prosto rečeno, da nosim sudbinu ljudi« zapi- 
sao je jednom zgodom — zar mu onda ne pripada 
pravo, da se nazove Raspetim? Ako je to ludilo — zar 
u njemu nema metodike? Ako je bezumnost — zar 
to onda nije bezumnost Shakespearovih luđaka? 

»Katkada je ludilo samo maska za nesretno, no pre- 
više pouzdano znanje«. 

U stvari i nisu svi oni, koji su primali njegova 
pisma, shvaćali te dokumente kao objavljenja bo- 
lesnika, luđaka. Strindberg je smjesta prihvatio ta£ 
ton i potpisao se na svom odgovoru kao »Deus, op- 
timus maximus«. Jakob je Burkhardt doduše odju- 
rio s primljenim pismom Overbecku, najbližem 
Nietzscheovu prijatelju, i nagovorio ga da neizos- 
tavno otputuje u Turin. 

Ono, što je Overbeck ondje našao, prisiljavalo^ 
ga je ipak, da povjeruje u bolesni karakter eksplo- 
zije. Nietzsche izgleda strahovito propao i pada od- 
mah, poslije prvoga burnog pozdrava s prijateljem,, 
dršćući na divan. Iza toga pripovijeda o spremlje- 
nim velikim svečanostima njemu u slavu, o povor- 
kama i primanjima, govori uzvišene i ujedno jezo- 
vite stvari o sebi kao nasljedniku mrtvoga boga, prt 
čemu popraćuje svoje rečenice neobičnim grimasa- 
ma, poplesavanjem i poskakivanjem. Prijatelj je mo- 
rao uvjeravati bolesnika, da se i u Baselu priprema- 
ju iste one svečanosti i primanja njemu u čast, — 
da bi ga tako mogao nagovoriti, da smjesta otpu- 
tuje. U protivnom se slučaju moglo dogoditi, da se 
umiješaju i vlasti, da ovaj najveći duh svoga stolje- 
ća — nekako slično, kako se dogodilo s njemač- 
kim grafičarom Stauffer-Bernom — zauvijek išče- 
zne jednostavno kao pomračeni duh iza žutih zido- 
va kakve talijanske ludnice. 

Jedan turinski liječnik pomaže svojom svjedodž- 
bom, da se izbjegne toj opasnosti. »Snažan tjelesni 
ustroj, nikakvih tjelesnih nakaznosti ni konsti- 
tucionalnih bolesti — izjavljuje u toj svjedodžbi — 
sanjarska ćud, ekstravagantan u dijetetičkom i reli- 
gioznom pogledu. Vrlo skromne ekonomske prilike. 
Po prvi put duševno pomračen. Razlozi: prekomjer- 
no zadovoljstvo ili ozlojeđenost. Pac. je obično uz- 


buđen, mnogo jede, stalno traži hranu, tvrdi, da je 
slavan čovjek, zahtijeva neprestano ženske«. 

Zato, što je pisac Zaratustre tvrdio, da je sla- 
van čovjek; zato, što je pisac Sumraka idola bio 
ekstravagantan u dijetetičkom i religioznom pogle- 
du, postao je od preoblikovanja svih vrednota »pac«, 
pacijent, kako se to u liječničkom jeziku skraćuje. 
Ubuduće će se »orgiastička predodžba svetoga mah- 
nitanja« prevesti u službenom jeziku medicine s ri- 
ječima »neprestano zahtijeva ženske« . . . 

Potresno i zabrinuto dao se književni historik 
Neitschke na proučavanje bolničkih zapisnika, stao 
je da čita izvještaje živčane klinike u Baselu te umo- 
bolnice, lječilišta i oporavilišta velikoga vojvodstva 
Sachsen-Weimara u Jeni. Baselski psihijatar Wille, 
nekadašnji kolega profesora Nietzschea na Univer- 
zitetu, ispisao je svojom rukom u rubrici »bolest« 
na glavi bolesničke cedulje dijagnozu »Paralysis 
progressiva«. Iako mu je Nietzscheova ličnost dobro 
poznata, tako da ovom stanovniku klinike ukazuje 
sve moguće obzire; iako profesora Binswangera u 
Jeni (sposobnoga psihijatra i najvećega stručnjaka 
u toj grani) upozorava jedan filozofov obožavatelj, 
koji jedino radi toga i amo dolazi, na Nietzscheovo 
epohalno značenje; iako, dakle, liječnici znadu, ko- 
ga imaju pred sobom, ipak se više Nietzsche ni u 
jednom zapisniku ne pojavljuje pod svojim ime- 
nom. On je sada »čovjek, koji dobro izgleda i koji 
je proporcionalno građen; građa kostiju i musku- 
latura prilično čvrsta; vrlo nadaren ali stalno malo 
nastran . . . nema prave svijesti o bolesti, osjeća se 
neobično dobro i raspoloženo; najradije bi zagrlio 
i izljubio sve ljude na ulici; najradije bi se penjao 
uza zidove, neprestano zbrkano govori, a katkada 
glasno pjeva i halabuči . . . sadržaj je njegova raz- 
govora katkada šarena smjesa onoga, što je prije 
doživio, jedna misao previre preko druge bez me- 
đusobne logičke veze ... do svoga odjela odlazi bo- 

lesnik, klanjajući se ljubezno i vrlo mnogo. Korača- 
jući veličanstveno i gledajući k stropu ulazi u svoju 
sobu i zahvaljuje na »sjajnom prijemu« ... od zgo- 
de do zgode govori o svojim prekrasnim kompozi- 
cijama i pjeva iz njih pojedine stavke, govori o svo- 
jim »legacionim savjetnicima i slugama« . . . bez 
prestanka pravi grimase, dok govori« . . . 

Christian se odlučio na mučenje, da savjesno 
prijeđe sve te zabilješke bolesničkoga dnevnika, jer 
su one pokazivale, kako se od nedjelje do nedjelje, 
od mjeseca do mjeseca razvijala progresivna para- 
liza. U jezovitoj jednoličnosti — a varijante su mu 
se pričinjale možda još jezovitije — čitamo ovdje: 
»Vidim u sebi turinskoga tiranina«, »Ne znam više 
početka svoje zadnje knjige«, »Konačno sam bio 
Fridrik Vilim IV«, »Naziva se sad vojvodom od Cum- 
berlanda, a sad carem«, »Noću su me proklinjali, 
upotrebili protiv mene najstrašnije strojeve«, »Ho- 
ću revolver, ako je istinita sumnja, da sama velika 
kneginja počinja protiv mene ove svinjarije i aten- 
tate«, »Razbija čašu, da spriječi pristup k sebi po- 
moću tih staklenih krhotina«, »Skače kao jarac«, 
»Liježe gotovo stalno pored kreveta na pod«, »Kra- 
de knjige«, »Često se sate i sate čvrsto drži za nos«. 

Književni historik čita, duboko uzbuđen, ove 
izjave bolesna duha. Historik ih savjesno bilježi, ah 
književnik u njemu ne može drukčije, nego da se 
katkada uživački smješka nad tim bizarnostima. 
Odista, ovaj je Nietzsche poludio, no taj je luđak 
ipak bio jedan Nietzsche. Kada su ga jedamput pi- 
tali, kako se osjeća, odgovorio je liječnicima, da se 
tako beskrajno dobro osjeća, da bi to možda mogao 
izraziti jedino u muzici. Mučen išijasom, izjavljuje. 
»Ja sam stupidan u lijevom bedru«. Jednom zgodom 
gubi bilježnicu, te smiješeći se uvjerava, da je bilje- 
žnica »na svoju ruku otišla u mirovinu«. Pomračeni 
je duh još uvijek duh i u pomračenosti, te i u toj po- 

metenosti stvara izričaje, oblikuje jezičke slike, os- 
taje i u duševnom kaosu još uvijek stilist visokoga 
stepena. 

Tako postaju te bolesničke historije značajne za 
umjetnika, pjesnika — ali zar nisu ti zapisi značaj- 
ni i za medicinu, za onu jučerašnju medicinu? Gdje 
se samo nalazi i najmanje ukazivanje na uzrok i po- 
stanak bolesti? U najboljem slučaju, u mišljenju tu- 
rinskog liječnika, u onom i za laika potpuno apsur- 
dnom motiviranju jedne teške organske duhovne 
poremetnje zbog »prekomjerna zadovoljstva ili oz- 
lojeđenosti«. Prekomjerno zadovoljstvo u životu 
jednoga baselskog profesora klasične filozofije! I 
kada je još onaj, koji je imao da izgubi razum, ika- 
da izgubio razum zbog ozlojeđenosti! 

Samo letimičan zapis: 1886. sifilitička zaraza, 
ukazuje na vezu. Ali i ta je bilješka u zapisniku vi- 
še slučajna; čini se, kao da je tu samo zbog potpu- 
nosti. Ali tada još znanost nije uopće znala, da je 
progresivna paraliza uvijek samo posljedica sifili- 
tičke zaraženosti. Tada se u najbolju ruku samo na- 
slućivala veza, živjela je neodređena sumnja, da ta 
veza postoji. Ali mnogi su uvaženi stručnjaci odbi- 
jali tu sumnju. 

Dr. Christian Neitschke, prije no što je započeo 
svoje poglavlje »Sifilis stvaralaca« — pročitao je ži- 
lavom marljivošću sve ono, do čega je mogao doći 
i što je mogao razumjeti. Točno se sjećao, da je je- 
dan kapacitet, kakav je bio berlinski profesor Men- 
del, napisao, da je prisiljen odlučno odbiti pretpo- 
stavku, da sifilis stvara za to mozgovno oboljenje 
išta više od predispozicije, nešto slično kao alkohol 
ili nikotin. Glavni su momenat za postanak bolesti 
bez sumnje psihički događaji, jad i briga, neuspjesi, 
propale nade na jednoj, neobuzdano samoljublje, 
neumorna težnja za dobitkom i bogatstvom na dru- . 
goj strani. To je bilo opće mjerodavno mišljenje još. 
dugo iza osvita dvadesetoga vijeka! 

Doduše, u to je baš vrijeme već jedan učenik 
Krafft-Ebinga u Beču cijepio paralitičare sifilisom i 
utvrdio, da oni nisu dobili sifilis, očito zato, što su 
ga već . . . imali. Jedini je pozitivni rezultat tih eks- 
perimenata bio u tome, što je istraživač, kada se sa- 
znalo za njegovo cijepljenje, morao napustiti svoju 
karijeru, i Mendel je još 1905. mogao tvrditi, da me- 
đu paralitičarima ima posve slučajno mnogo lueti- 
čara; no čini se, da lues katkada pri tome igra ulo- 
gu onoga činioca, koji pospješuje bolest, ali da je 
progresivna paraliza sifilitičko organsko oboljenje, 
to se tek mora dokazati. A da se to dokaže, trebalo 
je u paralitičkim mozgovima pronaći uzročnike si- 
filisa. 

U tu je svrhu bilo prije svega potrebno, da se 
pronađe sam taj uzročnik. 

I eto, pronašao se, baš iste godine, 1905., u ko- 
joj je profesor Mendel izrekao svoju sumnju. 

S velikim se zanimanjem Christian upoznavao 
s historijom toga pronalaska. Učinila mu se vrlo na- 
peta. 

Tri i po decenija tragali su za bacilom-uzročni- 
kom, koji je bezuvjetno morao postojati, liječnici 
sviju zemalja, bakteriolozi cijeloga svijeta kao za 
kakvom pribadačom. Uzalud! I onda ga je prona- 
šao čovjek, koji ga uopće i nije tražio. 

Možda upravo zato, što nije bio ni liječnik ni 
bakteriolog. Fritz Schaudinn bijaše zoolog, njegova 
specijalna struka bijahu praživi, jednostanična živa 
bića, i on je prije kratkog vremena bio imenovan 
šefom odsjeka za istraživanje protista na Zdravstve- 
nom zavodu u Berlinu, sa zadaćom, da ispituje ra- 
dove drugih ljudi. Na primjer tvrdnju nekoga go- 
spodina Siegela, koji je tobože našao protozou, što 
treba da bude u isti mah uzročnik šarlaha, boginja 
i sifilisa. 

Naravno, Schaudinn već unaprijed nije ni časa 
povjerovao u to strašno trojstvo. Ali, što mu je to 


109 


koristilo? Po službenoj je dužnosti morao istraži- 
vati nešto, o čemu je bio uvjeren, da ne postoji. Za- 
to je rezignirano odredio, da mu s dermatološke kli- 
nike donesu malo sifilitičke izlučine, te ju je strplji- 
vo stao da promatra pod mikroskopom. Naravno,. 
Siegelovim praživima nije pod sitnozorom bilo ni 
traga. Ali nešto se drugo dalo tu zamijetiti; dakako,, 
to je moglo zapaziti samo neobično izoštreno oko 
ovoga zoologa: između epitelija i krvnih tjelešaca 
micalo se i gibalo nešto drugo, beskrajno tanko u 
bljedolikim spiralama. To, što se micalo, izgledalo 
je kao »otpušač bez drška«, pripadalo je u porodi- 
cu spirilla, koja je vrlo bliska bacilima; a bila je to 
spirochaeta, i jer je bila tako blijeda i bezbojna, 
okrstio ju je Schaudinn »pallida«, bljedolika. 

Već poslije dva mjeseca mogao je Berlinskom 
medicinskom društvu podnijeti približno sigurno 
mišljenje, da je u najviše slučajeva sifilisa zamijetio 
tu čudnu spirohetu, koju nije bio kadar inače zapa- 
ziti ni u krvi zdravih ljudi ni u krvi drugih bolesni- 
ka. Diskusiju, koja se iza toga razvila, završio je 
predsjednik ovim riječima: »Odgodit ćemo disku- 
siju dotle, dok nam ne privuče pažnju novi uzročnik 
sifilisa«. 

No društvo je medicinara u ostalom svijetu bi- 
lo manje skeptično od ovoga berlinskog medicin- 
skog društva. Već nakon pola godine sabralo se 
preko sto naučnih izvještaja iz zemlje i iz inostran- 
stva, koji su potvrđivali Schaudinnov pronalazak: 
spirochaeta pallida bila je potpuno službeno priznata 
kao uzročnik sifilisa. 

A isto je tako službeno bila priznata, kratko, 
vrijeme iza toga, kao uzročnik progresivne paralize,, 
jer je nekom Japancu pošlo za rukom, da nedvoj- 
beno dokaže njeno postojanje u mozgu paralitičara. 

No, u to je vrijeme Fridrich Nietzsche bio već 
nekoliko godina mrtav; njegov se mozak i tijelo ni- 

su više mogli istraživati u tom smjeru, kako bi se 
utvrdilo, da li su sadržavali spirochaetu pallidu. 

Može li se prema tome sasvim sigurno reći, — 
pitao se Christian — da je Nietzsche bio sifilitičar? 
Iz dobivenih data naknadno postavljati psihijatrij- 
sku dijagnozu, nesumnjivo je nezgodno, pa se zato 
još i danas mogu čuti liječnički glasovi, koji ne bi 
htjeli da se Nietzscheova bolest s potpunom sigur- 
nošću obilježi kao progresivna paraliza. Za Nietz- 
scheova života nteu još postojale profinjene istra- 
živačke metode naših dana, te stoga oni potpuno- 
egzaktni liječnici ne drže za nemoguće, da je u nje- 
govu slučaju postojala kombinirana psihoza, pošto 
je kod Nietzschea propadala »shizoidna ličnost od 
luetičnoga mozgovnog oboljenja«. Ali i najoprezni- 
ja medicinska mišljenja ne odriču postojanje luesa,. 
kao što je to učinila porodica — i ne sumnjaju o si- 
filitičkom karakteru bolesti. Upravo onako, kao što 
nisu u svoje vrijeme sumnjali ni liječnici baselske i 
jenske klinike. Za njih je luetička infekcija bila iz- 
van pitanja, i oni su primjereno tome postupali i 
liječili. 

Zbog toga su jedine terapeutičke mjere, koje se 
napominju u bolničkim zapisima — ako se puste- 
s vida sredstva za spavanje i umirivanje te prskanje 
vodom — antisifilitičke vrste. Ona se sastoje od je- 
dinih ondašnjih sredstava, koje je znanost pozna- 
vala, od mazanja živinom mašću i od davanja joda. 
Na žalost, nedovoljna sredstva! 

Ta su sredstva u stvari možda nešto usporila 
napredovanje bolesti u njezinu tempu, ali je nisu 
zaustavila. S tužnim je pojedinostima u knjizi, ko- 
ju je čitao Christian Neitschke, bilo prikazano po- 
stepeno raspadanje, i to od stepena do stepena, sve- 
do onoga zadnjeg uzbudljivog izvještaja, što ga je 
priložio na kraju spisa jedan svjedok toga poste- 
penog pomračenja. On je tada bio mlad student, taj 
još danas živi svjedok, rođak jenskoga univerzitet- 

skog profesora Gelzera, koji je pratio Nietzscheovu 
sudbinu iz najveće blizine. Kada je gospođa pasto- 
rka Nietzsche htjela da dođe u pohod Gelzerovi- 
ma, — tako pripovijeda mladi student — obično bi 
povela i svoga sina, koji je išao za njom kao dijete. 
Da bi bila nesmetana, odvela bi ga u salon, gdje bi 
• on najprije zastao na vratima. Ona bi pošla do gla- 
sovira i odsvirala bi nekoliko akorda, a na to bi se 
i on sve više približavao, te bi napokon i sam počeo 
da svira — najprije stojeći, sve dok ga majka ne bi 
posjela na stolac. Poslije toga je sate i sate fanta- 
zirao. Gospođa bi pastorica znala, da joj je ondje 
prijeko sin dobro spremljen i da ga ne mora nad- 
gledati, sve dok čuje sviranje. 

»Tako se zatvara krug« — piše o tome Bernou- 
lli. »Rođena iz duha muzike — tragedija je nesta- 
jala u duhu muzike«. 

25. kolovoza 1900. umro je Nietzsche, nepunih 
pet godina prije no što je Schaudinn došao do svo- 
ga pronalaska. 

Christian zaklopi knjigu i započne brzim kora- 
cima hodati gore-dolje po sobi. Zar nije smrt bila 
pravo otkupljenje s obzirom na ovo mučeničko 
propadanje — morao je da u sebi pomisli — s ob- 
zirom na ovo sve dublje padanje svijetla Nietzsche- 
ova duha, na njegovo sve veće podjetinjivanje? 

Kako li je to užasna bolest, koja grabi čovjeka 
•do korijenja njegova bića, do ljubavnoga uživanja, 
proždire mu ljubav i okužuje uživanje, a konačno 
.ga predaje polaganom postepenom umiranju! Nije- 
dan otrov ne može podmuklije napasti čovjeka; ni- 
jedno prokletstvo ga nije teže pogodilo. 

A ipak! Čak i ovaj opći potop nađubruje tlo- 
pomisli Christian. Zar užasno prokletstvo sifilisa ni- 
je bilo i blagoslov za kulturu i čovječanstvo? Ne 
treba li baš sifilisu zahvaliti, što je Nietzsche zadnjih 
mjeseci pred katastrofu bio toliko produktivan, kao 
nikada do onda? A on nije jedini, kod kojega je do- 

šio do takvoga posljednjeg rasplamsavanja duha, ko- 
je je bilo to jače, što se imalo brže ugasiti. Zar nije 
bilo luetičara državnika, koji su upravo zbog toga, 
što im je bolest silno razdražila mozak, nadmašili 
sami sebe i zamislili svoje najsmionije koncepcije, 
kratko vrijeme prije pomračenja uma, kao pos- 
ljednje i najjače manifestacije svoje ličnosti? Čini 
se, da su i pjesnici podložni ovom zakonu. Mau- 
passant je u ono malo godina, koje su prethodile 
provali paralize, napisao ništa manje od osam veli- 
kih romana i dva fragmenta romana i pored toga 
još . . . dvjesta i petnaest novela. Kakva li tajanstve- 
na isprepletenost postoji između stvaranja i propa- 
danja, uspona i pada, između crvena života i najcr- 
nje smrti! Trebalo bi da je čovjek studirao medici- 
nu, pa da sve to razumije — uzdisao je Dr. Christian 
Neitschke, uzdisao je valjda već po stoti put, otka- 
ko je započeo svoju radnju o saveznosti između bo- 
lesti i umjetnosti. 

Dakako, on je — bar onoliko, koliko je nestru- 
čnjaku uopće moguće — pokušao, čak željeznom 
marljivošću pokušao, da shvati suštinu medicine. Ali 
ono, što je mogao da shvati, bile su doista samo 
krpe izvanjskoga ruha. Jedino je mogao da zaviri u 
njen historijski razvitak, jedino je mogao da nešto 
sazna o povijesti sifilisa. Pa i ona čisto izvanjska 
biografska data ove sfinge ostala su mu potpunom 
tajnom. Gdje se i kada se uopće rodila? Ni na jednoj 
se prehistorijskoj kosti nije mogao naći njen po- 
gubni trag, ni na bistama, ni frizovima ni na ke- 
ramikama Egipćana, Grka i Rimljana. Ni u jednoj 
knjizi starih naroda, pa ni kod Hipokrata i Galena, 
nema govora o bolesti, koja bi bila nalik na lues ili 
na progresivnu paralizu. A eto — iznenada se poja- 
vljuje! U Renesansi, u kojoj cvate novi život, pro- 
cvjetava i ova nova smrt, koju »formals kein Mench 
nye gesehen und kundt diese Krankheit anfaklich 
kein Mench heilen« . . . (koju nitko nije vidio i koju 

spočetka nitko ne zna liječiti). Kratko vrijeme iza 
otkrića Amerike otkriva se i sifilis. 

Krstili su ga sa — trista imena! Estetskom se 
osjećanju Christianovu najviše sviđao naziv, koji 
mu dađoše u Kini, Yeung-wui-chuang, osip, što kao 
breskva cvjeta. Manje poetična, ali za povijest sifi- 
lisa bila su dakako značajnija, jer više objašnjavaju, 
imena, koja ukazuju na domovine sifilisa: kao 
»morbus hispanicus«, »mal franzos«, »mal die Nap- 
los«, a zbog toga, što je iz Njemačke prešao u Polj- 
sku, zovu ga ondje »njemačka bolest«; u Istočnoj 
Aziji ga zovu »portugiska bolest«; te tako putuje 
svima zemljama. Jedni su podmetali bolest drugima, 
jer su je svi imali: »Da se narodi ne bi međusobno 
sramotili imenom bolesti«, trebalo je pronaći jedan 
naziv. To je naposljetku učinio Francastoro, u svo- 
joj glasovitoj medicinskoj pjesmi o pastiru Svphili- 
su, koji za kazan zbog oskvrnuća oltara dobiva stra- 
hovit osip i užasne bolove u svima udovima, koji mu 
čak i noću ne dopuštaju da u postelji zaspi. 

Ali kako je već bilo teško da se svi slože u ime- 
nu bolesti i njenu poreklu, to je onda bilo još mno- 
go teže da se slože o njenu uzroku. Onako jedno- 
stavno, kako je to sebi zamišljao učeni ali i pobožni 
Almenor, čini se, da ipak nije. Za njega je bilo si- 
gurno, da »većina ljudi dobiva sifilis zbog nečista 
obljuba, a samo duhovnici ga dobivaju na drugi mo- 
ralniji način, na primjer kroz nečisti zrak«. Drugi su 
opet pronalazili druge razloge. Cie^a de Leon pri- 
pisivao ga je uživanju nekih riba; tjelesni liječnik pa- 
pe Klementa VIII. otrovanim vinima; Bacon Veru- 
larnski kanibalizmu; Paracelsus je držao, da je majka 
luesa jedna španjolska djevojčura, a njegov otac je- 
dan vitez, koji je obolio od lepre. A Hauptmann, 
Kirchner, Colnet pretpostavljaju opet »veneričke 
crve«. 

Ovi su venerički crvi postali u naše dane, otkri- 
ćem Fritza Schaudinna venerične spirohete. Ali ni 

one nisu potpuno riješile zagonetku, ma da je povi- 
jest sifilisa sva ispunjena njima. Jer — tako se čo- 
vjek morao pitati — gdje su bile spirohete za svih 
tih milenija ljudske kulture, prije no što su se s to- 
liko grozote pojavile? Ako je uzrok bolesti spiro- 
chaeta pallida — zašto je onda prouzrokovala obo- 
ljenje po prvi put tek prije 430 godina? 

Christian je o tome saznao za mnoge hipoteze. 
Najvjerojatnija mu se učinila hipoteza, koja tvrdi, 
da se pallida skrila u Americi kao bezazleni parazit 
u tjelesima Indijanki. Svoju je nevinost izgubila tek 
onda, kada su i Indijanke izgubile svoju, pomije- 
šavši svoja tjelesa s tjelesima Španjolaca. Onda je 
prodrla dotle bezopasna spiroheta u potpuno nepri- 
javljeni, nezaštićeni milieu, i postala je u osvoje- 
nim osvajačima bujna i virulentna. Diaz de Išla veli 
u svojoj »Raspravi o proždrljivoj bolesti«, da se 
najprije pojavila na Kolumbovom brodovlju kod ne- 
koga mornara Pincona. Možda je on bio jedini, u 
čijem se tijelu razvila pallida, historijski praotac te 
nove pošasti, Adam čitavoga jednog pokoljenja si- 
filitičara! 

Bez obzira, da li je to bio on ili tko drugi što je 
zajedno sa zlatom donio u Evropu i sifilis, jedno je 
sigurno, da se lues raširio neobičnom brzinom, u 
prvom redu zahvaljujući to sredstvu, koje se s naro- 
čitom ljubavi protiv njega upotrebljavalo. A to se 
sredstvo sastojalo u tome, da bi se zaraženi bolesnici 
protjerali iz rodnog kraja. Kada bi najamnici, vraća- 
jući se iz neprestanih ratova, donijeli kući novu bo- 
lest, to bi ih onda prognali, te su se tako morali potu- 
cati od grada do grada. A s njima je išao i sifilis. 
Recept se protiv »uživalačke zaraze« uopće sasto- 
jao u kaznama: iz pariških su se bolnica primljeni 
sifilitičari još u 18. stoljeću bacali napolje. A u dva- 
desetom? S gražanjem je Dr. Neitschke čitao, da još. 
prije nekoliko godina bolničke blagajne nisu ispla- 

ćivale bolesničku novčanu pripomoć članovima, koji 
su se spolno zarazili! 

Takve kazne, koje su pratile sifilis; sramota, ko- 
ja se zbog njega doživljavala, imale su prije svega 
taj efekat, da je svatko svoje zlo prestrašeno sakri- 
vao. Još juče se govorilo, ako se o njima uopće i 
govorilo, o »prostim« bolestima; tako se u potaji si- 
filis silno širio i mogao je da u tami dobro napre- 
duje, sve dok ga, kao na primjer u nekim krajevima 
Kine, nije dobio svaki drugi čovjek. Ali i kod nas se, 
u našim velikim gradovima, računao, prije no što se 
pojavio salvarzan, broj žrtava do petnaestorice od 
stotinu stanovnika; a tvrdi se, da je još i danas me- 
đu odraslima svaki sedmi ili osmi čovjek njime za- 
ražen. 

Grozno! promrmlja preda se književni historik. 
Ni o jednom svom znancu ne znam, da li je sifiliti- 
čar; a možda ih je desetoro ili dvadesetoro zaraže- 
no od onih ljudi, s kojima se sastajem! Moj bi rođe- 
ni brat mogao bolovati od te bolesti, i vjerojatno bi 
se stidio, da mi to prizna! 

Dok je Christian, koračajući žurno po sobi, 
ovako razmišljao, gotovo se već i smrklo. Zato je 
zapalio svjetiljku, što je stajala na stočiću pored di- 
vana, i pri tome mu pogled padne na bratovo pismo. 

Doista! On je već posve zaboravio! Pismo do- 
broga Fritza, koji je tako revnosno i točno pisao 
svake nedjelje. 

Prema ovom svom jedinom bratu odnosio se 
Christian pomalo onako, kako se odnosi sin prema 
ocu. Ne samo zato, što je njemu bilo dvadeset i šest 
/godina, a Fritzu gotovo četrdeset; stariji brat, koji 
je već mnogo godina bio putnik kod jedne velike 
tvrtke za tekstilnu robu, specijalno za ženske stez- 
nike, školovao je mlađega brata, poslije smrti rodi- 
telja, na svoj trošak, te je potpomagao još i sada 
Dra. Phil., čija je habilitacija bila njegova najtopli- 
ja želja. Sigurno će i ovo pismo, kao svako dosa- 

da, opet započeti riječima: »Dragi Christiane! Ka- 
ko je? Meni je dobro«. A iza toga će slijediti pita- 
nja, u kojem se stadiju nalazi njegova radnja, i uvje- 
ravanje, da može u miru raditi, jer je Fritz s dopuš- 
tenjem poslao bratu toliko i toliko novaca. 

Ali ovaj put je pismo glasilo drukčije. Nije bilo 
kao obično, pisano strojem, nego je sigurno onako 
uz put, u kavani, u restaurantu bilo u žurbi nadrlja- 
no naliv-perom: »Dragi moj brate! Moram ti saop- 
ćiti radosnu vijest, da ćeš vrlo skoro moći da posta- 
neš ne samo docent, nego smjesta profesor. U tu će 
ti svrhu biti stavljeno obilno novca na raspolože- 
nje, jer ću dobiti sve glavne zgoditke na doskoraš- 
njem vučenju. Namjeravam naime sasvim jednosta- 
vno pokupovati sve srećke. A spremam još i drugu 
stvar, o kojoj moram i pred tobom šutjeti. Samo ti 
o tome toliko javljam, da sam za iduću nedjelju po- 
zvao sve generalne direktore čitava svijeta u Chem- 
nitz, gdje ću biti izabran za vrhovnoga predsjedni- 
ka. No, ti ćeš se zabezeknuti, mali brate! Na svaki 
način, sretan sam kao još nikada u životu, pa ću i 
tebe usrećiti. Tvoj veliki brat Fritz, vrhovni pred- 
sjednik!« 

Dok je Christian letio očima po pismu sinulo 
mu je mozgom: za ime Božje, Fritz je poludio! Onda 
je još jedamput stao da čita. Ili je brat bio pijan, 
dok je to pisao? Ali to mu uopće nije odgovaralo, 
dobrom i trijeznom Fritzu. Skriva li se iza toga ka- 
kva šala? Christian je još uvijek tupo buljio u papir,, 
što ga je držao u ruci. Ma kako ga okretao i obrtao.*, 
uvijek bi svršavao zaključkom: Fritz je — za ime 
Boga poludio! 

Ili je možda on sam, Christian, zbog intenziv- 
noga bavljenja s tolikim očitovanjima ludila, došao* 
već dotle, da vidi iza svake bezazlene šale, kako se/ 
cereka ludilo? Zar se iza toga doista moralo nešto 
skrivati? Ono sa srećkama moglo se naprosto shva- 
titi tako, da je Fritz kupio nekoliko srećaka pa se 

našalio, da će pokupovati sve srećke, a u tom bi 
slučaju morao dobiti i sve zgoditke. A što se tiče 
onoga sastanka u Chemnitzu? Bit će da ima ondje 
sastanak sa šefovima, a možda treba da doista i bu- 
de unaprijeđen, pa kako je dublje zavirio u čašicu 

pismo je očito pisano u restaurantu — to je htio 

da se na svoj način pokaže duhovit. Jer piću nije bio 
navikao, a ni humoru također! 

Sigurno je bilo tako i nikako drukčije. 

Uzalud je Christian nastojao da sam sebe o to- 
me uvjeri; ali nikako mu nije polazilo za rukom. Sve 
to skupa jednostavno ne odgovara Fritzu! Valjalo 
bi pismo pokazati nekoj trećoj objektivnoj osobi i 
nju pitati za dojam. 

Najbolje će biti, da ga pokaže kojem stručnja- 
ku! Christian će poći Dru. Michaelisu, dugogodiš- 
njem kućnom liječniku njihove porodice, koji je po- 
znavao Fritza još kao dijete. 

Bilo je pola osam. U osam je sati stari gospodin 
po nepromjenljivoj navici sjedao za večeru. S obzi- 
rom na važnost stvari čovjek bi ga ipak smio u to- 
me smesti. Pored toga Christianu je bilo nemoguće 
da provede čitavu dugu noć, sve do sutra ujutro, u 
mučnoj neizvjesnosti. 

Stoga je smjesta sjeo na tramway i odvezao se 
u Alzašku ulicu. No, Michaelisa nije bilo kod kuće! 
Gazdarica mu reče, da je prije pet minuta otišao na 
sjednicu Liječničkoga društva; a poslije toga će si- 
gurno otići, kao obično Schiinemannu. 

Christianu nije preostalo drugo, nego da i sam 
ode u taj mali, glasoviti restaurant, što je ležao u 
blizini klinika i bio sastajalište berlinskih liječnika. 
Išao je polako ulicama, jer je znao, da će Michaelis 
tek oko deset sati biti kod Schiinemanna. 

Ali i polagano hodanje nije ništa pomoglo. Bi- 
lo je jedva devet, kada je Christian ušao u potpuno 
praznu dvoranu. Između mnogih nezaposjednutih sto- 

lova izabrao je sto, koji mu je omogućavao da stal- 
no promatra ulazna vrata; iza toga naruči večeru. 

Večera još nije bila ni donesena, kada su se 
vrata energično otvorila, a u sobu uđe malen debeo 
gospodin s ćelom, s rijetkim riđim brkovima i sit- 
nim, smeđim ironičkim očima. Christian prepozna 
profesora Monza, upravitelja zemaljske ludnice, s 
kojim se nekoliko puta susreo u društvu. 

— Odakle vi na našem fakultetu, filozofe, vikne 
Monz praskavim glasom, a zatim nastavi: zar smije 
i šegrt sjesti za sto svjetske mudrosti? 

Christian objasni, da čeka Michaelisa. 

— On će se teško vratiti prije svršetka sjedni- 
ce, reče psihijatar; njega vjerojatno zanima, što on- 
dje brbljaju o alergiji. Mene nipošto! Ja sam se brzo 
izvukao iz prašine, što je podižu. 

Prva je Christianova namjera bila, da izvuče iz 
džepa bratovo pismo i da ga preda na proučavanje 
došljaku. Jer pred njim je, eto, stajao traženi struč- 
njak! Ali odbojnost, koju je osjećao prema Monzu, 
uzdržavala ga je od toga. Nije potrebno, da ovaj 
okrutni, hladni, zdravi, debeli čovjek prekapa po 
jadnoj Fritzovoj duši istim mirom, kojim baš sada 
razrezuje krvavi beefsteck. No, možda bi ga čovjek 
mogao zaobilaznim putem ispipati. Zato je Christi- 
an stao da priča o svojim radovima, u namjeri da 
na taj način navede psihijatra na temu o duševnim 
bolestima, na temu, za koju je Christian sada odjed- 
nom bio toliko osobno zainteresiran. 

— Nadam se, da ne vjerujete u onu plitkost o 
Lombrosovu geniju i ludilu, dragi Dr. Neitschke, za- 
počne Monz i zagrize velikim, oštrim zubima u kr- 
vavo meso. Jer zašto da bude sve ono, što se razli- 
kuje od banalne osrednjosti, odmah i abnormalno? 
Tko nam jamči, da genije nije norma, koju najveći 
dio čovječanstva dakako ne postizava. I zašto bi bo- 
lestan mozak morao biti kadar, da bilo što kaže o 
funkcijama zdravoga, čak posve naročito zdravoga 

mozga? Bolestan nas želudac također niukoliko ni- 
šta ne uči o djelovanju izuzetno jakoga želuca! Ako 
je svrha vaše radnje da vam pribavi docenturu, dra- 
gi filozofe, e, onda a la bonheur! Jer kakav bi smi- 
sao inače mogla imati ta radnja! To, što pripovijedate, 
o svom Nietzscheu — ja poznajem vrlo malo stvari 
od toga čovjeka, a gotovo ništa o njemu — nema 
nikakve veze s njegovim djelima. Vjerojatno! Jer 
na progresivnoj je paralizi jedino progresivno — 
glupavljenje. A o svemu tome, pretpostavljam, ne- 
ma ni govora kod vašega svjetskog mudraca. Ili? — 
Suština je ipak svake filozofije kritika, razlučivanje 
bitnoga od nebitnoga, zar ne? A suština je paralize 
nedostajanje kritike, nemoć da se razlikuje bitno i 
nebitno. 

Profesor Monz oblizne usne i počne da jezikom 
izvlači komadićke mesa iz zubnih šupljina. 

— Vidite li, nastavi, pošto se udobno naslonio' 
o stolac, stanje se inteligencije vrlo rado ispituje 
pomoću računskih zadataka, koji se postavljaju pa- 
ralitičaru. Ali stvar nije u tome, kako ih on rješava;, 
mnogi to vrlo dobro svrši, bolje nego ja. Nekritič- 
nost se, duhovna kratkovidnost, u svakoga paraliti- 
čara kudikamo jače očituje u tome, što on . . . do- 
pušta taj ispit, što ga ništa ne povređuje da ga ispi- 
tuju kao kakva đačića. Potpuno nedostajanje moći 
rasuđivanja! Ili: svakom se čovjeku može dogoditi 
neki lapsus, neka zaboravnost: paralitičar takav lap- 
sus uopće ne zapaža. Njemu potpuno nedostaje svi- 
jest o svom činu, kada se digne od zajedničkoga go- 
stinjskog stola i pred svima gostima obavlja nuždu. 
On stoji prema svakoj situaciji bez ikakva razumi- 
jevanja; ne brine se nimalo o razlogu svoje interna- 
cije i o svojoj budućnosti. 

Monz je čvrsto promatrao Christiana svojim, 
strogim očima. 

— Kada za pregleda koji paralitičar zatraži od 
mene, navaljujući i prijeteći, da ga pustim kući, on- 

da mu kažem, da će moći odmah otići, čim se vrije- 
me popravi, ili da mora dotle pričekati, dok mu se: 
ne donese odijelo; i s tim je onda stvar svršena. Nje- 
govu neznatnu potrebu za uzročnostima potpuno, 
zadovoljava prvi najbolji odgovor, i zato se ovi bo- 
lesnici obilježavaju kao dobrodušni i podnošljivi. 
Na svom odjelu imao sam jednom prilikom u isti. 
čas ravno šest kineskih careva. Međusobno su sjaj- 
no izlazili na kraj. Drugom me zgodom molio »go- 
spodar svijeta« za izlaz, jer mora svojoj ženi pomo- 
ći kod pranja rublja. Drugi me opet svaki dan po- 
zdravljao riječima, da njeno veličanstvo njegova su- 
pruga moli, da je ispričam, jer mora danas u car- 
skom dvorcu ribati pod. Treći mi je opet nabrojio 
sve svoje titule: ekscelencija, dvorski savjetnik, taj- 
ni savjetnik, ali nikada nije zaboravio spomenuti, da 
je i kraljevski bavarski muzejski poslužitelj u m. Ni 
najmanjega traga kritici! Kako ćete onda tu načiniti 
most prema umjetnosti ili čak prema filozofiji? 

— Možda tu služi kao most silan zamah fanta- 
zije, dobaci Christian. Kada na primjer Nietzsche 
piše pisma, u kojima govori o doskorašnjim počas- 
tima, o kongresu za ujedinjenje Evrope, što ga želi- 
prirediti . . . 

Christianu je bila želja, da navede razgovor na. 
analogije s pismom, koje je imao u džepu. 

Ali Monz mu ne dopusti da svrši rečenicu. 

— Fantazija?, uzvikne. Za paralitičara je na- 
protiv upravo značajno da mu u ludilu nestaje svake 
fantazije! Kada je u stadiju, u kojemu se rado ne- 
čega pothvaća — što onda radi? Mjesto jednoga 
šešira kupuje dvadeset i četiri! Ili živežnih namirni- 
ca odmah za čitavu četu! Ili krade koju stvar, bez 
pripreme, bez osnove, naprosto zato, što mu je za 
oko zapela. Gdje tu ima fantazije? Čak i njegova je 
megalomanija potpuno bez domišljatosti. I jedan se 
Nietzsche uspinje, baš kao što je to slučaj i sa svakim: 
pismonošom, samo do kralja, cara, boga. Drugi opet 

pretjeruju u brojevima: teže po tisuću kilograma, 
kadri su da dignu deset tisuća kilograma, posjeduju 
milione ili kako se oni rado izražavaju »milionarde«. 
Ako su što pronašli, to je onda uvijek jedno i isto: 
tunele kroz cijelu zemlju, glasoviti perpetum mo- 
bile, koji je obično sat sa sto tisuća kotačića, a tre- 
ba ga samo naviti: uvijek i stalno nedostajanje spo- 
sobnosti da ocijene veličine, količine, vrijednosti ili 
saveznosti — ali nikada fantazija! 

— Ali u početku, kada je još inteligencija ne- 
znatno stradala, upita Christian, toliko neznatno, da 
okolina to još i ne zapaža, zar nema onda pojača- 
noga djelovanja duhovne moći, obilja ideja, pa ma- 
kar to bile i samo fiksne ideje? 

— Prije svega, ideje u paralitičara, ako se uop- 
će može o njima govoriti, nisu nikada fiksne ideje, 
nego naprotiv nefiksirane, nestalne. Svaki ih utjecaj 
može svesti u koji mu drago smjer. Bolesnik, koji 
mi se u najdubljem očajanju tužio, da je mrtav, da 
su ga pogubili, rastapao se odmah od silna zadovolj- 
stva, čim je dobio novi pokrivač. O nekoj »suracti- 
vite intelectuelle« (intelektualnoj nadaktivnosti), 
kako je možemo zapaziti kod manijaka, nema ni 
govora kod pravih paralitičara, čak ni u početnom 
stadiju. Oni mogu u najbolju ruku, još neko vrije- 
me nenapadno obavljati duhovni rad, sve dotle, dok 
je taj rad čisto mehaničan; oni mogu kao časnici i 
dalje zapovijedati, kao liječnici napisati recepte, 
koje su već tisuću puta napisali, kao suci izricati 
presude, ali smjesta izlaze iz koncepta, čim dođe i do 
najmanjega odstupanja od običnoga, utrtoga, meha- 
ničkoga. Vidio sam jednoga činovnika, koji je do 
zadnjega časa obavljao točno, kao i uvijek, svoj kan- 
celarijski posao; jednoga je dana poslije svršena ra- 
da otišao iz ureda, ali nije našao kuće, jer je zabo- 
ravio, gdje stanuje. No i ondje, gdje ne dolazi do ta- 
ko nagle promjene, — promjena se ne sastoji u po- 
jačanju duhovne djelatnosti. Promjene, koje se do- 

gađaju u intelektu i prije svega u karakteru, ne idu 
nikada na bolje nego uvijek na gore: najpitomiji 
ljudi reagiraju na sitnice najprostijim kletvama, naj- 
korektniji postaju prostaci i neučtivi, počinju drije- 
mati u društvu — i to je sve, u čemu se da zapaziti 
promjena. 

Brzo se odlučivši, posegne Christian za pismom 
u džepu. — Ipak mora biti nekih očitih znakova za 
prvi početak oboljenja .... započne Dr. Neitschke. 

Monz ga prodirno i pakosno pogleda. — To 
zvuči tako, kao da biste nešto htjeli iz mene ispi- 
pati, nasmije se škripajući zubima. Što se mene tiče, 
namjerili ste se na krivu osobu. Ja imam na tom po- 
dručju iskustva već iza sebe. Tako je prije izvjesnoga 
broja godina došao k meni u ordinaciju neki gospo- 
din iz provincije, iz Gere, i donio mi pismo svoga 
kućnog liječnika Dra. Miiliera, u kojemu me liječnik 
moli, da pregledam njegova pacijenta u smjeru pro- 
gresivne paralize i da direktno njemu pošljem svoju 
dijagnozu. Pošljem dakle pismo poštom, napišem, da 
je dobri gospodin bez sumnje izgubljen. Za dva da- 
na dobijem osmrtnicu Dra. Miiliera. Ubio se. A go- 
spodin što sam ga pregledao, bio je u stvari sam Dr. 
Miiller, koji se ušuljao k meni kao pacijent. Ne, ne, 
dragi filozofe, čovjek pored takvih doživljaja posta- 
je oprezan u izjavama. Otada se čuvam, da ikome 
nabrojim samo i najbezazlenije simptome bolesti. 
Ako je takav čovjek hipohondar, onda ih odmah sve 
zamjećuje na sebi. Poznavao sam jednoga takvog 
konverzacionoleksikonskog neurasteničara, koji je 
nalazio na sebi sve simptome bolesti, o kojima je 
nešto čitao; čak je imao i paralitičke govorne smet- 
nje, zamucavao je u izgovoru slogova, počinjao je 
sve one pogreške, koje se mogu počiniti kod riječi 
»treća jahaća artilerijska brigada«. Dakako, samo u 
početku razgovora. Čim se počeo tužakati na druge 
simptone, ne bi više pazio na govor, te bi mogao po- 
sve okretno izgovoriti i ime Rabindranatha Tagora. 

Profesor Monz se opet smijao neugodnim smi- 
jehom. 

U tom je času ušlo više gospode u pivovaru, — 
prvi liječnici, koji su dolazili sa sjednice. 

— No, evo ih, sada ću doći i ja na svoj račun* 
usklikne Monz. Diskusije su mi same po sebi odvraU 
ne, ali naknadne diskusije o već održanim diskusija- 
ma .... nipošto! Smušenosti imam dosta kod kuće!; 

Još se jedamput nasmijao, škripajući zubima, a 
onda se oprostio i odjurio. 

Christian nije morao da dugo čeka Dra. Mi- 
chaelisa. U nekoliko mu je riječi objasnio svoje 
strahovanje i predao mu bratovo pismo, da ga pro- 
čita. Stari je kućni liječnik pažljivo proučavao pis- 
mo, zamišljeno guckao pivo i konačno rekao: To 
naravno zvuči prilično konfuzno i za Fritza prilično 
egzaltirano. Unatoč tome, dragi moj Christiane, ja 
se nimalo ne bojim. Takvo pismo može imati tisuću, 
uzroka; ne treba da se bojimo odmah najgorega. 

— Mislite li doista? 

— U svakom slučaju treba da se sigurno uvje- 
rite. Ja bih vam savjetovao, da odmah, još noćas, 
pošaljete Fritzu brzojav, a sutra ćete već zasigurno 
dobiti umirujući odgovor, pa ćete se moći svojem su- 
višnom strahovanju smijati. 

Christianu je već godio sam ugodan način sta- 
roga kućnog liječnika. Naravno! Kako da mu to od- 
mah nije palo na pamet. Sutra će ujutro već imati u 
ruci Fritzov brzojav, koji će se isto tako smijati, što 
ga je njegov »mali brat« za neko vrijeme smatrao 
luđakom. 

Veoma utješen izišao je Christian iz Schunema- 
nnove pivovare i pojurio prema brzojavnom uredu. 
Znao je, da mu je brat u jednom sjeverno-češkom 
tvorničkom gradiću, koji po pravilu dvaput godiš- 
nje posjećuje; i da odsjeda uvijek u hotelu »Kod tri? 
princa«, a još se u pravi čas sjetio, da metne na br- 
zojav znak, koji određuje da se uruči tek ujutro 

Tako bar Fritza ne će u hotelu probuditi usred no- 
ći zbog neurasteničnoga strahovanja njegova brata! 

— Tvoje pismo nerazumljivo, molim telegraf- 
sko objašnjenje, brzojavio je Christian. — 

Kada čovjek nešto učini, onda ponajčešće misli, 
•da se uistinu i već nešto dogodilo. Tako je imao i 
Christian, pošto je otposlao brzojav, osjećaj, da je 
na neki način uredio stvar, da je došao bar do pri- 
bližnoga rezultata. Gotovo posve smiren napustio je 
poštanski ured, uzeo auto, jer se za to vrijeme do- 
brano umorio, i kod kuće odmah legao u krevet. 

Gotovo u istom času zaspao je čvrstim i dubo- 
kim snom. 

Ujutro ga je probudila iz duboka i čvrsta sna 
gospoda Zottel s brzojavom u ruci. Ali brzojav nije 
predao brat, već Dr. med. Lange, a glasio je: »Fritz 
Neitschke iznenada obolio, nema životne opasnosti, 
unatoč tome nazočnost rođaka silno poželjna«. 

Christian, koji je bio još sav omamljen snom, 
smjesta se osvijestio. Ne promišljajući ni časa, na- 
zvao je putnički ured i doznao, da mu vlak odlazi za 
dva sata. Svladavajući se, mirno se obukao i obri- 
jao, i sjedio je deset minuta prije odlaska vlaka u di- 
rektnim kolima za Čehoslovačku. 

Uz put, vozeći se prema željezničkoj stanici, 
zaustavio se pred nekom knjižarom i kupio »Udžbe- 
nik specijalne psihijatrije za studente i liječnike«. 
Za vrijeme tih dugih sati u željeznici htio je da 
na osnovu te lektire stvori sebi predodžbu o tome, 
što bi mogao doživjeti pri sastanku sa bratom. 

Na žalost, svako nastojanje, da se čovjek neka- 
ko snađe u toj hrpi duševnih poremetnja, koje su 
ovdje bile pobilježene, činilo se beznadno! Doduše, 
brojna su se poglavlja o alkoholičkim duševnim boles- 
tima mogla na svaki način predočiti, baš kao i akut- 
no alkoholičko ludilo, halucinoza, te alkoholička pa- 
ranoja ili dilirium tremens. Isto je tako otpadao i 
niz prirođenih defektnih stanja, idioti ja, imbecilnost, 
a jednako nije dolazilo u obzir epileptičko i histerič- 

ko ludilo. A da bi sekodFritza moglo raditi o psiho- 
zi, o nasilnoj predodžbi, o »pseudologia phantastica« 
ili' o nečem sličnom, ni zato nije bilo, prema letimič- 
nom pregledavanju odnosnih poglavlja u knjizi, ni 
najmanjega uporišta. 

Ali ma koliko da je Christian izostavljao brojna 
poglavlja, ipak ih je još uvijek mnogo preostajalo, 
i u svakom od njih mogućnost, da bi se upravo ta 
poglavlja dala primijeniti na stanje bijednoga bra- 
ta. Zašto da Fritz možda ne boluje od »obične ma- 
nije«, koju karakterizira »brza promjena radosna i 
bijesna raspoloženja, prekidanje i ubrzavanje misao- 
noga toka, olakšano preobraćanje psihičkih zbiva- 
nja u motoričke čine?« Zar ne bi mogla postojati 
akutna halucinatorska pometenost s delirijima na 
područjima svih ćutila? Ili paranoja »razvijanje siste- 
miziranih fiksnih ideja sasvim bez afektivnih anoma- 
lija i asocijacija«? 

Christian je postao sasvim zbunjen, kada je do- 
šao do bolesti, koja je najčešća kod duševnih obolje- 
nja, do shizofrenije, do ludila, kod kojega dolazi do 
cijepanja ličnosti. Na tom se mjestu spominjao neki 
čovjek, koji je razmrskao bezDrojne džepne satove 
i izdao sav svoj novac na dječje balone, jer je htio 
da s njima, uz pomoć satnih kazaljki, pronađe uprav- 
Ijiv zrakoplov. Drugi je opet bio uhapšen zbog sum- 
nje da uhodari, jer je u nekoj vojarni neobično paž- 
ljivo prebrojavao topovske cijevi; međutim, on je na 
taj način htio samo da otkrije »zakone balistike«. 
Treći je opet bacio odijelo kroz prozor, jer je čitao, 
da se zemlja postepeno ohlađuje, pa je htio da pra- 
vovremeno otvrdne i tako se spremi za taj događaj. 
1 pošto su redom bili pobrojeni takvi slučajevi, koji 
su u stvari predstavljali najočitije, najnezgrapnije 
ludilo, nastavljalo se u knjizi, bez prijelaza, čak i 
bez novoga stavka u tekstu ovako: »među diletant- 
skim oponašateljima nekih hipermodernih smjerova 
u slikarstvu, pjesništvu i muzici može se naći dosta 

znatan broj takvih bolesnika«. Neposredno pored 
nabrajanja simptona, kojima su kao najbezazleniji 
pripadali: sve veća nečistoća; klimatanje gornjim di- 
jelom tijela, koje bi sate i sate trajalo; besmisleno 
ponavljanje besmislenih riječi kao »salata riječi« - 
stajalo je u knjizi, da mnogi slučajevi shizofrenije i 
ne dolaze do liječnika, upravo zato, što očitovanja 
bolesti ne udaraju u oči! 

Christian se okane pokušaja, da iz ovih — kako 
mu se činilo — protivurječnih tumačenja izvede ne- 
ke naknadne zaključke, da li je bratovo pismo — a 
to je u osnovi jedino njegovo uporište — dokaz, da 
se radi upravo o ovoj, a ne o nekoj posve drugoj bo- 
lesti. Tek nešto ga je čisto instinktivno vuklo, te se 
neprestano vraćao na poglavlje o progresivnoj pa- 
ralizi, tako da ga je već dvaput za redom pažljivo 
pročitao, osjećajući podsvijesno, da će tu naći upo- 
rište za svoju pretpostavku, da je Fritza svladala ista 
bolest, koja je slomila i Nietzschea, a koju je on 
juče još tako potanko proučavao. No kod Nietzschea 
je bilo nekih prethodnih pojava, simptona tjelesne 
prirode kao glavobolje i različitih nervoziteta, a to 
sve nije zamijetio kod brata. Ali, naposljetku, on ga 
već nije vidio više nedjelja, a za posljednjega sastan- 
ka i nije osobito pazio na Fritzovo zdravlje; no 
možda će mu ipak neki simptoni, koji su značajni za 
paralizu, omogućiti naknadne zaključke. 

Međutim, ono, što se u knjizi nabrajalo, nije se 
zbog svoje mnogoznačnosti nikako dalo pravo pri- 
mijeniti. Nejednakosti zjenica i smetnje u njihovoj 
podražljivosti — kako ih je Christian, svojim neiz- 
vježbanim pogledom, i mogao zapaziti? Pored toga, 
što još i nije ništa slutio o opasnosti, koja je prije- 
tila bratu? O refleksu koljena i njihovu snošaju mogao 
je, naravno, doznati samo liječnik, koji bi ih ispitao. 
Ali paralitička govorna poremetnja, taj »signe mor- 
tel«, kako ga zovu Francuzi, morala bi i površnom 
promatraču udariti u oči. Zar on ne bi bio zamijetio, 

<3a je Fritz pokazao neki defekt »u sređenoj skupnoj 
igri impulsa, koji su potrebni da pobude usne, nep- 
ce, jezik i grkljan na stvaranje riječi«. Ili razumlji- 
vije rečeno: da je Fritz ponavljao slogove, a druge 
opet ispuštao ili tako zamjenjivao, da bi se neki gla- 
sovi u određenom sklopu riječi prerano isticali? 
Ovakve se govorne smetnje mogu ne samo čuti, — 
pisalo je u udžbeniku — nego se mogu čak i vidjeti, 
jer zbog suvišnih popratnih pokreta na području či- 
tave mimičke muskulature dolazi do neke »sijavice«, 
koja blijeska po bolesnikovu licu. »Za stručnjaka je 
ovaj pojav tako karakterističan, da su i najmanji 
stepeni već očevidni«, čitao je Christian dalje. Za 
stručnjaka! Ali ne i za nestručnjaka, kojemu ni u snu 
nije palo na pamet da promatra brata, dok s njime 
razgovara! 

Isto se tako nije dala zamijetiti, čak ni u zadnjem 
pismu, promjena rukopisa, koja se ističe kao karak- 
teristična za paralizu. Ne samo da slova nisu bila 
različita po veličini, nego se nije niti zapažalo, da 
bi slogovi bili ispušteni ili podvostručeni, a jednako 
nije bilo traga »mnogim ispravkama i mrljama«. 

Zar da nije zapazio motoričke podražajne po- 
jave (koje osim toga nisu istaknute kao česte), onu 
neprestanu igru muskula na području ličnih nerava, 
koja vodi do glasnih, pucketavih pokreta jezikom i 
usnama, do ritmičkoga stezanja muskula za žvakanje 
i do škripanja zubima? Na svaki način Christian od 
svega toga nije ništa zamijetio, kao što i nije zami- 
jetio, da bi se u Fritza »tjelesna težina stalno mije- 
njala«. Doduše, možda je Fritz zadnjih mjeseci nešto 
omršavio, možda je i loše izgledao; ali, ma koliko 
da je Christian o tome razmišljao, ipak mu je jedva 
išta drugo služila za predmet sumnje osim bratova 
pisma i liječnikova brzojava, koji je tu sumnju pot- 
vrđivao. 

Bojažljivo je zatvorio udžbenik specijalne psihi- 
jatrije i tužno gledao pred sebe. Nije više imalo smi- 

-sla čitati. Sigurno će se uvjeriti tek onda, kad razgo- 
vara s liječnikom. 

Christian pogleda na sat. Čitanje je bar imalo 
taj jedini rezultat: vrijeme je brzo prošlo. Bit će da 
je već bio blizu. 

Na željezničkoj stanici preda Christian ručnu 
tašku i raspita se kod stražara za stan Dra. Langea. 
Kao što se to već obično događa u malim gradovima, 
Christian nije dobio točno obavještenje o ulici i kuć- 
nom broju, nego mu je potanko opisan put i ocrta- 
na neka siva kuća; u njezinu se prizemlju nalazi šte- 
dionica, a na katu stanuje liječnik. 

Kada je pozvonio, otvorila mu je vrata neuredna 
starica i gurnula ga u čekaonicu, u uzanu sobu s jed- 
nim prozorom, nasred koje je stajao sto, pokriven 
crvenim baršunastim stolnjakom, a oko njega slam- 
nati stolci. Na njima su sjedjela dva radnika, jedna 
blijeda žena i djevojka sa zavijenom glavom. Poslije 
nekoliko minuta otvorila su se vrata i na njima se 
pokazao u bijeloj liječničkoj halji čovjek još dosta 
mlad i vrlo svježa izgleda. 

Christian ustane i pođe prema njemu, da mu 
rekne svoje ime. Ali, doktor ga Lange ne pusti do 
riječi. »Još nije na vama red — reče strogo — 
ovdje nema nikakvih posebnih prava. Nego lijepo je- 
dan za drugim! »Vrata se zatvore za djevojkom sa 
svezanim obrazom. Christian je bio prisiljen da na- 
novo sjedne, a pucao je od srdžbe, što će morati da 
čeka, dok svi pacijenti svrše posjetu, da bi konačno 
nešto saznao o bratu. 

Na sreću je išlo vrlo brzo. Bolesnici su, očito, 
bili članovi okružne blagajne i njihov se posjet po- 
najviše svršavao time, da se ispunila kakva priznani- 
ca. Već nakon četvrt sata sjedio je Christian u ordi- 
naciji sučelice liječniku: Da ne bi još više vremena 
izgubio, brzo se predstavio i pri tome je držao brzo- 
jav u ruci. No, doktoru se Langeu nije tako žurilo. 

— Vi ćete mi oprostiti, — otpočne odmjereno 
što sam vas pustio da čekate. Ali razumjet ćete, da 
ne mogu praviti izuzetke. Kamo bih dospio, da ne 
primam ljude po redu. — I mirnom opširnošću na- 
stavi razlagati, kako i za vrijeme primanja mora po- 
stojati određen i točno pridržavan red. 

Christian je sjedio kao na žeravici. U ruke ovo- 
ga hladnokrvnog čovjeka dospio je bolesni Fritzl 
Već je namjeravao, da grubo prekine liječnika, kad- 
li on konačno ipak prijeđe na samu stvar! 

Da, on je juče bio pozvan u hotel »Kod tri prin- 
ca«, jer hotelsko osoblje nije više znalo, što da za- 
počne s uzbuđenim gospodinom Neitschkeom. »Lju- 
dima, koji su vašega gospodina brata mnogo godina 
poznavali kao osobito mirna i solidna gosta, udarilo 
je u oči, da je za svih tih dana, što je ovdje, neobično 
nervozan. Sasvim protivno svom dosadanjem običaju 
gotovo se čitavo vrijeme zadržavao u hotelskim pro- 
storijama, te se pričinjalo, da nikamo poslovno ne 
odlazi, jer je stalno napuštao kuću samo za nekoliko 
minuta. Ali, izilazio je neprestano, kako tvrdi vra- 
tar, katkada i po pet-šest puta na sat. Iza toga bi 
opet, turobno buljeći preda se, sjedio u hali, ili odla- 
zio svaki čas u restaurant, i za to vrijeme bez pres- 
tanka pisao pisma, koja bi zatim opet derao. S jednom 
riječi: bio je drukčiji nego obično. Ali hotelski na- 
mještenici nisu ipak pretpostavljali ništa naročito, 
sve dok gospodin Neitschke nije juče zbog posve 
neznatna povoda — mislim, da mu je kava bila pre- 
više svijetla ili previše vruća — zapao odjedared u 
najveće uzbuđenje, polupao šoljice i sa žlicom u ru- 
ci navalio na konobara. Tada se vlasnik hotela pre- 
strašio i poručio po mene. Dao sam mu injekciju za 
umirenje i pozvao iskusnu bolničarku, koja je vaše- 
ga gospodina brata spremila u postelju«. 

Dra. Langea prekine telefon. Christian zadršće 
od straha, da bi se telefonski poziv mogao ticati bra- 
ta. No — prevario se. 

— Pacijent je navodno čitavu noć mirno pro- 
spavao, nastavi liječnik, i ja sam ga našao jutros, 
kad sam ga posjetio, prilično mirna, iako nešto zbu- 
njena. Svakako, ja ne mislim, da ga u tom stanju 
možemo ostaviti u hotelu, pa sam zato zatražio od 
njega adresu kakvog rođaka, koga bih mogao brzo- 
javno pozvati. Jer htio sam dakako imati vaš prista- 
nak za slučaj, ako pošaljemo gospodina Neitschkea 
u kakav zavod. 

— U kakav zavod? A zar nije možda po srijedi 
slučaj obične nervozne prenadraženosti, koje će br- 
zo nestati, ako ga povedem sa sobom u Berlin?, 
potišteno upita Christian. 

— Dakako i to je moguće. Ali ipak će u sva- 
kom slučaju biti dobro, da pacijenta najprije nekoli- 
ko dana promatramo, prije nego što stvorimo od- 
luku. 

— Recite mi pravu istinu, gospodine doktore, 
iznebuha navali Christian, držite li, da je paraliza? 

Doktor se Lange okrene Christianu i pozorno 
mu se zagleda u oči. 

— Zašto to mislite?, upita. Je li vaš gospodin 
brat sifilitičar? 

— O tome ništa ne znam, ni najmanje malenko- 
sti, požuri se Christian s odgovorom. Ja bih čak kao 
sigurno pretpostavio, da nije, jer je uvijek živio vrlo 
solidno i nikada nije bio odan razvratu. 

— Da čovjek dobije sifilis, za to nije potrebno 
razvratno živjeti, promrmlja Dr. Lange. Na svaki bi 
način bilo nužno, da ga pregledamo najprije u tom 
pravcu, već zato da bismo mogli isključiti slučaj pa- 
ralize, ako pregled ispadne negativno. Zato držim, 
da će biti dobro, ako ga zasada spremimo u ovdašnju 
bolnicu. — Uostalom, vi ćete se i sami odmah moći 
da uvjerite o njegovu zdravlju, ako sada zajedno po- 
đemo k njemu. Svršio sam i onako s primanjem, a 
do hotela je samo nekoliko koračaja. 

Dr. Lange je još samo obavijestio neurednu sta- 
ricu, kamo ide, a onda pođe s Christianom. Uz put 
ga je koješta ispitivao. 

— Kada ste zadnji put vidjeli gospodina brata? 

— On je bio prije jedno osam nedjelja u Berli- 
nu nekoliko dana. 

— A da li vam se pričinio ma u čemu promije- 
njen? 

— Ne bih to znao reći. I sam sam već o tome 
razmišljao, ali ako pustimo na stranu, da je Fritz 
možda bio malo izmršavio i da nije baš dobro izgle- 
dao, onda ni za što drugo ne bih mogao reći, da mi 
je palo u oči. — Možda veća razdražljivost, kakve 
inače nisam u njega zamjećivao, nadoda Christian 
iza male stanke. Tumačio sam, da je to odatle, što 
ovaj put ima toliko posla; toliko, da smo mogli jed- 
va nešto više od nekoliko minuta, kao i uvijek, za- 
jedno provesti. 

Uto su ušli u hotelsku sobu, i Christian zamijeti 
ponajprije samo veliku i snažnu ženu, kako pored 
prozora čita novine, — bolničarku. Fritz je sjedio, 
posve zguren, na uglu divana. Činilo se, da se stra- 
hovito postarao i da je propao. Tek što je prepoznao 
došljaka, a već mu se burno bacio oko vrata i briz- 
nuo u glasan, gorak plač. — Dragi, dragi mali brate, 
jecao je neprestano. Christian je također jedva gutao 
suze. 

Za to je vrijeme liječnik izmijenio nekoliko ri- 
ječi s bolničarkom, koja je doskora donijela čašu 
vode i liječnik je u nju bacio tabletu luminala. 

— Popite to, gospodine Neitschke, obrati se 
Fritzu, prijat će vam! 

. Začudno je upravo bilo, za kakvo je kratko vri- 
jeme počeo lijek djelovati. Fritz se umirio, doskora 
čak i raspoložio, te stao bratu razvijati osnove, op- 
širno mu pripovijedati o skupštini generalnih direkto- 
ra, koju namjerava sazvati u Chemnitzu, da bi ga iza- 
brali za »vrhovnoga predsjednika«. 

— Tako, gospodine Neitschke, prekine ga na tom 
mjestu liječnik. Sada ćemo se pametno dogovoriti o 
tome, što valja najprije poduzeti. 

Christian bojažljivo pokuša, da znakovima opo- 
mene Dra. Langea. Ta, Fritza je trebalo nekako nad- 
mudriti, ako su ga željeli nagovoriti, da pođe u ka- 
kav zavod! Šteta, što se putem do hotela nije sjetio, 
da s liječnikom stvori zajedničku ratnu osnovu. 

Sada je za takav naum bilo prekasno. Jer liječ- 
nik je već, položivši ruku na Fritzovo rame, mirnim, 
sigurnim glasom započeo: — Vi ste bolesni, gospo- 
dine Neitschke, i ja kao liječnik držim, da je u vašem 
vlastitom interesu prijeko potrebno, da se podvrg- 
nete liječenju u kakvom zavodu. Pođite sa mnom! 

Za ime Božje, pomisli Christian. Da je bar mje- 
sto zavoda rekao »sanatorij«! 

Ali, začudo, Fritz se nije nimalo protivio. Samo 
je kimao glavom i tiho mucao: — Ako vi mislite, 
gospodine doktore 

Bit će najbolje, nastavi liječnik, da odmah po- 
đemo. Sestra će spremiti vaš prtljag i donijet će ga 
za nama. 

Fritz je poslušno prihvatio šešir i ogrtač, a u 
kolima je odmah zaspao. Napola otvorenih usta i 
blijed naslonio se čvrsto u kut kočije. 

Christian je za vrijeme vožnje mislio na opis, 
koji je negdje čitao o sličnom prijevozu u ludnicu. 
Kako je to strašno! Ući će u ured, u kojemu će se. 
Fritz prestrašena pogleda ogledavati oko sebe. Bes- 
pomoćno će buljiti u brata i ne će razumjeti, zašto 
svi šute. — »Zašto tražite moj sat? Želite da mi odu- 
zmete džepni nožić, — ali kamo me to vodite?« Otr- 
da će Dr. Lange znakovima narediti Christiana da 
iščezne. Fritz će htjeti za njim. U taj će mu trem 
strani ljudi munjevitom brzinom zakrčiti put, vrata 
će se zatvoriti; Fritz će nesigurnom rukom posegnuti 
za kvakom no nje ne će biti! 

Christianu je bilo neizmjerno teško pri srcu, 
kada su se kola zaustavila. 

Prijem se u ludnicu ne sreću odigrao drukčije. 
Neki ljubazni namještenik digao se, kad su ušli, i 
ponudio i njih i Fritza stolcima. — Tko je danas u 
službi?, upita ga Dr. Lange. 

— Gospodin Dr. Kunz. 

— Molio bih da ga pozovete. 

Nato se pojavi posve mladi asistent, pozdravi li- 
ječnika s mnogo poštovanja i predstavi se braći (da- 
kako i Fritzu) vrlo korektno. 

— Gospodina Neitschkea treba da uzmete na ne- 
koliko dana na motrenje, objasni Dr. Lange. Imate li 
zgodnu sobu za njega, gospodine kolega? 

— Prvoga razreda? 

Liječnik pogleda Christiana ispitljivim pogle- 
dom. 

Christian potvrdi. Kroz glavu mu projuri misao, 
da je Nietzsche bio prisiljen uzeti drugi razred. 

— Tako, gospodine Neitschke, a sada izvolite!, 
obrati se asistent Fritzu. Vaš će gospodin brat biti 
dobar, pa će izvršiti sve formalnosti glede prijema. 
A dotle ću vam pokazati sobu. Pružite bratu ruku; 
on vas sutra može pohoditi. 

Fritz se mirno rastane s bratom, uljudno se na- 
kloni ostalima i reče: — Zahvaljujem vam, gospodo, 
za ovaj uistinu izvanredan doček, i ja ne ću zaboravi- 
ti, da se kao vrhovni predsjednik sjetim vaših uslu- 
ga. Zatim izađe uzdignute glave s Drom. Kunzom iz 
sobe. 

Christian, međutim, napusti bolnicu s osjećajem, 
da je ovaj Dr. Lange, koji mu se u prvom trenutku 
pričinio tako grub, nespretan i bešćutan, u osnovi či- 
tavu tu stvar sigurno i taktično pripremio. 

Kada je sutradan ujutro Christian htio da po- 
hodi brata, susreo se na ulazu s Drom. Langeom. 

— Htio sam saznati, što primarius misli o slu- 
čaju, objasni Lange. Ali primarius je već izašao. — 

Mladi ga je asistent izvijestio, da se primarius dao 
ispričati, jer je morao na neku obdukciju. Uostalom 
i on pretpostavlja, da je po srijedi demantia para- 
litica. 

Fritz je danas bio vrlo apatičan. Sjedio je tupo, 
•obučen u modro-bijelo isprugano bolničko odijelo u 
svojoj sobici, gdje je upravo prošao prvi pregled. 
Budući da se jedva i obazirao na posjetioca, stao je 
Dr. Lange da čita bolesničku cedulju, koju je izdik- 
tirao primarius, a i Christian je, nagnuvši se nad nje- 
govo rame, mogao da uhvati nekoliko riječi. 

— Naslijeđe: obiteljska kronika bez uporišta — 
pisalo je na cedulji — njegova vlastita anamneza 
beznačajna, lues poriče. Status praesens 7. rujna 
1934: visok čovjek 171 cm, muskulatura i salo osre- 
dnje, 69 kg, dlaka na sljepočicama prosjeda, desno 
jače nego lijevo. Desno uho dugo 5,8 cm, lijevo 5,6 
cm. Desna zjenica proširena, lijeva sužena, malo ne- 
pravilno razvučene. Lijevo ostale sve reakcije, desno 
samo konvergenciona reakcija, lijevi očni procijep 
zamašno uži nego desni Nabiranje čela simetrič- 

no; škripanje zubima lijevo nešto jače; zatvaranje 
usta desno nešto potpunije; jezik se kod ispružanja 
pomiče na desno; stisak ruku desno nešto jači nego 

lijevo Pacijent tet ra pri okretanju. Refleksi 

koljena pojačani; refleks na Ahilovoj tetivi također; 
ispitivanje senzibiliteta zasad nije moguće zbog bo- 
lesnikova uzbuđenja. Govorne smetnje jedva zamjet- 
ne; ponajviše katkada malo oklijeva kod početnih 
suglasnika . . . bolesnik se dobro snalazi u prostoru i 
vremenu .... odgovara na pitanja primjereno, samo 
se nejasno sjeća događaja iz najranije prošlosti . . . 
izraz lica prestrašen s malom primjesom tuposti . . . 
uzdržava se od izjava. 

Christianu se učinilo shvatljivo, što se brat po- 
čeo uzdržavati od izjava poslije takvoga mučnog is- 
pitivanja, a i Fritzova mu se apatija, pa čak i »mala 
primjesa tuposti«, nije više pričinjala neobičnom po- 


135 


slije mučenja, koje je jadni pacijent morao jutros'- 
podnijeti, počevši od nabiranja čela preko stiska ru- 
ku do škripanja zubima! 

Međutim sve još ipak nije bilo iskušano kako se 
činilo. 

— Jeste li već izvršili lumbalnu punkciju? upita 
Dr. Lange asistenta. 

— Treba da je baš sada izvršim! 

Dr. Kunz se nije nimalo protivio, da Christian 
bude nazočan kod toga postupka, pa je zato Christian- 
i pošao u susjednu malu operacionu dvoranu, kamo 
je bolničar doveo i Fritza. Fritz se kao dijete pustio 
da ga svuku i odvedu do kožom presvučena stola. 

Tu su ga polegli na lijevu stranu, te je morao 
obadvjema rukama obuhvatiti koljena. Na mjestu,, 
nadesno od središnje linije, otprilike u \ysini trećega 
bočnog kralješka — na mjestu, koje je s nešto jo- 
dove rastopine dezinficirao, a u isti čas tako i obi- 
lježio — zadro je liječnik finom kanilom, kojom je 
uštrcao rastopinu novokaina, da bi postigao potpu- 
nu neosjetljivost. Iza toga je dohvatio drugu, kudi- 
kamo dužu i prije svega mnogo deblju iglu i namjes- 
tio ju na ono jodom obilježeno mjesto. 

Christian je pri pomisli, da će ovo veliko nez- 
grapno željezo u idućem času biti zarinuto direktno- 
u kičmu, u kanal hrptenjače, imao osjećaj, kao da 
se njegova vlastita hrptenjača zaledila. Nogama su 
mu stali podilaziti mravci, što ih osjećaju osjetljive 
osobe, kada s visokoga tornja gledaju u jezovitu 
dubljinu. 

Htio je da čvrsto stisne oči. Ali igla je već dubo- 
ko prodrla, a da Fritz nije ni trenuo okom, i Dr. je 
Kunz već izvlačio u štrcaljku kao vodu bistru hrpte- 
njačnu tekućinu, takozvani liquor cerebrospinalis, 
te ju je zatim kap po kap ulijevao u staklenu cjev- 
čicu. Bolničar je nalijepio na pacijentova leđa malen-: 
flaster i operacija je bila svršena. 


136 



— Tako! A sada možemo odmah otići do gospo- 
đice Bornsteinove. 

Gospođica je Bornsteinova bila laborantica, ko- 
ja je u susjednoj sobi radila na stolu, što je bio sav 
prekriven staklenkama svih oblika i veličina. Ona je 
s dosta važnosti pokazivala stranim posjetiocima svo- 
ju vještinu. 

— Vi zamjećujete, ako u ovu cjevčicu uspem 
malo liquora i k tome pridodam nešto rastopine šest- 
postotne karbolne kiseline, da onda dobivamo opa- 
lescirajuću mutninu. 

Gospođica je Bornsteinova triumfirajući pro- 
matrala Christiana. 

— To je eto dokaz, da ova hrptenjačna tekućina 
nije normalna nego patološka. Zar ne? 

Potom je svojim okretnim prstima pomoću teg- 
lice nalila u dvanaest sterilnih staklenki za reagen- 
ciju (koje su bile poredane jedna do druge) po jedan 
kubični centimetar »liquora« u razrijeđenosti od 
1 : 10 i u sve većim razrijeđenostima do 1 : 20.000, i 
tome je prilila još nešto koloidne otopine zlata. 

— To je reakcija s koloidnom otopinom zlata, 
objasni Christianu. Već prema tome, kako se oboja- 
diše tekućina u cjevčici, saznajemo, da li se radi o 
upali mozgovne opne, ili o tabesu, ili o paralizi. 

Christian je, zaslijepljen egzaktnošću postupka^, 
zaboravljao, da se radi o hrptenjačnoj tekućini nje- 
gova rođenog brata, i da ovaj kemički proces treba- 
da pokaže Fritzovu sudbinu. Krajnje napeto pro- 
matrao je cjevčicu. 

Reakcija je govorila za progresivnu paralizu. 

Christiana je još mnogo više od spretnosti, koju: 
je u poslu pokazivala gospođica Bornsteinova, za- 
divljavalo čudo, što danas može svaka mala laboran- 
tica u nekom čehoslovačkom provincijskom gnijez- 
du očitati s nekoliko epruveta ono, što još prije ne- 
koliko godina nije bio kadar ustanoviti kod bolesno- 
ga Nietzschea nijedan baselski ili jenski kapacitet. 

Stojeći tako zadubljen u misli, začuje odjedared go- 
spođicu Bornsteinovu kako, poslije vatrena govora, 
završava predavanje kategoričkim riječima: Pandy- 
jeva nam je globulin-reakcija pokazala, da se ovaj 
»liquor« paitološki promijenio, a reakcija s koloid- 
nom otopinom zlata, da potječe od sifilitičara. A 
paralitičar mora imati sifilis. Evo, tu je i »Wasser- 
mann«, što smo ga još sinoć postavili. Pritom je po- 
kazivala na nekoliko drugih staklenih cjevčica, koje 
su bile napunjene tekućinama različitoga crvenila, 
počevši od kričavoga ciglastog crvenila do žućkasto 
ružičaste boje. — Vi vidite, reče gospođica Bornstei- 
nova i pokaže prvu cjevčicu, na kojoj je bila prili- 
jepljena etiketa s imenom Neitschke, da senzibilizi- 
rani serum nije rastvorio krvna tjelešca. Dakle, Was- 
sermann je pozitivan, veoma pozitivan. 

Nato nacrta na tabeli, koja je odmah pored to- 
ga ležala, tri križića. 

U tom trenutku pade tek opet Christianu na pa- 
met, da je taj paralitičar, taj sifilitičar njegov jadni 
Fritz. Tri su mu se križića iznenada pričinila ne sa- 
mo kao znakovi za pozitivan ishod pokusa, nego kao 
pečat ispod smrtne osude. Zbunjeno promuca gospo- 
đici Bornsteinovoj zahvalnost za njen ljubezan trud 
i napusti u vidljivoj smetenosti bolnicu. 

Dakle, više nema nikakve sumnje! Fritz je lueti- 
čar, a jer se paraliza pojavljuje tek iza izvjesnoga 
broja godina, to mora da je već duže vremena sifili- 
tičar. Zašto to nije nikada rekao bratu? Kako je 
moguće, da i on sam nije nikada zamijetio na Frit- 
zu znakove bolesti, ma da su prije stalno zajedno 
živjeli, jednom prilikom čak više mjeseci u jednoj i 
istoj sobi? Sifilis se očituje u užasnom osipu, u groz- 
nim čirovima, u tisućustrukim pojavama, koje se ne 
dadu sakriti, — kako mu je sve to moglo izmaknuti, 
premda su bili u najtješnjoj vezi skupa? 

To će pitanje bezodvlačno upraviti Dru. Langeu. 
Kako je dobro, što Dr. Lange — on je već prilično 

davno prije svršetka pregleda otišao iz bolnice — 
kako je dobro, što ga je Lange zamolio, da mu u 
stan donese laborantičin nalaz. 

Christian ga je našao, unatoč tome što je tek 
otuklo dvanaest, već iza svršena ručka, kako sjedi u 
pljesnivoj, staromodnoj i polutamnoj trpezariji, s ci- 
garom u ustima. 

— Mi ovdje u provinciji počinjemo rano, objas- 
ni liječnik, pokazujući na preostatke jela, — ja sam 
se morao požuriti, jer za pola sata započinje već po- 
podnevno primanje. 

Christianu to nije bilo neugodno. Toliko je brže 
i bez mnogo zaobilaženja mogao iznijeti sumnje, 
koje su ga mučile. Naravno, pošto su sve reakcije is- 
pale pozitivno, čak jako pozitivno, to se na dijagno- 
zi ne da ništa izmijeniti; on samo ne može pojmiti, 
kako mu na bratu nikada nije ništa udarilo u oči, što 
bi u njemu porodilo sumnju o bolesti. 

— Tja, promrsi Dr. Lange i zagleda se pažljivo 
za jednim osobito uspjelim kolutom dima, — kada 
bi se sifilis mogao čovjeku očitati s lica, onda ga već 
odavno ne bi više bilo. Onda bi mu se svatko već iz- 
daleka mogao ukloniti s puta. Ali sifilis je rafiniran 
kao drolja! Često ni onaj, koga je već zgrabio za 
vrat, ništa ne zamjećuje. Možda je i vaš gospodin 
brat imao smolu, te nije ništa niti slutio o svom 
luesu! 

— Smolu? Odvrati gorko Christian. Kod sva- 
ke druge bolesti to ne bi bila smola nego sreća, kada 
bi čovjeka tako malo mučilo, da je i ne osjeća. Ali, 
kod ove je podmukle bolesti još i to prepredeno, ta- 
janstveno i paradoksalno: što god se lakše pojavlju- 
je, to je teža; što je blaža, to je tvrdokornija. Upra- 
vo se tako čini, kao da stare žene imaju pravo, kada 
uvijek govore, da se bolest »širi prema unutra«, čim 
ne izbija napolje, čim ne uzrokuje »osip« . . . 

— Stare žene nemaju nikada pravo, uzvikne 
osorno Dr. Lange; koža je samo izvrsno zaštitno 
sredstvo. To je sve. 

— Znam, odgovori Christian, o tome sam nešto 
čitao, u nepovrijeđenu kožu ne mogu bacili pro- 
dirati. 

— Gluposti! prodere se liječnik s toliko snage, 
da ga je posjetilac veoma začuđeno pogledao; stalno 
se čita taj besmisao. Već godine i godine ponavljam, 
da to ne stoji. Da ne može stajati. Ali sada će ko- 
načno svi morati da povjeruju, pošto je Larrier to 
pokusima dokazao: spirohete su kadre da i kroz naj- 
intaktniju kožu prolaze. 

Christian zamijeti, da je nehotice naveo liječni- 
ku vodu na mlin. To bolje — mislio je u sebi — to- 
liko će više pripovijedati o tim stvarima. 

1 doista, Lange je pao u zanos: — Koža ne za- 
štićuje samo pasivno, samo kao neko pokrivalo, ma 
da je u isti čas i to. Ona zaštićuje u najvišem stepe- 
nu i aktivno, jer sadržava neke tvari, koje ne prijaju 
spiroheti, i koje joj smetaju, da se na njoj održi, 
umnoži i preplavi krv. To se sasvim točno zapaža 
kod životinja. Njihova je koža radi dlake ili radi sun- 
ca, ili radi nesmetana disanja kože, ili zbog toga, što 
je otvrdnula, ili zbog bilo čega drugog postala neo- 
bično djelotvornim obrambenim aparatom. Zbog to- 
ga se čak i mislilo, da su one uopće nepristupačne 
sifilisu. No, to nije točno! Ako im se uštrcaju spiroi- 
hete u oči, to se i one zaražuju sifilisom. Dakle? upi- 
ta liječnik spreman na borbu, kao da sjedi sučelice 
kojem naučnom protivniku. Christian se čuvao od- 
govora, te samo pripravno kimne glavom. Zbog to- 
ga je Lange sam sebi odgovorio: — Ne radi se, pre- 
ma tome, o imunitetu, koji leži u životinjskoj krvi, 
jer inače se ne bi mogla primiti klica ni u oku, poš- 
to je i ono krvlju podliveno. Je li to jasno? Može 
postojati samo lokalna obrana u koži, zaštita oruž- 
jem, koje je čovjek izgubio na svom dugom putu; 

prema kulturi. Jedan više, a drugi manje. I što ga je 
potpunije izgubio, to su bespomoćnije izručeni nje- 
govi nutarnji organi navali spirohete. 

Dr. Lange je već davno prestao da pravi maj- 
storske kolute, te je posve neuredno i nesustavno 
vukao na svojoj cigari. 

— A kako uopće dolazi do čitave te infekcije? 
okosi se na Christiana, tonom profesora, koji ispi- 
tuje kandidata. Kako je Christian naravno šutio, to 
Dr. Lange započe da razvija pred njim svu onu stra- 
hovitu borbu između spirohete i čovjeka, tu borbu 
na život i smrt između dva živa bića, borbu, koja se 
naziva sifilis. Prikazao mu je, kako spiroheta dodi- 
rom — a dodir nipošto ne mora biti erotičke priro- 
de — prelazi s bolesnika na zdrava čovjeka i kako se 
uvlači u njegovu kožu. Zaraženi čovjek nema o tome 
ni pojma. Parazit se najprije ne usuđuje dalje, jer 
zna, da će se dalje unutra sukobiti odmah s nadmoć- 
nom obrambenom vojskom, koja se nalazi u krvi. 
Zato ostaje na svom mjestu u koži i skuplja snage, 
to znači: množi se, množi se milijunski i prilagođuje 
se novom gospodaru i njegovim sokovima, koliko 
mu je god moguće. To traje tri sedmice, ta takozva- 
na inkubacija, i za to vrijeme parazit razvija svu 
svoju djelatnost u smjeru, da se udobno smjesti na 
osvojenu mjestu, da sagradi gnijezdo. Tek poslije 
tri sedmice gnijezdo je toliko, da ga i zaraženi čo- 
vjek zamjećuje. Ako ga zamijeti! Jer njegovu pažnju 
na žalost ne pobuđuje naročiti osjećaj kao kod osta- 
lih opasnosti, koje ugrožavaju tijelo: najvažniji či- 
nilac, koji opominje, da je bolest tu, tj. — bol ne da- 
je od sebe nikakva znaka. Bol, kojega se čovjek u 
svojoj kratkovidnosti toliko boji i smatra ga za svo- 
jega neprijatelja, mjesto da ga drži najboljim prija- 
teljem i vjernim saveznikom! Kako li je dobro za 
onoga, tko ga osjeća. Nesreća je što prvotni sifili- 
tički efekt posve bezbolno prolazi. Odatle se i do- 

gađa, da bolesnik nerijetko i nikako ne zamjećuje 
gnijezdo, prvo rasadište, odakle se zlo širi. 

I pušta lijepo spirohete na miru, sve dok im: 

jednoga dana ne padne na pamet, da odlutaju u mo- 
zak?, upita nešto nepovjerljivo Christian. 

Njima ne pada na pamet da ostanu mirne u 

koži! Odmah, čim su za tri sedmice izgradile početnu 
poziciju, to jest one male natekline, onda smjesta ša- 
lju predstraže u dubljinu. Naravno, prve i druge i 
treće predstraže hvataju i zarobljuju čuvari tijela — 
žlijezde, i onesposobljuju ih da škode, pa zato 1 žli- 
jezde otvrdnu i nabreknu. No, stotu i hiljadutu pa- 
trolu — jer tijelo je samo, a njegov protivnik na- 
stupa u bilionima — ne može konačno više žlijezda 
uhvatiti, te patrola projuri pored čuvara i uspijeva 
da se dokrade do najbliže žlijezde. Sve dok i ovu 
svojom nadmoćnosti ne svlada, pa treću i četvrtu, 
a naposljetku i zadnju, tako da ostaje slobodan put 
u centar, u srce. Na taj je način čitava tvrđava osvo- 
jena. Iz srca se razlijeva neprijateljska vojska na- 
ravno nesmetano širokim putovima žila do najuda- 
ljenijih provincija. Točno nakon pedeset i šest dana 
— osam nedjelja iza izvršene infekcije, a pet nedje- 
lja iza pojave primarnih čirova — zaposjednuto je 
čitavo tijelo, i tek sada ono konačno ipak zamjećuje, 
koliko je poraženo. Tijelo osjeća zbog umornosti i 
izlomljenosti, zbog glavobolje i trgan ja u udovima, 
da je otrovano, pa zato sada i mobilizira čitavu svo- 
ju obranu i prihvaća borbu. Bojište je najprije koža, 
na kojoj se pojavljuje sifilitički osip, roseola, a iza 
toga — sluznice, na kojima se stvaraju papule i či- 
rovi. To su vidljivi znakovi rata između spirohete^ i 
čovjeka. Što jače bjesni ovaj rat, to čovjek ima više 
izgleda, da će izvojevati pobjedu nad bakterijom, a 
ako mu još priteknemo s nekim lijekom u pomoć, 
to onda čak može neprijatelja i sasvim protjerati, 
što je borba slabija, to ostaje više bakterija-bjegu- 
naca na životu, a sakrivaju se na mjestima, kamo- 

krv — nosilac obrane — dolazi samo u malim količi- 
nama, i tu se u svojim skrovištima spremaju u za- 
sjedu. 

Christian je slušao napeto i pažljivo. — Sada ra- 
zumijem, oglasi se, kada je liječnik zašutio, — zašto 
tercijarni sifilis najviše ugrožava one bolesnike, kod 
kojih je sekundarni stadij bio naročito slab. 

— No, eto, promrmlja Dr. Lange nešto pomirlji- 
vije, sada ćete i razumjeti, zašto je i paraliza tako 
rijetka u slučajevima, kod kojih se sifilis temeljito 
izbjesnio u koži. 

Nato je nanovo zapalio ugaslu cigaru i nasta- 
vio: — K tomu još dakako dolazi, da obično već prve 
pojave, primarni afekat, alarmiraju pacijenta i tje- 
raju ga k liječniku, koji pomoću žive i salvarzana 
pritječe u pomoć. Kad vašega je brata taj stadij si- 
gurno tako mirno prošao, da ga i nije zapazio, a ne 
treba ni zaboraviti, da se on zarazio vjerojatno pri- 
je petnaest ili dvadeset godina, u vrijeme, kada još 
spiroheta i nije bila poznata. Možda je on i doista 
bio kod liječnika zbog neznatnoga čira ili papule u 
ustima. Ali, što je u to vrijeme mogao liječnik mno- 
go o tome reći? On nije mogao (kako to danas sva- 
ki radi) da uzme gnojni djelić toga čirića ili papule 
i da traži u njemu ispod mikroskopa spirohete, jer ih 
uopće i nije poznavao. On je mogao da sudi samo 
prema grubom očevidu, i ako ga slučaj nije podsje- 
tio na slične pojave iz njegova iskustva, to je onda- 
otpustio vašega gospodina brata s utješljivim rije- 
čima i s mašću, koja je učinila, da je čir na površini 
zacijelio, a u dubljini se zato nesmetanije mogao da 
širi. 

Christian tužno kimne glavom. Bit će, da je ta- 
ko bilo! Osjeti gorčinu pri pomisli, da je Fritz mož- 
da u istoj onoj godini, kada je Schaudinn otkrio spi- 
rohetu, negdje na putu, u kakvom malom gradiću, 
zamijetio prve pojave i odmah pošao k liječniku. A 
možda je bio i u kojem velikom gradu i potražio ko- 

jega slavnog liječnika, koji slučajno još nije ništa 
čuo o novom pronalasku. Nakon pet nedjelja postao 
je Fritz bolježljiv, slab, umoran — ali tko ne osjeća 
od vremena do vremena takve pojave, ako naporno 
radi? Njegova je roseola bila dosta blijeda, tako da 
je nije zamijetio, pa mu je otrov nezapaženo i pod- 
muklo nagrizao tijelo, sve do prekjuče, kada mu je 
načeo i jadni mozak. Tako kao s Fritzom, bit će da 
se dogodilo s Heinrichom Heineom i s Grabbeom i 
s Murgerom i s Oskarom Wildeom i s mnogim dru- 
gima! . v 

Christian je pripovijedao Langeu, kako je čudan 
slučaj htio, da se zbog svoje radnje u zadnje vrije- 
me baš mnogo bavio sifilisom i da ga je bratovo 
oboljenje — čudan paralelizam — upravo zateklo 
pri studiju Nietzscheova sloma. 

— Grozno je i pomisliti, doda Christian, da su 
obadvojica na neki način prerano oboljela, jedan 
deset godina ranije, no što je spiroheta otkrivena, a 
drugi možda samo deset dana ranije. 

— Samo s tom razlikom, što Nietzscheu ne bi 
ništa koristilo, da je i spiroheta već bila poznata. 
Jer onda još nije bilo salvarzana! Od dijagnoze ima 
čovjek tek danas nešto, jer može, čim je utvrdi, i 
nešto poduzeti. Može čak koješta poduzeti. Danas 
nije više nipošto potrebno, da netko dobije paralizu. 
Ona se da upravo tako izbjeći, kao što se dadu na 
primjer izbjeći boginje. Uzevši jedno s drugim, dra- 
gi gospodine doktore, završi Lange i digne se pri 
tome sa stolca; — uzevši jedno s drugim Friedrich 
je Neitschke bolje isplivao, nego što je bio slučaj s 
Friedrichom Nietzscheom! 

Christian osjeti, da je to završna rečenica i da 
je došlo vrijeme za rastanak. To više što se iz su- 
sjedne čekaonice — oni su međutim otišli u ordina- 
ciju — već po drugi put čulo značajno nakašljavanje. 
Kada je otvorio vrata, da izađe, zamijeti odista, ka- 
ko u pletenom stolcu sjedi žena, s otprilike dvanaest- 

godišnjim dječakom u krilu, a kojemu je bilo pove- 
zano desno koljeno. 

— Dobar dan, gospođo Riedel, pozdravi liječ- 
nik i nadoda okrenuvši se Christianu, ostanite još 
časak, ovaj će vas slučaj zanimati. 

Liječnik nije predstavio Christiana, a nije ni 
slovca upravio gospođi i zapitao je, da li joj je to 
pravo, te stane bezbrižno pripovijedati historiju 
maloga dječaka. Dječačić je pao za vrijeme igre na 
ulici, a paziteljica je, da bi mu očistila okrvavljeno 
koljeno, uzela svoju maramicu i namočila je prije 
toga slinom, kako bi što bolje očistila ranu. 

— Poslije tri nedjelje donijela mi je gospođa 
Riedel dječaka, jer ranica nije nikako htjela da za- 
raste. Kako mi se rana, zbog tvrdih obruba, učinila 
sumnjiva, i kako više ne živimo u devetnaestom sto- 
ljeću, kao vaš Nietzsche, to sam malo potanje raz- 
gledao izlučinu pod mikroskopom. Pokazalo se, da 
je taj čovječuljak sa svojih devet godina dobio od 
služavke sifilis, ma da ga inače mlada gospoda do- 
bivaju tek sa devetnaest godina od svojih služavki. 

Dr. Lange se glasno i od srca nasmije. Smijala 
se i gospođa Riedel, iako manje glasno i manje sr- 
dačno. 

— No, ništa ne mari, draga gospođo, nastavi li- 
ječnik, jer uza sve to ovaj naivni Casanova, ma ko- 
liku starost doživio, ne će nikada oboljeti od progre- 
sivne paralize. Zato imamo salvarzan! 

Kod tih je riječi Lange skinuo zavoj s dječako- 
va koljena i pokazao Christianu čir, koji je bio ob- 
rubljen tvrdim obrubima, a dno mu se neobično 
masno svijetlilo. — Počinje se već čistiti, izjavi liječ- 
nik promatrajući ranu, jer danas dajemo već treću 
injekciju. 

Nato položi dječaka i ispere mu ruku alkoho- 
lom. — Ovdje se to ne može tako udobno napraviti 
kao na klinici, promrmlja Dr. Lange. Tu moram sve 
sam unaprijed pripremiti. — A onda nastavi glasnije: 

Tako, gospođo Riedel, sada sam maloga prljavka fi- 
no udesio, a vi pripazite, da to ne dira svojim prlja- 
vim prstima. 

Kad je iskuhavao štrcaljku i pripremao rastopi- 
nu salvarzana, govorio je Christianu:^ — Ne, dječa- 
rac ne će nipošto dobiti paralizu, pa čak ni luetički 
sekundarni stadij. Bit će potpuno i radikalno izlije- 
čen. To je upravo veličanstveno svojstvo salvarzana! 
Što bismo prije mogli učiniti u takvu slučaju? Ja i 
ne govorim o starim kurama znojenja i gladovanja, 
koje se još i danas prakticiraju u Lindewieseu, a ko- 
jima je bila svrha, da potpomognu organizam u bor- 
bi protiv otrova, i to na taj način, da ga »preudese«. 
Predstavite uostalom sebi, kako bi izgledalo, da smo 
htjeli ovoga malog patuljka preudesiti znojenjem ili 
gladovanjem! Prije no što bi izgladnjele njegove 
spirohete, izgladnio bi odavno već i sam. Jod, živa 
ili kasnije upotrebljavani vismut izdržao bi dakako 
bolje. Ali što bismo time postigli? Ta bi sredstva 
djelovala samo zaobilaznim putovima, a ipak bi tje- 
lesne stanice dovele u tako nepovoljno stanje, da to 
ne bi prijalo čak ni spiroheti, te bi je prisililo na uz- 
mak. No salvarzan ne puca na neprijatelja tako, da 
pogađa prijatelja. Bez sumnje, Ehrlichov je san o 
»therapia magna sterilisans« o čišćenju u jednom 
mahu, o uništavanju spiroheta jednom jedinom in- 
jekcijom — ostao samo san. Ali on nas je bar nau- 
čio da gađamo. 

Kako je opazio, da slušalac prati svaki pokret 
njegovih usta, to Dr. Lange i protiv volje nastavi 
dociranje. — I tijelo čovjeka i tijelo bakterije jesu 
stanice, zar ne, ali stanice različite vrste. A dvije sta- 
nične vrste, koje su međusobno vrlo različite, ne će 
ni primati isti otrov. Zato se tražio otrov, koji je sa- 
mo smrtonosan za spirohetu, a nije za čovjeka. Oku- 
šalo se 605 smjesa, dok konačno 606. nije uspjela. — 
1 tu Ehrlich-Hatinu smjesu 606, salvarzan, koja je ne- 
davno usavršena u novi preparat, što nosi već broj 

daleko iznad 900, neosalvarzan, uštrcat ćemo sada, 
tebi nevaljali derane, — rekne Lange malom paci- 
jentu, koji je zainteresirano i nimalo bojažljivo pro- 
matrao, kako tanka igla prodire u venu njegove ru- 
ke. Liječnik je vrlo polako ispražnjavao štrcaljku, 
onda je izvukao iglu, prilijepio flaster i pustio dje- 
čaka, udarivši ga pri tome lako po obrazu. 

— Hoće li i moj brat dobivati neosalvarzan?, 
upita Christian. 

— Mislim, kasnije. Najprije će se sigurno mora- 
ti da podvrgne malaričnoj kuri. Doktor Lange se 
pritom dobroćudno smješkao: Ali tu vam kuru sada 
više ne mogu objašnjavati. Evo vam jedne knjige, 
pročitajte je. Informirat će vas o sudbini te konjske 
kure. 

Christian je zamišljeno silazio niza stepenice. Ka- 
ko je čudno — vrtjelo mu se glavom — što ovaj mla- 
di liječnik, koji živi u staroj prljavoj kući, dok se za 
njega brine prljava starica, usred blata svoga pro- 
vincijskog gnijezda, ipak potpuno stoji na visini me- 
dicinske znanosti. Bez imalo sposobnosti za uživlja- 
vanje u tuđu dušu — zar nije još juče njega, Chris- 
tiana, razapinjao na muke, pripovijedajući mu mjesto 
o bratu — o redu, kojim pacijenti moraju ulaziti? 
Bez najosnovnijih manira — pripovijedao mu je o 
bolestima stranih ljudi, dopustio mu je, da bude na- 
zočan kod toga pregleda i postupka, a da se i nije 
sjetio, da za to zaište odobrenje od tih ljudi — od 
glave do pete samo obrazovani seljak: a ipak je eto 
u liječničkim stvarima pogađao uvijek suštinu! 

Ipak mora da postoji nešto, što je nalik na li- 
ječničku tradiciju, i k tome još neko liječničko umi- 
jeće, koje se da naučiti — pomisli Christian. Hvala 
Bogu, da je tako, i da čovjek može u najzabačenijem 
selu naći liječnika, koji doduše nije nikakav genije, 
ali zato ipak zna sve ono, što su geniji stvorili. 

Na ulici se sjeti, da još nije ni ručao. Oni dugi 
satovi, koje je od ranoga jutra proveo u liječničkim 

ordinacijama i laboratorijima, nisu baš pobudili u 
njemu apetit. Stoga odluči, da će se radije prošetati 
i razgledati grad, dok ne bude vrijeme za posjete. 

No, ovaj put nije promatrao grad (sasvim pro- 
tivno od svoje dosadašnje navike, da hvata sve utis- 
ke, kad prolazi kojim nepoznatim mjestom) nego je 
promatrao ljude i samo njih gledao, — a, eto, ipak 
čovjek ne može znati, nisu li luetičari? 

Svakom djetetu, koje bi mimo prošlo, zavirio bi 
u lice i gledao, nema li znakova naslijeđena luesa, 
sedlasti nos ili karakteristične izobličenosti zuba. 
Čovjek, koji je upravo izašao iz svoga dućana — 
nema li možda ispod svoga korektnog sako-odijela 
roseolu? Ova mlada djevojka, koja ga je upravo po- 
gledala, samo zato što joj se njegovo lice učinilo pot- 
puno strano, ima možda neznatnu papulu na usnoj 
sluznici, o kojoj ništa i ne sluti, pa će večeras, kada 
je prijatelj doprati iz kina kući, na kućnim vratima 
predati draganu zajedno s oproštajnim poljupcem i 
papulu. 

Odvratno je i besmisleno uvijek o jednom i is- 
tom razmišljati. 

Kroz kavanski prozor buljilo je u njega neobično 
blijedo lice gospodina pedesetih godina. Tko zna, ni- 
je li taj čovjek možda bio tako blijed zbog toga, što 
mu je spiroheta proždirala srce, razorila mu glavne 
kucavice i uništila mu bubreg. 

Neka mršava, u crno obučena ženska, prolazila 
je umorna koraka pored njega, noseći pod rukom 
tašku, jer je možda usput davala kakve satove. Chri- 
stian je bio prisiljen da sebi uobrazi, da je možda sa- 
mo zato ocvjetala kao stara djevica, što je ljubavnik 
njene mladosti bio i previše oprezan da se njome 
Oženi, pošto se dočepao sifilisa. 

Mučen svojim predodžbama ušao je Christian u 
park, koji je u to vrijeme bio gotovo pust, te se 
umorno spusti na klupu. No, nije dugo potrajalo i 
oko njega se stadoše naganjati djeca, što su se igra- 

l a ' Hvala Bogu,^ ona su bar izgledala zdravo, svje- 
že i veselo. Ali žena, koja je zastala ondje na ogradi 
i promatrala mališane, nema li ona čežnutljiv po- 
ge jaovice? Tko bi znao, koliko se puta ranije, u 
prvim godinama braka, ponadala, ali se uvijek izno- 
sa razočarala zbog pometnuća i sifilitičkih abortu- 
sa. bve dok nije rezignirano došla do saznanja, da 
mora svoju jalovost još smatrati i za blagoslov s ob- 
zirom na opasnosti, koje bi uzrokovala oplodnja za 

V .. Christjan umorno izvuče sat. Bilo je tri četvrti 
četiri ža četvrt je sata počinjalo posjećivanje u bol- 
nici. On se vise ne ce morati da kreće među ljudima, 
koji su se oko njega šuljali kao aveti, a od kojih je 
svaka nosila na licu upitnik. Morao se gotovo na- 
smijesiti pri pomisli, da ga sastanak s Fritzom treba 
utjesi, sastanak s bratom, kod kojega više nije 
bilo upitnika, jer je analiza krvi već dala siguran od- 
govor. & 

i • Fnt2 L a J e P ašao .V rđavu raspoloženju. Apatija, 
koje se Christian prije podne preplašio, ustupila je 
sada mjesto jos mnogo opasnijoj razdraženosti. 

Doduše, bolesnik je kod Christianova ulaska ra- 
dosno skočio, srdačno ga zagrlio i uskliknuo: To je 
hjepo, sto si došao, mali brate, to je lijepo to 
je krasno od tebe! J J p ’ 

tor. SIS nekokko časaka iza toga govor mu je pos- 
tao zbrkan. Pripovijedao je, koliki ga posao čeka 

iet ? azvatl sve generalne direktore cijeloga svi- 

jeta, cak i one sa sjevernoga i južnoga pola No ko- 

lio C d?° 7 i e r Se ^ rUd T k is P ,atiti > Jer će^e^jegovi’pd- 
hodi zaključkom skupštine podići do nečuvene visN 

ne. Zato je zatražio od brata da mu da pero i papir 
tako bi mu unaprijed izračunao koliko će milijuna 
i milijardi odsada zarađivati svake godine. J 

Zatim se nepovjerljivo ogledao na sve strane 
sagnuo se sasvim do Christianova uha i šapnuo: Mo- 

ram ti povjeriti veliku tajnu, mali brate, ali ćeš mi 
se prije zakleti, da nikome ne ces odati ni slovca. 

Tvrdokorno je insistirao na zakletvi i svečanom 
rukovanju, prije no što mu je povjerio, da je zami- 
ienieno dijete. Kao dojenče odnijeli su ga iz carskog 
dvora i podmetnuli na njegovo mjesto tuđe dijete. 
Već davno mu je udarilo u oči, da ga različiti minis- 
tri krišom promatraju, a u zadnje su se vrijeme i u 
novinama pojavile jasne aluzije. — I noćas sam se 
uvjerio o svojim naslućivanjima: došaptali su mi po- 
moću potajnih radiovijesti sve detalje, produži Fritz, 
i zato sam ti zahvalan, mali brate, što si me doveo 
amo, gdje mi dan i noć stoji na raspoloženju radio- 
pošiljač, za koji nitko ne zna. 

Christian je užasnuto slušao ove grozne izjave. 
Sada mu Fritz još i zahvaljuje, što ga je doveo u 
ludnicu! Bio je primoran, da se sjeti pisma, koje je 
napisao Nietzscheov prijatelj Overbeck, uskoro iza 
toga, kako ga je strpao u baselsku duševnu bolnicu. 
»Bila bi mnogo veća prijateljska usluga — stajalo je 
u pismu — da mu se oduzme život, pa zato sada ne- 
mam druge želje, nego da mu se skoro ugasi! O to- 
me ni najmanje ne sumnjam, a držim, da nitko ne bi 
drukčije osjećao, da je tih dana bio na mojem mjes- 
tu. Nietzsche čak nije bio kadar ni da me zamrzi, 
kako bi me sigurno prije bio zamrzio, zbog toga 
što sam bio krivac za oduzimanje njegove slobode . . 
Dotle je eto došlo s tim herojem slobode, da više i 
ne misli na slobodu!« 

Kao da je bolesnik naslućivao, što se u Christia- 
nu zbiva, njegova se povjerljivost odjednom pro- 
metnula u bijes: — Dakle i ti si prešao k mojim ne- 
prijateljima, stane odjednom da viče, i ne prestade, 
da dijeli bratu najgadnije izraze. Christian je iznova 
bio prisiljen da se sjeti paralele iz Nietzscheove bo- 
lesničke historije, provale bijesa protiv ljubljene maj- 
ke, tako da ona »nije više mogla svoje miljenče vi- 

djeti i njegovati, nego je morala čuti čak riječi mrž- 
n J e > kojih je odjek bilo teško ugušiti«. 

Christian se utučeno povukao u sebe, kadli je 
asistent Dr. Kunz, koji je upravo ulazio, naredio, da 
o vedu Fritza, i to zato, da bi mu prištedio daljnje 
uzrujavanje. 

ru ."77 đ ikada ozdraviti?, obrati se zabrinuto 
Christian mladom liječniku, što uopće misli prima- 
rius? Ne bih li mogao jedamput s njime razgovarati 
da čujem i njegovo mišljenje? 

— Gospodin je primarius na žalost već otišao 
uslužno odgovori Dr. Kunz. On ima danas još mno- 
go posla, jer sutra odlazi na dopust. A kada je zami- 
jetio Christianovo zabezeknuto lice, doda: Ali on mi 
je točno odredio, kako imam postupati s vašim go- 
spodinom bratom, i sutra prije podne započet ću s 
malaricnom kurom. 

Dakle još i to! pomisli Christian. Nije dosta što 
se siromašni Fritz morao razboljeti u tom zadnjem 
uglu civilizacije i što se mora liječiti u bolnici nešto 
boljega trgovišta, nego još i liječenjem ne će ruko- 
voditi vjerojatno bar iskusni primarni liječnik, i 
Fritz ce biti posve predan u ruke ovoga mladog po- 
četnika. Christian se zagleda u ljepušasto, prazno li- 
ce s bezizražajnim očima i sa smiješnim brčićima 
maloga asistenta. 

Već je imao nakanu izjaviti, da je prisiljen, zbog 
toga sto liječenjem ne rukovodi sam primarius, za- 
traziti, da preveze brata u domovinu. Ali Dr. se Kunz 
nasmiješi: Možete biti sasvim mirni, gospodine 

doktore, malarična kura nije nikakva čarolija Što 
tu treba uraditi, umjet ću i ja, pa ako vam je pravo, 
moh 0 bih vas, da sutra i vi budete nazočni kod ci- 
jepljenja. U deset sati, u maloj operacionoj dvorani. 

Christian nije mogao drukčije nego da primi 
poziv. No i pored toga je bio dosta zdvojan, te je 
proveo nemirnu noć. Kako nije mogao spavati, to je 

u krevetu čitao knjigu, koju mu je dao Dr. Lange^ 
da se malo uputi u malaričnu kuru. 

Ponajprije je iz knjige, uz malo iznenađenje,, 
saznao, da se ta kura sastoji od kure s pravom, istin- 
skom, neublaženom malarijom. On je sebi predstav- 
ljao ako je uopće išta određeno predstavljao 

da će se u borbi protiv paralize izazvati groznica, 
koia je samo nalik na malariju i koja se izaziva po 
ugledu na nju. Ali — ne. Kao lijek se doista upotreb- 
ljavala zloglasna močvarna groznica, povratna groz- 
nica. To prastaro zlo, koje je Protagora opisao vec 
prije gotovo tri tisuće godina; koje je bilo vec tnc 
antike, razoritelj grčke kulture; ista ona »hladna 
groznica«, s kojom ni energični Rimljani sa svojim 
genijalnim zdravstvenim mjerama nisu mogli izaći na 
kraj; od koje još i danas boluje osam stotina mili- 
juna ljudi, a dva milijuna svake godine umire! 

Da se protiv zaraze sifilisa poziva u pomoć jed- 
nako opasna i podmukla zaraza, učinilo se Christia- 
nu to strahoviti je, što i nju, kako se u knjizi tvrdilo,, 
uzrokuje paraizit krvi. Što je za sifilis Schaudinnova 
spirochaeta pallida, to je za malariju malarični mi- 
krob, što ga je pronašao Francuz Laveran. Jer sama 
ovaj mikrob uzrokuje močvarnu groznicu. Ako groz- 
nica vuče svoje ime od rđava zraka i svoje talijanske 
oznake »mal aria«, to je onda pri tome samo kriva 
okolnost, što se u lošem močvarnom zraku naročito 
dobro osjećaju komarči, u kojima se nastanjuje ma- 
larični mikrob. Otkako su Rosz u Kalkuti i Grassi u 
Italiji otkrili ove komarce, od onda se sigurno zna, 
da je jedan od njih, takozvani anopheles, opaki pre- 
nosnik, koji pri svom ubodu tako reći čovjeku pre- 
nosi u krv jaje plasmodiuma. 

Tu sada jaje pliva kao sitna, okrugla tvorevina* 
pliva uokolo kao »spora«. 

Samo ne pliva dugo, već nakon dva tri sata pro- 
dire u crveno krvno tjelešce i počinje ga uništavati. 
Naždere se na tom tjelešcu toliko, da konačno puk- 

ne. U doslovnom smislu riječi: čim se naždere, doista 
puca, raspada se u dvadeset novih sitnih spora, ko- 
je halapljivo nastavljaju djelo razaranja. 

Što da čovjek poduzme protiv toga? U posve 
kratkom vremenu nastalo je iz svakoga od ovih dva- 
deset plasmodiuma dvadeset novih, a iz svakoga od 
ovih dvadeset opet drugih dvadeset ... za nekoliko 
dana sve vri od mikroba u čovječjoj krvi! Ne vjeru- 
jući da bi njemu — divu mogli što nauditi ti patulj- 
ci, čovjek najprije nekoliko dana, za vrijeme inku- 
bacije, pasivno promatra njihovo djelovanje. No, 
potom odluči, da im dobro »potpali«. Razvija u se- 
bi vrućinu, koliko mu je to najviše moguće, i pušta 
je iz sebe u najmanjoj mjeri, tako da ga groznica 
trese i zubima cvokoće; kada mu se učini, da je 
dosta skupio i dosta pripremio vrućine u nutrini, 
onda drži uljeze nekoliko sati pri suhoj toploti; ko- 
načno mu i samom postaje prevruće, te snizuje, kod 
stadija znojenja, temperaturu sve dotle, dok ne pos- 
tane normalna. Mnogo tisuća parazita uništio je sret- 
no pomoću toga parenja i vrijenja. No preostatak je 
imao vremena da se dalje množi, i on ga prisiljava, 
da poslije »negrozničnoga« dana, nakon četrdeset f 
osam sati, započne igru iznova: da razvija u sebi 
promjenljivo grozničanje od drhtavice preko vrući- 
ce do znojenja. 

Pa ipak malarični se mikrobi izruguju čovječjoj 
vrućini. U toku mnogih tisućljeća privikli su se na 
nju i prilagodili joj se. Ali u toku mnogih tisućljeća 
privikava se i čovjek, da podnese groznicu od četr- 
deset i jednoga stupnja i malo više. 

To se dakako ne da naučiti za nekoliko stoljeća, 
na koliko se u svemu može obazreti mlada spirocha- 
eta pallida. Ona je na povišene temperature još 
osjetljiva: tek što je nekoliko napadaja zagrijalo krv, 
a već u njoj nema više nijedne jedine spirohete. 

Ovu je okolnost znanost iskoristila. 

Đavolski domišljaj — pomisli Christian — tje- 
rati Sotonu pomoću Belzebuba! Ali kako ćemo se 
konačno osloboditi Belzebuba? Sto se poduzima, ako 
davao, pošto je izvršio svoju dužnost, ne će da ode? 

Doduše u knjizi, koju mu je posudio Dr. Lange 
tvrdi se posve jednostavno i precizno, da se »iza de- 
set do dvanaest napadaja groznice malarija uništava 
kininom«. Čak je sitnim slovima bio pridometnut či- 
tav odsjek o povijesti ovoga medikamenta. Počinjao 
je s uzbudljivom legendom o lijepoj Peruanki Žurni, 
koja je, unatoč tome, što joj se otac smrću zagro- 
zio, odala oboljeloj španjolskoj potkraljici ljekovi- 
tost kininove kore. Dapače se i napominjalo, da je 
taj događaj potaknuo Lafontainea da napiše pjesmu, 
gospođu de Genlis da napiše čuvstvenu novelu, a Le- 
moine-Montignyja da stvori dramu »Amazampo ou 
la decouverte du Quinquina«. Isto je tako bilo pre- 
štampano i jedno mjesto iz izvještaja pobožnih Je- 
zuita, koji su 1632. donijeli kinin u Evropu: »Kini- 
nova se kora uvozi iz kraljevine Peru. Uzmu se dvije 
korice, fino se štuku i prosiju. Otprilike tri sata ra- 
nije, no što ima da provali groznica, metne se kora 
u čašu bijeloga, jakoga vina i pusti da odsjedne, i 
čim se čovjek počne tresti od groznice, ispije čitavu 
tu pripravljenu tekućinu i legne u krevet. Kora je 
spasla gotovo sve one, koji su je uzeli. Samo se ne 
smije upotrebljavati bez dopuštenja gospode liječ- 
nika«. 

Ali, sve to nije moglo potpuno smiriti Christia- 
na. Ako i čovjek ima dopuštenje gospode liječnika — 
tko može jamčiti, da kinin u svakom slučaju sigurno 
uništava malariju? Jedno je samo sigurno naime 
da poslije cijepljenja pritječu tf krv k parazitskoj 
spiroheti još i parazitski malarični mikrobi, da 
bi je uništili. I Christian je čitave noći sanjao ne sa- 
mo o lijepoj kneginji Žurni, nego i o žilama brata 
Fritza, u kojima paraziti igraju među sobom »va- 

banque« igru, pri kojoj okrugla krvna tjelešca služe, 
kao novci, za ulog. 

Kada se ujutro probudio vrlo mamuran, padne 
mu pogled na kalendar, koji je visio na zidu njego- 
ve hotelske sobe. Za taj je dan vrijedila poslovica: 

»Čovjek loše prolazi, kada nema pravoga po- 
vjerenja u liječnika, a ipak bez njega uopće ne zna 
sebi pomoći« (Goethe). 

Ta poslovica nije baš dobar omen (znak) za 
današnje jutro! S vrlo tjeskobnim osjećajem u duši 
ušao je Christian oko deset sati u malu operacionu 
dvoranu. Fritz je već bio tu. Noćas je dobro spavao, 
te je danas izgledao potpuno razborito i primjereno. 
Osim njega bio je ovdje još jedan mladi snažni mo- 
mak, koji je imao pred sobom bolničku kecelju, ta- 
kođer ispruganu plavobijelim prugama, a kojega je 
Dr. Kunz predstavio kao »našega velikodušnog da- 
rovatelja krvi«. 

— Mi ne uzimamo nikada cjepivo od čovjeka, 
koji se na prirodan način dočepao malarije, objasni 
asistent Christianu i prijeđe pri tome rukom preko 
urednog razdjeljka na glavi, — jer za njega ne mo- 
žemo nikada sigurno znati, da li ne boluje od teške, 
tropske malarije. Mi uzimamo uvijek bolesnika, ko- 
jemu su malarični mikrobi također umjetno ucijep- 
ljeni. 

— Nema li tu pogibelji, s nepovjerenjem odvrati 
Christian, da se zajedno sa željenom malarijom pre- 
nesu i druge, manje željene bolesti? 

Dr. Kunz se dobrodušno nasmije. — Rizik nije 
prevelik. Onome, tko ima sifilis, ne može se više bog- 
zna što dogoditi. Što će vašem bratu smetati, ako 
dobije od gospodina Petzolda k svojim vlastitim spi- 
rohetama još neke k tomu! 

Dok je još to govorio, izvukao je mladom mom- 
ku dva kubična centimetra krvi iz vene na ruci po- 
moću štrcaljke i uštrcao je odmah Fritzu pod kožu. 

koju je na stegnu malo nategnuo te spretno i brzo 

^ Tako, gospodine Petzolde, obrati se »dobro- 

stivom darovatelju«, sada ste isplatili svoje dugove 
do zadnje pare, pošto ste vratili istu onu količinu, 
koju smo vam prije osam dana uštrcali iz krvi go- 
spodina Pokornoga. 

Petzold se cerekao i nespretno se povukao. 

A sada valja pričekati, okrene se obadvojici 

braće, perući ruke. Klica, koju smo posijali, može se 
za pet dana primiti; ali može potrajati i tri sedmice, 
prije no što se pojavi prvi napadaj. 

I doista je potrajalo duže vremena. Svakoga je 
dana dolazio Christian u pohode bratu; svaki put ga 
je zatekao kod pisanja pisama i odluka »svima gene- 
ralnim direktorima svijeta«, katkada je bio u takvim 
časovima neobično uzbuđen čak agresivan, a katka- 
da opet dobrodušan, miran i strpljiv. 

Ali kada je Christian nakon devet dana opet do- 
šao u uobičajeno vrijeme, nije našao brata, kao ina- 
če za stolom, nego u postelji. Prije četvrt sata — 
objašnjavao je bolničar — izbila je zimica posve iz- 
nenada i bez ikakvih prethodnih znakova. Jos i sa- 
da je bolesnikovo lice bilo mrtvački blijedo, usne i 
nokti modri, noge hladne kao led, a disanje vrlo 

ubrzano. . 

Kako se osjećaš, veliki brate? sagne se Chris- 
tian s veoma mnogo saučešća nad bolesnika. 

Fritz je jedva mogao i odgovoriti, toliko ga je 
tresla groznica. Zubi su mu glasno cvokoiali. Vrlo, 
vrlo jadno, Christiane, promuca s teškom mukom, 
silno me boli glava. 

No, već poslije jednoga sata prestala je zimica. 
Grčevita je stegnutost žila popustila, krv je počela 
da kola po površini, Fritzova je koža pocrvenjela, 
obrazi, koji su dotada bili modro-blijedi, postali, su 
grimizno crveni, oci se opet raširile i stale sjati, a; 
usne i jezik otvrdnuli i osušili se. 

Bolničar izvuče toplomjer ispod pazuha. — 40,4 
pročita. 

Ova je suha temperatura potrajala oko pet sari. 
Potom je stao na bolesnikovu čelu izbijati topao 
znoj, a odatle se postepeno širio po čitavu tijelu. 
Bolničar skinu Fritzu košulju, i zamijeni je novom. 
No, za četvrt je sata i ova košulja bila za žmikanje. 

Još triput se moralo mijenjati rublje, i tek po- 
slije toga se Fritz malo primirio. Zatražio je da jede. 

Pred veče je bolničar opet mjerio. Toplomjer je 
pokazivao 37,2. 

— Osjećaš li se bolje?, upita Christian, koji se 
za čitavo vrijeme napadaja nije micao od bratove 
postelje. 

— Posve dobro i zadovoljno, odvrati Fritz, smi- 
ješeći se; više nemam glavobolje, samo sam silno sa- 
nen. Prije no što je Christian, stupajući na prstima, 
došao do vrata, Fritz je već čvrsto usnuo. 

Christian se nadao, da će idućega jutra zateći 
bolesnika, umorna i slaba, slomljena od prethodne 
jake groznice, ali brat ga nije dočekao u postelji, već 
je svježe i dobro izgledao, a bio je, kako se Christia- 
nu pričinjalo, i u boljem duševnom raspoloženju. 

No, sutradan je opet strašno izgledao, kao čo- 
vjek, koga izmjenično trese zimica i vrućica. I posje- 
tilac je bio prisiljen da se privikne, da svakoga dru- 
goga dana zatekne teškoga bolesnika, a iza takvoga 
dana opet rekonvalescenta. 

— Srce izvrsno radi, usklikne Dr. Kunz, trljajući 
ruke, moći ćemo sasvim fino istjerati dvanaest napa- 
daja. 

Dvanaest je dakle puta podnio Fritz (a pored 
njegove postelje vjerno i izdržljivo i Christian s nji- 
me) skalu od ledene zimice do suhe vrućice, i od vru- 
ćice do obilata znojenja. Ali zato je Christian doživ- 
ljavao to veću radost, kada bi našao brata u dane bez 
napadaja vazda u nešto boljem stanju nego dan ra- 
nije za vrijeme napadaja. Treće je sedmice duhovno 

i duševno stanje paeijentovo u stvari opet bilo posve 

n0rl Sada je Dr. Kunz držao, da je došao trenutak da 
obustavi malaričnu kuru. v 

aun se Christianu pričinjalo kao čudo, s o J 

mah poslije prve doze bfla uklonjena povratna groz- 

nica. ... 

Fritz bi već bio mogao napustiti bolnicu P 0s v 
izliječeni da nije Dr. Kunz još držao za potrebno, da 
mu svake nedjelje uštrcava salvarza . 

Bilo ie vrlo dobro, što je tek u tom stadiju sti- 
gao ijedan gospodin od tekstilnoga koncerna, u ko 

goditi P da^b? ga'^Fritz^po^ao vdUcu^on^mici ju 

mu* pfi^ac^^svo jo ^osnovi °da ^pokupuj^sve 1 srećke i 
takove dokopa svih zgoditaka. No, ovako je l’ 0 /^ 1 
ac zatekao tjelesno doduše još slaba ah duševno 
potpuiS zdrava čovjeka, koji mu je lako mogao sa- 
kriti vrstu i suštinu svoje bolesti. 

Uostalom, ovaj tvrtkin izaslanik nije baš bio 
osobito vidovit zapazač, a još manje diplomat. 
Ne prikrivajući ništa, pripovijedao je Fritzu, kakva 
mu je misija povjerena: 

— Vi i ne slutite, dragi Neitschke, koliko se ra- 
dujem, što vas nalazim u tako dobrom stanju. Jer 
znate li, zašto su me amo poslali? Zbog toga — i pri 
tome je pucao od smijeha — što je do naših svemoć- 
nika dopro glas, da niste, dragi Neitschke, ovdje, (tu 
se sada dotaknuo, uz gromki smijeh, čela) sasvim 
kako treba. I zato je trebalo da ja izvidim, što je na 
stvari. Evo, i ja jasno vidim. Meni nije lako podvaliti. 
Ja doduše znam, da čovjek može od danas do sutra 
poludjeti, ali znam i to, da ne može od danas do su- 
tra postati normalan. Stoga ću moći da mirne savje- 
sti izvijestim one gore, da ste vi toliko duhovno zdra- 
vi, a i da ste toliko bili, koliko bi samo mogli oni 
naši bućoglavci sebi poželjeti. — Žmirkao je rados- 
no očima i onda nastavio: — Ali, vi treba da se una- 
toč tome odmorite, i ja se radujem, što sam ovlašten, 
da vam u tu svrhu mogu ispostaviti ček, koji će vam 
omogućiti doista nekoliko ugodnih sedmica. 

Posjetilac je jedva otišao, a Fritz je već stao da 
pleše po sobi, tako da se Christian ozbiljno zabrinuo, 
nije li brat nanovo zapao u manijački stadij. Među- 
tim, to je bio samo izraz radosti zbog toga, što je 
sve tako dobro prošlo. 

— Sada ti mogu priznati, mali brate, usklikne 
Fritz, koliko me je sve ove dane, otkako mi je opet 
u glavi sve u redu, mučila briga, da će me zbog bo- 
lesti otpustiti i jednostavno baciti na ulicu. I tko bi 
me, — nazovimo sada smiono stvari njihovim pra- 
vim imenom — mene, izliječena luđaka, opet uzeo u 
službu? Jer ne uobražavajmo sebi: sudbina je izlije- 
čena čovjeka gora od sudbine bolesnika; takav čo- 
vjek više nema prava da bude nervozan, svatko će u 
tom slučaju odmah pomisliti, da je bolest opet izbila. 
Zato je sreća, što sam se upravo ovdje razbolio, u 

■tom najzabitnijem kutu svijeta, i sto nisu oni goi 
ništa sigurno doznali. Tako sve ima svoju dobru 
stranu A najbolja je stvar u toj srec, ova, cek doda 
smiješeći se i zamaše njime kao zastavom. Hura, 
mali brate! Dopust i novac! Sada ćemo uistinu pro- 
vesti nekoliko finih nedjelja. To jest . . . Lice mu od- 
iedamout postane zabrinuto i zdvojno. Christian ga 
ispitljivo pogleda. — To jest, promuca Fntz, ti si vec 
toliko vremena sa mnom izgubio, da se nipošto 
usuđujem zahtijevati, da i ovaj dopust sa mnom pro- 
vedeš. Ti moraš zaboga na posao! 

Ne ću da svršim radnju — odvrati Christian. 

Zar ne ćeš svršiti tu svoju veliku radnju? 

Ne ću, okanio sam se toga, produži Christian. 

Gledaj, veliki brate, ovi dani, koje sam s tobom pro- 
veo, bili su za mene doživljaj, što je sve iz osnova 
promijenio. Ja nisam samo zajedno s tobom proži- 
vio tvoje oboljenje i ozdravljenje, nego jos i nešto 
drugo. Ja sam iz najbliže blizine saznao, da se čo- 
vjek, koji je izručen neizostavnoj propasti, moz 
spasti, ne slučajem, čak ni ljudskom dobrotom 1 1 
ljudskom požrtvovnošću, nego naprosto znanjem, 
koje se da naučiti; misaonim radom nekolicine ljudi, 
koji su pronašli lijek, što ga sada svatko može pri- 

nujemtier brat bez razum ij e vanja promatrao, 

objasni Christian. — Kada ovako razmišljam o ono- 
me što drugi stvaraju, onda mi tek postaje jasno, 
kako je neznatno, suvišno i nikome potrebno sve 
ono, što sam dosad uradio. Kome ja koristim, sto 
svojim mučnim sakupljanjem materijala želim doka- 
zati, kako je na vrlo velike duhove utjecala u njiho- 
vu stvaranju baš činjenica, što su bolovali od bolesti, 
od koje ih nitko nije mogao osloboditi? Pa ni ja 
sam ako pustim začas s vida izgled na docenturu, 
nisam imao od čitava toga dugogodišnjeg posla ni- 
kakve druge koristi osim spoznaje, da je Nietzsche 
doživio bijedan svršetak, i to zbog toga, što je slu- 

•čajno imao nekoliko godina ranije ovu istu bolest, 
koju si ti sada sretno prebrodio. Je li ta spoznaja 
vrijedna onoga silnog znoja? — Christian je duboko 
uzdahnuo. — Nešto vrijedi samo činjenica, da su u 
ovo nekoliko godina pronađena sredstva, koja do- 
puštaju da se pomogne ondje, gdje dosada nije bilo 
pomoći. Ono, što mi je dosad bio životni cilj, vrlo 
je smiješno, ako se omjeri s onim, što su učinili lju- 
di, koji su pronašli takva sredstva. Da mi već nije to- 
liko godina, još bih i danas počeo da studiram me- 
dicinu. No, kako je to nemoguće, odlučio sam, da 
bar pišem knjige, koje će biti korisnije od dosada- 
njih o utjecaju sifilisa na stvaranje velikih ljudi. Ja 
ću bar o tome pisati, koji je utjecaj obrnuto proiz- 
velo stvaranje velikih ljudi na sifilis. Htio bih napi- 
sati knjigu o povijesti ove bolesti: na koji je način 
otkrivena i kako se liječi. 

Fritz je odobravao bratu. Ako je početak ove 
duge pripovijetke slušao s tjeskobnim osjećajem, jer 
mu se činilo, da mali brat kani staviti na kocku svoju 
karijeru, to ga je njezin svršetak ipak umirio. Nje- 
mu se sada činilo, da je Christian samo izabrao dru- 
gu temu za svoju habilitacionu radnju. A tome nije 
imao što prigovoriti! Možda je to čak bilo i bolje — 
tko zna? Uz to mu je munjevitom brzinom palo na 
pamet, da će brat, pošto je odustao od svoga dosa- 
danjeg posla, moći bez štete prekinuti rad i s njime 
provesti dopust, tako da ne će imati što sebi pred- 
bacivati. Radi toga je i u osnovi bio zadovoljan s rje- 
šenjem. 

— Dakle, ti bi mogao, prije nego što započneš 
novi posao, na svaki način ostati kod mene, izjavi 
Fritz, i kada je brat pokretom glave potvrdio, na- 
stavi: Ali znaš li, Christiane, ja nipošto ne čeznem, 
da i sada opet odem u kakvo zabitno mjesto zbog 
oporavka. Kako je sezona za jug već prošla, a za 
kakvo zimsko mjesto još nije vrijeme, to bih želio 
svoj prvi pravi dopust nakon tolikih godina i poslije 

ove tužne bolnice u ovom tužnom gnijezdu provesti 
negdje, gdje ima kazališta, koncerata, kavana, zivib 

ulica ... , . . i . 

Hajdemo onda u Beč, prekine ga Christian. 

U Beč? No, dobro. Ali zašto upravo u Beč? 

— Zato što ondje živi Wagner-Jauregg. 

— Tko? 

— Wagner-Jauregg, čovjek, koji ti je spasao 

život. . . . 

Fritz nije shvaćao, a Christian se smješkao. 
Vidiš li Fritz, ako me je u mojoj odluci još moglo 
išta učvrstiti, da pišem o Wagner-Jaureggu mjesto o 
Nietzscheu, Oskaru Wildeu, Grabbeu i Baudelaireu, 
to je onda upravo činjenica, što ti znaš, tko su Nietz- 
sche, Oskar Wilde, Grabbe i Baudelaire, ma da te se 
oni jedva i tiču, a nemaš ni pojma, tko bi to mogao 
biti Wagner-Jauregg, koji te se upravo vrlo mnogo 
tiče. Priznajem ti, da ni sam još do pred kratko vri- 
jeme nisam čuo za to ime. Međutim, Bandelaire je 
samo nekolikim stotinama poklonio svoje »Cvijeće 
zla«, dok je Wagner-Jauregg svoju malaričnu tera- 
piju poklonio mnogim stotinama tisuća. 

Christian je pripovijedao bratu, kako je za ovih 
dokonih nedjelja ovdje stalno morao da misli na to- 
ga čovjeka, koji je imao toliko domišljatosti i . . . 
smjelosti, da prvi izagna jednu bolest pomoću dru- 
ge. Htio je da o njemu sazna nešto pobliže, pa je za- 
molio Dr. Langea za objašnjenje. Ali i liječnik je 
(kao, čini se, liječnici uopće) znao o metodi vrlo 
mnogo, ali gotovo ništa o čovjeku, koji ju je prona- 
šao. Radi toga je Christian sebi pribavio knjige i po 
njima marljivo tražio, otkada se uopće upotreblja- 
vaju bolesti kao lijek. 

Neke je stvari o tome doista uspio naći. Ponaj- 
prije činjenicu, koju su liječnici već češće puta utvr- 
dili, da se neke bolesti ne podnose među sobom. Lju- 
di, koji su se dokopali srčane bolesti, veoma rijetko 
dobivaju na primjer plućnu tuberkulozu; tabetičari 

obično ne dobivaju ovapnjenje žila. A tvrdilo se ta- 
kođer i to, da neke bolesti uništavaju i potiskuju već 
postojeću bolest: lupus (vuko jedina) brzo zacjeljuje,. 
ako mu se pridruži vrbanac; epilepsija nestaje, ako 
epileptičar slučajno dobije zapaljenje pluća ili šarlah. 
Kada je u ludnici u Chalons-sur-Marne izbila žestoka 
epidemija griže, neki su se pacijenti izliječili od lu- 
dila. Mnogima, koji naginju bolježljivosti i koji se 
svakih nekoliko sedmica ne osjećaju dobro, jer ih 
spopadaju najrazličitiji bolovi, ma da ne jako, ali 
zato cesto, katkada pomogne kakva »velika bolest«. 
Odjedared počinju cvjetati i zaboravljaju svoj vječ- 
ni »jao« i »ah«, čim jedamput prebole tifus. Tifus 
zahvaljuje svoj dobar glas kao sredstvo za preudeša- 
vanje čovječje prirode samo okolnosti, što se pojav- 
ljuje s visokom temperaturom, koja traje čitave sed- 
mice. Čini se, da je groznica — obrana, koju je sama 
priroda pronašla, jer bakterije općenito trpe pod vi- 
sokim temperaturama i slabo je podnose. Zbog to- 
ga je i došlo, dakako tek u novije vrijeme, do nasto- 
janja, da se groznica pospješuje — dosta su dugo 
ljudi bili toliko nerazumni, da su je htjeli ugušiti — 
katkada čak umjetno izaziva. U tu se svrhu upotreb- 
ljavaju uštrcavanja s bjelančevinastim tjelešcima. Da 
se u istu svrhu mogu iskoristiti i živi malarični mi- 
krobi — to je otkriće sasvim novo. Ukoliko, narav- 
no > iroa uopće nešto novo. Jer stari su Grci već pre- 
poručivali boravak u močvarnim predjelima protiv 
melankolije. Ali — kolik li je korak od toga barbar- 
skog postupka do egzaktne malarične kure Wagner- 
Jauregga! 

Kako mu je sinula ta misao? Kada se usudio da 
svoje sredstvo po prvi put iskuša na čovjeku? 

Christian je o tome mogao iz knjiga vrlo maloi 
saznati, pa se stoga nadao, da će u Beču, u gradu, u 
kojemu je Wagner-Jauregg vršio pokuse i u kojemu 
je još i sada živio, nešto pobliže doznati. 

čim ie Fritz primio zadnju salvarzanovu injek- 
ciju otputovaše oba brata u Beč. Ako je kura spo- 
četk’a popravila samo duhovno i duševno stanje bo- 
lesnikovo, sada je počela da i tjelesno pokazuje do- 
bar učinak. Fritz, koga su napadaji groznice najpri- 
je slomili, stao je sada, pošto mu vise nisu trošili 
snagu, da buja; njegovi organi, oslobođeni od para 
žita jednako spirohete kao i plasmodiuma, mogli su 
sada da jačaju, a cio se organizam počeo veseliti zbog 
pobjede. Dobivao je na težini, blijedi se obrazi stali 
crvenjeti, oči postadoše žive i sjajne, — ta, konačno, 
salvarzan u suštini nije drugo nego stari glasoviti 
oživljavajući medikament arsen! — tako da je izlije 
čeni Fritz za kratko vrijeme postao sposoban, da se 
dobrano nauživa Be£a, onako kako je to seb, doca- 

Braća su odlazila u kazalište i na koncerte, lu- 
tali po ulicama i posjećivali muzeje; a kada bi Chris- 
tian odlazio na ovo ili ono mjesto, koje mu je r 
lo pomoći, da sabere materijal o Wagner-Jaureggu 
i nabavi njegova djela, Fritz ga je mogao pratiti. 

Dr. Lange, koji je nekada studirao u Beču, dao 
im ie dosta preporuka, a između ostalih i preporuku 
na nekoga »starog gospodina« iz svoga studentskog 
saveza, nekadašnjega učenika Wagner-Jaureggova. 
Tai ih je gospodin primio u svojoj ordinaciji u Al 
serovoj ulici, koja se nalazi sučelice Općoj bolnici. 
Prijazno je saslušao Christiana, koji mu je pričao o 
svojoj osnovi i opširno razlagao, zašto je došao u 
Beč, u grad, u kojemu je malarična kura ugledala 

svijetlo dana. 

Sigurno ima nešto u tome, što ovdje tražite 

•»genium loci«; zamišljeno prozbori nekadašnji uče- 
nik Wagnera-Jauregga, a zatim, pokazavši kroz pro- 
dor, nastavi; - vidite li, na ovom praznom prosto- 
ru odmah do bolnice, stajala je do pred sam rat 
stara bosanska vojarna. Logorište bosanskih regi- 
menti novaka iz Bosne i Hercegovine — iz pokra- 

jina, koje su onamadne još pripadale Monarhiji. U 
toj je zemlji bjesnio odavno sifilis u neobično žesto- 
kim^ oblicima. A ipak je paraliza bila vrlo rijetka. 
Možda su baš ti Bosanci potakli Wagner-Jauregga po 
prvi put na misao, da li možda ne postoji neka veza 
između rijetkih slučajeva paralize u potpuno sifilitič- 
kom kraju i činjenice, da je taj kraj potpuno oku- 
žen malarijom. 

Naravno, moglo je biti i sasvim drukčije. Fritzu 
se doduše učinilo vrlo vjerojatno, da su ga baš Bo- 
sanci na to potakli. Međutim, stari iskusni učenjak 
nije gledao na stvari baš tako jednostavno. Možda 
je to ipak samo proizvoljna kombinacija, te ima pra- 
vo legenda, koja tvrdi, da je Wagner-Jauregg dobio 
prvi poticaj za svoju ideju, kada je, oko polovine 
osamdesetih godina, liječio neku ženu, koja je posli- 
je poroda poludjela, a tifus ju je kasnije izliječio od 
ludila. Netko bi drugi sigurno pomislio, da je slučaj 
po srijedi, jer na kraju krajeva već se često dogodi- 
lo, da je čovjek i bez tifusa ozdravio. Treći ne bi 
uopće ništa mislio, a najmanje bi pomišljao na neku 
vezu. Wagner-Jaureggu je taj slučaj privukao paž- 
nju. A kada mu je iza kratkog vremena druga paci- 
j en v ^j n j a > majka devetero djece, koja je oglupavila, 
slučajno oboljela od vrbanca, i kada su joj, pošto ga 
je preboljela, opet ozdravila sva ćutila i postala nor- 
malna, onda je imao pred sobom već dva slučaja. To? 
je bilo dosta, da pobudi njegovo interesiranje i da 
ga potakne, da prouči literaturu o sličnim slučajevi- 
ma. U stvari je i naišao, ovdje-ondje razasuta,, na trr 
ili četiri opažanja, prema kojima su duševne por.e- 
metnje nestajale, kada su bolesnici preboljeli zapa- 
ljenje pluća, tifus ili vrbanac, ukratko bolest, kojai 
uzrokuje visoku temperaturu. 

Christian je u duhu sve to marljivo bilježio. 

Ako točno shvaćam, upadne sada u riječ, — u svima 
se ovim slučajevima uvijek radilo samo o slučajnoj 
temperaturi. No, ja bih rado saznao ovo: je li već 

tkn nriie došao na misao, da pomogne slučaju, ili 
drugim ^riječi ina: da namjerno izazove groznicu, ka- 

ko bHia ^medidnUma'jed^a jedne misii, na koju 

iSSSSSSS 
^^afasss'SSšfe 

i groznicu. No, to je naravno bilo zivotmjSKO i 
nip 7aslu?a što ie po svima pravilima nauke zapo 
So Hječitf paralizu P tako, da je nakalamio drugu 

bolest! ta zasluga nesu mn jivo pripada samo W g ^ 

Jaureggu. On je prvi P redl ° zl ° ta J pnjed 0g ’ 

i^iP pok ? e a PrUom o na rn- 
Snilo S , k r S će m seS^ e ii. Ra^ra"va mora negdje tu 

Christian kimne glavom. Sjećao se, da je Čitao 
nešto oto/raspravi, u De Kruifa, američkoga h, sto- 
dografa malarične kure. Ovaj pisac Pf |P° v ‘) ed *’ 1 ^ 
ko ie iza čitava jednog ljudskog vijeka, posto je 
wagner “auregg već davno dobio f a svoje otkriće 
Nobelovu nagradu, potražio u njujors J <* 
skoj akademiji tu brošuru. I našao ju je. Ali bila je . . 

nerazrezana! . 

A kako ie i moglo biti drukčije, s obzirom na 
tu tako apsurdnu misao! Zar da se umjetno izaziva 
taoalienie pluća ili pogibeljni vrbanac? Kako su mo- 
gji lHečnici kojima se tako što preporučivalo, po- 
ftuoati bolje nego da broširu, koja je svom ozbilj- 
nošću^* iznosila t&av prijedlog, uopće i ne raz^i? 
Zar da oni namjerno izazivaju grozni . j 
stoljeća poznavali su samo protivan cilj: uništavati 
odstranjivati groznicu. Pod lijekovima za tu bolest 
razumijevali su sredstva protiv groznice, a ne za 

nju! 

U nekadašnjem Wagner-Jaureggovu učeniku sta- 
le su oživljavati uspomene. Turivši ruke duboko u 
džepove hodao je sada gore-dolje po sobi i pripovi- 
jedao: 

— Ja sam mu u to vrijeme bio asistent, zadnji 
među mnogim njegovim asistentima. Bilo je to upra- 
vo u času, kada je Koch započeo s uštrcavanjem tu- 
berkulina. Tuberkulin je sredstvo protiv tuberkulo- 
ze. A izazivalo je, onako uzgred, groznicu. Uzgred? 
Wagner- Jaureggu se baš to učinilo najvažnije. Bar 
za njegove svrhe. Tu je ipak imao nešto u ruci, pomo- 
ću čega bi mogao kod paralitičara ukloniti povišene 
temperature. I on ih je uklanjao. S vremenom je već 
sabrao sedamdeset slučajeva, dok je drugih sedam- 
deset, na koje nije primijenio postupak, ostavio za 
kontrolu. Na kongresu u Budimpešti iznio je svoj 
materijal. Od cijepljenih je bolesnika živjelo još os- 
moro, ali i od necijepljenih je još petoro bilo na ži- 
votu. Koga su mogle uvjeriti takve brojke? Svaki 
drugi ne bi ni sam bio uvjeren, pored takve statisti- 
ke. Ali Wagner-Jauregg, moj uvaženi učitelj, žilav je 
seljak! Iz svoje slabe statistike izveo je samo jedan 
jedini zaključak: da se tuberkulin nije pokazao kao 
pogodno sredstvo za izazivanje groznice. Trebalo je 
tragati za pogodnijim. I tako mu je stalno malarija 
dolazila na pamet. Kao što rekoh, možda zbog obliž- 
nje bosanske vojarne. Bečki »genius loci«. Ali taj 
»genius loci« nije baš u Beču bio osobito naklono 
raspoložen prema takvim eksperimentima. Tlo baš 
nije bilo na uzoran način prokrčeno, da bi bilo zgo- 
dno za takve pokuse. Zar nekome nakalamiti malari- 
ju! Tek prije kratkoga se vremena neizmjerno uzru- 
jao čitav grad, na čelu s parlamentom, što je onaj 
Krafft-Ebingov učenik ucijepio paralitičarima sifilis, 
kako bi pokazao, da ga oni ne dobivaju. A sada je 
trebalo, da im opet netko nakalami malariju, i to s 
izrazitom svrhom, da je odista sada i dobiju? Rizik 
je bio prevelik. Zar to nije značilo ugrožavati one, 

koji su i onako bili predani smrti? Ali to je bilo. 
upravo nemoguće, jer bi, po tadanjem shvaćanju, i 
zdravi bili ugroženi, čitavo stanovništvo. Malariju su 
naime u to vrijeme držali za priljepčivu posast, a za 
takvu bolest spremiti rasadište usred Beča — — 
Wagner-Jauregga bili bi kamenovali. 

Liječnik je prišao k prozoru i opet pokazao na- 
polje, — Upravo ovdje sučelice, u Patološkom institu- 
tu, razbio je tih dana pijani laboratorijski sluga ep- 
ruvetu, napunjenu bacilima kuge. Kod toga se za- 
razio jedan liječnik, koji je opet zarazio svoju bolni- 
čarku. Oboje su umrli. Vi ne možete, gospodo, ni za- 
misliti, kakva se bura onomadne slegla na grad. Us- 
red Beča, u srcu Evrope — rasadište kuge! A nasa- 
đeno pored toga od liječnika! Zdravlje svijeta ugro- 
ženo od samih njegovih pozvanih čuvara! Štampa je 
mahnitala, općinstvo bjesnilo. I u tom je času treba- 
lo da Wagner-Jauregg pokuša, da na istom mjestu 
izazove malariju, i to ne zbog lakomislenosti, zbog 
nehajnosti, nego po promišljenoj osnovi. Ja držim,, 
da je to onomadne pokušao, stajalo bi ga glave. 

Stari Wagner-Jaureggov učenik ušuti za čas. 

No, to je najljepša osobina naše nauke, na- 
stavi konačno s osmijehom; da oni mnogi, koji na 
svima krajevima i kutovima svijeta bez prestanka 
rade, nekako (bez obzira da li na to misle ili ne 
misle) jedan drugoga podupiru. Dok je moj učitelj 
ovdje u Beču razmišljao, kako bi se priljepčiva i 
opasna malarija mogla ukrotiti i učiniti korisna za 
njegove svrhe, dokazali su ljudi u Indiji i u Italiji, da 
ona uopće nije priljepčiva i da nije uvijek po život 
pogibeljna. Upravo u to vrijeme, pri izmaku stoljeća, 
točno 1899. godine, otkrili su oni, da se bolest nika- 
da ne može direktno prenijeti od jednoga čovjeka 
na drugoga, ako prijenos ne izvrši određeni koma- 
rac takozvani »moskito anopheles«, koji živi samo u 
nekim krajevima. Prema tome nema nikakve opas- 
nosti, da netko, makar mu se i ucijepi malarija, pos- 

tane vrelo zaraze za druge ljude; uz pretpostavku da- 
kako, da živi negdje, gdje nema anophelesa. Oni su 
također pronašli i to — Marchiafava, Celli i Golgi — 
da ima različitih podvrsta malaričnih uzročnika, bla- 
gih i pogubnih. Točno su ih opisali i svoje rezultate 
objavili. 1 od onda ih čovjek može, ako želi cijepiti,, 
točno izabrati. Dakle, opasnost, da se cio Beč zarazi, 
nije uopće postojala. Wagner-Jauregg mogao je sada 
mirno pristupiti svom radu. Ali još se uvijek nije 
usuđivao. U onom lijepom vremenu, kojega se vas 
obadvojica jedva i sjećate, ljudi su osjećali još pre- 
veliko poštovanje pred životom i zdravljem drugih, 
a da bi, unatoč svima ovim saznanjima, tuđi život 
stavili na kocku. No, poslije je nadošlo vrijeme, o- 
kojemu i vi koješta znate, kada je ovoga poštovanja 
nestalo. I tek sada je Wagner-Jauregg odlučio, da se 
lati svojih pokusa. 

Christian ga začuđeno pogleda: O kojemu to> 
vremenu govorite? 

— Naravno, o »velikom« vremenu! Tek u ratu, 
i to pri njegovu svršetku, godine 1917., osmjelio se- 
Wagner-Jauregg i stvorio poslije borbe u sebi od- 
luku, da po prvi put svijesno čovjeku ucijepi mala- 
riju. Dakako, jednom beznadno izgubljenom čovje- 
ku, oblesavljelom starom glumcu, koji je ušao u lud- 
nicu s progresivnom paralizom. 

Liječnik je nato pripovijedao, kako je u lipnju 
te godine Wagner-Jauregg čuo, da se nekakav čo- 
vjek vratio u pozadinu s ranom, i to u jednu bečku 
bolnicu, s ranom ali slučajno i s malarijom. Od toga 
je čovjeka dao uzeti nekoliko kapi krvi, te je pažlji- 
vo ispitivao pod mikroskopom, da li u njima plivaju 
mikrobi zlokobne malarije. No, u krvi je našao sa- 
mo one, koji obično izazivaju blagu formu povratne- 
groznice. Iza toga se još savjesno uvjerio, da li nema 
možda u vrtu ili inače u okolini bolnice močvarnih 
mjesta, na kojima bi se mogli zadržavati komarči. 
Tek, kada je to sve točno ispitao i isključio svaku 

mogućnost opasnosti, uštrcao je naprstak krvi ono- 
ga vojnika starom glumcu. 

To je bio prvi malarični bolesnik, prvi izlije- 
čeni paralitičar! Ako se ne varam, on živi još i danas! 

Čak i Fritz, koji se čitavo to vrijeme prilično 
dosađivao, odjedared stade pažljivije prisluškivati: A 
iza njega su došle one stotine i tisuće sve do mene, 
promrmlja uzbuđeno. 

— Tako je. Ali to ipak nije išlo tako brzo, kako 
vi to sebi zamišljate, dragi gospodine, odvrati liječ- 
nik. Između mnogih cijepljenih ljudi, bilo je i neko- 
liko potpunih neuspjeha. Nekoliko, koje je bilo po- 
sve isključeno izliječiti. Prirodno! Zato je baš Wag- 
ner-Jauregg izabrao za svoje prve pokuse osobito 
teške slučajeve, i — paralitičare, kojima se sasvim 
pouzdano nije dalo više ništa naškoditi. Razumije se, 
da se na njima katkada i nije moglo više ništa po- 
praviti. Malarični su mikrobi kadri da unište spiro- 
hete, ali (to je posve jasno!) nisu kadri da nanovo 
izgrade već razorene mozgovne stanice. Stoga su se 
nužno među teškim slučajevima morali pronaći bo- 
lesnici, koji nisu ozdravili. 

— Ali Wagner-Jauregg se nije dao obeshrabriti? 

— Ne! On je iz svojih neuspjeha izveo jedino 
razborit zaključak: da se moraju cijepiti samo lakši, 
a nipošto teški slučajevi; zato je i uzimao sve lakše 
slučajeve, dok konačno nije došao na bolesnike, koji 
još i nisu bili oboljeli od paralize, nego je samo po- 
stojala sumnja, da bi mogli jedamput dobiti parali- 
zu. I to zato, što je njihova hrptenjačna tekućina po- 
zitivno reagirala. U tom su trenutku (kao što se to 
uvijek događa) navalili patuljci i posjedali na rame- 
na divova. Naravno, s toga su položaja mogli nešto 
dalje vidjeti nego sami džinovi! Kao što u bajci orao 
nosi na sebi palčića u visinu, a onda palčić još malo 
više poleti, tako su i njih ponijeli Ehrlich do salvar- 
zana, a Wagner-Jauregg do malarične kure, te su iza 
toga još malo više uzlet jeli: kako su tek salvarzan i 

malarija morali zajedno djelovati! Sada se davalo 
najprije jedno, a odmah nakon toga drugo sredstvo; 
i statistika, koja mi je slučajno pri ruci, pokazuje, da 
od dvjesta i pedeset sifilitičara samo vrlo neznatan 
broj poslije deset godina (mislim — u svemu trojica) 
nije ostao potpuno zdrav. Ali nijedan jedini nije od 
njih dobio paralizu. 

Christian je duboko razmišljao o tome još i kas- 
nije, pošto su braća već otišla od staroga Wagner- 
Jaureggova učenika. Išao je šuteći pored brata, koji 
je sa zanimanjem mjerio djevojke, što su mimo njih 
prolazile, a za najzgodnijima se i okretao. Oba su 
brata već prošla široku Univerzitetsku ulicu i prispje- 
la do »Schottentora«, kad je Christian počeo da go- 
vori. 

— Je li i na tebe proizvelo silan utisak to, što 
smo sada čuli? 

— Dakako! Veoma silan utisak, odgovori Fritz 
i stane očima gutati neku plavku, koja je baš prola- 
zila pored njih. 

— Knjiga, u kojoj bi sve to bilo ispripovijedano, 
morala bi sigurno jako zanimati ljude. Zar ne 
misliš? 

— Zanimati — dakako! Ali znaš, tu se ne bi 
smjelo previše govoriti o bolesnicima i o svim tim 
odvratnim stvarima. To općinstvo ne čita rado. . . A 
još manje kupuje. 

— No, to je svejedno! odvrati Christian već ma- 
lo razdraženo. Najvažnije je ipak, da ljudi nešto saz- 
naju o tim važnim, o tim najvažnijim stvarima; da 
konačno nešto čuju o ljudima, koji su im više koris- 
tili nego svi pjesnici i vojskovođe zajedno, a na ko- 
je uvijek obraćamo toliku pažnju. Što je naposljet- 
ku učinio Napoleon za čovječanstvo? Decimirao ga 
je, stotinama tisuća oduzeo život. A što su za nj uči- 
nili Schaudinn, Ehrlich i Wagner-Jauregg? Oni su 
milijunima spasli život. 

Bez sumnje, bez sumnje, upudne Fiitz, ja sam 

ono ustvrdio, promatrajući stvar sa čisto praktičnog 

gledišta. 1 v u ,. ... . , 

Christian ga uopće nije slusao. — Htio bin jeci-- 

nom zgodom vidjeti toga Wagner-Jauregga?, uzvik- 
ne odjedared. 

Slučajno je odmah sutradan ujutro čitaocu novi- 
nama, da će slavni naučenjak govoriti u Liječničkom 
društvu. Smjesta je odjurio do nekadašnjega Wag- 
ner-Jaureggova učenika i zamolio ga, ne bi li mu. 
mogao isposlovati da smije prisustvovati sjednici. 

— Naravno, ako vas to veseli, odvrati liječnik, 
dođite po mene u pola osam, u stan, ali bez akadem- 
ske četvrti. Povest ću vas jednostavno sa sobom. 

Christian je bio malo uzrujan, kada je sa svo- 
jim vođom ušao u zgradu »Društva liječnika«. Sva- 
koga se trenutka bojao, da će tko zamijetiti da je 
stranac, da je čovjek koji ne pripada njihovu krugu, 
i da će ga zapitati, da li je član društva, čak da li je 
uopće medicinar. No nitko se na njega nije niti obaz- 
reo. Na stepenicama i u predsobljima stajali su po- 
svuda liječnici u skupinama i žustro raspravljali, te 
je čovjek u prolazu mogao čuti riječi kao ove: »ima 
čudno povratnu groznicu«, ili »ja sam široko rasci- 
jepao« no ipak najčešće: »likvidiranje« i »honorar«. 

Christianu je bilo po volji, što ga pratilac nije 
previše naprijed posadio, ma da mu je još uvijek 
dodijelio mjesto, s kojega je mogao lijepo vidjeti i 
čuti. A bio je izvanredno uzrujan, kada je napokon 
govornik večeri stao za katedru. 

Julius von Wagner-Jauregg bijaše mršav čovjek,., 
preko sedamdeset godina, staromodno obučen, čvrs- 
tih, koščatih ličnih crta, s dubokim očima, opušte- 
nim brkovima, obilnom i gustom kosom. 

Ove večeri nije govorio o malaričnoj terapiji, 
čak ni o paralizi, a nikako o sifilisu. Tema mu je bi- 
la osobito važna za Austriju: kako da se predusret- 
ne bolest guše. Na njegov je poticaj prije kratkoga, 

"vremena država u cijeloj zemlji uvela neku naročitu 
kuhinjsku so, kojoj je jedva nešto dodano joda, jed- 
va nešto malo, no što će ipak dostajati da se spriječi 
pojava guše. Wagner-Jauregg je obavještavao slu- 
šaoce o postignutim velikim uspjesima, pa je zahti- 
jevao, da svakoga državljanina, bez obzira na to, 
da li hoće ili ne će, čak da li za to zna ili ne zna, 
valja na neki način prisiliti, da čuva od oboljenja se- 
be i svoju obitelj. 

Christian je slušao, kako mu srce lupa. U jed- 
nom je mahu osjetio ono, što još nikada prije nije 
osjetio. 

Dakako on je i prije onako nejasno znao, da je 
medicina između mnogih drugih također »socijalna 
znanost«. Ali, u tom je trenutku po prvi put posve 
plastično, živo i neposredno doživio, da je njena za- 
daća ne samo u tome da se brine za bolesnike, nego 
kudikamo veća u tome, da se brine i za samu bolest. 
Uklanjati patnje — samo je etapa na putu k velikom 
cilju, da se bolest ukloni i potpuno uništi u svijetu! 

Kako je usko i malograđanski dosada promatrao 
to pitanje, i kako mu je bilo prekriveno čisto ličnim 
momentima! Njega se pomalo ticalo, što je Nietzsche 
bio luetičar, a nisu mu ništa mogli pomoći. Još ga se 
više ticalo, što mu se rođeni brat zarazio sifilisom; i 
zato je osjetio kao usretiteljski napredak činjenicu, 
što se sada njegovu bratu moglo pomoći, dapače mu 
se već i pomoglo. Ali da bi se možda jednim mahom 
moglo pomoći svima ljudima; da bi se cio svijet mo- 
gao osloboditi sifilisa — na tu misao do danas još 
nikada nije došao. Tek sada, pošto je Wagner-Jau- 
regg ondje, za katedrom, govorio o sprečavanju gu- 
še, sinula je u Christianovoj glavi posve jasno mi- 
sao: o tome se i ne radi, da se izliječe veliki, a i ma- 
li ljudi, nego da se spriječi, da bi Nietzschea i Neit- 
.schkea mogla bolest uopće zadesiti. U tome je stvar! 

Christian se trgne. U kakvu li je to utopiju usr 
ljao? Zar je i samo teoretski uopće moguće, da se 

sifilis potpuno uništi? 

Ali zašto u stvari ne bi bilo moguće. 

Ako se može na to pomišljati, da se čitava zem- 
lja oslobodi guše, da se dakle oslobodi bolesti, koja 
nije priljepčiva — koliko bi onda moralo kudikamo 
prije uspjeti da se radikalno uništi bolest, koja može 
samo dotle postojati, dok ima bolesnika, koji je pre- 
nose na zdrave ljude. Ta, bolesnike je bilo moguće 
izliječiti! Čak i pošasti, koje se ne dadu liječiti, kuga 
i kolera, danas praktički gotovo kao da i ne postoje 
više; pa zašto da sć onda potpuno ne uništi sifilis, 
kada protiv njega držimo u ruci tako djelotvorno 
oružje? Trebalo bi samo izliječiti sve one, koji su 
zaraženi spirochaetom pallidom, a onda bi i ona sa- 
ma (uzročnica propasti) bila izručena propasti. Mo- 
rala bi izumrijeti. 1 nikoga više ne bi bilo, tko bi je 
mogao prenositi! 

Christian je pokušao da ostane miran i da ne 
dopusti, da ga izgledi, koji su se odjednom pred njim 
rastvorili, opsjenu. Ali kako bi tu valjalo praktički 
postupati?, upita samoga sebe. 

Bilo mu je jasno, da ni medicina ni medicinari 
nemaju snage da sve luetičare, i protiv njihove vo- 
lje, posve izliječe. U tolikom je stepenu suverena na 
svijetu samo jedna jedina organizacija: država. To- 
like neograničene vlasti nema inače nitko. Država, 
koja je mogla prisiliti svakoga građanina da jede 
određenu vrstu soli, kako bi izbjegao guši, mogla bi 
istom lakoćom prisiliti i svakoga luetičara, da sebi 
dade ucijepiti malariju i uštrcati salvarzan. 

Pitanje, da li država ima na to pravo, ne dolazi 
u obzir. Kako? Zar da država, koja je sebi prisvojila 
pravo da pojedincu prepiše, koliko će procenata ječ- 
ma sadržavati njegov kruh; da li smije piti alkohol 
ili ne smije; do kojega iznosa može raspolagati svo- 
jim vlastitim bankovnim polozima — zar da ona ne- 

ma pravo zapovjediti, da se izvrši jedna kura? Kura, 
koja će osloboditi od te bolesti ne samo državu ne- 
go u doglednom vremenu narod, narode pa i čitav 
svijet? Zar da nema prava? Ne, to je njena dužnost! 
Ako je naravno njena najveća dužnost, da služi op- 
ćenitosti! Zar se može izvršiti nešto uzvišenije, nego 
da zdravlje drugih osigurava i tvoje zdravlje, a tvoje 
opet zdravlje — da osigurava zdravlje drugih ljudi? 
Izgraditi društvo, u kojemu će svaki čovjek, zdrav, 
jak i oslobođen od tjelesne patnje, moći da surađuje 
neslomljivom snagom kod rješenja svih gospodar- 
skih, kulturnih i političkih problema! Koja će korist 
biti veća, — da li ova, koju država daje svojim su- 
građanima pomoću carina i cenzure, ili pak korist, 
koju će im davati, ako u budućnosti nikada ne do- 
pusti, da jedan Wilson i jedan Lenjin obole od luesa 
u mozgu? 

O tome nije moglo biti nikakve sumnje. Sumnja- 
ti bi se moglo jedino u to, da li su sredstva, koja da- 
je medicina za ovaj krstaški rat protiv sifilisa, i doi- 
sta dovoljna za pobjedu. Ali konačno, medicina nije 
ni protiv boginja pronašla nikakvo sredstvo, nikakav 
lijek, a ipak uza sve to više nema epidemije boginja, 
otkako je svaki čovjek prisiljen da se da cijepiti. A 
ni protiv drugih zaraza nije se također ništa naroči- 
to pronašlo, a ipak većina je od njih lišena danas 
nekadašnjih grozota? Naprosto zato, što država sva- 
koga onog, koji je sumnjiv zbog zaraze, zatvara u 
karantenu. Koliko će tek država moći djelotvornije 
nastupiti prema sifilisu, kada sumnjivcu pomoću 
Wassermannove reakcije dokaže sumnju, pa ga onda 
prisili da se izliječi. 

Ne, o tome, da li država ima pravo, dužnost i 
mogućnost za uspješan rat protiv sifilisa, o tome 
Christian uistinu nije trebao da razbija glave. I stvar- 
no, on je već i sada, dok je sjedio u »Društvu liječ- 
nika« mučio sasvim druge brige, kao da je posve sam 
u svojoj radnoj sobi. Mučio je — novčane brige! To 

bi stajalo silno mnogo novaca, kada bi se svi lueti- 
čari liječili na državni trošak — razmišljao je Chris- 
tian uzdišući. Ali naposljetku se utješio: zar se doista 
mora uvijek sav novac izdati za podizanje izvoza, za 
osiguranje granica, za unapređivanje šumarstva? Zar 
se ne bi mogla na primjer jedamput svota, koju jed- 
na zemlja troši, da negdje u kojem dalekom dijelu 
svijeta održi pomoću reprezentacije svoj prestiž, 
upotrebiti za to, da se iskorijeni sifilis? Možda bi — 
razmišljao je Christian, koji se nije ništa razumio u 
narodnom gospodarstvu, a još manje u politici — 
možda bi stoti dio, onih suma, što ih je Francuska 
onomadne posudila Rusiji, samo da bi je sačuvala 
kao saveznika, a možda bi čak i tisući dio tih suma 
bio dovoljan, da se Francuska zauvijek riješi luesa? 
Možda onda za najkraće vrijeme ne bi više bilo u toj 
lijepoj zemlji nijednoga jedinog čovjeka, koji se mo- 
rao ustrijeliti zato, što se inficirao; nijedna onda 
djevojka ne bi morala da uvene samo zato, što se 
ljubljeni muž odrekao bračnih osnova iz straha, da i 
nju ne zarazi; nijedna jedina žena ne bi bila osuđe- 
na na doživotnu sifilitičku jalovost; nijedno jedino 
dijete ne bi više dolazilo na svijet s gnojnim osipom, 
s keratitisom na slijepim očima ili s prirođenom idi- 
otijom. Isto tako kao u Francuskoj, moglo bi se uči- 
niti i u Njemačkoj. Jedan Heine, kada bi se još je- 
damput takav čovjek rodio, ne bi morao više prole- 
žati godine svoje zrelosti na dušecima, kao u nekoj 
grobnici; a budući bi Nietzsche bio očuvan od toga, 
da se u vrijeme, kada 1 bi mogao napisati glavna dje- 
la, sate i sate drži za nos, skače kao jarac i da se iz- 
daje za talijanskoga kralja. 

Glasno pljeskanje, koje je iznenada provalilo 
oko njega, prenu Christiana iz sanjarenja. Wagner- 
Jauregg je završio govor, koji Christian već davno 
nije više slušao. Sve se guralo prema predavaču da 
mu čestita, i ušuljanom gostu nije bilo neugodno, što 

je u tom iznenadnom metežu izgubio s očiju svoga 
vođu , nekadašnjega Wagner-Jaureggova asistenta. 

Naprotiv bilo mu je posve pravo. Jer kada je iza- 
šao iz »Društva liječnika«, stale su se u njegovoj usi- 
janoj glavi već nejasno rađati osnove. On nije dodu- 
še našao već konkretne odgovore na sva pitanja, ko- 
ja su ga pritješnjavala, ali je jasno osjećao, da će se 
već naći put, čak da će on morati poći tim putem. 
Jer ako mu se nešto pričinjalo kao sigurno, onda je 
to bila činjenica, da je počevši od ove večeri njegov 
život našao novi cilj. Dosada je oko njega zjapila 
praznina. Ali odsada će za nj postojati sadržaj, koji 
treba da ga svega ispuni: borba protiv sifilisa. 

Kao što mu se prije nekoliko nedjelja nakon 
bratova ozdravljenja iznenada učinilo smiješno, da 
provodi život u literarnohistorijskim razglabanjima, 
na očigled onoga, što istinski naučenjaci stvaraju, 
tako mu se sada pričinilo sporedno i previše udobno: 
naći zadovoljenje u tome, da se opišu djela tih nau- 
čenjaka. Ne orati, ne sijati, ne žeti, a ipak pjevati 
žetvene pjesme — ne! Ono najmanje, što je mogao 
od sebe zahtijevati, ako već i nije bio pozvan za ve- 
lika djela, sastojalo se u tome, da prema svojim sna- 
gama pripomogne da se ta djela ostvare. Poraditi, 
da se žetva sakupi, pomoći da se njeni plodovi pri- 
vedu čovječanstvu — to treba da bude u budućnosti 
njegov skroman udio u poslu. Veliki su ljudi pro- 
našli spirochaetu pallidu, Wassermannovu reakciju, 
salvarzan i malaričnu kuru, ali mali ljudi treba da se 
bar brinu za jednu jedinu stvar: da ovi darovi ne 
propadnu za svijet. Da se razdijele svima. Svima! 

Njemu, Dru. Christianu Neitschkeu koji je slu- 
čajno filološkim stramputicama došao do studija si- 
filisa, koji je potom doživio bratovo ozdravljenje, 
vidio liječnike kod posla, a sada je eto čuo i samoga 
;Wagner-Jauregga>, njemu je, zbog svih ovih okolno- 
sti, postalo jasno, što ima da se radi. No milijunima 
■drugih ljudi još nije postalo jasno. Njima je tek va- 

ljalo otvoriti oči. To će Christian raditi od danas^ 
koliko mu god snage dopuštaju. Odsada ne će pozna- 
vati druge životne svrhe nego da tumači, stiče sa- 
veznike, ističe zahtjeve, sve dotle, dok se vlastodršci 
svijeta ne prenu, dok ih ne prisili da povedu krstaš- 
ki rat protiv sifilisa. 

Dakako, on nije prvi, kojemu je ta misao pala 
na pamet. Nije ni jedini. Toliko bolje, jer ne će biti 
osamljen. Postojalo je »Njemačko društvo za pobi- 
janje spolnih bolesti«, postojala je čak »Union inter- 
nationale contre le peril venerien«. No, ta su dru- 
štva sigurno bila preslaba i zato osuđena na nemoć. 
On će stupiti u njihovu službu, oduševit će i druge 
za taj posao, uvijek sve više njih, pomoću predava- 
nja i skupština, pomoću uvjeravanja jednoga po 
jednoga čovjeka, sve dok se ne stvori velika stranka, 
koja bi mogla prisiliti državu i države . . . 

Dosada je spirochaeta pallida navaljivala u čita- 
vim vojskama protiv bolesnoga čovječanstva; no, 
sutra će joj on suprotstaviti tisuću puta nadmoćniju 
vojsku zdravih ljudi. A prekosutra već ne će više biti 
nijedne spirohete na svijetu! 

Bez daha od uzbuđenja uđe Christian u restau- 
rant, u kojemu je obrekao s bratom sastanak. Siro- 
mašnom Fritzu, koji je sjedio pred bečkim odreskom 
i punih usta počeo da pripovijeda o pozorištu, pre- 
sjekao je odmah riječ. Objasnio mu je bez uvoda, da 
je sebi našao novi životni zadatak i odsada će se po- 
svetiti borbi protiv sifilisa. 

Dobri Fritz, koji je bio naglo ometen pri svom 
uživanju, htjede već da postane grub. »Što se mene 
tiče tvoj sifilis« htio se baš proderati. Ali onda mu 
se još u pravi čas pričini, da ovo »tvoj siilis« ne bi 
baš osobito zvučalo iz njegovih usta. Međutim nije 
htio ni reći: Što se tebe tiče moj sifilis? Zato je jed- 
nostavno progutao odgovor i zašutio. 

Šutio je namrštena lica. Kakva li je to opet no- 
va pretjeranost u Christiana! Istina, liječnici, koji 

inače malo znadu, njemu su slučajno pomogli. No 
da, to se mora priznati. Ali radi toga odmah biti iz- 
van sebe i htjeti se odjedared starati za sve sifiliti- 
čare svijeta, to je doista ipak smiješno! Naprosto 
apsurdno! Njegov mu se narezak iznenada učinio 
žilav. 

Za to je vrijeme Christian bez prestanka dalje 
mljeo. Sakupljat će činjenice, ne će dati mira, pri- 
silit će državu, prisilit će je svima sredstvima . . . 

Fritz gurne tanjur ispred sebe. Dakle, samo bi 
još to trebalo, da počne raditi protiv države, u času 
kada želi docenturu! Njemu već sama knjiga o povi- 
jesti sifilisa nije bila posve po volji, a sada eto još 
i ovo, što miriše na političko djelovanje . . . 

— Dragi moj Christiane, započne Fritz nevolj- 
ko. Ali uto zamijeti bratove sjajne oči, začuje ga, 
gdje govori o tome, da će se na taj način cijelom 
svijetu konačno omogućiti zdravlje, a s time i sreća! 
Gotovo ga je to i ganulo! Bože, pa Christian je još 
tako mlad! I Fritz odluči, da ne pokvari bratu beza- 
zlenu radost u pretjerivanju. Već će to proći. 

Kada je naposljetku Christian stao govoriti o 
Društvu naroda, kojemu će se obratiti i koje će mo- 
bilizirati, stariji se brat potpuno umirio. Čemu tu 
još trošiti riječi! Stvar će doskora sama od sebe leći! 

I Fritz pozove konobara, te naruči kao poslasti- 
cu jednu bečku »saher-tortu«. 

— Ali sa mnogo slatkoga vrhnja! poviče za njim. 

KAO OBIČAN VOJNIK 
U RATU PROTIV BAKTERIJA 



Dr. Martin Alexius iz Pariza Dru. Traugottu 
Alexiusu, gradskom fiziku u Krondtstatu u Erdelju. 


Dragi moj, dobri oče! 

Ne smijete se na mene ljutiti, Ti, dobra majka i 
draga sestrica, što poslije prve kratke vijesti o svom 
dolasku u Pariz, nisam tako dugo ništa o sebi jav- 
ljao. Naprosto nisam smogao dovoljno mira i sabra- 
nosti za potanji izvještaj, jer je i previše utisaka, ko- 
ji me svladavaju. Otkako sam ovdje, živim tako, kao 
da me je čarobnjakov leteći kovčeg odnio ne samo 
na drugo mjesto, nego i u posve drugo vrijeme, ne 
samo iz našega tihog evropskog kutka u jednom za- 
mahu u središte svijeta, nego u isti čas i iz zadnje 
četvrtine 19. stoljeća ravno u dvadeseto. 

Nemoguće mi je, da vam i napola samo opišem, 
što susrećem u tom centru civilizacije na svakom 
koraku. Već sama je slika ceste fantastična. Mjesto 
da je popločena kaldrmom, pokrivena je kao led 
glatkom površinom, takozvanim asfaltom, u kojemu 
se, kada se smoči, zrcale svijetla i kuće kao u jezeru; 
potpuno bez buke skližu se po njemu najelegantnije 
ekipaže u beskrajnom nizu jedna za drugom; između 
njih bezbrojni velosipedi, najmodernije konstrukcije; 
ne visoki kotači, onakvi kakvoga ima kod nas natpo- 
ručnik Veith, nego kotači sa dva posve jednaka toč- 
ka, koji se nazivaju klokani. Kako je uopće tehnika 
u Parizu stvorila prava čudesa! Zamislite, da u — 
doista ne baš u sjajnom — hotelu do Luksemburško- 
ga parka, u kojemu sam odsjeo, ima svaka soba na 

zidu dugme, koje samo valja pritisnuti, pa se električ- 
nim putem stavi u pogon zvonce, što alarmira služi- 
telja. Sve je kao u najsmionijim pričama iz Tisuću i 
jedne noći! 

No ne smiješ, dragi oče, misliti, da sam dosada: 
svaki svoj dan proveo jedino u divljenju tima čude- 
sima, poput krave, koja ukočeno bulji za prohuja- 
lom željeznicom. Samo sam se spočetka bio sav pre- 
dao užitku lutanja po prekrasnim boulevardima, ko- 
ji su za to kao stvoreni, a koji su širi od našega saj- 
mišta; lutao sam doduše kao u pijanstvu, utonuo u 
promatranje izloga, zamamljivih kavana, a dakako i 
divnih Parižanki, koje se tako dražesno doimlju čo- 
vjeka svojim mondenim izgledom i malim kapama. 
Međutim se sjetih, da je Pariz »grad svijetla« ne sa- 
mo u materijalnom, nego i u duhovnom pogledu; da. 
ovdje osim raskoša, ukusa, uživanja ima svoj glavni 
stan i nauka i rad. I da sam konačno u prvom redu 
Tvojom dobrotom amo došao, da se bavim naukom. 
Zato sam i od juče započeo svojim studijem i spre- 
mio se na ozbiljno usavršavanje. 

Na savjet jednoga suputnika, s kojim sam se- 
češće susretao u jednoj gostionici naše Latinske čet- 
vrti — gostionica ima dražesno ime »cochon au lait« 
— dakle, na savjet ruskoga kolege, koji je prije krat- 
koga vremena također položio doktorat, i to u Hei- 
delbergu, osigurao sam sebi radno mjesto u Pasteu- 
rovu laboratoriju. Pasteur je doduše u stvari kemi- 
čar, no poznat je ujedno i kao jedan od najznameni- 
tijih bakteriologa, pa se nadam, da ću, ako ostanem 
nekoliko mjeseci kod njega, steći temeljito znanje u 
toj novoj, a za nas medicinare tako važnoj discipli- 
ni. Na svaki ću Te način, dragi oče, potanko izvješta- 
vati o svojim naprecima, a majci i Lujzici obećavam,, 
da ću ih obavještavati o svima najnovijim događaji- 
ma pariškoga elegantnog svijeta, tako da će u našem? 
lijepom gradiću stalno moći da budu najbolje upu- 
ćene pomodarke. , j, 

Dotle ih pozdravljam i ljubim obadvije od srca, 
i ostajem s najboljim nadama za budućnost i najis- 
krenijom zahvalnošću za sadašnjost, koju si mi Ti 
omogućio 

Tvoj zahvalni sin 

Martin 


Dr. Traugott Alexius, gradski fizik u Kronstadtu 
u Erdelju, svome sinu Martinu u Pariz, Rue d’Ulm,. 
Institut Pasteur. 

Dragi sine! 

Prvo nas je pismo o Tvojim novim prilikama is- 
punilo zadovoljstvom i spokojstvom. Doduše, sestra 
Lujza nije prešla bez izvjesnoga zadirkivanja preko 
primjedbi, koje si nadovezao na utiske o Parižanka- 
ma, a i dobra je majčica izrazila svoje bojazni o toj 
stvari. To više, što je gospođa apotekarica Schuster, 
koja je, kao što znaš, bila prošle godine u Parizu, 
umjela da štošta iznese o nastupu (ne uvijek decent- 
nom) ovih dama, te čak tvrdi, da je opazila, kako ne- 
ke od njih na ulici tako besramno nabiru skutove, da 
im se vide čarape do listova. No, majka i Lujza se 
pouzdavaju u Tvoje moralno držanje, koje si stekao 
odgojem i nasljedstvom. 

Ozbiljnije mi brige naprotiv zadaje način, kojim 
si započeo studij. Doduše i ja držim, da je kemija, a 
osobito nova nauka bakteriologija, koja će bez sum- 
nje tek u budućnosti biti pravo plodonosna, vrlo dra- 
gocjeno obogaćenje za naše zvanje, ali bih te ipak 
želio opomenuti, da ne posvetiš previše vremena ovim 
strukama. One su nesumnjivo za nas samo pomoćna 
sredstva od uzgredna značenja. Ako se i s pravom 
moraju životne pojave na kraju promatrati kao ke- 
mički procesi, to je neki drugi Francuz, koji je si- 
gurno bio toliko mudar, koliko i Tvoj učitelj Pasteur 

— za čije ime uostalom nisam dosada nikada čuo, 
opravdano govorio o onoj »pratique frivole«, koja 
dolazi iz Engleske i koja će još dovesti dotle, da će 
se jednoga dana prilaziti bolesničkoj postelji s va- 
gom u ruci. 

Ja ipak imam povjerenja u Tvoj razbor i očeku- 
jem od Tebe, svršena medicinara, na svaki način do- 
voljno zreloga prosuđivanja, kojim ćeš moći da iz- 
lučiš iz sporedne nauke ono, što je za Tvoje zvanje 
važno. Tek zanimalo bi me da saznam, gdje upravo 
zamjećuješ most, koji vodi od kemije k medicini. I 
kako je Tvoj učitelj, kao kemičar, došao do toga, da 
se bavi problemima bakteriologije? 


Nadajući se, da ćeš mi o tome doskora poslati 
temeljita obavještenja, isporučujem ti lijepe pozdra- 
ve od majke i sestre, 

Tvoj odani 


otac 


Dr. Martin Alexius iz Pariza svome ocu Dru. 
Traugottu Alexiusu, gradskom fiziku u Kronstadtu u 
Erdelju. 


Najmiliji oče! 

Da odmah odgovorim na Tvoja pitanja o putu, 
koji vodi od kemije do bakteriologije: Louis Pasteur, 
koji je uostalom u Francuskoj poznat kao jedva ko- 
ji drugi naučenjak, nije samo tim putem pošao, nego 
ga je sam i izgradio; on je sam i sagradio most od 
neživih k živim bićima i prešao taj most. 

Kako je do toga došao? 

Kao još posve mlad čovjek proučavao je krista- 
lografska svojstva vinske kiseline i kod toga prona- 
šao, da se u njenim solima polarizacija mijenja zbog 
vrenja. A kada je tu zanimljivu pojavu izbliže prou- 

čavao, — to je onda i neopaženo već učinio taj ko- 
rak! Jer bavljenje ga je s procesima vrenja poučilo, 
da vrenje mora biti nešto živo. I doskora je utvrdio, 
da se ferment vrenja množi i rasplođuje, a rasplođi- 
vanje se može vršiti samo kod živih organizama. 

Zar je to trebalo da vrijedi samo za vinsku ki- 
selinu? Zato je vršio pokuse i sa mliječnim vrenjem, 
te je i tu točno pronašao, da su uvijek, kada se mli- 
jeko ukiseli, u akciji živa bića, sitne tvorevine nalik 
na štapiće. Iza toga se pozabavio i s alkoholnim vre- 
njem, pa je i tu bilo mikroorganizama, ma da razli- 
čitoga oblika: okruglastoga kod vina, kuglastoga 
kod piva. 

Ono, što je pri tome opazio svojim bistrim oči- 
ma, to je umio svojom bistrom glavom odmah ocije- 
niti: nema vrenja bez živih bića, ustvrdio je, — i kod 
svakoga se vrenja nalaze drugi, specijalni uzročnici 
vrenja, žive bakterije različite vrste. 

Vrenje, koje se stoljeća i stoljeća iskorištavalo 
za pravljenje kruha, sira, piva i vina — sada je eto 
raskrinkano kao djelo najsitnijih organizama, koji 
sebi priređuju hranu! Zar je to još mrtva kemija? 

Tebi, dragi oče, ne moram opširno tumačiti, ko- 
liko je revolucionarno ovo Pasteurovo otkriće za 
naše shvaćanje o svima prirodnim pojavama. To ot- 
kriće nije zbog toga neznatnije, što Pasteur nije una- 
prijed znao, što će pronaći; naprotiv, ono mi se pri- 
činja to veće, što god ide dalje u nepoznato. Ako je 
i spočetka išao samo za tim, da u sjevernoj Francus- 
koj popravi proizvodnju piva, a u južnoj Francuskoj 
proizvodnju vina, poput Saula, koji je pošao da po- 
traži očeve magarice, to je za razliku od Saula na- 
šao ne samo kraljevstvo, nego dapače i magarice. 
Pronašao je postupak, kako da se spriječi kvarenje 
vina (jednostavno pomoću zagrijavanja vina do 70 
stupnjeva), a pored toga je otkrio i kraljevstvo, — 
carstvo bakterija. Obogatio je kemiju, — a ono, što 
je iz toga nastalo, upravo je bakteriologija. 

Jesam li time, dragi oče, odgovorio na Tvoje pi- 
tanje o saveznostima na način, koji će te zadovoljiti? 
Bojim se, da sam to učinio previše nadugačko! Tako 
da mi ne ostaje više prostora, da Te obavijestim i o 
ličnim stvarima. Zbog toga ću još samo kratko ispo- 
ručiti majci i sestri, koliko iskreno žalim, što nisu 
mogle sa mnom podijeliti užitak, koji sam nedavno 
doživio u teatru Chatelet kod predstave »Madame 
Angot«. Sjaj i raskoš na pozornici, sjaj i raskoš u 
parketu, povećan još stotinama plinskih svjetiljaka! 
Ovdje naime ne gori plin kao kod nas kod kuće u 
mutnim otvorenim plamenovima, nego u staklenim 
kuglama, koje su nalik na male mjesece. Sjajno svi- 
jetlo, koje odatle nastaje, djeluje neobično svečano i 
radosno. Čak i moja se skromna sobica sja, zbog 
jednoga ovakvog malog kućnog sunca, danjim svi- 
jetlom. 

Ali ma koliko da ovo sunce lijepo svijetli nad 
mojim stolom, jedamput mora ipak i ono zaći! Već 
je krajnje vrijeme, jer s Notre Dame upravo odbija 
jedanaest sati. Zato vas saneno ali usrdno grlim 
vaš poslušni i zahvalni sin 

Martin 


Dr. Traugott Alexius, gradski fizik u Kronstadtu 
u Erdelju, svom sinu Martinu u Pariz. 

Dragi moj Martine! 

Tvoje je pismo zadalo majci malo nemira. Za- 
brinuta je, što je u Parizu plinsko osvjetljenje, kako 
se čini, zavedeno ne samo na javnim mjestima, nego 
čak i u spavaonicama, pa Ti po meni šalje najtoplije 
opomene pred opasnostima, koje bi mogle nastati 
zbog ishlapljivanja plina. 

Što se mene tiče, meni je također onaj dio Tvo- 
ga pisma, koji se odnosi na mene, zadao dosta bri- 

ge. Tko je, kao ja, proživio onu modu prirodne filo- 
zofije, koja je za nas medicinare bila naročito ne- 
plodna, sa njenom »životnom silom«, što je sve ob- 
jašnjavala, a u stvari sve zamućivala, — njemu će se 
gotovo kao nazadak pričiniti, kada Tvoj Pasteur sa- 
da nanovo hoće da protumači vrenje životnom dje- 
lotvornošću organizama. Zar to ne znači: htjeti ne- 
poznato objasniti nečim još nepoznati jim? Tek što 
smo sretno prispjeli dotle, da sve pojave kod biljki 
i životinja shvaćamo kao fizikalne i kemičke procese, 
koji se odvijaju po istim zakonima kao u neživoj pri- 
rodi, — a sada eto opet treba da jednostavni kemič- 
ki procesi postanu komplicirani životni akti! 

A osim toga: jesu li Pasteurovi zaključci doista 
uvjerljivi? Zato što se u vrenju uvijek nalaze mikro- 
bi — zar zato oni odmah moraju biti uzrok vrenju? 
Nije li to pomalo isto, kao kada bismo htjeli vode- 
nice zbog toga, što su uvijek u vodi, shvatiti kao uz- 
rok, što rijeka teče? Iz toga, što u smeću ima kuka- 
ca, ne smijemo ipak zaključivati, da je smeće proiz- 
vod kukaca! Tko kaže, da su vaši mikrobi uistinu uz- 
ročnici vrenja, a ne samo njegovi više ili manje slu- 
čajni pratioci? 

Sva mi se ta pitanja čine još vrlo neriješena. 
Ali i kad ne bi bilo tako, ja iz njihova rješenja još 
uvijek ne vidim opipljive koristi za liječničko umije- 
će. Možda je tome doduše razlog samo u meni i mom 
ponešto zastarjelom shvaćanju stvari. Stoga ću se ra- 
dovati, ako mi budeš mogao sve o tome razjasniti i 
protumačiti stajalište moderne znanosti. 

Tvoj 


otac 

Dr. Martin Alexius iz Pariza Dru. Traugottu 
Alexiusu, gradskom fiziku u Kronstadtu u Erdelju. 

Dragi, vrlo poštovani oče! 

Stidim se, što razabiram iz Tvojih pitanja, kako 
sam još vrlo malo kadar da se jasno i razgovijetno 
izražavam. Naravno, trebalo je da još jače istaknem, 
da se bakterije, koje uzrokuju kiseljenje mlijeka, ne 
nalaze samo u kiselu mlijeku, nego da se mlijeko tek 
onda ukiseli, kada ima takvih bakterija. Da isto tako 
iz grožđanoga soka samo onda nastaje vino, kada 
se u njemu nađu takvi mikroorganizmi. Na meni je 
krivnja, što si mogao doći na pretpostavku, da bak- 
terije možda igraju ulogu slučajnih pratilaca. Trebalo 
je (da ostanem kod Tvoje slike) da jače istaknem, da 
dubra ima samo ondje, gdje ima kukaca — pa bi se 
onda i Ti uvjerio o bliskoj uzročnoj vezi. 

Na sreću je Pasteur to još egzaktnije dokazao. 
Najprije je mlijeko iskuhao i tako ga lišio svih kli- 
ca, a onda mu je tek dodao nešto klica: i mlijeko se 
ukiselilo; dodao je čistom grožđanom soku mikrobe 
i nastalo je vino. Može li tu još biti sumnje, da su mi- 
krobi uzrok tomu? Oni se ne pojavljuju poslije vre- 
nja, nego mu prethode. 

Taj se pojav da u svako doba pokusom pokazati, 
i ja sam ga sam već često načinio. Da, u stvari je 
glavno zanimanje početnika, kakav sam i ja, u našem 
institutu, da priprema materijal za takve pokuse. Za 
tu svrhu odgajam bakterije, kao što seoski gazda od- 
gaja ovce ili vrtlar voćne rasadnike. Metodu je za taj 
postupak pronašao Majstor, kada je uveo »umjetne 
hranjive podloge«. Dok je još proučavao vrenje mli- 
ječne kiseline, poslužio se s tim postupkom, pošto je 
uklonio s mlijeka one sive oblačiće, koji su u stvari 
samo skupovi štapićastih mikroba. Njih je metnuo u 
šećernu rastopinu, kojoj je pridodao nešto kvasne 
uvarine i krede, i u njoj su se mogli hraniti i množiti. 

To je bila prva »kultura«. Sada marljivo radimo na 
usavršavanju sličnih hranjivih tekućina. 

Začudo je, kojom genijalnošću Pasteur upotreb- 
ljava materijal, koji mi, učenici, u tom sitnom poslu 
sabiremo. Kao orao zamjećuje svaku pojedinost u 
dalekom krugu svoga vidnog polja i odmah se do- 
mišlja, kako treba najrazličitije pojave obuhvatiti u 
zajedničku ideju. Da Ti pokažem jedan primjer: on 
pronalazi, da na površini jedne hranjive rastopine ne 
uspijevaju neki mikrobi, da se ne množe, da čak po- 
gibaju. Odmah mu pada na um misao, da možda, — 
to bi dakako bio prvi slučaj u carstvu živih bića — 
ne podnose zrak, kisik. Zato ih premješta s površine 
rastopine u njenu dubljinu, kamo zrak nema pristu- 
pa. I doista, tu se dobro osjećaju. U istom se času 
rađa u Pasteurovoj glavi pitanje: što onda rade ta 
jadna bića, kad ima svuda u svijetu zraka? Ali smje- 
sta dolazi i do odgovora: skrivaju se u dubljinu, u 
nutrinu životinja i ljudi, pomažu sama sebi, jer ulaze 
u simbiozu s drugim bićima, u ortački posao, pri ko- 
jemu ortaka zapada zadaća, da uklanja kisik, i to ta- 
ko, što ga za sebe troši. Dakako, taj je ortački po- 
sao malo jednostran, jer mikrobi u tom slučaju žive 
sasvim na račun ortaka, troše ga, žive na njemu 
muktaški, postaju njegovi paraziti. Ako je ortak čo- 
vjek, onda se takav rđav posao naziva bolest. 

Tako je eto Pasteur došao do uvjerenja, da valja 
promatrati ne samo vrenje, trunjenje, rastvaranje i 
raspadanje kao djelovanje najsitnijih živih bića, ne- 
go i svako trunjenje i raspadanje u živom tijelu, su- 
šicu, zaraze, gnojenje. I oni su samo djelo sitnih or- 
ganizama, bakterija. 

Ako razmišljaš do kraja o zamašnosti ove ideje, 
dragi oče, onda ćeš razumjeti s kakvim oduševlje- 
njem radim pod vodstvom učitelja, koji raspolaže 
ovim darom kombiniranja, i koliku zahvalnost osje- 
ćam prema Tebi, što si mi omogućio taj rad. Ali Ti 
ćeš u isti čas i razumjeti, da se u njegovu Institutu 

ne osjećam kao u sporednoj sobi medicine, nego 
mnogo više u njezinu središtu, u kojemu su pohra- 
njeni ključevi, ako ne za sve, a ono ipak za najveći 
dio bolesti. 

Tvoj sretni sin 

Martin 


Dr. Traugott Alexius, gradski fizik u Kronstadtu 
u Erdelju, svome sinu Martinu u Pariz. 

Dragi moj Martine! 

Radujem se, što si se toliko marljivo dao na po- 
sao, i što s toliko oduševljenja pristaješ uz svoga uči- 
telja. I uza sva njegova učenja, pa i uz tvrđenje, da su 
sitna živa bića uzročnici bolesti. Samo od mene ne 
smiješ zahtijevati, da i ja istom brzinom sudjelujem 
u Tvom oduševljenju. U toj stvari ima čovjek, koji 
je u mojim godinama, iza sebe već previše razoča- 
ranja na sličnom području, čak na posve sličnom. 

Bio sam još mlađi od Tebe, kada sam se u Got- 
tingenu upoznao s idejama tamošnjega anatoma Ja- 
koba Henlea, koji je opravdavao prastaro mišljenje 
o nekom »contagium vivum« gotovo istim razlozi- 
ma, koje danas navodi Pasteur. Ako je bolesnik, ko- 
ji je obolio od hripavca, kadar zaraziti stotine zdra- 
vih ljudi — tako je tvrdio i Henle, — onda tu sigur- 
no postoji neko razmnožavanje bolesne tvari. Raz- 
množavanje se pak može protumačiti jedino pretpos- 
tavkom, da živi organizmi uzrokuju infekciju; samo 
ako se ti organizmi shvate kao uzročnici, moguće je 
razumjeti, da i najsitnija bolesna tvar, unesena u ti- 
jelo, razvija najveće djelovanje. Naravno, to se do- 
gađa i kod neživih otrova, ali oni djeluju odmah, dok 
kod infekcija uvijek prolazi neko vrijeme između za- 
raze i provale bolesti, katkada i čitave sedmice, — što 

očito znači, da se škodljiva supstanca postepeno širi 
u čovjeku. U početku je količina bolesne tvari (tako 
je mislio Henle) premalena, da bi mogla prouzroko- 
vati vidljivo djelovanje; tek kada ta tvar dovoljno 
ojača, izbija bolest. Zato je i ukazivao na sličnost, 
koja postoji između epidemije u nastajanju, širenju, 
nestajanju i između pojavljivanja, bujanja, izumira- 
nja jedne vegetacije. Daljnji je dokaz nalazio u okol- 
nosti, što iste one sile, koje uništavaju biljni ili živo- 
tinjski život, uništavaju i infekcione tvari, dakle sve 
one kemikalije, koje nazivamo desinfekcionim sred- 
stvima. Jest, Henle je čak išao dotle, da je u bakteri- 
jama izričito nazirao ometače mira. 

Nije li to isto, što tvrdi i Tvoj Pasteur? 

No, učenje je staroga Henlea zaboravljeno, i nit- 
ko više, osim mene i još možda nekolicine starih li- 
ječnika, koji su razasuti po svima prašnim kutovima 
svijeta, i ne misli na njegovo učenje. I zato se ne ćeš 
začuditi, što se gotovo za istovjetne tvrdnje Pasteu- 
rove bojim, da će imati isti udes. 

Ipak, dragi moj mladiću, napreduj samo i dalje 
mirno po izabranom putu! On će Te već nekamo od- 
vesti. Jer u nauci mogu i zaobilazni putovi, pa čak i 
stramputice, katkada dovesti do neočekivano dale- 
kih vidika; i upravo u medicini se nije rijetko doga- 
đalo, da je istina prekrasno uzrasla u sjeni zablude. 

Majka i sestra pozdravljaju Te usrdno, a jedna- 
ko i 


Tvoj stari 


otac 


Dr. Martin Alexius iz Pariza Dru. Traugottu 
Alexiusu, gradskom fiziku u Kronstadtu u Erdelju. 

Dragi oče! 

Ono, što si mi pisao o starom Henleu, veoma me 
je uzbudilo. Odmah sam izvadio iz biblioteke njego- 

ve spise i pročitao ih. Ali tom sam zgodom i zapazio 
temeljnu razliku, koja postoji između njegova i Pas- 
teurova učenja: kod jednoga je riječ o hipotezama, 
kod drugoga o faktima! Kao što su već stari Grci 
naslućivali postojanje elektriciteta, a tek ga je Volta 
otkrio — tako je i Henle samo naslućivao ono, što 
je Pasteur dokazao. Ondje, gdje je Henle zamjećivao 
nejasno svjetlucanje, Pasteur je jasno vidio kroz mi- 
kroskop. U sitnozoru je zamijetio mikroorganizam, 
koji uzrokuje bolest, prvu bez sumnje i bez prigovo- 
ra in flagranti uhvaćenu bakteriju kao uzročnika bo- 
lesti! 

Što uzrokuje zarazu, takozvanu »pebrine«, samo 
kod gusjenica, kod dudova svilca? Pasteura je tada 
odredila vlada, da ispita bolest kod dudovih svilaca, 
koja je strahovito ugrožavala ne samo njihov život 
nego i život čitave francuske industrije. On, koji do- 
tle nije nikada vidio dudova prelca, bavi se godine i 
godine njima, i konačno dolazi do saznanja, da se u 
bolesnim crvićima, u njihovim izlučinama, ali i u nji- 
hovim jajašcima, čahurama i leptirima nalaze u go- 
milama svijetle točkice, za koje utvrđuje, da su bak- 
terije. Pasteur ih uništava, a zajedno s njima i bolest, 
i to tako, što leptire, obučene u vrećice od »tula«, 
pari, te ne mogu klice prenositi na potomstvo. Tim 
je djelom poklonio Francuskoj dar, kojemu se vri- 
jednost penje u milijune, ali čovječanstvu je dao po- 
klon, kojemu se vrijednost u brojevima uopće ne da 
izraziti: on je po prvi put ne samo naslutio, da je 
bakterija uzročnik bolesti, nego i dokazao! 

Je li to još uvijek isto kao kod Tvojega Henlea? 
Njegovim je teorijama čovjek mogao vjerovati, ako 
je htio, ali i nije morao; međutim, Pasteurove bak- 
terije čovjek mora vidjeti, htio on to ili ne htio. 

No, Pasteur nije dugo ostao osamljen. Za nje- 
govim je pronalaskom ubrzo došao novi. Nedugo iza 
toga — sada će tome biti šest godina — pronalazi 
drugi naučenjak, jedan Nijemac, (mislim, da se zove 

Robert Koch) kod bolesti, koja spopada i veće živo- 
tinje, dapače i čovjeka, naime kod bedrenice, da je 
uzročnik — bakterija. I sada smo svi ovdje u grozni- 
čavoj potrazi za novim takvim bakterijama, koje će 
se morati jednoga dana pronaći. 

I ja se u glavnom bavim time, da, zaogrnut plat- 
nenim ogrtačem i sa privezanom keceljom, poslujem 
kao majka u svojoj kuhinji i pripravljam juhe, prave 
pravcate bouillone, u kojima treba da naši mikrobi 
nađu sve ono, što im je potrebno za ishranu. Smješ- 
tene u staklenu cjevčicu s takvom hranjivom juhom 
mogu se i najobjesnije bakterije, jer se dobro ishra- 
njuju, razrasti u kolonije. Na žalost, one rastu ispre- 
brkano, a ne fino odijeljeno po grupama i vrstama. 
Mi bismo naravno htjeli, da šipkasti bacili lijepo i 
uredno uspijevaju u jednoj cjevčici, a kuglaste koke 
u drugoj. No dosada nam to nije pošlo za rukom; ali 
ipak ne sumnjam, da ćemo pronaći put, ma da za- 
sada potpuno bezuspješno razbijamo glave nad tim 
tehničkim problemom. 

Možda bi se problem dao brže riješiti, kada bi 
mi u tome pomogla tako valjana i spretna kuharica, 
kakva je sestra Lujzica. Na žalost, ona je toliko mi- 
lja daleko od mene, koliko sam ja daleko od rješe- 
nja svoje zadaće. 

Nadam se, da ću Ti doskora moći da javim neki 
rezultat. 

Tvoj 

Martin 


Lujzica Alexius iz Kronstadta u Erdelju svome 
bratu Mart inu u Pariz. 

Dragi Martin e! 

Tvoje zadnje pismo, upućeno ocu, nije razvese- 
lilo samo njega nego i mene. Jer za mene je uistinu 
iskreno zadovoljstvo, kada sebi predstavim svoga 

brata, koji je obučen kao kuhinjski šef, i koji drži 
restauraciju za bakterije. Ti, koji se meni uvijek pri- 
činjaš kao utjelovljenje posvemašnjega neznanja i 
(ne zamjeri mi to) posvemašnje nespretnosti u pita- 
njima, koja su u vezi s kućanstvom! Ne puštaš li, da 
ti juhe zagore? I ne običavaš li, zbog toga što živiš 
među lijepim Parižankama, da ih kao svi zaljubljeni- 
ci malo presoliš? 

Iz ovih pitanja vidiš, da i ja Tvoje poslanice uvi- 
jek pažljivo čitam, s najvećim zanimanjem, ma da i 
ne svagda s potpunim razumijevanjem. Tako na pri- 
mjer ne mogu da shvatim, što će vam i u koju svrhu 
one s mukom odgojene kulture bakterija. Mnogo bih 
prije razumjela, kada biste ih sve otrovali, mjesto što 
ih tovite i potpomažete da se još i množe. 

Vrlo je vjerojatno, da je to posve smiješno miš- 
ljenje, no konačno ja sam samo slaba i glupa žena, a 
nisam doktor sveukupnoga liječništva kao Ti. Zato 
i imam puno pravo, da postavljam glupa pitanja. 

Uostalom, ja ih postavljam samo onako uzgred, 
pošto upravo ja pišem, i to na očev nalog, koji se ne 
osjeća dobro, pa je zbog toga spriječen da sam to 
učini. On Te mnogo pozdravlja i želio bi od Tebe sa- 
znati, da li je Dr. Robert Koch, kojega u svom pismu 
spominješ, možda u svoje vrijeme studirao u Gottin- 
genu. Otac se naime sjeća, da se kratko vrijeme pred 
njegov odlazak s tamošnjega univerziteta nalazio 
neki mladi student u prvom semestru, koji je imao 
isto ime i prezime. Ako to možeš doznati, javi idući 
put. 

1 majka Te lijepo pozdravlja. Treba li da Ti za 
rođendan spremimo za Tvoju iskuhavaonicu ubruse, 
izvezene mudrim natpisima: »Lirum, larum žličice, 
.kušaj, al’ ne odviše?« 

Tvoja znanja željna sestra 

Lujza 


196 


Martin Alexius iz Pariza svojoj sestri Lujzi u 
Kronstadt, u Erdelju. 

Draga moja Lujzice! 

Ne treba da se nipošto sramiš svojih pitanja. 
Sasvim drugi ljudi nego što si Ti, za koje bi doista 
trebalo da to bude sramota, pitaju, i to ne iz želje za 
znanjem, nego puni podrugljivosti, zašto uzgajamo 
bakterije. Njima se čini, da je potpuno suvišno tra- 
gati za dokazima: da ima različitih vrsta mikroba i 
da svaka bakterija može potjecati samo od istovrs- 
nih roditelja. Jer oni tvrdo vjeruju, da živa bića mo- 
gu nastati »iskonskim stvaranjem«, kako to oni zo- 
vu. Doduše i njima bi se samima učinilo apsurdno, 
kada bi danas još tko htio — prije ne baš dugoga 
vremena to se doista dogodilo — tvrditi, da miševi 
vuku poreklo iz neke stare košulje, ribe, žabe, crvi 
iz nečistoće. Ali što i oni govore o živim bićima, na- 
prosto zato što ih zbog njihove neznatnosti ne vidi- 
mo, da nastaju iz ništa, — to im se ne pričinja smi- 
ješno! 

Pasteur je morao izvršiti komplicirane pokuse, 
da bi im dokazao, kako gnjiloća nastupa samo ondje, 
gdje u zraku ima klica truleži, i kako nikada ne mo- 
že doći do raspadanja, ako se uklone mikrobi. Zato 
što nikada i nigdje ne mogu iz ničega nastati! 

Sve je to toliko važno, ne zbog toga, da bismoi 
dokazali skepticima da imamo pravo, nego zbog to- 
ga, da bismo se mogli očuvati od bakterija. Od Ništa 
se čovjek naravno ne može čuvati! Ali ako neprija- 
telji ne dolaze iz pramagle nego iz dobropoznatih iz- 
vora, onda bismo te izvore mogli zatrpati. Ako utvr- 
dimo, da ovi mikrobi uzrokuju kiseljenje mlijeka, 
drugi opet kiseljenje vina, a treći — bolest kod du- 
dova prelca — onda nam postaje moguće da mlijeko, 
vino i prelca od toga očuvamo. A ako utvrdimo, da i’ 
kod čovjeka neki mikrobi uzrokuju jednu, a drugi 

mikrobi opet drugu bolest, onda ćemo ga moći i od 
toga očuvati. Radi toga moramo poznavati pojedine 
vrste bakterija. Nemoguće je, da ih samo prema nji- 
hovu izgledu pod mikroskopom identificiramo, jer 
su i previše međusobno nalik. Stoga treba upoznati 
njihove navike; saznati, kako rastu na različitim hra- 
njivim podlogama. Potrebno je, da ih izvučemo iz one 
ispremiješanosti, u kojoj se pojavljuju; potrebno ih 
je razdijeliti, da bismo ih mogli uništavati. 

I eto zato ih uzgajamo u svojoj kuhinji i hrani- 
mo svojim juhama, da bismo ih mogli odijeliti, da 
bismo mogli izolirati svaku vrstu. 

To je predavanje namijenjeno samo Tebi, draga 
moja, znanja željna sestrice. Ocu saopći, da sam se 
za obavijesti o Dru. Robertu Kochu obratio jednom 
breslavskom prijatelju. Čim ih dobijem, javit ću. 

Piši mi doskora opet, draga Lujzice. 

Tvoj brat 

Martin 


Dr. Martin Alexius iz Pariza svom ocu Dru. Trau- 
gottu Alexiusu, gradskom fiziku u Kronstadtu u Erdelju. 

Dobri moj oče! 

Nadam se, da si se već odavno riješio bolježlji- 
vosti i da ćeš mi doskora javiti, da se dobro i zdravo 
osjećaš! 

Da bih Ti ispunio želju za pobližim obavijestima 
o Kochu, obratio sam se jednom dobropoznatom ko- 
legi, koji je u ovom trenutku asistent kod Cohna u 
Breslavi, pa Ti evo u prilogu šaljem izvještaj, što 
sam ga od njega primio. Iz toga ćeš izvještaja dozna- 
ti, da se u slučaju Roberta Kocha vjerojatno doista 
radi o Tvom poznaniku iz Gottingena. No i pored 
toga, doznat ćeš iz pisma još koješta, što Te zanima. 

Ali za mene ne znači to pismo samo zanimljivost, ne- 
go upravo senzaciju. Jer sadržava — čudan slučaj! 
— odgovor na pitanje, koje me upravo u ovom času 
najživlje zanima; na pitanje, kako bi se za neispre- 
miješanu kulturu bakterija mogle naći hranjive pod- 
loge, dakle za čiste kulture. Jednostavno tako, da se 
doda malo želatine mojoj juhi! Jedva i možeš sebi 
predstaviti, dragi oče, koliko olakšanje i koliki na- 
predak znači ovo na oko neznatno usavršenje meto- 
de za nas ovdje i za razvoj bakteriologije uopće. 

Želeći još jedamput, da si već potpuno ozdravio, 
ostajem 

Tvoj zabrinuti sin 

Martin 


Dr. Richard Hager, asistent na Patološkom insti- 
tutu breslavskoga Univerziteta, Dru. Martinu Alexiusu 
u Parizu, Pasteurov Institut. 

Dragi kolega! 

Radujem se, što vas mogu prilično točno obavi- 
jestiti o Dru. Kochu, jer ga dobro poznajem. Nasko- 
ro poslije onoga, što je otkrio bacil bedrenice, bio je 
kod nas, da bi mom šefu pokazao svoje preparate. 

Pojavio se po vanjštini posve neugledni mali li- 
ječnik iz provincije Posen s velikom glavom, s malo- 
građanskom bradom i staromodnim naočarima, koji 
je čitavo vrijeme studija proveo u Gottingenu, a po- 
slije je radio kao seoski liječnik po različitim gni- 
jezdima, sve dok se nije konačno nastanio u gradiću 
Wollsteinu. Ondje obavlja bijednu praksu kotarskog 
fizika i zabavlja se u dokonim časovima — mikro- 
skopom, koji mu je žena poklonila za Božić! kao di- 
letant patologije. Gotovo nam se smiješno učinilo, 
Kako su primitivne njegove radne metode. Nije čak 


199 


imao ni pravih štrcaljki, da bi mogao miševima uštr- 
cati bedrenicu; cjepivo je uštrcavao drvenim štapići- 
ma, kojima bi im probo kožu! Potom im je vadio 
sličnim pretpotopnim instrumentima krv, te je pod 
svojim »božičnim« mikroskopom promatrao šipkaste 
tvorevine, koje su se u njoj nalazile; promatrao ih je 
sate i sate, sve dotle, dok se ne bi razrasle, razra- 
sle u končiće. One su rasle; dakle, bile su žive. Tako 
je pronašao bacil bedrenice! 

A pored toga i metodu, kako da uzgaja bacil 
odijeljeno od ostalih vrsta mikroba. Do te je metode 
došao ovako: zamijetio je, da se na kuhanom krum- 
piru, koji se nekako slučajno našao u njegovu »la- 
boratoriju«, plijesan taloži u raznobojnim točkicama, 
u sivim, bijelim, žućkastim, pa je utvrdio, da sive 
točkice sadržavaju samo okrugle, bijele samo dugo- 
ljaste, a žućkaste samo lančane mikrobe. Pri tome je 
nadošao na misao, da hranjiva podloga, ako je čvrs- 
ta, daje najbolje uvjete za razdjeljivanje vrsta. U na- 
šoj dosada uobičajenoj tekućoj juhi pomiješaju se 
klice, jer plivaju isprebrkano jedna u drugu; na čvrs- 
tom krumpiru ostaje svaka klica ondje, kamo padne, 
a okružuje se, čim se razmnoži, samo istovrsnim kli- 
cama. Na taj je način Koch otkrio tajnu čistih kultu- 
ra. Pomoću želatine postizava da se juha skruti, a on- 
da sije po toj masi izolirane kolonije. 

Njegova je metoda našem »starom« (ja naravno 
mislim šefa) toliko imponirala, da je nagovorio Ko- 
cha, da ostavi Wollstein i da se preseli amo, u Bre- 
slavu. Ali od toga, što se pronalazi bakteriološki po- 
stupak, ili čak od toga, što se otkriva prvi bacil, ko- 
ji kod čovjeka uzrokuje bolest, od svega toga (čini 
se) ne d§ se živjeti. Čovjek može živjeti samo od to- 
ga, da određuje protiv vratobolje nekorisne grgljače. 
Tako se Koch morao opet vratiti u svoje provincij- 
sko gnijezdo. Sada je uostalom navodno zaposlen u 
Državnom zdravstvenom zavodu, ali već duže vreme- 
na nisam o njemu ništa čuo. 

Nadam se, da sam Vašem gospodinu ocu poslu- 
žio ovim obavijestima. Dopustite mi, dragi kolega, da 
navedem još neke retke, koje je Koch prije izvjesno- 
ga vremena objelodanio. Mislim, da ćete moći tako 
nadopuniti sliku ovoga čovjeka: »Pravi napredak, 
koji se kreće samo na putu mučnoga i postepenoga 
istraživanja, mogu za neko vrijeme potisnuti u poza- 
dinu teorije, koje mnogo obećavaju i koje izgledaju, 
kao da i najteže probleme posve lako rješavaju, ali 
istina i spoznaja prokrčit će nesumnjivo i tu, kao i 
na drugim područjima ljudskoga znanja, na koncu 
sebi put i srušit će sve te neodržive tričarije od hi- 
poteza«. 

Ove riječi, koje tu ispisujem za Vašega gospodi- 
na oca, ne će možda biti na odmet da se pročitaju i 
u Pasteurovu Institutu, gdje je čovjek prebrzo sklon,, 
da teorije više poštuje od opažanja i da pored kultu- 
re bakterija uzgaja ... i kulturu riječi. Ne uzmite 
ništa za zlo, dragi kolega! To mi je posve slučajno 
izmaklo ispod pera, jer sam upravo razmišljao o to- 
me, kako je naš Koch izlegao jaja bez kokodakanja, 
zatvoren u svojoj wollsteinskoj staji, dok se drugi,, 
sjedeći u zlatnim i nadaleko vidljivim kokošinjcima,. 
marljivo staraju, da ih i nadaleko čuju. 

S lijepim pozdravima breslavskoga laboratorija 
pariškom 


Dr. Martin Alexius iz Pariza Dru . Richardu Ha- 
geru, asistentu na Patološkom institutu breslavskoga 
Univerziteta. 

Dragi prijatelju i kolega! 

Zahvaljujući Vam najljepše za opširne obavijesti 
o Robertu Kochu i njegovim radovima, koje nisu 
važne samo za moga oca nego kudikamo više za me- 

ne, moram da se još naročito osvrnem na zadnje 
retke Vašega pisma i na aluzije o »krami hipoteza«, 
koje se nalaze u tim recima. Ne možda zbog toga, 
što bih se osjećao povrijeđen u svojoj ljubavi i odu- 
ševljenju učenika, o ne; mene samo boli, što i kod 
Vas nailazim na nerazumijevanje i nepravednost pre- 
ma mom učitelju. Kao da nema dovoljno protivnika 
u svojoj rođenoj zemlji! Ovdje ga mrze biolozi, što 
kao kemičar prelazi u njihovo carstvo; liječnici mu 
se rugaju, jer se želi baviti bolestima; a kemičari ga 
napadaju, jer stručnjaci napadaju uvijek onoga, ko- 
ji ide novim putovima. Zar je onda čudo, što on, pri- 
siljen na vječne borbe, glasno viče, a katkada, kako 
Vi to aludirate, možda i preglasno? To više, što se 
njemu nauka, strana životu, nauka, koja ne služi 
praksi, i ne čini naukom. On je bar svoju neposredno 
primjenjivao, i samo zato popularizirao svoje prona- 
laske, da bi je doskora mogao sasvim primijeniti. Sa- 
mo zato, što je glasno izvikivao svoj pronalazak o 
zakonima vrenja, mogli su doći k njemu i pivari i 
vinari i svilari; samo zato, što je njegov poklik do- 
pro do njih, mogao je pomoći ljudima, koji se bave 
proizvodnjom alkohola i svilenom industrijom. I sa- 
mo onda, kada saopći bolesnicima svoja medicinska 
otkrića, bit će liječnici prisiljeni, da ih upotrebe na 
opću korist. 

Što Pasteur ne iznosi svoja saopćenja suho i 
doktrinarno nego čak najjačim govorničkim zano- 
som i temperamentom, koji je siguran svoga učinka 
— to zaista ništa ne govori protiv stroge stvarnosti 
njegovih radova. Oni se temelje na minucioznom za- 
pažanju, a osnivaju se na nezamislivoj marljivosti i 
udivljenja dostojnoj istrajnosti. 

Zbog toga se i usuđujem, dragi prijatelju i ko- 
lega, i to nipošto u polemičkoj namjeri, odgovoriti 
na riječi Kochove, koje navodite, ovim riječima Pas- 
teurovim: »Grci su razumjeli tajanstvenu silu, koja se 
nalazi iza stvari, i obilježili su je jednim od najljep- 

ših izraza, što ga jezik uopće poznaje: pronašli su 
riječ entuzijazam, koja označuje nutarnjega boga. 
Sretan li je onaj, koji u svojoj nutrini nosi boga, jer 
taj je bog ideal ljepote, umjetnosti, domovine i krš- 
ćanske kreposti! Iz njega izviru velike misli i velika 
djela, što ih sve obasjava neizmjernost«. 

Još jedamput zahvaljujem i pozdravljam 
kolegijalno odani 

Vaš 

Martin Alexius 


Dr. Traugott Alexius, gradski fizik u Kronstadtu 
.u Erdelju, svome sinu Martinu u Pariz. 

Dragi sine! 

U prilogu Ti vraćam pismo Tvoga breslavskog 
prijatelja, pa Te molim, da mu izručiš moju najtop- 
liju zahvalnost za njegovo ljubazno i potanko oba- 
vještenje. 

Tako sam dakle dobro slutio u pogledu Dra. Ro- 
berta Kocha. Tko bi tada u Gottingenu pomislio, da 
će se iz toga neuglednog brucoša jedamput razviti ta- 
ko valjan liječnik, čak nešto, što je nalik na učenja- 
ka! Toliko sam ga godina potpuno izgubio iz vida, 
čak i iz sjećanja! Ali kao što se često u životu doga- 
đa, tek što nam je jedan događaj privukao pažnju na 
nekoga čovjeka, a već iza njega neposredno slijedi 
i drugi događaj. Gotovo u isto vrijeme s Tvojim pis- 
mom čitao sam u svom stručnom časopisu, da je Koch 
u predavaonici Fiziološkog instituta na berlinskom 
Univerzitetu 24. ožujka držao predavanje i iznio no- 
vi pronalazak, koji mu je pošao za rukom. Za slučaj, 
da Ti je možda taj članak izmakao, prilažem Ti ga u 
izresku. Sigurno ga ne ćeš beskorisno čitati. 

Moja je bolježljivost, hvala Bogu, sretno prošla, 
te se vrlo dobro osjećam. To vrijedi i za majku i se- 
stru, koje Te jednako usrdno grle kao i 

Tvoj iskreni 

otac 


Dr. Martin AIexius iz Pariza svem ocu Dru,_ 
Traugottu Alexi usu, gradskom fiziku u Kronstadiu u 
Erdelju. 


Dragi moj oče! 

Kako možeš i pomisliti, da mi je Kochovo pre- 
davanje možda izmaklo? Cio naš Institut ne govori 
već dane i dane ni o čemu drugom! Kako i možeš 
pretpostaviti, da ga valjda ne ću »beskorisno« pro- 
čitati? Ta ja sam ga progutao, znam ga gotovo od 
riječi do riječi napamet! 

Prosto, nepretenciozno saopćenje Roberta Ko- 
eha »O tuberkulozi« ti sjednici od 24. ožujka najve- 
ći je događaj, koji se ikada zbio na medicinskom 
sastanku. 

Već svojim rezultatom. Pronađen je uzročnik naj- 
raširenije, najopasnije bolesti, protiv koje se moglo 
dosada najmanje nešto učiniti! Sada je eto otkrive- 
na kao zaraza; njena će dijagnoza odsada biti mo- 
guća, protiv nje ima obrane i vjerojatno će jedam- 
put biti i lijeka! Ne vjerujem, da je ikada našoj zna- 
nosti bio saopćen pronalazak takvoga značenja i za- 
mašaja. 

A kako je saopćen! Ni pred jednim sudom svi- 
jeta nije se nikada jedna parnica vodila egzaktnije 
i preciznije. Corpus delieti ogledao je svaki pojedini 
sudac: bacil je tuberkuloze stajao u čistim kulturama ; 
na stolu; ležao je u obojenim preparatima pod mi- 
kroskopom; dodavao se od ruke do ruke u majstor- 


204 


ski izvedenim mikro-fotogramima. »Vezujući kon- 
cepciju diva sa strpljivošću patuljka«, Koch ga je tra- 
žio i našao. Držim, da samo mi bakteriolozi može- 
mo potpuno ocijeniti njegovo djelo; nama se daka- 
ko ono ukazuje teže, pustolovnije i fantastičnije od 
Kolumbovih čina. 

Kao Kolumba, tako je i Kocha samo vodila slut- 
nja, da mora postojati ono, što traži. Ali nijedan do- 
sada prevaljeni put nije vodio onamo. Sve su dosad 
uobičajene metode bojenja i kultiviranja zatajile. 
Dok mu jednoga dana (kako se to obično kaže) nije 
pritekla sreća u pomoć. Već stotinu je puta bojadisao 
komadićke tkiva od tuberkuloznih morskih praščića 
metilnim plavilom i istraživao ih, ali nikada nije niš- 
ta u njima našao. Onda je jednom prilikom proma- 
trao preostatke preparata na zaštitnom stakalcu, ko- 
je je slučajno odležalo u bojenoj rastopini dvadeset 
i četiri sata. Sada je po prvi put zapazio fine, modro- 
obojene štapiće bacila. Smjesta je isti materijal iz- 
nova obojio svježe napravljenim metilnim plavilom, 
i pohlepno se zagledao u mikroskop. Ništa! I to je 
bio trenutak, u kojemu je njegova ingenioznost 
oplodila sam slučaj: sinulo mu je, da je stara rasto- 
pina boje možda djelovala samo zato, što je bila sta- 
ra, što se s njome za toga dvadesetičetiri-satnoga 
stajanja u laboratoriju dogodila neka promjena. Vrlo 
mučnim istraživanjima došao je do saznanja, da je 
doista metilno plavilo u tom dugom vremenu apsor- 
biralo neznatne količine amonijaka, (kojih obično 
uvijek ima u lošem laboratorijskom zraku), i da su 
te količine djelovale pri bojenju bacila. Tako je on 
pripomogao slučaju! Pokušao je, da li će hotimični 
dodatak amonijaka imati isti učinak, da li će olak- 
šati jasno isticanje bacila — i tako se eto rodila me- 
toda, koja omogućuje, da se uoče bacili tuberkuloze! 

Sada je bilo lako dokazati, da se u svima tuber- 
kuloznim tkivima svagda nalaze isti štapići, kojih ne- 
ma u svemu ostalom pokusnom materijalu, bilo zato, 

što potječe od zdravih ljudi ili životinja, .bilo zato,, 
što potječe od ljudi ili životinja, koje boluju od dru- 
gih bolesti. 

Nije li to neizmjerno mnogo? Robertu Kochu ni- 
je bilo dosta. Morao je da dobije bacile još i u čis- 
tim kulturama, kako bi mogao pokazati, da oni, cak 
izdvojeni od prvotnoga materijala, sami za sebe^ uz- 
rokuju u životinji tipičnu tuberkulozu. Ako je želio 
utvrditi, da su štapići, koje je otkrio, uistinu uzroč- 
nici tuberkuloze, onda je morao pokazati, da životi- 
nja, kojoj se oni uštrcaju, postaje tuberkulozna. U 
tu je svrhu morao postati kadar, da odgaja bacile 
odijeljeno od ostalih vrsta mikroba, da ih izolira. 
No, na žalost, pri tome ga ostaviše na cjedilu ne sa- 
mo naše tekuće, nego i njegove krute hranjive pod- 
loge. Neizmjernom je marljivošću sve dotle pokuša- 
vao sve moguće kombinacije, dok nije pronašao u 
prozirno ukrućenom krvnom serumu mogućnost, da 
može uzgajati kolonije u ponosnoj izoliranosti. 

Sada je tek mogao, koliko je god želio, cijep- 
ljenjem dokazati, da je ono, što može obojiti, foto- 
grafirati i uzgojiti, doista uzročnik tuberkuloze; da 
svuda ondje, gdje ima tuberkuloze, ima tuberkuloz- 
nih bacila, i da samo ondje, gdje ima tuberkuloznih 
bacila, ima tuberkuloze. 

Optuženik je dakle direktnim dokazom raskrin- 
kan kao uzročnik, presuda je o tuberkulozi izrečena. 

Ali i presuda o Robertu Kochu. On je jedan od 
najvećih naučenjaka, što su ikada živjeli. Nemam, moj 
dragi, dobri oče, toplije želje, nego da mi postane 
moguće, da smijem raditi pod njegovim vodstvom. 

Oprosti mi zbog ovoga malo zbrkanog pisma, 
no ja već dane i dane živim kao u nekom pijanstvu! 

Sve Vas usrdno grli 

Vaš 

Martin 


Dr. Traugott Alexius, gradski ftzik u Kronstadtu 
u Erdelju, svom sinu Martinu u Pariz . 

Dragi moj dječače! 

Nemam što da oprostim Tvom pismu, jer ako je 
u stvari možda i malo pretjerano, to si Ti ipak svo- 
jim zanosom samo posvjedočio lijepu prednost mla- 
dosti. 

U tome se moram složiti s Tobom, da je, kako 
se čini, Dr. Koch vrlo ozbiljan, savjestan i solidan 
čovjek, kojega možemo mirne duše sebi uzeti za 
uzor. No zbog toga odmah u prvom oduševljenju k 
njemu odletjeti i dosadašnjega učitelja gadno ostavi- 
ti na cjedilu, — značilo bi za mene ipak prenagao 
korak. Stoga i držim, da ponajprije, pošto si već 
odabrao bakteriologiju za studij i dosada našao u 
Parizu u svakom pogledu zgodne radne mogućnosti, 
— ostaneš tu i da tek kasnije, kojom drugom zgod- 
nom prilikom, promijeniš učitelja. To bi dokazivalo 
slabu privrženost i vjernost, kada bi kod prvoga 
snažnog utiska, što ga na Tebe proizvodi netko no- 
vi, bio spreman da se odmah odrekneš svojih dosa- 
danjih bogova. 

Osim toga mi se nekako čini, da Ti je prvo odu- 
ševljenje zbog Kochova pronalaska ipak malo zamu- 
tilo mirno ocjenjivanje njegova zamašaja. Pa ako 
je pravo mladosti, da gađa preko cilja, to je onda 
dužnost starosti, da oprezno povuče prave granice. 
Zato sam i prisiljen (nemajući dakako nikakve na- 
mjere da ti time umanjim Kochovu vrijednost), da Ti 
skrenem pažnju, da pronalaskom bacila na žalost još 
nije bolesti, koju on uzrokuje, »izrečena osuda«, ka- 
ko^ si se izvolio izraziti. Ma koliko da je od velike 
važnosti u ratu: znati, gdje se neprijatelj nalazi, to 
on ipak još nije zbog toga saznanja i doista potu- 
čen. Činjenica, da Kochov bacil uzrokuje tuberkulo- 
zu, mislim, još uvijek je ne će učiniti ni rjeđom ni 

lakšom. A da bi on čak svojim pronalaskom omogu- 
ćio i njeno liječenje, to se ne usuđuje ni on — pro- 
nalazač — natuknuti. Kochovo djelo jest i ostaje ko- 
rak naprijed, bez sumnje, ali samo teoretski, a ne 
praktički! Herojski čin za bakteriologiju, ali ne za 
nas liječnike, a niukoliko za bolesnike. 

Ovo je ipak bilo potrebno, da ulijem malo hlad- 
ne vode u Tvoje prevruće vino! 

Tvoj otac 


Dr. Martin Alexius iz Pariza svom ocu Dru. 
Traugottu Alexiusu, gradskom fiziku u Kronstadtu, 
Erdelj. 


Poštovani oče! 

Kako nisam Kochovo predavanje samo čitao, 
nego proučavao, čak, kako sam Ti pisao, gotovo na- 
pamet naučio, to mogu da Te upozorim na mjesto, 
na koje se nisi možda dovoljno obazreo. Mislim ove 
riječi: »Svojih sam se istraživanja poduhvatio u inte- 
resu njegovanja zdravlja, i ono će odatle, kako se 
nadam, izbiti najveću korist!« 

Da će se ta nada ostvariti, da se ona mora ostva- 
riti, nema nikakve sumnje. Nitko ne zna bolje od Te- 
be, iskusna liječnika, da se dosada o najubilačkijoj bo- 
lesti znalo samo to, da je . . . ubilačka. Vjerovalo se, 
da se prenosi od roditelja na djecu; pa zato i nijg 
imalo nikakva smisla da se započne borba s tim na- 
slijeđenim zlom. Već na tom mjestu počinje Koch da 
protivurječi. Ako se, (tako on argumentira) doista 
podmukla bolest nasljeđuje od roditelja, zar se onda 
ona ne bi morala pojavljivati najčešće kod novoro- 
đenčadi. A baš kod njih je najrjeđa! Što se pak djeca 
iz tuberkuloznih porodica lakše zarazuju nego dru- 
ga — zar to baš ne dokazuje, da je oboljenje — in- 

fekcija? Da se djeca upravo zarazuju od svoje oko- 
line? 

Prema tome se tuberkuloza gotovo nikada ne 
nasljeđuje, nego se gotovo bez izuzetka tek stiče; sa- 
mo se to sticanje ponajčešće događa onako »ispod 
ruke«, da se »početka i ne zamjećuje. Tebi nije pot- 
rebno napominjati, koliko je »katara plućnih vršaka« 
bilo pronađeno kao ono, što su uistinu bili, tek onda, 
kada je već bilo prekasno. Međutim, sada je moguće 
u pravo vrijeme doći do toga saznanja pomoću mi- 
kroskopskoga dokaza, a mogu se prije svega začepi- 
ti vrela, otkako se zna, da iz njih teče infekciozna 
tvar. Već sama konstatacija, da se tu radi o pravim 
bacilima, koji se samo direktnim kontaktom, ili i in- 
direktnim kontaktom, ali uvijek baš kontaktom pre- 
nose od bolesna čovjeka na zdrava, — već sama je 
ta konstatacija — pravi blagoslov. Jer Koch je uka- 
zao na to, da se kod kašljanja slina raspršuje u sitne 
kapljice, koje se mogu udisati; ali je ukazao i na to, 
da je upravo tako opasan i hračak, koji se najprije 
na posteljama, odijelu i na podu osuši, onda se raz- 
drobi, a konačno ga zračne struje unose u pluća. 
Učiniti da ovaj hračak postane bezopasan, desinfici- 
rati odijela i postelje — to će spasti više ljudskih ži- 
vota, nego što ih je dosada spasao jedinousretiteljski 
»sunčani jug«. 

Stoga će moj stav značiti ipak više od »mlade- 
načke pretjeranosti«, ako u Robertu Kochu ne gledam 
samo jednoga od najvećih naučenjaka, nego u njemu 
nazirem i poštujem i jednoga od najplemenitijih 
usrećitelja čovječanstva. Na taj će način biti shvat- 
ljivo, što me ispunja najvruća želja, da bih smio su- 
rađivati pod njegovim nadzorom, da bih mogao, ma 
i kao najjednostavniji vojnik, stupati pod njegovim 
vodstvom. 

No, ja naravno uviđam, da bi bilo nedostojno, 
Kada bih sada odmah zaroljao kabanicu i spakovao 
telećak. Nedostojno jednako prema mom dosada- 

njem učitelju, kao i prema budućem, jer ja tek mo- 
ram dokazati, da sam ga dostojan, i to tako, da pri- 
mim ponajprije toliko od njegova učenja, koliko mi 
je uopće moguće. Zbog toga želim, da se ovdje u Pa- 
rizu vrlo temeljito izvježbam u tehnici bojenja i uz- 
gajanja, kako ju je on započeo prakticirati, da ne 
stignem k njemu, ako jedamput dođem u Berlin, — 
ako već kao običan radnik, ali nipošto kao pusta ne- 
znalica! Ja dakle i dalje marljivo kuham, kao i do- 
sada svoje hranjive podloge, no pored toga bojadi- 
šem i mikroskopiram neobično marljivo cio dan, a 
katkada još i kasno u noći. 

Majku i sestru vrlo srdačno pozdravljam i lju- 
bim, te ostajem 

s dubokim poštovanjem Tvoj sin 

Martin 


Opet sin ocu. 

Dragi moj oče! 

Radi naročito svečanoga' momenta ne upravljam 
ovaj put pismo samo Tebi, nego i dragoj majci i ses- 
trici. Jer njegov će sadržaj jako razveseliti sve vas,, 
pošto se radi ni više ni manje nego o saopćenju, da 
mi je ... . pošlo za rukom da nešto pronađem. 

Doduše moj pronalazak nije jako velik, nije ni- 
kakav titanski pronalazak i ne će svijet preokrenuti,. 
— ali je ipak pronalazak, koji meni pripada, do ko- 
jega nitko prije mene nije došao! 

Eto, stvar je u ovome: zadnjih sam mjeseci 
marljivo bojadisao preparate, jednako po Kochovoj 
originalnoj metodi, kao i po modifikaciji, koju je 
još one noći poslije Kochova predavanja izveo Ehr- 
lich. Mnoga su moja bojadisanja sasvim lijepo uspje- 
la. Ali dok se dosada držalo, da su postupci, koji se 

upotrebljavaju za isticanje tuberkuloznih bacila, spe- 
cifični, pa da se prema tome pomoću njih mogu obo- 
jiti samo tuberkulozni bacili i ništa drugo, da drugi 
dijelovi tkiva ne primaju boju, — dok su dakle Koch 
i svi drugi kapaciteti tako mislili, dotle sam eto ja, 
neznatni supomagač, prvi pronašao, da se pomoću 
ovih metoda mogu i druge stanične granulacije, i to 
vrlo izrazito, obojiti i istaknuti. 

Što velite o svom sinu i bratu? 

Nije doduše mnogo, ali je ipak nešto. Ovdje mi 
se u Institutu sa svih strana dolično dive, čestitaju 
mi i zavide. 

To je sve razbuktalo u meni samoljublje i pobu- 
dilo vruću čežnju, da majstoru Robertu Kochu sam 
predam svoj pronalazak, i da ga doličnom skromno- 
sti upitam, da li mu je ta činjenica već poznata, pa 
ako nije, da mu je pokorno i uslužno predam. 

U tu vas svrhu molim, a prije svega molim Te- 
be, dragi, dobri oče, za dobrostivo dopuštenje, da 
bih smio za doskorašnjih uskrsnih praznika otputo- 
vati u Berlin i ondje potražiti sreću. Mislim, da bih 
time doživio najljepši trenutak svoga života. 

Vašu odluku očekujem grozničavim nestrplje- 
njem i ostajem u svakom slučaju Vaš 

zahvalni sin 


Martin 


Dr. Traugott Alexius, gradski fizik u Kronstadtu 
u Erdelju, svom sinu Martinu u Pariz. 

Dragi Martine! 

Majka i sestra najsrdačnije Ti čestitaju na uspje- 
hu, kojemu se i ja radujem, jer ga smatram kao pret- 
hodno obećanje za još dalje sretne rezultate. Do- 
puštam Ti u ime nagrade za Tvoju revnost, a ujedno' 

i kao poticaj za budućnost, da otputuješ u Berlin, 
kako si me molio, pa ću Ti potreban putni trošak po- 
slati. 

Sestrica mi dovikuje, da postavim kao neizosta- 
van uvjet — zahtjev, da svoj posjet kod Dra. Kocha 
potanko opišeš i to odmah pod prvim dojmom. 

Mi Ti svi želimo, da lijepo provedeš uskrsne 
praznike i pozdravljamo Te uz iskrene zagrljaje 

Tvoj 

* otac 


Dr. Martin Alexius iz Berlina sestri Lujzi u 
Kronstadt, Erdelj. 

Draga moja sestrice! 

Ma da sam tek od juče u Berlinu, ipak sam već 
danas doživio svoj veliki dan, jer sam smio da uđem 
u svetište, u kojemu se istražuje tuberkuloza, i tu 
sam se najponiznije poklonio glavnoj ličnosti sve- 
tišta. Tjeskobna srca, ali i s preporukama u džepu 
stajao sam oko devet sati izjutra u Lujzinskoj ulici, 
gdje Koch ima svoj laboratorij odmah do živinarske 
škole. 

Spočetka je sve bilo veličanstveno. Dobre su mi 
preporuke pribavile srdačan prijem; moji su prepa- 
rati naišli na pohvalu i odobravanje. Osobito prepa- 
rat, koji prikazuje razvijanje tuberkuloznih bacila 
u čistim kulturama, i to na sirastim masama tuber- 
kulozne bubrežne zdjelice, svidio se toliko majstoru, 
da ga je ... . uzeo sebi! Taj će preparat, što sam 
ga napravio ja, Tvoj rođeni brat, biti reproduciran 
u »Vjesniku Državnoga zdravstvenog zavoda!« 

Osmjelivši se tako, usudih se oprezno spome- 
nuti, da mi je pošlo za rukom kod bojenja označiti 
bacilarnom bojom međustanične granulacije. Kako 

mi se to u početku učinilo nemoguće, smatrao sam, 
da je to slučajni produkt, da su to otpaci bacila, ali 
sam se konačno uvjerio, da se ne radi o bacilima 
nego o granulacijama salastih stanica. 

Jedva što sam dotle došao, a Koch me usred 
govora prekine: »To je posve nemoguće«, uzvikne, 
mora da se pri bojenju potkrala pogreška«. 

Izmucao sam, da se i na preparatima, koji su 
mu se upravo toliko svidjeli, može to isto zamijetiti. 
Na to je izjavio, da to želi još jedamput utvrditi, te 
se nanovo zadubao u moje obojene preparate i . . . . 
nad njima potpuno zaboravio, da ja postojim. 

Sjedio sam tako na stolcu, dok je on šuteći bu- 
ljio u mikroskop, čitavu vječnost, i nisam znao, što 
bih započeo. Naposljetku se nakon ovoga vječnog, 
mučnog, nijemog i glupog sjedenja — prijavio no- 
vi posjetilac. Brzo sam skočio i htio iskoristiti spa- 
sonosnu priliku, da se oprostim. 

No, pri tome sam zlo prošao. »Ne. Ostat ćete 
ovdje, dok se stvar ne razjasni!« 

Opet sam poslušno sjeo i pričekao, dok se po- 
sjet svršio. Koch je iznova šuteći prišao k mikrosko- 
pu. Na kraju se okrenuo k meni, promrmljao nešto, 
da će se stvar još točnije ispitati i da ću biti o tome 
obaviješten, pa me je iza toga otpustio. Ne u nemi- 
losti, ali ni u milosti. 

Tako je, draga moja sestrice, protekao moj 
posjet u svetohraništu, i ja Ti ga eto, prema pogod- 
bi, ovdje opširno opisujem i neposredno pod prvim 
dojmom. Pod dojmom, koji me unatoč svemu ipak. 
usrećuje. 


dentskim ručkom pod znamenitim »Lipama«. Tu 
sam (spominjući uzgred) vidio nešto originalno,, 
naime emailni cimer s natpisom: Dr. Emma X, zu- 
bar. Ženski liječnik! Smiješno, zar ne? 

Roditelje zahvalno pozdravlja i ljubi, a Tebe 
bratski grli . . 

tvoj Martin.. 

Dr. Martin Alexius iz Berlina svome ocu Dru. 
Traugottu Alexiusu, gradskom fiziku u Kronstadtu u 
Erdelju. 


Dragi moj oče! 

Čini se, da moj berlinski boravak ne stoji pod 
naročito sretnom zvijezdom. O tajnom savjetniku 
Kochu još uvijek ništa ne čujem. I dok ovdje besko- 
risno dangubim, izmakla mi se u Parizu prilika, kak- 
va će se teško ikada ponoviti! 

Ma da je i potpuno izgubljena: ona bi bila toli- 
ko krasna, da sam prisiljen bar o njoj pisati i ispi i- 
povjediti vam svoju nezgodu. Dakle, već pred moj 
odlazak iz Pariza bilo je o tome govora, da će Pas- 
teur s Emilom Roux-om, zvijezdom prvoga reda na 
nebu našega Instituta, otputovati u Egipat, gdje sa>- 
da upravo bjesni epidemija kolere. Htjeli su da na 
samom mjestu traže uzročnika kolere. Danas sam 
doznao, da sam Pasteur ne će poći na put, nego da 
odlazi samo Roux i vodi našega Benjamina, nekoga 
Dra. Thuilliera. Da sam ja bio ondje, vjerojatno bi 
mene bili izabrali za pratioca! -Nije li to strašno? U 
Berlinu besposleno se šetati i smrzavati mjesto 
da se znojim na obalama Nila, — dakako, da se zno- 
jim za znanost i slavu .... Zbog toga sam vrlo ne- 
sretan, mili moji. Utješite me, ako možete! 

Vaš Martin 


Opet sin ocu. 

Najdraži, najbolji oče! 

Najbrži je na svijetu prijelaz od dobra k zlu, 
kaže Lessing. Hvala Bogu, katkada je jednako brz 
obrnut prijelaz od zla k dobru i Bogu neka je još 

veća hvala: taj se prijelaz upravo kod mene tako br- 
zo zbio! 

Ali, hajdemo lijepo po redu. 

Tek što sam Vam juče otposlao svoju tužaljku, 
kadli dobih od Kocha obavijest, da danas dođem k 
njemu. Primio me je vrlo srdačno i izjavio mi, da 
mu se čini, da je moje opažanje točno. Profesor će 
Orth dalje istraživati. 

Ohrabren tolikom dobrohotnošću, osmjelih se, 
da ga zapitam, da li se možda sjeća moga oca iz 
svoga gottingenskog vremena. Poslije izvjesnoga 
razmišljanja doista se sjetio, pa smo tako ušli u vrlo 
živ razgovor; u toku razgovora pripovijedao sam 
mu o razočaranju, što sam ga doživio, jer mi je iz- 
makla prilika da sudjelujem u ekspediciji, određe- 
noj za Egipat. Onda je Koch dobacio, da će i sam 
sa tri do četiri suradnika u najskorije vrijeme otpu- 
tovati u Egipat, da također traži bacil kolere. 

Odakle sam smogao te drskosti, ne znam ni 
sam, ali svakako sam je odnekuda smogao, te ga iz- 
ravno zapitam, da li bih se mogao i ja priključiti. 
Dugo me je ispitljivim pogledom promatrao i na- 
pokon rekao: »Zašto ne? Čini se, da umijete dobro 
raditi, a i marljivi ste. Mislim, da ništa ne će tome 
stajati na putu, ako nam se želite priključiti na svoj 
vlastiti trošak«. 

To je naravno, važna točka: svoj vlastiti tro- 
šak! Ja Te se uopće i ne usuđujem za to moliti, pre- 
dragi oče. Ali Ti ćeš mi u svojoj velikoj dobroti 
omogućiti put, ako se poput mene jednako uvjeriš, 
da mi sreća ovdje pruža ruku, kako mi je sigurno 
drugi put više ne će pružiti! Zato mirno prepuštam 
Tebi, dragi oče, da odlučiš, smijem li povući sreću 
za ruku ili ne. 

Tvoj s dubokim poštovanjem odani sin 

Martin 

Dr. Martin Alexius na putu u Egipat svojim ro- 
diteljima u Kronstadt, Erdelj. 

Na lađi »Član Buchanan« 
Dragi moji! 

Čovjek ne zna, kolika je zemlja, sve dok se svo- 
jim očima o tome ne uvjeri! U našoj se glavi kreću 
krive predodžbe o mjerama, koje su se u njoj učvrs- 
tile papirnatim zemljovidima i drvenim globusima. 
Za takvu je novu predodžbu potrebno, da je čovjek 
jedamput stajao na palubi, okružen beskrajnom po- 
vršinom mora, ujutro, kada sunce izlazi, pa da osje- 
ti, kako je prostrana, okrugla i velika zemlja! U 
takvim se časovima doživljava riječ »kozmički«!^ 

Pa ako čovjek pristane uz koji otok (kao što 
smo to mi katkada morali učiniti, da bismo se opskr- 
bili ugljenom) onda se bude sve uspomene sa prvo- 
ga sata zemljopisa. Tu doista ima, kao u kakvoj sli- 
kovnici, Arapa s crvenim fesom na glavi, s nevjero- 
jatno bijelim zubima i istim takvim očima posred 
crna lica! Orijent! Pomaljaju se minareti, čamci sa 
čudno šiljastim jedrima, osjeća se blizina Afrike! 

Osjećam se — znam, da ćete me ismijati! — po- 
malo kao Kolumbo ili Stanley. Zar i rfii, lovci na ko- 
leru, ne odlazimo na crni kontinenat, da na njemu 
istražujemo i otkrijemo nešto, što je doista dosta 
crno? I još mnogo češće nego na karavelu Santa 
Maria moram da mislim na engleski brig Begli, ko- 
jim je Darwin poduzeo svoj put oko svijeta; na tu.' 
pronalazačku lađu modernoga vremena, na kojoj je 
započela nauka o razvoju i sva biologija naših da- 
na. Sutra treba da stignemo u Aleksandriju, gdje za- 
počinje naš posao. 

Moje su misli često i s mnogo čežnje kod Vas 

Vaš 

Martin 

Dr Martin Alexius iz Aleksandrije svom ocu Dru.. 
Traugottu Alexiusu, gradskom fiziku u Kronsiadtu u 
Erdelju. 


Aleksandrija, 17. rujna. 


Dragi oče! 

Ovdje smo se udobno smjestili, u grčkoj bol- 
nici, i u njezinu su nam prizemlju dodijelili dvije svi- 
jetle sobe, jednu pored druge. 

U jednoj se nalaze mikroskopi, a u drugoj sve, 
što je potrebno za uzgoj kultura. Spočetka smo i 
pokusne životinje ovdje spremali, no to se pokazalo 
previše opasno, pa su one sada smještene u jednoj 
sobi stare bolničke zgrade. Dva ovdašnja liječnika, 
Dr. Schiess Bey i Dr. Kartulis, u svemu su nam usr- 
dno i spremno pri ruci. 

Dosada smo mogli ispitati devet slučajeva kole- 
re iz naše bolnice, zatim dva slučaja iz njemačke i 
jedan slučaj iz arapske bolnice. Od leševa smo imali 
na raspolaganju tri Nubijca, dva Austrijanca, četiri 
Grka i jednoga Turčina; među njima je bilo dva dje- 
teta i dva starca, dok su ostali leševi potjecali od 
dvadesetogodišnjih do tridesetogodišnjih ljudi. 

Naš se posao sastoji u tome, da mikroskopski i 
u »kulturama« istražimo krv, sadržaj želuca i sadr- 
žaj crijeva kod bolesnika i mrtvaca. Toliko je već 
sada očito, da vjerojatno ni krv ni želudac ne sadr- 
žavaju traženoga uzročnika kolere. Naprotiv, u sadr- 
žaju se crijeva može pronaći vrlo mnogo bakterija,, 
no nijedna se ipak ne vlada osobito napadno! 

Međutim, jedna je vrsta ipak vrlo sumnjiva, ko- 
ja 9e ne nalazi u sadržaju crijeva, nego je ima obilna 
u samom crijevu, u njegovim sluznicama i stijenkama. 
Njoj smo obratili osobitu pažnju. 

Koch se s njome sreo već u Berlinu. Zamijetio 
ju je u crijevima, koja su mu pošiljali iz Indije, iz 

leševa ljudi, koji su umrli od kolere. Samo ono- 
madne je morao pomišljati na mogućnost da se radi 
o naknadnim pojavama gnjiljenja i raspadanja, kod 
mrtvaca, koji su umrli prije tako dugoga vremena. 
To je bio glavni razlog, zbog kojega je putovao u 
Egipat, jer će tu imati na raspolaganju svježi ne- 
rastvoreni materijal. Uz ove će okolnosti već nešto 
značiti, kada i ovdje pronalazi iste bakterije u napad- 
noj količini i k tome sve brojnije, što je slučaj mla- 
di. Mogli smo ih zapaziti kod svih naših leševa, osim 
kod jednoga jedinog. A upravo taj je leš potjecao 
od čovjeka, koji je imao koleru još prije nekoliko 
nedjelja, sretno je prebolio, a onda podlegao kasni- 
joj bolesti. Kod njega nije bilo tih sumnjivih bakte- 
rija, baš kao ni kod zdravih ljudi, koje smo pregle- 
davali u kontrolne svrhe. 

Ako se sve to uzme u obzir, onda je vjerojatno, 
da postoji neka saveznost između kolere i ovih bak- 
terija. No, je li to uzročna saveznost? Uzrokuju li 
ove bakterije bolest? Nije li možda po srijedi slu- 
čaj, da u crijevu, koje se zbog kolere promijenilo i 
oslabilo, upravo ovi crijevni paraziti, između mno- 
gih, kojih tu uvijek ima, nalaze izuzetno povoljne 
životne prilike, tako da se mogu silno razmnožiti? 
Da su oni posljedica bolesti, a ne njen uzrok? 

O svemu se tome može čovjek sigurno uvjeriti 
samo onda, ako iz oboljelih tkiva čisto uzgaja izo- 
lirane bakterije i njima zarazi životinje. Uspije li za- 
raza, znači, da smo našli uzročnika. 

Ali ona ne uspijeva! Bar dosada nije uspjela! 
Mi smo iz Njemačke sa sobom ponijeli pedeset bije- 
lih miševa, jer smo mudro slutili, da ih ovdje ne će- 
mo tako brzo nabaviti; ovdje smo se pak opskrbili 
kokoškama, psima, čak i majmunima. Hranili smo ih 
čistim kulturama i uštrcavali im čiste kulture . . . 
Ništa! Davali smo kulture u svježem, davali smo ih 
u osušenom stanju; ostavljali smo ih na studeni i na 
toplini; uštrcavali smo ih i pod kožu i u crijevo — 

ali sve nam životinje ostaju zdrave i vedre kao i 
prije toga! 

Unatoč tome ne može se reći, da naše bakterije, 
koje smo dobili iz crijeva, nisu priljepčive. Jer po- 
kuse, koji nisu nikako uspjeli na životinjama, izvr- 
šio je slučaj na ljudima, i to na žalost s vrlo pozi- 
tivnim učinkom: pralje naše bolnice, koje su prale 
bolesničko rublje (zamazano sadržinom crijeva) na- 
novo su se inficirale. A zašto nama ne polazi za ru- 
kom da zarazimo životinje? Je li naša metoda po- 
grešna? 

Koch ne misli tako. On dapače misli, da su bak- 
terije u ovom trenutku samo preslabe, da bi mogle 
prouzrokovati bolest u našim pokusnim životinjama. 
Zar da su baš sada preslabe? Baš sada! Otkako smo 

naime mi ovdje, nema više kolere. Kao da su 

bakterije u nama nanjušile neprijatelje, pa su po- 
bjegle. Zaraza je počela da opada, epidemija jenjava. 

No, epidemija može samo onda prestati — jer 
još uvijek nije ona zarazila sve ljude i još uvijek 
mora bolesne tvari posvuda biti — epidemija može 
dakle samo onda prestati, ako je njen uzročnik zbog 
kojih mu drago okolnosti oslabio, postao manje vi- 
rulentan. Ako je točna pretpostavka, da u Egiptu 
bakterije nisu u sadašnjem trenutku virulentne, on- 
da nam još samo preostaje da pođemo za njima u 
potjeru, da otputujemo onamo, gdje su još jake, i 
gdje još kolera bjesni punom snagom. 

Nije li to gotovo tragikomično? Dolazimo amo 
da istražimo uzročnike kolere — a ona eto prestaje! 
Zbog toga, što to zamjećujemo, počinjemo se pri- 
bojavati, da više ne ćemo imati materijala za istra- 
živanje. Ali gle! materijala nalazimo u dovoljnoj ko- 
ličini. Samo sada dolazi do slučaja, na koji nije nit- 
ko mogao pomišljati: materijal se pokazuje kao 
preslab! 

Stoga ćemo morati da otputujemo onamo, gdje 
je materijal jak. Kao policajci i mi smo u tragu jed- 

nom sumnjivcu, pa zato sada valja da mu ostanemo 
za petama. Moje će Vas iduće pismo, mili moji, si- 
gurno već iznenaditi iz Azije. 

Vaš 

Martin 


Iz predstavke pravoga tajnog državnog savjetnika 
Dr. Kocha pruskom ministru prosvjete von Botticheru, 


Naklonom rasuđivanju Vaše Ekscelencije osta- 
vljam prema tome vrlo pokorno na volju, da li tre- 
ba pod sadanjim okolnostima nastaviti istraživanje 
u Indiji, te se stavljam ako se visokopoštovano mi- 
nistarstvo odluči za odašiljanje ekspedicije u Indiju, 
kao vod i nadalje pokorno na raspolaganje. 

Učtiv pravi tajni savjetnik Dr. Koch 


Dr. Martin Alexius iz Sueza svom ocu Dru. 
Traugottu Alexiusu, gradskom fiziku u Kronstadtu, 
Erdelj. 


Suez, 10. studenoga. 


Dragi oče! 

Ovo pismo ne dolazi iz Indije, nego još uvijek 
iz Egipta. 

Zadnjih smo sedmica putovali nekoliko stoljeća 
unatrag u historiju. Bili smo ovdje u gradićima, koji 
baš tako izgledaju, kako su sigurno izgledali i u do- 
ba faraona; u Damietteu, gdje je epidemija kolere 
započela, zatim u mjestima Gabai i Meko, gdje se 
nalaze karantenske stanice, u kojima su se tisuće- 
hodočasnika pobrinule za širenje zaraze. 

Stari Egipat još živi. Ali više ne živi čovjek, či- 
ja me se tragična smrt osobito kosnula. 

Sjećaš li se još, dragi oče, da sam Ti iz Berlina 
pisao, koliko zavidim Dru. Thuillieru, što polazi na 
put s francuskom ekspedicijom za istraživanje ko- 
lere? Sada mu više nemam što zaviđati! Dogodila se 
grozna stvar, da je ovoga progonitelja bacila kole- 
re progonjenik ubio. Iznenada je lov poprimio obr- 
nutu sliku, jer je divljač umorila lovca: siromašno- 
ga je Thuilliera spopala u Kairu kolera, te je za ne- 
koliko sati umro. 

Čovjek, na čijem sam mjestu toliko želio biti, 
pao je kao prva žrtva u potjeri za bakterijom kole- 
re. No, vjerojatno i kao posljednja. 

Mi drugi odlazimo sutra na put u bajoslovnu 
Indiju, koja je za nas domovina kolere, gdje ona ni- 
kada ne prestaje, gdje se ne moramo bojati, da će- 
mo naći premalo infekcionoga materijala ili prema- 
lo virulentnoga. 

Ma da se žalostim zbog siromašnoga Thuillie- 
ra, ipak ne mogu drukčije nego da se radujem ovom 
Novom, kojemu polazim u susret! 

Mnogo srdačnih pozdrava majci i sestri 

Tvoj odani sin 

Martin 


Dr. Traugott Alexius, gradski fizik u Kronstadtu 
u Erdelju, svome sinu Dru. Martinu Alexiusu, Kalku- 
tta, poste restante. 

Dragi moj Martine! 

Primili smo, pošto smo tako strašno dugo bili 
bez ikakvih vijesti od Tebe, u isto vrijeme oba Tvo- 
ja pisma, i ono s broda i ono iz Aleksandrije. Za to- 
ga mučnog očekivanja postalo nam je tek posve jasno, 

koliko si strahovito daleko od nas, i kako Te u po- 
ludivljoj i okuženoj zemlji stalno vreba opasnost. 
Majka i sestra brinu teške brige zbog Tvoga zdra- 
vlja i svojski Te mole, da budeš silno oprezan s je- 
lom i odijelom, a naročito da se čuvaš, dok bara- 
taš leševima umrlih od kolere (koji ih, uzgred spo- 
minjem, ispunjaju grozom). Majka želi da stalno no- 
siš na prsima vrećicu s kamforom. Ma da vjerojatno 
malo pomaže, učini to ipak, moj mladiću, majci za 
ljubav! 

No, mi Te na Tvom putu i pri Tvom radu ne 
pratimo samo brigama, nego i radosnim ponosom. 
Vaša ekspedicija (to mogu mirno ustvrditi) izaziva 
u čitavoj Evropi udivljenje, a kako ćete upravo vi 

0 tomu divljenju najmanje što saznati — — jer vas 
pošta nadaleko i rijetko stiže — to ne ću da pro- 
pustim priliku i da priložim ovo, što ugledna »Bečka 
medicinska nedjeljna smotra« o vama piše. U njoj 
izvještava njen pariški dopisnik, neki Dr. Max Nor- 
dau, ovo: 

»Među nama ima ljudi, koji su toliko smioni, da 
u svojoj smjelosti preziru smrt, kao kakvi mitološki 

1 historijski junaci; samo su pri tome plemenitiji i 
nesebičniji od Jazona, koji je pošao da nađe od zma- 
ja čuvano zlatno runo, ili od konkvistadora koji su 
osvajali Novi svijet, za sebe, za Španiju i za svetu 
Djevicu. Jer kada naši suvremeni heroji odlaze u 
pustolovine, oni ne odlaze zbog toga, da se dočepa- 
ju ovčjega runa, zlata, robova i odabranoga mjesta 
u raju, nego da zadovolje idealni poziv; blago, što 
ga uz životnu opasnost traže, jest prosta istina; 
Amerika, zbog čijega otkrića prkose hiljadama smr- 
ti, zove se: nepoznato novo područje znanja! Jesu 
li u epskim pjesmama opjevana ikada veća junačka 
djela, no što su djela ljudi, koji su pošli u Egipat da 
traže mikroorganizam kolere? Zar se to ne čita kao 
avantura iz pjesme 0 Nibelungima: da je, pošto se 
Pasteurova ekspedicija bez uspjeha morala vratiti. 

ostavivši ondje jednoga mrtvaca, Kochova ekspedi- 
cija odjedrila dalje prema Indiji, ususret zori i novim 
opasnostima, da možda ipak upornošću izmami 
svjetskoj pošasti tajnu? Što se mene tiče, izjavlju- 
jem i otvoreno svjedočim, da me se ovaj argonaut- 
ski put kudikamo jače doimlje, interesira i oduše- 
vljava, nego junaštvo (na jeziku i na maču) Home- 
rovih ratnika, ili smiona jahanja i bojevi oslobodi- 
laca Jerusalima. Pa ako i ne možemo bez smiješka 
zamisliti kao naslov epa »Lov na mikroorganizam«, 
te iako bismo bili u prvom času skloni, da radije 
predamo ovaj materijal na pjesničku obradu Julesu 
Verneu, nego kojem novom Homeru ili Tassu, — 
ipak je tome razlog samo u pravcu našega mišlje- 
nja, koji je, zbog tisućuvjekovne navike, postao nas- 
ljedno i organski pogrešan, tako da to mišljenje 
asociira pojam junaštva s vikom, ubistvom, sjajnim 
oružjem i šarenim kostimima, a nije kadro u sta- 
račkom gospodinu s naočarima na nosu i u crnom 
fraku, zamijetiti heroja, kojega smo već od svoga 
djetinjstva vidjeli u galerijama slika i muzejima 
skulptura samo više ili manje gola ili bar teatralno 
kostimirana, s velikim gestama i okružena roman- 
tičnim dekoracijama. Priznajem, da mikroskop ili 
probno stakalce s tekućinom »kulture« ili želatine 
nisu zahvalan predmet za likovne umjetnosti; i va- 
jar, koji će imati da izvede jednoga dana Kochov 
spomenik i koji će morati da monumentalno pred- 
stavi u mramoru ili u bronci bacil tuberkuloze ili 
možda bacil kolere, naći će se vjerojatno u maloj 
zabuni. Samo ipak to nedostajanje impozantnoga 
izvanjskog aparata ne mijenja ništa na stvari, da 
ekspedicija obilježuje jedno od najuzvišenijih i naj- 
ljepših poglavlja ljudske historije«. 

Kao što iz tih riječi vidiš, oči su svijeta uprte u 
vas, s. dobrohotnošću, čak s oduševljenjem. Ako vas 
na taj način prati suosjećanje čak stranih, nepozna- 
tih ljudi, koliko vas još više i nježnije prate misli 

vaših najbližih. Mi zaista mislimo dan i noć na Te- 
be, dragi moj mladiću, i želimo Ti zdravlja i uspje- 
ha iz svega svog srca. 

Tvoj odani 

otac 


Dr. Martin Alexius iz Indije svom ocu Dru. 
Traugottu Alexiusu, gradskom fiziku u Kronstadt, 
Erdelj. 


Kalkuta, 16. prosinca. 

Dragi moj, dobri oče! 

Pred više od mjesec dana, 13. studenoga, otputo- 
vali smo iz Sueza; bili smo tri i po dana u Colombu, 
dva dana u Madrasu, a sada smo sretno ovdje na- 
stanjeni u Medicinal College Hospital. Kako su upra- 
vo donijeli jednoga od kolere oboljela čovjeka, to 
smo mogli odmah započeti poslom, bez gubitka i 
jednoga jedinog sata. 

Otada posao i ne prestaje. Zaista se ne može- 
mo potužiti na nedosta janje svježega materijala. 
Marljivo mikroskopiramo, kako bismo utvrdili, da 
li se onaj sumnjivi bacil iz Egipta i ovdje svuda na- 
lazi. Prije svega treba da točno upoznamo njegovu 
vanjštinu, a potom ispitamo sve oblikovne osobitos- 
ti, koje ga karakteriziraju. Ali kako su bacili ponaj- 
više veoma nalik jedan na drugi, to moramo prouči- 
ti što točnije njegovu biologiju, da bismo ga po njoj 
bili kadri prepoznati. Zato se ispituje njegovo vlada- 
nje na različitim hranjivim podlogama, njegovo rea- 
giranje na hladnoću i toplotu, njegova otporna sna- 
ga i trajanje života. 

Ali u isti čas moramo pretraživati i hranjivu 
podlogu, vodu i zrak, jer je neobično važno znati, 

da li bacili mogu i nezavisno o čovjeku negdje po- 
stojati. Konačno valja saznati i to, koje ih supstan- 
ce ometaju u razvijanju, ili čak potpuno uništavaju, 
jer takve bi supstance onda bile najzgodnija desin- 
fekciona sredstva. 

Prema tome vidite, posla je dosta, te mi ostaje 
vrlo malo vremena da pregledam ostalu bajoslovnu 
zemlju. Ipak je već i samo čuvstvo, da se čovjek na- 
lazi u bajoslovnoj zemlji, dovoljno romantično. Čo- 
vjeku se ispunja djetinjski san, kada se nađe ondje, 
gdje rastu »mirodije«! Dakako, iz glave valja izbiti, 
da čaj, kava, riža, šećer i duhan, (sve to, što je u tr- 
govčevu dućanu kod nas kod kuće tako istočnjački 
mirisalo) sami od sebe rastu u bujnosti tropa. U tu 
je svrhu potrebno vrlo mnogo znoja, pažljivosti i 
brižljivosti indijskoga kulija, da bismo ih mogli u 
pristupačnom obliku uživati. 

Ipak mi se veličanstvenom pričinja činjenica, što 
sam u Indiji, i k tomu još ne kao dokoni turist ne- 
go kao marljivi istraživač! 

Vrlo sam sretan. 

Vaš 

Martin 


Opet sin ocu. 


Kalkuta, 8. veljače. 


Mili moji! 

Aleluja! 

Uzročnik je kolere sada sigurno i konačno pro- 
nađen! Sumnjivac je uhapšen. Doskora će postati 
bezopasan. 

Uzročnik je štapić, dakle bacil, otprilike za tre- 
ćinu kraći od bacila tuberkuloze, no zato deblji, nez- 

grapniji, katkada svinut, kao zarez, kao koma. Zbog 
toga ga i Koch zove koma-bacil. 

Ako se uzgaja u hranjivoj želatini, onda stvara 
bezbrojne kolonije, vrlo karakteristična izgleda, ko- 
je su nalik na vrlo svjetlucave male staklene iverke. 

Nalazi se stalno i uvijek kod svih onih, koji obo- 
le od kolere, ali ga nikada nema kod zdravih ili kod 
ljudi, koji boluju od drugih bolesti, a ne od kolere. 
Dakle, specifičan je. Nadalje se u početku bolesti na- 
lazi u vrlo neznatnim količinama, a na vrhuncu bo- 
lesti naprotiv u masama; u rekonvalescenciji opet 
rjeđe, a iza ozdravljenja nikako. Prema tome ne 
može biti sumnje, da je uistinu uzročnik zaraze, da 
je bacil kolere. 

Za njegovo je suzbijanje bilo vrlo važno opa- 
žanje, da se u vlažnom rublju vrlo dugo zadržava, a 
isto tako i u vlažnoj zemlji. Nasuprot, u suhom po- 
giba već u roku od tri sata. 

A i kiseline su za nj opasne, jer se dobro osjeća 
samo u alkaličnoj sredini. Moguće je, da prema to- 
me pogiba u normalnom želucu, koji sadržava želu- 
čanu kiselinu, i da može nesmetano mimoići želudac 
na svom putu k crijevu samo onda, kada je probava 
poremećena. To bi bilo objašnjenje, zašto ne obole 
svi ljudi, ma da ga u vrijeme epidemije vjerojatno 
svi gutaju. 

Sadržaj je ovoga pisma toliko značajan za nas 
članove komisije, za nauku i za čovječanstvo, da me 
mrzi dodati ma kakav detalj o mojoj maloj spored- 
noj osobi. To manje, što ćemo se sutra ukrcati i 
opet vrlo skoro biti u Evropi, gdje se pisma mogu 
lakše pisati i primiti. 

Za ovaj put još samo kratak pozdrav 
od Vašega 


Martina 

Izvještaj jednih novina o povratku i dočeku nje- 
mačke ekspedicije, koja je istraživala koleru. 

Kada je gospodin von Bergmann odlučnom ini- 
cijativom uspio da svojoj namisli o svečanom do- 
čeku Roberta Kocha i njegovih pratilaca pri njiho- 
vom sretnom povratku, a uz pripomoć jednoga od- 
bora, dd određenu formu i sadržinu, tada se čita- 
vim berlinskim liječništvom razlegao radostan pok- 
lik, koji je (predan dalje kao lozinka) vrlo brzo 
prekoračio uske staleške granice, te pobudio u ši- 
rokim krugovima učenjaka i obrazovanih ljudi naj- 
življi interes, da i oni odadu visoko poštovanje lju- 
dima, koji se, ovjenčani slavom, upravo vraćaju u 
rodni kraj. Slavni je berlinski kirurg von Bergmann 
izrekao svojim proglasom pravu riječ. Tek što ju je 
progovorio, a već su se u svih onih, koji su konač- 
no vrlo mnogo pridonijeli uspjehu svečanosti, raz- 
vezale sabrane potencijalne energije i smjesta se u 
najradosnijoj akciji kinetički očitovale. Bila je opća 
želja da se prije svega drugog priredi svečanost u 
slavu Robertu Kochu, a ne da se priredi zbog toga, 
što njegovi uspjesi svakome zasjenjuju pogled. Ma 
koliko da su veliki i svima poznati ti uspjesi, to ipak 
nitko nije zaboravio one lijepe riječi pjesnikove, iz- 
rečene o nauci: Tko se natječe o boginju, neka ne 
traži u njoj ženu. Upravo u naučnom radu pustiti 
po strani praktički uspjeh — u Njemačkoj je (kao 
što to ukazuje povijest njezina kulturnog razvitka) 
sam po sebi razumljiv aksiom idealističkoga nastoja- 
nja. A i historija nas je najvećih modernih otkrića 
i pronalazaka očevidno poučila, da neposredno 
stremljenje k opipljivom i za široku primjenu odre- 
đenom rezultatu gotovo nikada ne vodi k željenom 
cilju. Ali kao što se nije htio slaviti uspjeh ove eks- 
pedicije, tako se nije željela slaviti ni njena smje- 
lost; slabo bi dolikovalo staležu, kojemu je simbol 
svijeća što dogorijeva, s onim njenim »aliis serviens 

ipse consumor« (u službi za druge, trošim sebe). To 
ie prije svega bio, kako je to Ernest von Bergmann 
u svom veličanstveno jasnom, iskrenim zanosom 
prodahnutom, jedrom i sažetom govoru tako zorno 
prikazao, sam način njezina rada, koji dobiva ka- 
rakteristiku svojim teženjem k jedinstvenom cilju i 
najpredanijom marljivošću. 

Homerov se Ajas (kako je glasila točna pored- 
ba Bergmannova) plaši svoga protivnika, spretno uz- 
miče kao muha, napadajući uvijek s drugoga mje- 
sta, izdržljivo i žilavo. Pjesnik mu tu osobinu uiacu- 
nava kao naročitu vrlinu. 

U borbi protiv svoga mikroskopskog protivni- 
ka Koch je dokazao, da je i u njega u punoj mjeri 
bilo takvih istih osobitih ratničkih svojstava. Ma 
koliko mu i pokusi podbacivali kod bojenja i osvjet- 
Ijivanja, kod razdjeljivanja i izoliranja, kod sterili- 
ziranja i uzgajanja, on nije poznavao popuštanja i 
odustajanja, nego se uvijek iznova sa druge strane 
pothvaćao zadaće i cilja, sve dok siloviti protivnik 
nije bio svladan i prirodi izmamljena. tajna. Tako je 
ekspedicija odlazila u potjeru za kolerom, od nilske 
delte sve dublje u pustinju, a ispred nje je bježala 
prokleta pošast — sve dalje preko mora, uzđuš sve- 
te rijeke sve do nepristupačnih granica Nepala i po- 
dnožja Himalaje. A oni su se vratili (to još možemo 
dodati) tek onda u Evropu, kada je grozna zaraza, 
svojim haranjem, sama sebi iskopala grob. 

Kochovu neumornost, koja je (njemu — kotar- 
skom liječniku u malom posenskom provincijskom 
gradiću Wollsteinu), i pored teške liječničke djelat- 
nosti, pronalazila dokonoga vremena samo na neko- 
liko sati ili na nekoliko minuta za naučni rad, što je 
doveo do otkrića bedreničnoga bacila; — tu istu 
neumornost, koja je kasnije pripomogla patologu 
Carskoga zdravstvenog zavoda da. pronađe bacil tu- 
berkuloze i koja je sada ovoga neumornog čovjeka 
gonila u bajoslovnu Indiju, te je ondje u čudesno 

kratkom vremenu otkrio koma-bacil kolere, — tu 
je neumornost slavilo pet stotina učesnika na ban- 
ketu, koji se održavao u vrlo impozantnom obliku 
u zimskom vrtu (koji je bio preplavljen električnim 
osvjetljenjem) hotela Centrala u Berlinu 13. svibnja 
1884. 

Prije toga se doduše održala proslava u Zdrav- 
stvenom zavodu, prilikom koje je gospodin Koch 
dobio na dar carevo poprsje, što ga je izradio Rein- 
hold Begas, dok su njegovi pratioci dobili na poklon 
izvrsne fotografije preuzvišenoga monarha. A došlo 
je i do Kochove audijencije u kraljevskom dvoru, 
gdje je mogao svom Kralju iznijeti rezultate puta. 
Neobičan način, kojim mu je dodijeljen orden, i ko- 
jim je skromni učenjak ne samo odlikovan carskom 
krunom drugoga reda, ma da nije imao prethodnih 
redova, nego kada mu je kralj uz visoki orden pri- 
dodijelio još i ona insignia, koja obično dobiva sa- 
mo pobjednik na bojnom polju, sve je to postalo 
upravo toliko već senzacijom, kao što je postalo i 
jednoglasno dodjeljivanje dotacije, kojom je država 
nagradila vođu ekspedicije sa 100.000 maraka. Ma 
koliko veliki i lijepi bili ovi pređašnji događaji: pro- 
slava je u znak poštovanja i priznanja za zasluge 
Kocha i njegovih pratilaca bez sumnje dosegla vrhu- 
nac na spomenutom banketu, na kojemu su pravi 
Kochovi drugovi, berlinski liječnici, pridonijeli da- 
nak svojih neograničenih simpatija. Sve, što se na 
toj proslavi događalo, imalo je izraz spontanosti. 
Sve je dolazilo iz dna duše, iz puna srca. Ništa nije 
bilo prisiljeno i traženo. Jednodušna izjava pošto- 
vanja, zadahnuta istim raspoloženjem, koje se sva- 
kome sudioniku duboko usjeklo u dušu, i koje će 
u uspomeni svih nazočnih uvijek izazivati osjećaje 
dubokoga ganuća. 

Malo znači, ako ispričamo u svrhu, da spomene- 
mo izvanjske događaje, da je Koch primio adrese 
od obadva ovdašnja medicinska saveza, da su se 

Emil Du Bois-Reymond, von Bergmann, Konrad Kos- 
ter, Rudolf Virchov, August Hirsch, Ernst Leyden, 
Oskar Lassar natjecali da proslave Kocha, njegove 
supomagače i njegovu obitelj, dok se umjetnička ru- 
ka mladoga Geygera, koji je napravio dražesnu stol- 
nu kartu, natjecala o pobjedu s gospodinom Stetten- 
heimom, opće poznatim »zvrkom«, koji je u šaljivoj 
i duhovitoj »Tužaljci bacila« s mnogo humora i s 
mnogo uspjeha tražio dužno poštovanje i za ovoga 
mikroba. Jedva ima smisla, da se kod takve jedin- 
stveno lijepe svečanosti ističu pojedine epizode, ma 
da bi nas na to mogao na primjer potaknuti znača- 
jan govor Virchowa, u kojemu je otvoreno izjavio, 
da bi u istraživanju bakterija želio biti i još više 
postati Kochov đak. Međutim, neka nam bude do- 
pušteno, da iz Kochova odgovora istaknemo onu 
znamenitu izjavu: da su rezultati ekspedicije omo- 
gućili da se zaraza ubuduće potpuno ograniči na 
njezinu domovinu Indiju, uz pretpostavku da vlade 
potpomognu to nastojanje. 

Kochov govor, u kojemu je naučenjak pokušao 
da prikaže zanosne izraze priznanja zbog njegovih 
zasluga kao produkt malo uzdignutoga svečanog 
raspoloženja, bijaše slavno svjedočanstvo prave 
skromnosti, koja je upravo u Njemačkoj krasila naj- 
veće učenjake. Istinska skromnost nema ništa zajed- 
ničko s onom lažnom i često hinjenom skromnošću, 
koja je samo rđavo maskirani pokrivač preuzetno- 
sti. Častan učenjak zna i priznaje to cijelom svijetu, 
kako su svi pronalasci samo zaključni kamen na ra- 
dovima onih nebrojenih i nepoznatih prethodnika, 
koji su stekli nagradu za svoj trud i plemenito nas- 
tojanje samo u tihom šaptu svoje samosvijesti, koji 
im kazuje, da su i oni izvršili svoje dužnosti prema 
najboljim svojim snagama. Kada je Koch naglasio, 
da bi se i bez njega prije ili kasnije pronašao bacil 
kolere, što ga je on, radeći pod malo zgodnim uvje- 
tima, tako brzo našao, to je u isti mah svojom izja- 

vom dao zadovoljštinu i istini i skromnosti. No, uto- 
liko je veća dužnost drugih da naglašavaju i slave 
ličnu zaslugu Kochovu, a toj su se dužnosti odazvali 
njegovi drugovi i to na takav način, da će ostati ne- 
zaboravljen. 


Dr. Martin Alexius iz Londona svom ocu Dru. 
Traugottu Alexiusu, gradskom fiziku u Kronstadtu u 
Erdelju. 


Najmiliji oče! 

Nemojte se čuditi, što ovo pismo pišem iz Lon- 
dona. Za onoga, tko je prevalio toliko tisuća mor- 
skih milja, ne dolazi više u obzir još nekoliko, pa 
sam zato i izabrao ovaj zaobilazni put za svoj po- 
vratak u Pariz. Prvo, jer sam želio da vidim najveći 
evropski grad, a drugo, jer sam htio da upoznam 
Listera i njegovu kiruršku kliniku. 

Na to me je gonila želja, pomalo nalik na čež- 
nju čovjeka, koji cio svoj život provodi u srebrnom 
rudniku, te jedamput zaželi i sam da vidi, što se sve 
proizvodi iz srebra, o kojemu tako dobro zna, ka- 
ko se pod zemljom dobiva. A Lister je najreprezen- 
tativniji između svih onih ljudi, koji su plemeniti 
metal, što ga je Pasteur izvukao iz rudnika, preko- 
vali u sitan novac. Ako su bakteriolozi pronašli po- 
jam sepse, to je onda ovaj operator odatle povukao 
konsekvenciju antisepse. Ako je Pasteur pronašao 
infekciju, to Listeru dugujemo des-infekciju. 

Zato nisam zazirao od zaobilazna puta preko 
Londona, i nipošto radi toga ne žalim. Jer pohod 
Listerovoj klinici, za koji sam otprilike predvidio 
dvije nedjelje, doista se isplati. 

Već atmosfera, koja ovdje čovjeka okružuje, u 
doslovnom je smislu riječi neobično karakteristična: 

sva je puna jakoga karbolskog mirisa! Ti naravno 
znaš, kako Lister vjeruje, da je u karbolnoj kiselini 
našao ono osobito sredstvo, koje mu dopušta da pe- 
re krzno, a da ga ne smoči, to jest da uništi bakte- 
rije, a da ne ozlijedi čovječje tkivo. Njome namače 
povoje za rane, rasipava je i štrca unaokolo kao 
maglu, njome pere instrumente, a i ruke prije ope- 
racije. 

Naravno, zbog toga Listera napadaju i ismija- 
vaju! Neki nizozemski kolega, koji je zajedno sa 
mnom ušao, prišapnuo mi je ironički, da za boga 
dobro zatvorim vrata, kako ne bi ušli i Listerovi mi- 
krobi. I kod toga mu se činilo, da je vrlo duhovit. 
Pripovijedali su mi o izjavi slavnog engleskog ki- 
rurga, koji je tvrdio, da antisepsa možda ima u dru- 
gim zemljama opravdanje: međutim u Engleskoj je 
nepotrebna, jer se tu ljudi i onako peru. Netko je 
čak napisao, da prije operacije nije potrebno očis- 
titi nokte, jer ih gentleman još kod kuće manikira! 

Lorda Listera nisu bili kadri smesti ni mali, ni 
veliki protivnici. Njemu je mikroskopsko istraživa- 
nje (naročito, ukoliko se bavi problemom vrenja) 
tako reći bilo predano već u kolijevci, doduše ni od 
kakve dobre vile, nego od njegova dobrog oca, vi- 
narskoga trgovca, koji se bavio ispitivanjima ahro- 
matičnoga mikroskopa. Od njega je naslijedio Jo- 
sef Lister interes za takva istraživanja, upoznao se 
s Pasteurovim naučnim rezultatima, sam ih nanovo 
ispitivao i pristao uz njih. Polazeći odatle, i još više 
o tome uvjeren zapažanjima do kojih je došao pro- 
matrajući golema polja grada Carlislea, postalo mu 
je jasno, da će, ako su bakterije uzročnici gnjiljenja, 
pa prema tome i uzročnici gnjiljenja u rani, biti 
nužno, da ih čovjek uništi, što dalje ukloni. Predmet 
je pak kirurgije uvijek liječenje rana, dobivenih od 
neprijatelja ili od prijatelja, uzrokovanih surovom 
nasilnošću ozljede ili mekom rukom liječnikovom. 
Ako se rana, ulazna vratašca za zlo, ta »porta ma- 


232 


lorum« ne mogu nikada dovoljno zatvoriti pred 
sitnim neprijateljima — što je logičnije, nego da se 
klica uguši u klici, prije no što se može provući? 
Ovom genijalnom mišlju nije Lister reformirao sa- 
mo kirurgiju našega vremena, nego je upravo ki- 
rurgiju osigurao za sva vremena. 

Lister mi je pripovijedao, da su u Londonu (i 
to još prije kratkog vremena) srušili jednu bolnicu, 
St. Georg-Hospital, da bi se oslobodili od naročito- 
ga mjesnog demona bolničkoga vučca, ubilačke vru- 
čice, koju uzrokuje rana. Kada je u novogradnji, 
koju su podigli, na istom mjestu, naravno i dalje 
bješnjela pošast, onda je ta činjenica samo potvrđi- 
vala: bit će da je zli genius loci, (kako to već leži u 
njegovoj prirodi) privezan za to mjesto. Mjesto da 
su spoznali, da se infekcija jednostavno redom pre- 
nosi od postelje do postelje, kada se jednom i istom 
spužvom ispire jedna gnojna rana za drugom. 

Kada sam u pratnji impozantnoga lorda prola- 
zio bolesničkim sobama, naginjući se nad svakom 
posteljom i pregledavajući obješene cedulje s tem- 
peraturnim krivuljama, i uvjeravajući se, kako se ri- 
jetko ovdje pojavljuje kod operiranih i kod neope- 
riranih crveni vjetar, onda mi je postalo posve jas- 
no, koliku vrijednost ima srebro, što ga je pronašao 
Pasteur, kada dođe u prave ruke, koliko smo djelo 
izvršili mi, bakteriolozi, kada smo kirurzima stvo- 
rili nauku o zarazi, da bi oni iz nje mogli stvoriti 
nauku o čistoći. 

Bit će da je svaki zidarski radnik, koji je smio 
da Michelangelu nosi opeke pri gradnji Petrove 
crkve, ponosno gledao na zgradu i promatrao kate- 
dralu pomalo kao svoje vlastito djelo. Zašto da se i 
ja jednako ne ponosim time, što sam kao nadničar 
smio surađivati pri izgradnji moderne medicine? 

Ja sam, prema tome, posve zadovoljan sa so- 
bom i sa svijetom. Uz to valja istaknuti, da poslije 
kulturnoga siromaštva daljega i najdaljega Istoka 


233 


sada naročito pohlepno uživam u velegradu — Lon- 
donu. U Londonu — sa svim njegovim džinovskim 
prometom, koji sebi čovjek ne može ni onda pred- 
staviti, ako je dugo živio u Parizu, s njegovim veli- 
čanstvenim muzejima, bibliotekama i arhitektonskim 
čudesima. I u kazalištu sam češće bio, osobito u za- 
nimljivom »Independent Theatre«. Gledao sam sa 
Janet Achurchovom i Charles Charringtonom neki 
komad »Noru«, historiju žene, s kojom muškarci po- 
stupaju kao s lutkom, no koja se razotkriva kao 
misaon čovjek te napušta i muža i djecu. Od nekoga 
norveškog ili švedskog pisca, koji se zove Henrik 
Ibsen. Vrlo moderno, za moj osjećaj premoderno. 
Drama je ovdje pobudila tolik interes, da je u mno- 
gim salonima osvanuo natpis: »Umoljavamo, da se 
više ne govori o Nori!« 

Čini mi se, da ćete i Vi, s obzirom na dužinu 
ovoga pisma, doskora morati da posegnete za slič- 
nim natpisima, koji će se odnositi na našu korespon- 
denciju. Zato dosta! 

Tisuću srdačnih pozdrava 
Vaš 

Martin 


Dr. Traugott Alexius, gradski fizik u Kronstadtu 
u Erdelju, svom sinu Martinu u London. 

Dragi moj sine! 

Tvoj sam izvještaj o velikim uspjesima Josefa 
Listera gotovo sjetno čitao. Koliki užitak mora da- 
nas biti, ako je čovjek operator! Kada se sjetim, ka- 
ko je još bilo u vrijeme moga kirurškog usavrša- 
vanja u Beču! U ono smo vrijeme na različite načine 
mučili siromašne bolesnike, koji su imali kakvu ra- 
nu: postojale su onda masti, flasteri, vode za ispi- 

ranje rana, balzami, jetki lijekovi, iza toga čitav ne- 
pregledan arsenal medikamenata, koji su rastvarali, 
smekšavali, skupljali, sprečavali upale, isušivali i iza- 
zivali gnojenje! A što je bilo najgore i sa današnje- 
ga stajališta antisepse najopasnije: svaka je rana naj- 
prije bila podvrgnuta bolnom, suvišnom i pogibelj- 
nom liječenju pomoću sonde, prije no što bi se is- 
prala, nožem razrezala i raširila, čijom zatrpala, uža- 
renim željezom ili vrelim uljem ispalila. 

No najstrašnija je ipak sama misao, da svega 
toga već ni onda nije trebalo, da je već i onda posto- 
jalo saznanje o štetnosti našega liječničkog postu- 
panja, — samo u ono se vrijeme nije htjelo tome 
vjerovati! 

Ne znam, da li Ti je poznat Semmehveisov udes, 
što sam ga ja — onomadne sam bio aspirant u Beč- 
koj općoj bolnici — iz najbliže blizine doživio. Za 
slučaj, da o tome čovjeku i o njegovu strahovito 
tragičnom udesu ništa ne znaš, želim Ti to ispripo- 
vjediti! 

Ignaz Philipp Semmehveis postao je 1884. go- 
dine asistentom na I. ginekološkom odjelu profeso- 
ra Kleina. Odmah do toga odjela, samo odijeljen 
hodnikom od njega, bio je II. ginekološki odio Opće 
bolnice, koji je u isti mah bio i škola za primalje. 
U tom je odjelu bilo među rodiljama četiri petine 
manje smrtnih slučajeva nego u onom prvom. To je 
bilo u Beču toliko poznato, da su se rodilje služile 
svima mogućim lukavštinama, samo da bi bile smješ- 
tene u manje ubilačkom odjelu za primalje. 

To je bilo toliko poznato, da su i sami profeso- 
ri za to saznali i smatrali za potrebno da sastave 
komisiju, koja će ispitati uzrok ove tako različite 
smrtnosti. Komisija je utvrdila, da su za toliku 
smrtnost krive ruke liječnika i studenta na I. odjelu, 
koje su naravno bile hrapavije od ruku primalja na 
II. odjelu. (Kao da dječja glava, pri svom prodiranju, 

ne uzrokuje u rodilje tisuću puta teže ozljede, nego 
što ih uzrokuje ma kako hrapava muškaračka ruka!) 

Dakako, ruke su studenata bile krive, ali ne zato, 
što su bile hrapave! 

Semmehveis se također nije htio zadovoljiti s 
tom odlukom, te je neobično revnosno tragao za 
tajnom smrtonosne babinje groznice. U tu je svrhu 
dan na dan secirao zajedno sa svojim studentima 
umrle rodilje, prije no što bi posjetio žive. Ali umi- 
ranje nije prestajalo, naprotiv, što je više secirao, to 
je više rastao broj smrtnih slučajeva. 

Jednoga dana pozlijedi neki student kod seci- 
ranja Semmehveisova prijatelja nožem, tako da je 
ovaj čovjek umro od otrovanja krvi. Semmehveis 
je sudjelovao kod njegove obdukcije. I odjedared 
mu na najgrozniji način postane jasno, da je i ba- 
binja groznica pravo pravcato otrovanje krvi! Stu- 
dent je ranio prijatelja, — a tako mu i prenio otrov 
od leša; kod rodilja je dolazilo zbog poroda do ra- 
ne, ali otrov su od leša i opet prenosili studenti! Što 
je marljivije secirao, da bi proučio babinju groznicu 
i otkrio njen uzrok, to ju je više uzrokovao, to je 
imao više otrova od leša na rukama i prenosio ga 
na rodilje. 

Ako je za njega bilo još išta tragičnije od ove 
spoznaje, onda je to bila činjenica, što nije mogao 
postići da drugi u nju povjeruju. Odredio je, da sva- 
ki liječnik i svaki student mora oprati ruke u kloro- 
voj vodi, prije nego što se približi kojoj rodilji; i 
uistinu, zahvaljujući toj jednostavnoj mjeri, broj je 
smrtnih slučajeva za vrijeme babinja na njegovu 
odjelu spao za punih devedeset postotaka. Kada su 
se u kolovozu revolucionarne 1848. godine studenti 
više zadržavali na barikadama nego u rodilištu, nije 
se u odjelu pojavio više nijedan slučaj groznice. 

Ali kolege su ipak radije htjeli smrt za vrijeme 
babinja »pripisati providnosti, o kojoj su mogli se- 
bi stvoriti pojam, negoli zarazi o kojoj nisu bili ka- 


236 


dri stvoriti nikakva pojma«, i tako je njegovo otkri- 
će, da se otrovanje izvana unosi u tijelo, nanovo zas- 
palo, sve dok ga iznova ne otkriše Pasteur i Lister. 

No nesretni je Semmelweis poludio i umro u 
ludnici. 

Bilo bi nužno da svaki liječnik zna za ovaj ža- 
losni udes; osobito bi trebalo da se onaj, koji je 
pozvan da radi na nauci, stalno njega sjeća. Zato 
sam ga upravo Tebi, dragi sine, toliko opširno is- 
pripovjedio. 

Inače imam malo što dodati. Svima nam je do- 
bro, majka i sestra Te pozdravljaju i rado bi znale, 
jesi li imao u Londonu prilike da vidiš kraljicu 
Viktoriju. 


Tvoj otac 


Dr. Martin Alexius iz Pariza svom ocu Dru. 
Traugottu Alexiusu, gradskom fiziku u Kronstadtu, 
Erdelj. 


Dobri moj oče! 

Eto me opet u Parizu! Opet u Pasteurovu Insti- 
tutu! Imam gotovo osjećaj, da sam se vratio kući, u 
domovinu, na domaće ognjište, koje je u stvari og- 
njište nauke, i koje je u toku vremena postalo kao 
neko obiteljsko sastajalište bakteriologa iz svih 
krajeva svijeta. Svi se oni sastaju ovdje, raspravlja- 
ju dnevne medicinske događaje, daju i primaju ideje, 
ispituju, kontroliraju, međusobno se kritiziraju; sva- 
ki član izvještava kakve je radnje čitao sa svoga 
radnog područja i u svom jeziku. Nitko se ne boji, 
da će pitanjima zamoriti drugoga, jer svako pitanje 
zanima svakoga u jednakoj mjeri. 

Naročito ja imam koješta da pitam, jer sam za 
vrijeme svoje duge nenazočnosti saznao samo za 

općenite stvari, i to ponajviše bez imalo pojedinosti.. 
A što se za to vrijeme nije sve dogodilo! Lofler je 
pronašao bacil sline (malleus), Ponfick i Harz akti- 
nomyces, uzročnik je erysipela otkriven, bacil difte- 
rije, bacil tetanusa i koke, koje uzrokuju upalu pluća. 
Kako mi se smiješno i djetinjasto danas čini, što sam 
Vam onomadne pisao alarmantna pismai, jer sam 
»otkrio« beznačajnu sitnicu, bezazlenu malenkost! 
Doista, u ovom je zlatnom doba bakteriologije upra- 
vo onako, kako mi je to duhovito rekao jedan nje- 
mački kolega: Treba samo pljunuti na zaštitno sta- 
kalce i metnuti ga pod mikroskop, pa da čovjek neš- 
to novo vidi. 

Ali najveći dio onih uistinu važnih pronalazaka 
proizlazi odavle, iz našega Instituta i stječe se opet 
u njemu. Tako mi eto živimo kao braća jednoga re- 
da, koja su se sabrala zbog zajedničkog kulta, zbog 
kulta nauke, — koja nama predstavlja božanstvo. A 
Pasteur je njezin prvosvećenik. 

Koliko sam se radovao, što ću ga opet vidjeti, 
učitelja — koji se, uzet malo na lijevu stranu, s vječ- 
nom kapicom na osjedjeloj glavi, šepesaijući vrti po 
laboratoriju. Neumorno i neprekidno radio je i da- 
lje na svojoj misiji: biti veliki pokretač i oplođivač. 
Pošto mu je pošlo za rukom epohalno djelo t. j. da 
otkrije, da bakterija uopće ima, mirno je prepustio 
drugima, da pođu zai pojedinim bakterijama. On je 
s3m već otišao opet naprijed, te tražio sredstva, ka- 
ko će neprijatelja, kojega je prvi uočio, sada učiniti 
i bezopasnim. 

Kako pri tome postupa? Zaista ne znam, da li 
se valja više diviti njegovu geniju opažanja, njego- 
vu oku što je stalno upereno na stvarnost, ili njego- 
voj intuiciji, kojom svaku, pa i najnenadaniju činje- 
nicu munjevitom brzinom smjesta ocjenjuje! Je li u 
njega udivljenja dostojniji zamah fantazije, ili trijez- 
na promišljenost, ili stroga metodička stega? 

Dopusti mi, dragi oče, da Ti pobliže prikažem 
njegov način na jednom primjeru. Pasteur je zabav- 
ljen studijama o takozvanoj koleri kokošiju, prona- 
šao je njena uzročnika i uzgaja ga u kulturama. No, 
uto nastaje ljeto, — doba, koje je za svakoga Fran- 
cuza, pa i za ovoga najmarljivijeg radnika, posveće- 
no doba praznika. Zato i on podjeljuje sebi dopust. 
Vrativši se u jesen, nastavlja svoj rad, izvlači iz or- 
mara ostavljene kulture i uštrcava ih svojim kokoš- 
kama. Onda se pokazuje, da bakterije nisu više do- 
voljno virulentne, da doduše još žive, ali da nemaju 
više dovoljno snage, da ubijaju kokoši. Kokoške po- 
staju malo bolježljive, ali opet ozdravljuju. 

U glavi ovoga ne-medicinara smjesta iskrsava 
sjećanje na boginje i obrambeno cijepljenje. Naslu- 
ćuje neku analogiju, i ta ga analogija dovodi na na- 
misao da prouči, kako će se kokoši, koje su od la- 
ke infekcije opet ozdravile, sada ponijeti prema svje- 
žim, veoma jakim kulturama. Ali gle, njih to više 
ništa ne smeta! Kokoši su dakle, poslije preboljene 
lake infekcije, postale imune protiv kolere, baš kao 
što se cijepljenjem protiv boginja postaje imun od 
boginja. 

Ovaj ga je uspjeh potaknuo, da okuša sreću i 
kod bedrenice. Uspijeva, da i ovdje uzgoji oslablje- 
ne kulture njenih bacila, i doskora mu polazi za ru- 
kom, da može po volji stvoriti rase ovih mikroba 
s različito graduiranom virulencijom. U tom se ča- 
su javlja u njemu Francuz, koji voli teatralne pred- 
stave: potpuno javno priređuje eksperimenat u ma- 
sama, kao što to još nijedan istraživač nije drama- 
tičnije i svečanije učinio. Pred čitavim kongresom 
seoskih gazda, veterinara, naučenjaka i znatiželjni- 
ka vrši se cijepljenje polovine ovčjega stada s oslab- 
ljenim bacilima, dok drugu polovinu uopće ne cijepi. 
Nakon nekoliko dana zarazuje onda čitavo stado s 
jako virulentnom bedrenicom. Necijepljena polovina 
pogiba, cijepljena ostaje zdrava! 

, ... n ie velika praktična vrijednost ovih 

Ma koliko da je ven f ^ značenje još V ece. 

istraživanja, njihovo j glavama nauče- 

Jer ta su istraživanja probudila ^ u 

njaka posve novi svij p zaš titnom cijepljenju, 

C“e ' o ĆilepISenjS: po.oću Kojega će ćovjeK 

“Tpasteur već radi na jednom takvom cijeplje- 

" iU razumjeti, dragi ^ 

“p^sledjeti T nogu o P vo"g« neisporedljivog ćovje- 
ka i raditi pod njegovim vodstvom. 

Tvoj zahvalni sin 

Martin 


Opet sin ocu. 

Dragi moj, mili oče! 

Ftn nr ošlo je već nekoliko godina, otkako sam 
Eto, prosio je ve . otka ko sam imao 

prilike 'da^z doživim 

^ ?ećarrf, v . 

&3S? JS-SSr.TSj. Ti ovdje navodim naj- 
važnija mjesta: 

»Pasteur mi se nikada ne pričinja udivljenja 
dostojniji nego u času, kada kao 55-godišnji čovjek, 
i to kao potpuni novajlija prilazi području patolo- 
gije, i smjesta, vođen samo s nekoliko zapažanja, 
obuhvaća čitav problem bolesti u njihovoj izvanred- 
noj zamršenosti i raznovrsnoj uvjetovanosti; odmah 
povlači iz te raznolične uvjetovanosti zaključak, da 
postoje mnogovrsne mogućnosti, koje djeluju na 
proces bolesti; postavlja sebi samom cilj, da ojača 
otpornu snagu organizma protiv parazita i za naj- 
kraće vrijeme utvrđuje mnoštvo činjenica, što su za 
patologiju i terapiju od najveće važnosti. 

Pronalazi neobično originalan postupak, pošto 
podvrgava hrptenjaču pobješnjelih kunića nekom 
postupku sušenja i na taj način oslabljuje otrov 
bjesnoće. Studiranje bjesnoće kod pasa, što ga je 
godine i godine nastavljao s udivljenja dostojnom 
izdržljivosti, poučilo ga je, da se otrov bjesnoće, 
(koji nije bio kadar izolirati, a koji po njegovu 
najdubljem uvjerenju mora biti organizam, sposo- 
ban za razmnožavanje), širi s prvotnoga mjesta is- 
ključivo duž nervnih pruga polako prema centralnim 
organima i da bjesnoća tek onda izbija, kada je na- 
čet centralni nervni sistem. Dugo vremensko traja- 
nje, što ga zahtijeva ovaj pojav, dužina inkubacio- 
noga roka kod bjesnoće razvija u njemu nadu, da bi 
moglo biti moguće, da se čovjek otrovu bjesnoće u 
centralnom nervnom sistemu odupre putem krvoto- 
ka i imunizira centralni nervni sistem još prije no što 
ga infekcioni uzročnik napadne. Dolazi na misao (ta 
se misao onima, koji su daleko od toga, pričinja 
potpuno bezumna) da imunizacija mora čak i onda 
još biti moguća, kada je infekcija t. j. primanje uz- 
ročnika bjesnoće u tijelo već izvršena. Zato pušta 
da bijesni psi grizu zdrave pse, i onda ih doista spa- 
šava od sigurne smrti. A potom se odvažuje da to 
iskuša i na čovjeku, pa mu i tu polazi za rukom! 

Audentes fortuna iuvat! Kako je i sam jednom pri- 
likom slavodobitno uskliknuo«. . , . , v 

Uzgred spominjem — kada je vec dotie došao,, 
htio je pošto poto da i njega ugrize bijesni pas pa 
da tako može svoj postupak okušati odmah na se i. 
Svi smo ga htjeli od toga odvratiti, ali to nam nebi 
ništa koristilo. Od nas je bio jači samo devetogo-- 
dišnji dječak Alzašanin Josef Meister. Kako ga je 
baš u to vrijeme ugrizao pas i kako je kod I asteura, 
tražio pomoći, to je njegova odluka, da junački iz- 
vrši pokus na samome sebi, postala suvisna, i tako 
je ovaj dječak postao prvi čovjek, koji je uspješno 

bio cijepljen protiv bjesnoće. 

Ali, kao što rekoh, dragi oče, ovo samo onako 
uzgred. U stvari sam Ti htio samo saopćiti svjedo- 
čanstvo Maxa Grubera. . v , , o1l - 

Današnjem pismu dodajem jos samo kratke ali 
vrlo srdačne pozdrave majci i sestri i ostajem 

Tvoj odani sin 

Martin 


Dr. Traugott Alexius, gradski fizik u Kronstadtu 
u Erdelju, svom sinu Martinu u Pariz. 

Dragi Martin e! 

Hvala Ti na obavještenju o Gruberovoj radnji.. 
Ali nije uopće bilo potrebno, da mi je pošljes, ako 
si s time samo namjeravao, da mi pokažeš, kako i 
netko drugi potvrđuje Pasteurovu veličinu. Ja sam 
Ti već i sSm povjerio svoj ispravan sud o njemu,, 
sasvim apstrahirajući od toga, da si mi saopćio u 
dovoljnoj mjeri uvjerljive pokuse o djelima svoga 
učitelja. Naprotiv, i ja i Tvoja dobra majka, oboje 
smo se samo od srca radovali, što iz Tvoga pisma 
razabiramo, da se poslije duga putovanja i tolikih; 

utisaka ipak još uvijek jednako oduševljavaš Paste- 
urom i da Ti je njegov Institut postao domajom. 

Jedino bih smatrao, da je nezahvalno od Tebe u 
odnosu prema profesoru Kochu, kada bi ga, jer je 
nenazočan, zaboravio u nazočnosti Pasteura. Jer 
konačno Ti si ga, dok si bio kod njega baš toliko 
poštovao kao i Pasteura, a i ostale si njemačke dru- 
gove držao za jednako drage kolege, kakvi su Ti 
sada Tvoji pariški suradnici. 

Da ne postaneš nepravedan ni prema onima ni 
prema ovima, — to je jedino, na što Te želim upo- 
zoriti. 

Inače sam s Tobom u svakom pogledu vrlo za- 
dovoljan, pa šaljem Tebi i Tvojim radovima očinski 
blagoslov. 

Tvoj stari otac 


Dr. Martin Alexius iz Pariza svom ocu Dru. 
Traugottu Alexiusu, 'kotarskom fiziku u Kronstadtu, 
Erdelj. 


Dragi i poštovani oče! 

Tvoje me je upozorenje opet jedamput uvjerilo, 
da i Ti konstruiraš kao neku suprotnost između 
francuskoga i njemačkoga istraživanja. Na žalost, 
mnogi naučenjaci i zauzimaju takav stav, a publika 
gotovo otvoreno gleda u našim radovima neku vrstu 
natjecanja nacija za naučne lovorike. Ja i neki moji 
drugovi ovdje ne smatramo se nipošto za konku- 
rente Nijemaca, baš kao što sam se uvjerio, da to 
jednako vrijedi i za Berlin. Koch je jednom prili- 
kom rekao, »da treba da se u ratu protiv najmanjih 
ali najopasnijih neprijatelja ljudskoga roda omjere 
snage naroda, i da zato treba da u ratnim uspjesima 
stalno jedan narod nadmašuje drugi«. Zato se i si- 

gurno Loffler, Gaffky, Ehrlich, Behring na jednoj, 
Roux, Yersin, Mečnikov i kako se svi oni zovu, na 
drugo i strani, unatoč svemu natjecanju, nisu nikada 
osjećali kao mrski suparnici, nego kudikamo vise 
kao saveznici, koji, jedan pored drugoga, teze k is- 
tom cilju. . . 

Da bih to potvrdio, treba da samo podsjetim na 

radnje na području difterije. Kako su se tu divno 
potpomagali Berlin i Pariz, kako su se kod tih ra- 
dova veličanstveno dopunjavali Nijemci i Francuzi 
na sreću i blagoslov cijeloga čovječanstva! Nalik na 
međunarodne detektive, koji progone kakvog^ me- 
đunarodnog zločinca, učenici Pasteurovi i ucemci 
Kochovi pomogli su izmjenično jedni drugima, bez 
obzira na državne granice, u lovu za neprijateljem, 
koji također ne respektira te granice. 

Najprije je uzročnika difterije (bacil u obliku 
male kijače) nanjušio Nijemac Loffler. Tek što je 
izdao tjeralicu, a već je prema njezinu opisu Yersin 
ovdje kod nas mogao utvrditi, da bacil, kada se 
uštrca, proizvodi i kod životinja iste simptome kao 
kod djece. Sada je došao red na Emila Rouxa, da 
pokaže, kako dolazi do toga, da nekoliko sitnih 
bakterija, koje se stalno zadržavaju na jednom jedi- 
nom neznatnom mjestu u vratu, razaraju čitavo ti- 
jelo: one izlučuju otrov, koji je kadar da, plivajući 
u krvi, posvuda razvije štetno djelovanje. Roux je 
to dokazao, pošto je otrov — toksin izolirao. 
Stajalo ga je dosta muke, dok je svoju juhu sa bak- 
terijama procijedio kroz glineni filter, tako da su 
bacili zaostali, a samo su se tekući otrovi ocijedili; 
no sada je postalo moguće, da se uštrcavanjem tok- 
sina, nezavisno o svima mikrobima, izazovu u kuni- 
ća potpuno iste pojave kao i uštrcavanjem bacila 
difterije. 

U tom je času preuzeo opet berlinski detektiv 
dalje proganjanje: Emil Behring. On je konstatirao, 
da samo određena količina toksina djeluje smrto- 

nosno. Manja doza toksina izaziva samo tu jedinu 
pojavu, da naime cijepljena životinja na taj način 
postaje imuna i za smrtonosnu količinu. Odatle je 
izveo zaključak, da će bolesnik, koji je obolio od 
difterije ozdraviti, ako mu se u zgodno vrijeme i u 
primjerenoj količini uštrca krvni serum, koji sadr- 
žava protivuotrov. Ali odakle uzeti taj serum? 

No, eto konjima valja uštrcati male količine 
toksina, onda će oni proizvesti u velikim količinama 
antitoksin, pa će ga trebati iz njih samo izvući i 
uštrcati ga djeci. 

Nije li to divna skupna igra, uzorno uporedno 
koračanje. Nijemaca i Francuza? Pored toga uosta- 
lom i uzoran primjer pronalaska, kod kojega se 
svaki pojedini član lanca pronašao na osnovu raz- 
mišljanja, a nijedan slučajem, intuicijom, umijećem 
ili empirijom. 

Mislim, da već sama duhovna razina takva posla 
mora čuvati od sumnje, da bi pri ovim pronalascima 
mogli igrati neku ulogu previše sitničavi i previše 
lični momenti. Ne misliš li i Ti tako? 

Uostalom, Ti sada pišeš vrlo rijetko, dragi oče. 
A ni od svoje sestrice nisam već čitavu vječnost do- 
bio nijednoga retka. Zašto? 

Od srca ljubi dobru majku 

Tvoj Martin 


Opet sin ocu. 

Najmiliji oče! 

Doživljaj, koji sam juće doživio na jednoj nauč- 
noj sjednici, potiče me, da nadopunim moja zadnja 
pisma. Pričinja se upravo tako, kao da me je sud- 
bina doživljajem sinoćnje večeri htjela poučiti, da 
čovjek nikada ne smije imati previsoko mišljenje o 

solidarnosti, naučenjaka, naročito o međunarodnoj 
solidarnosti, no isto tako ni o ljudskoj solidarnosti 
uopće. 

Ako sam Ti prije kratkoga vremena radosno i 
ponosno pisao, kako je lijepo i odvažno odjeknuo s 
onu stranu Rajne glas Maxa Grubera u slavu Paste- 
ura, to Te onda danas mogu s mnogo manje radosti 
i ponosa obavijestiti, da su se podigli drugi glasovi 
s ovu stranu Rajne, isto tako glasno, ali baš zbog 
toga to gadniji i neskladniji protiv Kocha, a uzgred 
i protiv Pasteura. 

Na sjednici, kojoj sam dakle sinoć prisustvovao, 
izjavio je ponajprije jedan kirurg, profesor Leon Le 
Fort, da »po njegovu mišljenju« ne dolazi do otro- 
vanja krvi zbog mikroba, nego samo »od sebe«. Po 
njegovu mišljenju! Jedan kirurg! Čovjek, koji se ti- 
sućustrukim iskustvom mogao uvjeriti o činjenica- 
ma! Ali dobro, on nije niti pokušao bilo na koji na- 
čin dokazati svoje mišljenje, pa zato i nema nikakva 
smisla da se čovjek na njega okomi. 

Ali neki drugi liječnik, profesor interne medi- 
cine na fakultetu, (?ove se Peter) htio je doista još 
i danas »razlozima« vojevati protiv Kocha i Pasteu- 
ra, protiv čitave bakteriologije uopće. Bacili izazi- 
vaju u njega podrugljiv osmijeh, a koke ga ispunja- 
ju prezirom. Bolest je iskonski pojav — tvrdi pro- 
fesor — bacil tek kasnije pridolazi, i njega stvara 
bolest. Moguće je, da nas bakterije inficiraju, ali 
samo u slučaju, ako potječu od zaražena tijela, — 
tvrdi dalje profesor. Ali na koji se način to tijelo 
zarazilo, o tome ne govori ništa. 

A njegovi razlozi? Zašto se u nekim, očito tu- 
berkuloznim organima ne pronalaze bacili? Tim nas 
pitanjem hoće da uništi. Bio sam u iskušenju da mu 
doviknem: »Zato, što ih ne znate pronaći, gospodine 
profesore!« A toksini? Njih naziva hipotezama, koje 
su izgrađene na hipotezi da ima bakterija. Kao da se 
svatko osim rođena slijepca ne može svojim očima 

uvjeriti o njihovu postojanju! Prava je sreća, što je 
profesor, taj gospodin Peter, jer kao student morao 
bi bez milosrđa propasti! 

N°’ to ga ne smeta da patetički uzvikne: »Da 
bih spriječio širenje tih zabluda i bludnja, bez pres- 
ianka sam se protiv njih borio, te nastojim svoje 
učenike i kolege uvjeriti, a publiku očuvati od te lu- 
dosti, koja sjedinjuje misao suvremenika«. 

Ali učenici i kolege pljeskali su mu i odobravali 
•smoc po stoti put, ovom Horaciju Koklu, koji jedini 
poduzima vojnu protiv vojske bacila! Kako je žalos- 
no to odobravanje? Sam bi siromašni Peter zaslu- 
žio, da ga kao onoga Heineova »Siromašnog Petra« 
jedan Schumann uglazbi. Ali što zaslužuju njegovi 
slušači? 

Bio sam vrlo žalostan, kada sam jutros u izvješ- 
taju o skupštini čitao u novinama »Evenement«: 
»Tako je opet jedamput zdravi ljudski razum Fran- 
cuza uništio nebulozne njemačke utvare«. 

A Nijemci? Ni, za dlaku nisu bolji! Sada svi uda- 
raju protiv toga, da treba osnovati institut za lije- 
čenje onih, koje su ugrizli bijesni psi, i to zato, što 

eto treba da se takav institut podigne u Parizu! 

Upravo je tako, da zdvojiš nad čovječanstvom! 

Najopravdaniji prigovor, koji bi se nama bakte- 
riolozima mogao postaviti, čini mi se, sastoji se u 
tome, da smo u bakterijskom ratu stali protiv bak- 
terija na stranu ljudi, koji to uistinu malo zaslužuju. 

Tvoj danas vrlo srditi sin 


Martin 

Lujzica Alexius iz Kronstadta u Erdelju bratu 
Martinu u Pariz. 

Dragi brate! 

Ukazuješ mi čast, kada čezneš za mojim pis- 
mom. Rado ću Ti ga napisati, a uz to će biti još i 
takvo, da će se doticati Tvoje struke. Ovu zgodnu 
priliku, otkako znam, da se baš sada srdiš na Fi an- 
cuze i Nijemce, na glupe studente i Skeptične profe- 
sore, želim svakako iskoristiti, i potaknuti Te da se 
ujedno uzmogneš ljutiti i na mene i na moje sumnje. 

Da, dragi brate, i mene muče sumnje, i to bas 
sumnje’ bakteriološke prirode. Doduše ja ne sum- 
njam, kao oni heretički profesori, u postojanje bak- 
terija. Naprotiv! Meni je već odavno jasno, 
da naši najpogibeljniji neprijatelji nisu (kao sto 
sam prije mislila) lavovi, tigrovi i zmije. Njima 
samo izuzetno uspijeva da proždru kojega od nas. 
Bakterije naprotiv uspijevaju u tome uvijek i pod 
svima okolnostima. Od kolijevke smo do grooa 
njihov plijen. Do groba? Ne, još i preko njega, jer 
polaze za nama u grobove i tu nas rastvaraju i uniš- 
tavaju. Nemilosrdno smo im izručeni; uvijek nas se 
konačno dočepaju, živih ili mrtvih, prije ili kasnije. 

Ali to je sigurno bilo tako još davno prije no 
što ste vi, bakteriolozi, pronašli bakterije; davno 
prije no što je ustanovio Pasteur da proždiru naše 
mrtvo tijelo, davno prije no što je otkrio Koch da 
nam žderu i život i tijelo. Tek sada počinju ljudi 
kao Pasteur, Koch, Behring i Roux tući bakterije 
njihovim vlastitim oružjem i napadati ih, dok su one 
dosada stalno samo nas napadale. No što se podu- 
zelo protiv bakterija, prije no što se pojaviše ti is- 
traživači? Ništa, pošto se o njihovoj egzistenciji 
uopće i nije ništa znalo! 

Ako smo dakle prije otkrića bakteriologije bili 
bespomoćno i nemilosrdno izručeni bakterijama 

kako je onda moguće, da nas još uopće i ima? Da 
uopće ima i jednoga jedinog čovjeka? 

To je veliko pitanje, koje želi postaviti svome 
bratu, koji sve zna, mala sestrica, koja ništa ne zna. 

Vrlo sam radoznala, kako ćeš se izvući iz te 
neprilike. 


Tvoja Lujzica 


Dr. Martin Alexius iz Pariza sestri Lujzici u 

Kronstadt. 


Najdraža sestro! 


Čini mi se, da je Tvoje pitanje lukavije smišlje- 
no, nego što izgleda. Nije li po srijedi slučaj, da že- 
liš pod maskom nevine radoznalosti u stvari skriti 
skeptičnu misao, da naša optužba protiv bakterija 
ne može biti posve ispravna, kada je čovjek bio to- 
liko tisuća' godina kadar da i bez bakteriologa vrlo 
dobro obračuna s uzročnicima bolesti? 

Ali, Ti me ne možeš smesti, lukava sestrice, jer 
meni i ne pada na pamet da bih nijekao, da je i na- 
ša nauka samo pomoćna nauka, to jest, da je samo 
sekundant u borbi čovjeka protiv njegovih neprija- 
telja. Ja znam vrlo dobro, da mi samo »kuriramo«; 
liječi pak samo priroda. U svakom se čovjeku skri- 
va liječnik, koji je, zbog prastara i od pradjedova 
naslijeđena iskustva, postao vrsniji od nas, novope- 
čenih bakteriologa. 

I protiv najsitnijih naših neprijatelja mi smo se 
— ljudi — opskrbili bogatim arsenalom obrambenih 
sredstava, kojim (ma da i nesvijesno) vrlo spretno 
rukujemo. Dopusti, draga Lujzice, da Ti ispripovje- 
dim, kako se vlada naš organizam u ratu s bakteri- 
jama. Kada ga napadnu neprijatelji, on ponajprije 
nastoji, da ga 1 fagociti, (proždiruće stanice njegove 

krvi) unište i uklone. Gdje ovaj tako reći više me- 
hanički način obrane ne vodi k cilju, ondje se uzi- 
maju u pomoć kemički preparati iz tjelesne apoteke, 
i organizam mora brzo u svom serumu stvoriti neke 
tvari — to su takozvani aglutini — koji stišću bak- 
terije u odvratne grude, pa ih na taj način ubija. 
Ako i to nije dovoljno, onda organizam poseže za 
lysinima, te pomoću njih brzo obračunava s bacili- 
ma i jednostavno ih rastjera, kao da su neki ilegalni 
odredi. 

No pored toga ima još i drugih mogućnosti. 
Bakterije su živa bića, a živa bića, kako je poznato, 
ne uzimaju samo hranu, nego izlučuju i otpatke. Ma 
da im za hranu služi tako fino jelo, kakvo je čovjek, 
ipak su njihove izlučine — otrovi. O tome vodi onda 
priroda računa. Ona nastoji, da ondje, gdje nije us- 
pjelo ugušiti klicu, bar učini neškodljivim njezine 
produkte, i to tako, što otrovu suprotstavlja proti- 
vuotrov. Oni se oboje međusobno smiješaju u neo- 
trovnu, neškodljivu smjesu i opasnost je uklonjena. 

Prema tome, sestrice, jasno vidiš, da naš stari 
Adam raspolaže čitavim mnoštvom sredstava, kako 
bi i bez nas, bakteriologa, izašao na kraj s bakteri- 
jama. Samo to ga mnogo stoji. Jer mora na sve ne- 
prijateljske akcije odgovoriti reakcijama: na mjesni 
napadaj bubuljicama kod boginja, oblaganjem kraj- 
nika i grla kod difterije, eksudatom pluća kod upale 
pluća;ali protiv opće navale, protiv preplavljenja 
njegova organizma bakterijama ili njihovim toksi- 
nima mora mobilizirati sveopću obranu. A sve to 
naravno troši njegove snage. To su oni teški potresi 
tijela, koje poznajemo kao groznicu ili kao osip ili 
kao bolove, a označujemo ih već prema različitim 
uzročnicima imenom šarlaha, difterije, kolere! 

Katkada ih čovjek izdrži, ali katkada ih i ne iz- 
drži; pa zato i mi, bakteriolozi, nismo nipošto su- 
višni, ako mu pomognemo u teškoj borbi, ili na taj 
način, što mu za vrijeme bitke priskočimo u pomoć 

kao Behring dajući difterične serume, ili kao Pas- 
teur cijepljenjem protiv bjesnoće, ili što desinfekci- 
jom i asepsom učinimo borbu uopće nepotrebnom. 

To nam već sada polazi za rukom u mnogim 
slučajevima, a nema sumnje, da će nam u toku vre- 
mena poći za rukom još i u mnogim drugim sluča- 
jevima. A to je velika tekovina. Nju nipošto ne uma- 
njuje činjenica,, da i prije nas nije svaki čovjek pod- 
legao; čak, da je najveći dio ljudstva bez ikakve po- 
moći izašao na kraj s protivnicima, ma da je pojedi- 
nac uvijek stajao s§m protiv mnogomilijunske pre- 
moći. Mi ostajemo upravo zbog svih eventualnosti 
uvijek na stranu slabijih bataljuna. Zar nam se smije 
prigovoriti zbog toga, što ima i bataljuna, kojima 
nije trebalo nas i naših pronalazaka, jer su im išli 
na ruku slučaj i sreća? Držim, da ima naprotiv mno- 
go zasluge u tome, ako slučaju malo pripomognemo 
i priteknemo u pomoć onima, koji imaju manje 
sreće. 

Ako su Te doista iskrene sumnje mučile, najmi- 
lija sestro, to se onda nadam, da sam Te sada njih 
oslobodio. No, ako je to bila samo zloća od Tebe, 
onda si se zasluženo nasamarila. Ili možda nije tako? 

Bilo tako ili onako, ipak se veselim Tvojim pi- 
tanjima i mnogo na Tebe mislim 

s bratskom ljubavi 

Tvoj Martin 


Dr. Martin Alexius iz Pariza gospođi Gertrudi 
Alexius, udovi gradskoga fizika u Kronstadtu, Erdelj 

Draga moja dobra majko! 

Danas su pregovori, o kojima sam Ti pisao, do- 
veli do dobroga, — bar vjerojatno do dobroga isho- 

da: japanska je vlada prihvatila sve moje uvjete, i 
ja sam tako konačno postavljen za profesora higi- 
jene na Carskoj medicinskoj akademiji u Yedo- 
Tokiu. 

Ako išta umanjuje moju veliku radost zbog to- 
ga, što mijenjam mjesto i odlazim čak na drugi kraj 
svijeta, to je onda bolna misao, što dragom ocu ni- 
je više bilo suđeno da doživi taj čas. Koja li bi to bi- 
la zadovoljština za njega, da je doživio ispunjenje 
svoje najgorljivije želje: da vidi sina kao akadem- 
skog profesora, koji je pozvan da surađuje na šire- 
nju i produbljivanju zapadnjačke kulture u tako da- 
rovitom i znanja željnom narodu, kakav je japanski. 

Dakako, s Parizom se ne rastajem laka srca. 
Ovdje sam proveo najljepše doba, koje se zamisliti 
da, pa me ispunja rijedak osjećaj zadovoljstva, kada 
se obazrem na svoju dosadanju djelatnost, na svoj 
odnos prema velikim i značajnim ljudima, na svoje 
sudjelovanje pri najljepšoj epohi, koju je medicina 
ikada prošla. Međutim, zar ne polazim sada u susret 
još širem i ljepšem području djelatnosti? 

Odlazim u narod, koji je proživio jedinstvenu 
kulturnu revoluciju (bez primjera u historiji), koji je 
preskočio jednim »salto mortale« preko pola mile- 
nija našega razvitka i ušao iz srednjevjekovnoga vi- 
teškog doba s njegovim feudalnim sistemom preko 
noći u našu evropsku civilizaciju »fin de siecle-a«. 
Nadam se, da ću kod toga moći da doprinesem svoj 
skromni dio, da narod pri tom divskom skoku ne 
skrha vrat i da zemlja zbog toga ne počne stajati na 
glavi. Što sam dosada pridonio samo kao običan voj- 
nik u ratu protiv bakterija, i što ću odsada kao 
Pasteurov i Kochov đak, kao eksponent francuske i 
njemačke nauke moći da pridonesem, da se prilike u 
Japanu postave na higijensku osnovu, sve ću to na- 
stojati da izvršim gorljivom marljivošću i prema 
svojim najboljim snagama. 

Kao što sam prije slao ocu, tako ću odsada slati 
Tebi, draga majko, marljivo izvještaje o svima do- 
gađajima svoga javnog života i svoje djelatnosti. No 
prije nego što pođem na svoj veliki put, doći ću da 
provedem nekoliko nedjelja kod Tebe, moja draga 
ostarjela majko. 

Tvoj sin 


Martin 


Pristupno predavanje profesora higijene Dra. 
Martina Alexiusa na Carskoj medicinskoj Akademiji u 
YedoTokiu. 


Gospodo! 

Pristupno predavanje jednoga profesora nalaže 
mu po starovječnom akademskom običaju, da se 
predstavi slušačima. Ali ja eto ovdje stojim pred ri- 
jetkom, upravo potpuno novom zadaćom, te sam 
prisiljen, gospodo, predstaviti ne samo sebe nego i 
struku, koju imam čast ovdje zastupati: novu nauku 
higijene. 

Do današnjega dana nije bilo u širokom carstvu 
medicine ničega, što bi zaslužilo to ime. Doduše jez- 
gra je nauke o zdravlju prastara, i elementi higijene 
nisu već Eskulapovim svećenicima bili strani, baš kao 
što su i osnivači religija svih vremena izdavali pri- 
mitivne higijenske aforizme za zapovijedi božje. Ali 
ta je jezgra bila ovita s toliko besmisla, budalaštine 
i praznovjerja, da je jedva možemo oljuštiti i izvu- 
ći. Gotovo sve do naših dana smatrali su se kometi 
i potresi, provale vulkana i padanje meteora kao uz- 
roci epidemija, tako da s pravom nije nitko pomiš- 
ljao na to, da tako apsurdnoj nauci o bolesti, koja 
je bolesti svodila na neke više sile, suprotstavi nau- 
ku o zdravlju, higijenu. Gotovo još pri osvitu naše- 

ga tek započetoga dvadesetog stoljeća, sve se puši 
u učenim stručnim spisima od izraza kao što su: in- 
gesta, excreta, circumfusa, praecepta, ali riječi »in- 
fectio« nema u njima. Kako je pod takvim prilika- 
ma moglo uopće biti nauke o »desinfectio«! U naj- 
boljem joj je slučaju tlo bilo pripremljeno u naslu- 
ćivanjima, koja su se skrivala ispod pojmova mias- 
ma, virus i contagium — no ipak su te gotovo mis- 
tične predodžbe o onome, što danas zovemo higije- 
nom, odijeljene međusobno čitavim jednim svijetom! 

Svijetom najsitnijih živih bića! Prije svega je va- 
ljalo otkriti taj svijet, valjalo je stvoriti bakterio- 
logiju. 

Ona nam je tek pokazala, da je naš život stalan 
rat s bakterijama, a iza toga, da je i u tom ratu naj- 
djelotvornije oružje ne — obrana, nego napadaj. 
Još i više: bakteriologija nam je čak turila u ruke 
i oružje, pošto nas je poučila, da valja neprijatelja 
potražiti, a nipošto nedjelotvorno i bespomoćno 
(kao dosada) čekati da nas napadne. 

Na taj je način odjedared iskrsnulo pred nama 
medicinarima toliko mnoštvo problema, da je medi- 
cini uistinu trebalo posve nove grane, da bi ih mogla 
svrstati. Jer ako čovjeka svuda i u svako doba vre- 
baju opasnosti, to onda mora čuvarica od tih opas- 
nosti, higijena, u svako doba i svuda biti s njime, 
mora ga pratiti na čitavu njegovu putu, od kolijevke 
do groba. Još prije no što se položi u kolijevku, ima 
higijena da se pobrine, da za vrijeme njegova poro- 
da budu daleko opasne bakterije, i od prvoga krika 
ide sve ono, što razumijevamo pod modernom zašti- 
tom dojenčadi, k istom cilju. Poslije toga valja pa- 
ziti na malo dijete baš kao i kasnije na đaka; odras- 
loga valja nadzirati i savjetovati ga u svemu, što či- 
ni, u zvanju, oporavku i miru, u onome, što se od- 
nosi na stan, odijevanje i hranu. Čak i zrak, što ga. 
udiše, treba da odgovara zahtjevima higijene. 

No, to je samo početak! Treba li da čovjek osta- 
ne zdrav, onda nije samo za njega važno, što jede, 
pije, udiše, kako se odijeva, pere ili li ježe, nego je 
gotovo za njega jednako tako važno, kako — nje- 
gov susjed jede, pije i stanuje. Bakteriologija je baš 
zbog toga, što je odvratila pogled s bolesnika na uz- 
ročnika bolesti, po prvi put u medicini zakročila od 
ličnoga k neličnom, od pojedinačnoga k općenitosti* 
Ako uređaj kuća, kanalizacije, vodovoda, ako briga 
oko rublja i njega djece imaju značenje za provalu 
bolesti, onda više nije altruistička, nego naprotiv 
najveća egoistička dužnost, da se sve to osigura svi- 
ma ljudima u potrebnoj kvaliteti. Gradske asanacije,. 
savjetovališta za buduće majke i dojilje, dječja sklo- 
ništa i dječji vrtovi, liječnički nadzor u školi, pučka 
kupališta, športske dvorane, kontrola tvornica, klao- 
nica i rudnika nisu na taj način posljednje konsek- 
vencije, koje treba izvući iz učenja bakteriologije, 
nego naprotiv prve. Otkako se zna, da se čovjek naj- 
bolje susreće s bakterijama, ako se — s njima uopće 
ne susreće, ako im izbjegne, ako ih ne pusti u svoju 
blizinu, od onda se medicina morala odvažiti na silo- 
vit skok, koji je nju učinio od pomoćnice bolesnika 
čuvaricom društva. 

Hoće li nova nauka, higijena, moći da bude ta- 
čuvarica? 

Ona je još tako mlada — jer ne dobiva samo 
ovdje nego, ako se pusti s vida Munchen, i na dru- 
gim univerzitetima po prvi put svoje vlastito mjesto 
— ona je još tako mlada, ta naša nauka, da nemamo 
pravo od nje zahtijevati ikakva 1 svjedočanstva. A 
ipak ona već može neka pridonijeti. Čak i iz vreme- 
na, kada još nije bila ni rođena. Već je moj veliki 
učitelj Robert Koch u govoru »O pobijanju zaraznih- 
bolesti« podsjetio na to, da mogu i posve jednosta- 
vne mjere, koje se ne osnivaju na teoriji i do kojih 
je čovjek došao prostim iskustvom, vršiti sjajan utje- 
caj na zdravstveno stanje. On je u vezi s time uka- 

zao na jedan primjer iz krimskoga rata. U njemu su 
za prve zime, Englezi izgubili četiri puta toliko ljudi 
od ratnih zaraza koliko Francuzi; poslije toga su 
uveli higijenske uređaje u vojsci, i postigli takav us- 
pjeh, da su iduće zime imali ne više četiri puta toli- 
ko, nego četrdeset puta manje, t. j. da su uistinu 
imali samo četrdeseti dio gubitaka prema francus- 
kim gubicima. 

Kako je moguće — pitao se Koch — da dvije 
vojske, koje su bile podložne istim klimatskim utje- 
cajima; koje su neposredno jedna do druge i izmi- 
ješane među sobom logorovale; koje su imale dovo- 
ljan broj liječnika i živjele podjednako i u svima 
drugim odnosima; kako je moguće, da u toj jedinoj 
točki, u smrtnosti, do koje dolazi bolešću, pokazuju 
tako silnu razliku? I on je odgovorio na to pitanje 
ovako: francuskim je liječnicima reglement onemo- 
gućio da utječu na vojnički način života, dok su se 
u engleskoj vojsci proveli svi oni popravci, koji su 
liječnici preporučili na osnovu prošlogodišnjih iskus- 
tava, ma da su stajali mnogo novaca. 

Zato nije nikakvo čudo, da su rezultati još neiz- 
bježniji, otkada se higijenski propisi ne moraju više 
osloniti na neodređene, čisto empiričke osnove, ne- 
go se mogu zasnovati na preciznim, bakteriološki 
dobivenim spoznajama. Moj drugi veliki učitelj, 
Louis Pasteur, nije morao posegnuti za historijskim 
događajima, kada je htio pokazati blagotvorne po- 
sljedice bakteriologije, koju je baš on stvorio; on je 
doživio radost, te je mogao svojim očima vidjeti, 
koliko je ljudskih života, zahvaljujući njegovim ra- 
dovima, spaseno. Ako je do one znamenite sjedni- 
ce u pariškom ginekološkom društvu, kada je Pas- 
teur kredom nacrtao na ploči uzročnika babinje 
groznice, od 1000 žena umrlo u babinjama 350, to 
je kasnije umiralo od 10.000 žena u babinjama samo 
još pet. 

No i pored toga njegovo djelo još nije dovrše- 
no. Na nama je dužnost, da pođemo tim putem sve 
do cilja, koji nam je on pokazao. On, koji je koješta 
postavio naglavce, što je do njega predstavljalo vri- 
jednost; on je obrnuo i biblijsku riječ koja kaže: Ne 
treba zdravima liječnika, nego bolesnicima. Naša nas 
nova nauka, higijena, uči o protivnom: Liječnik je 
potreban upravo zdravima! 

A na tome, da i ostanu zdravi, želimo baš sada 
i raditi, poštovana gospodo! 


St ud. med. Petar Klaus Alexius svom ocu, prof. 
Martinu Alexiusu, predstojniku Higijenskoga instituta 
na Carskoj medicinskoj akademiji u \edo-Tokio. 

(Avionskom poštom) 


Dragi tata! 

No, eto me sretno od prije osam dana u Parizu. 
Moraš biti dobar i poslati mi malo više novaca, jer 
ja naravno ne mogu stanovati u Latinskoj četvrti. 
Ondje nasađene kulture stjenica tako su bujne, da 
ih sigurno nisu mogli nasaditi Tvoji suvremenici, ne- 
go još vaši djedovi. Moram se preseliti u predio oko 
Etoile-a, a tamo je dakako mnogo skuplje. 

Dakle, već u toj se točki nisam mogao pridržati 
Tvojih preporuka, dragi tata, ali ni u drugoj na ža- 
lost, za koju znam, da Ti je do nje sigurno još više 
stalo. Doduše, potražio sam, kako sam Ti obećao, 
Tvoj omiljeli Pasteurov Institut. Ali ipak nisam, ma 
da bi to Tebi bilo vrlo drago, ondje ostao. Jer u 
njemu ima, za moj ukus, malo previše ovapnjelosti! 
Prašina — tako mi se bar čini — kao prst debela ne 
leži ondje samo na uređajima nego i na ljudima. 

Oni se još uvijek, kao i u Tvoje vrijeme, igraju 
bakterijama, serumima i hranjivim podlogama. Oni, 

koji su bakteriologiju nesumnjivo doveli do najve- 
ćega cvata, ne će da uvide, da za svaki cvijet dolazi 
jedamput vrijeme, kada počinje sagibati glavicu. Me- 
đutim, oni još uvijek misle, da se radi samo o tome, 
koji bacil izaziva kakvu bolest? A i ne slute, da se 
isto toliko radi i o tome, kod koga je on izaziva. 

Vi koji ste stvorili bakteriologiju, vi ste u svom 
prvom pijanstvu, u svom pijanstvu trijeznosti (opro- 
sti mi izraz, dragi tata) predvidjeli, da nije najodluč- 
niji momenat bacil, pa čak ni bolest, nego čovjek, 
koji oboli. Vi ste riješili sve zagonetke svijeta, ali 
niste uopće zapazili, da se najveća zagonetka sastoji 
u tome: zašto u vrijeme gripe ne dobivaju svi ljudi 
gripu, nego mnogi ostaju zdravi: zašto u jednom i 
istom gradu, s istim osobinama tla, istom klimom i 
istim uvjetima za vrijeme jedne epidemije isti bacili 
napadaju 10.000 stanovnika, a 100.000 ne napadaju. 
Što biste vi rekli, da je netko došao na misao, da se 
i sama ttt duša može suprotstaviti bakterijama? A 
ipak vam je moglo biti poznato, da su na pr. čete u 
oduševljenom raspoloženju ili duševni bolesnici, 
ukratko ljudi, kojima je duševni život u naročito 
egzaltiranom stanju manje pristupačni zarazama ne- 
go drugi ljudi. 

Ti, dragi tata, i Tvoji suradnici, vi ste sigurno 
izvršili vrlo veliko djelo. Dok su vaši oci još posve 
nebulozno spekulirali i pleli apstrakcije i sisteme, 
zadovoljavali se zbrkom riječi, kao što je ova, da je 
»zaraza magnetski moment dinamičkoga procesa, 
koji vlada u organizmu«, vi ste ovoj strahovitoj za- 
bludi suprotstavili naučno mišljenje i egzaktno opa- 
žanje. Ali konačno vas je spopalo uobraženje, da 
stojite na vrhuncu savršenstva. Mi, vaši sinovi, mo- 
ramo vas na to upozoriti, da ste od samih bacila iz- 
gubili čovjeka iz vida. Vama se bolest sve dotle pri- 
činjala kao nešto nelično, dok ličnost niste i prestali 
da vidite. 

»Svako je vrijeme sfinga, koja se, čim se riješe 
njene zagonetke, ruši u bezdan«. Pasteur i Koch i vi 
svi drugi bili ste Edipi, koji ste na sfingi, o prekret- 
nici stoljeća, odgonetnuli tajne, i sada, pošto su sve 
zagonetke one epohe riješene, na njoj je da pro- 
padne! Ako ste vi stvorili i predstavljali klasično do- 
ba medicine, to mi danas tako brzo živimo, da već 
ja, Tvoj dvadesetogodišnji sin, stojim u drugoj pe- 
riodi, u renesansi. 

Vašoj prošlosti zahvaljuje sadašnjost neizmjerno 
mnogo. Međutim, mi — mi bismo htjeli raditi na bu- 
dućnosti. 

Zato sam, što sam brže mogao, i odmaglio iz 
Pasteurova Instituta. Sutra ću ući u seminar za is- 
traživanje konstitucije, a upisao sam kolegij, koji 
obrađuje temu: Nauka o ličnosti. 

U žurbi 


Tvoj Petar Klaus 
P. S. Ne zaboravi poslati novaca! 


Konac. 

Izišla iz štampe 

Knjiga očekivana najvećim interesom 

»NAČELA SOCIJALNE PEDAGOGIJE PO NAUCI 
Dra. A. RADIĆA« 

od A. H. Žarkovića. 

Pisac ove knjige je uzeo za životni zadatak, da 
svoje sile stavi u službu izgradjivanja naše kulture i 
stvaranja njegovog životnog izraza a na temelju se- 
ljačke kulture i nauke dra. Antuna Radića. Naročito 
želi pridonijeti svoj dio izgradnji naše filozofije, pe- 
dagoške nauke i škole na tim temeljima. Tim nasto- 
janjima služio je do sada sav njegov dosadašnji knji- 
ževni rad. Ova je radnja pokušaj da dade sistem svo- 
ga shvaćanja i rada da dade sistematsku teoriju kul- 
ture i socijalne pedagogije na temelju nauke dra. 
Radića. Sa tog temeljnog ideološkog stanovišta pi- 
sac je kritički proučio svu stručnu savremenu mo- 
dernu književnost, a sam je praktički u toj struci 
mnogo radio na selu i gradu. Specijalno je studirao 
u Danskoj i Češkoj. 

Dr. Božidar Murgić 

Cijena je knjizi Din. 20. — 

Knjiga se šalje uz novac unapred više Din. 2. — za 
poštarinu ili pouzećem sa poštanskim troškovima na 
račun naručitelja. 

Naručbe se vrše na adresu: 

»Binoza-Svjetski Pisci« Zagreb, Zvonimirova ul. 7. 

Čekovni račun broj 38.893 





